
154.  årlige  generalkonference 

i  Jesu  Kristi  Kirke 

af  Sidste  Dages  Hellige 


Taler  og  meddelelser 

givet  i  tabernaklet  på 

Temple  Square  i  Salt  Loke  City,  Utah, 

den  7.  og  8.  april,  1984. 


Der  er  virkelig  sket  store  begivenheder 
i  forbindelse  med  dette  års  aprilkonferen- 
ce: 

For  det  første  blev  kirkens  nye  mu- 
seum for  kirkehistorie  og  kunst  indviet 
onsdag  den  4.  april,  lige  før  konference- 
weekenden. Den  store  granitbygning  der 
er  1 9.350  kvadratmeter  ligger  lige  på  den 
anden  side  af  gaden,  vest  for  tabernaklet. 

For  det  andet  blev  det  søndag  formid- 
dag den  7.  april,  lige  før  konferencen,  be- 
kendtgjort at  der  var  planer  om  at  bygge 
fem  nye  templer  —  tre  i  De  forenede  Sta- 
ter, og  to  henholdsvis  i  Canada  og  Syd- 
amerika. Templerne  kommer  til  at  ligge  i 
Las  Vegas,  Nevada;  Portland,  Oregon; 
San  Diego,  Californien;  Toronto,  Ontario, 
Canada;  og  i  Bogota,  Colombia,  hvorved 
der  vil  blive  47  SDH-templer. 

Til  generalkonferencens  åbningsmøde 
lørdag  formiddag  blev  der  præsenteret  to 
nye  medlemmer  i  De  tolvs  Råd  —  ældste 
Russell  M.  Nelson  og  ældste  Dallin  H. 
Oaks   —   de   blev  opretholdt   og   skal 


udfylde  de  tomme  pladser  efter  ældste 
LeGrand  Richards  der  døde  i  1983,  og 
ældste  Mark  E.  Petersen  der  døde  i  1 984. 
Dette  er  første  gang,  siden  ældste  Spen- 
cer W.  Kimball  og  ældste  Ezra  Taft 
Benson  begge  blev  opretholdt  i  oktober 
1943,  at  der  blev  opretholdt  to  nye  med- 
lemmer til  De  Tolv  ved  en  generalkonfe- 
rence. 

Dernæst  kom  bekendtgørelsen  som 
har  så  stor  betydning  for  De  halvfjerds' 
Kvorum:  Vi  har  et  princip  om  skiftende  an- 
svarsopgaver, som  vi  følger  her  i  kirken. 

Angående  halvfjerdserne  vil  vi  optage 
den  praksis  som  det  længe  har  været  al- 
mindeligt og  accepteret  at  følge  i  kirken, 
med  hensyn  til  andre  embeder.  Medlem- 
merne af  De  halvfjerds  første  Kvorum  er 
på  enhver  måde  generalautoriteter  —  i 
deres  kaldelse,  i  ansvarsopgaver,  i  magt 
og  myndighed.  Kaldelserne  til  at  virke 
som  biskop,  stavspræsident,  regionalre- 
præsentant, missionspræsident,  tempel- 
præsident og  præsident  for  hjælpeorga- 


nisationerne  gælder  for  en  vis  årrække. 
De  pågældende  bliver  derpå  ærefuldt  af- 
løst og  andre  får  mulighed  for  at  fungere. 
Efter  omhyggelig  bøn  og  overvejelse  har 
vi  nu  kaldt  seks  modne  mænd,  som  har 
stået  deres  prøve  gennem  mange  års  tje- 
neste, til  at  være  medlemmer  af  De  halv- 
fjerds første  Kvorum  og  arbejde  i  perio- 
der på  tre  til  fem  år,  hvorpå  de  ærefuldt  og 
med  taknemmelighed  vil  blive  afløst. 

Mens  de  fungerer  vil  de  være  genera- 
lautoriteter med  enhver  rettighed,  magt 
og  myndighed,  som  er  nødvendig  for  at  de 
kan  fungere.  Det  forventes  at  de  giver  al 
deres  tid  i  arbejdet  mens  de  sidder  i  em- 
bedet. Vi  mener  at  denne  fremgangsmå- 
de vil  tilvejebringe  en  stadig  forøgelse  af 
nye  talenter,  og  give  dygtige  mænd  med 
tro  langt  større  muligheder  for  at  fungere 
i  disse  embeder. 

De  seks  nye  medlemmer  som  blev  op- 
retholdt til  De  halvfjerds  første  Kvorum 
er:  Ældste  John  K.  Carmack  fra  Los  Ange- 
les i  Californien;  ældste  Russell  C.  Taylor 
fra  Denver  i  Colorado;  ældste  Robert  B. 
Harbertson  fra  Farmington  i  Utah;  ældste 
Devere  Harris  fra  Idaho  Falls  i  Idaho;  æld- 
ste Spencer  H.  Osborn  fra  Salt  Lake  City 
i  Utah  samt  ældste  Philip  T.  Sonntag  fra 
Salt  Lake  City  i  Utah. 

Endvidere  blev  følgende  afløst  med 
tak:  Præsidentinden  for  hjælpeforenin- 
gens hovedbestyrelse,  Barbara  B.  Smith, 
samt  hendes  præsidentskab  og  hovedbe- 


styrelse, og  præsidentinden  for  Unge  Pi- 
gers hovedbestyrelse,  Elaine  A.  Cannon 
samt  hendes  præsidentskab  og  hovedbe- 
styrelse. Dernæst  blev  følgende  opret- 
holdt som  præsidentinder,  sammen  med 
deres  rådgivere  og  hovedbestyrelser 
som  senere  vil  blive  kaldet.  Det  var  Bar- 
bara Woodhead  Winder,  som  præsident- 
inde  for  hjælpeforeningens  hovedbesty- 
relse, og  Ardeth  Greene  Kapp,  som  præ- 
sidentinde  for  Unge  Pigers  hovedbesty- 
relse. 

Præsident  Spencer  W.  Kimball  var  til 
stede  ved  tre  af  generalkonferencens 
fem  møder,  og  præsident  Hinckley  sagde 
om  ham:  „Der  vil  ikke  blive  truffet  nogle 
store  beslutninger  angående  dette  værk, 
uden  profeten  har  overvejet  dem  og  givet 
sine  direktiver,  så  længe  han  er  Herrens 
udvalgte  tjener." 

I  præsidiet  ved  generalkonferencens 
møder  sad  præsident  Hinckley  og  præsi- 
dent Ezra  Taft  Benson,  der  er  præsident 
for  De  tolvs  Kvorum.  Præsident  Marion  G. 
Romney  var  ikke  til  stede  på  grund  af  syg- 
dom og  alderdom. 

Fredag  den  6.  april,  før  generalkonfe- 
rencen, afholdtes  et  seminar  for  regional- 
repræsentanter om  dagen,  og  om  afte- 
nen blev  der  afholdt  et  lederskabsmøde 
for  regionalrepræsentanter  og  stavspræ- 
sidenter.  □ 

Opretholdelse  af  kirkens  ledere 

Præsident  Gordon  B.  Hinckley 
Andenrådgiver  i  Det  øverste  Præsidentskab 


Mine  kære  medarbejdere  i  Herrens  ar- 
bejde: Dette  er  virkelig  en  verdenskonfe- 
rence, nu  hvor  der  bliver  undervist  i  det 
gengivne  evangelium  i  omtrent  90  lande. 
Det  er  noget  vidunderligt  og  forunderligt 
som  er  sket.  Arbejdet  går  fremad.  Det  vil 
fortsat  vokse  og  brede  sig  over  hele  jor- 
den, for  det  er  Guds  værk  som  blev 
genoprettet  i  denne  tidernes  fyldes  udde- 
ling, så  den  Almægtiges  formål  med  sine 
sønner  og  døtre  kan  blive  opnået. 

Dette  værk  er  en  stor  og  vigtig  del  af 
hans  storslåede,  evige  plan.  Det  er  Jesu 
Kristi  Kirke.  Kirken  bærer  hans  navn.  Han 
står  som  overhoved,  mens  vi  kun  er  hans 
tjenere.  Det  er  vort  ønske  at  udføre  hans 
vilje:  At  være  opmærksomme  på  Hellig- 
åndens inspirationer  og  derpå  i  tro  fortsat 
udføre  alt  hvad  han  har  befalet.  Han  har 
anbragt  en  profet  på  jorden.  Selv  om  pro- 
feten er  højt  oppe  i  årene,  så  er  han  Her- 
rens profet,  og  det  vil  han  være  lige  så 


længe  som  det  er  Herrens  ønske.  Og  der 
vil  ikke  blive  truffet  nogle  store  beslutnin- 
ger angående  dette  værk,  uden  profeten 
har  overvejet  dem  og  givet  sine  direktiv- 
er, så  længe  han  er  Herrens  udvalgte  tje- 
ner. Nu  hvor  denne  konference  påbegyn- 
des skal  vi  udføre  nogle  forretninger,  i 
henhold  til  hans  udtrykkelige  ønske  og 
samtykke. 

Vi  har  et  princip  om  skiftende  ansvars- 
opgaver, som  vi  følger  her  i  kirken.  Samti- 
dig med  en  kaldelse  til  at  tjene,  foreligger 
der  også  en  afløsning  —  det  er  noget  som 
forventes  og  bydes  velkommen  efter  vel 
udført  arbejde.  I  denne  ånd  vil  vi  gerne 
med  tak  afløse  følgende:  Søster  Barbara 
B.  Smith,  som  præsidentinde  for  hjælpe- 
foreningens hovedbestyrelse  samt  hen- 
des to  rådgivere,  søster  Marian  R.  Boyer 
og  søster  Ann  Reese,  og  alle  medlemmer- 
ne af  hjælpeforeningens  hovedbestyrel- 
se. Søster  Elaine  A.  Cannon,  som  præsi- 


dentinde  for  Unge  Pigers  hovedbestyrel- 
se sammen  med  hendes  rådgivere:  Arle- 
ne  B.  Darger  og  Norma  B.  Smith  samt 
medlemmerne  af  Unge  Pigers  hovedbe- 
styrelse. Disse  kvinder  har  udført  et  be- 
mærkelsesværdigt arbejde  i  de  år  de  har 
virket.  De  har  ydet  utallige  timer,  har 
skænket  af  deres  midler  og  deres  kræf- 
ter, har  rejst  vidt  omkring,  uden  at  tage 
hensyn  til  deres  personlige  bekvemme- 
ligheder —  alt  sammen  til  fremme  af  Her- 
rens arbejde.  Vi  vil  nu  afløse  dem  og  for- 
sikre dem  om  vores  kærlighed,  idet  vi  be- 
der Herren  fortsat  velsigne  dem,  deres 
familier  og  hjem,  med  sin  ånd.  Alle  som 
ønsker  at  takke  disse  kære  søstre  for  de- 
res hengivenhed  og  fine  arbejde  kan  nu 
gøre  det  med  en  oprakt  hånd. 

Som  I  ved  er  der  to  tomme  pladser  i  De 
tolv  apostles  Råd,  opstået  efter  ældste 
LeGrand  Richards  og  ældste  Mark  E.  Pe- 
tersens død.  Vi  vil  her  til  formiddag  udfyl- 
de disse  tomme  pladser,  samt  opretholde 
flere  halvfjerdsere  til  de  Halvfjerds  første 


Kvorum.  Angående  halvfjerdserne  vil  vi 
optage  den  praksis  som  det  længe  har 
været  almindeligt  og  accepteret  at  følge  i 
kirken,  med  hensyn  til  andre  embeder. 
Medlemmerne  af  De  halvfjerds  første 
Kvorum  er  på  enhver  måde  generalauto- 
riteter —  i  deres  kaldelse,  i  ansvarsopga- 
ver, i  magt  og  myndighed.  De  har  været 
kaldet  til  blivende  stillinger,  og  de  som  vir- 
ker for  tiden  skal  fortsat  fungere  på  denne 
måde.  Men  kaldelsens  længde  er  ikke  så 
betydningsfuld  med  hensyn  til  dette  ar- 
bejde. Kaldelserne  til  at  virke  som  biskop, 
stavspræsident,  regionalrepræsentant, 
missionspræsident,  tempelpræsident  og 
præsident  for  hjælpeorganisationerne 
gælder  for  en  vis  årrække.  De  pågælden- 
de bliver  derpå  ærefuldt  afløst  og  andre 
får  mulighed  for  at  fungere.  Efter  omhyg- 
gelig bøn  og  overvejelse  har  vi  nu  kaldet 
seks  modne  mænd,  som  har  stået  deres 
prøve  gennem  mange  års  tjeneste,  til  at 
være  medlemmer  af  De  halvfjerds  første 
Kvorum  og  arbejde  i  perioder  på  tre  til 


Generalautoriteter  samles  før  et  konferencemøde. 


fem  år,  ligesom  en  missionspræsident  el- 
ler tempelpræsident  gør,  hvorpå  de  ære- 
fuldt og  med  taknemmelighed  vil  blive  af- 
løst. 

Mens  de  fungerer  vil  de  være  genera- 
lautoriteter med  enhver  rettighed,  magt 
og  myndighed,  som  er  nødvendig  for  at  de 
kan  fungere.  Det  forventes  at  de  giver  al 
deres  tid  i  arbejdet  mens  de  sidder  i  em- 
bedet. Vi  mener  at  denne  fremgangsmå- 
de vil  tilvejebringe  en  stadig  forøgelse  af 
nye  talenter  for  os,  og  give  dygtige  mænd 
med  tro  langt  større  muligheder  for  at  fun- 
gere i  disse  embeder. 

Jeg  vil  nu  forelægge  jer  navnene  på  kir- 
kens generalautoriteter  og  øverste  lede- 
re, til  jeres  afstemning. 

Det  er  foreslået  at  vi  opretholder  præ- 
sident Spencer  W.  Kimball  som  profet, 
seer  og  åbenbarer,  samt  som  præsident 
for  Jesu  Kristi  Kirke  af  Sidste  Dages  Helli- 
ge. Alle  som  kan  støtte  dette  bedes  tilken- 
degive det.  Er  nogen  imod  samme  tegn. 

Marion  G.  Romney,  som  førsterådgiver 
i  Det  øverste  Præsidentskab  og  Gordon 
B.  Hinckley,  som  andenrådgiver  i  Det 
øverste  Præsidentskab.  Alle  som  kan 
støtte  disse  brødre  bedes  vise  det  ved  det 
sædvanlige  tegn.  Hvis  nogen  er  imod  giv- 
es det  samme  tegn. 

Det  er  foreslået  at  vi  opretholder  æld- 
ste Ezra  Taft  Benson  som  præsident  for 
De  tolvs  Råd.  Alle  som  kan  støtte  dette 
bedes  vise  det  ved  det  sædvanlige  tegn. 
Nogen  imod,  samme  tegn. 

Som  apostle  i  De  tolvs  Kvorum:  Ældste 
Ezra  Taft  Benson,  Howard  W.  Hunter, 
Thomas  S.  Monson,  Boyd  K.  Packer,  Mar- 
vin J.  Ashton,  Bruce  R.  McConkie,  L.  Tom 
Perry,  David  B.  Haight,  James  E.  Faust, 
Neal  A.  Maxwell,  Russell  M.  Nelson  og 
Dallin  H.  Oaks.  Alle  som  kan  støtte  disse 
forslag  bedes  vise  det  ved  det  sædvanli- 
ge tegn.  Nogen  imod,  samme  tegn. 


Medlemmer  af  De  tolvs  Kvorum  ser 
konferencen  på  fjernsynsmodtagere  mens 
præsident  Gordon  B.  Hinckley  andenrådgiver 
i  Det  øverste  Præsidentskab,  leder  et  af 
møderne. 

Med  hensyn  til  DallinOaks  viljeg  gerne  si- 
ge at  selv  om  vi  opretholder  og  støtter 
ham  i  dag,  så  vil  han  ikke  blive  ordineret  til 
apostel  eller  blive  indsat  i  De  tolv  apostles 
Råd,  eller  begynde  at  virke  som  apostel, 
før  han  er  færdig  med  at  virke  som  dom- 
mer i  sin  nuværende  stilling,  hvilket  kan 
tage  nogle  uger.  Han  er  ikke  i  byen  for  ti- 
den og  derfor  heller  ikke  til  denne  konfe- 
rence. Vi  undskylder  ham. 

Det  foreslås  at  vi  opretholder  rådgiver- 
ne i  Det  øverste  Præsidentskab  og  De  tolv 
Apostle  som  profeter,  seere  og  åbenba- 
rere. Alle  som  kan  støtte  dette  bedes  vise 
det  med  det  sædvanlige  tegn.  Er  nogen 
imod  gives  det  samme  tegn. 

Som  medlemmer  af  De  halvfjerds  Præ- 


sidium:  J.  Thomas  Fayans,  Carlos  E. 
Asay,  M.  Russell  Ballard,  Dean  L.  Larson, 
Royden  G.  Derrick,  G.  Homer  Durham  og 
Richard  G.  Scott.  Som  nye  medlemmer  af 
De  halvfjerds  første  Kvorum,  som  tidlige- 
re omtalt:  John  K.  Cramack,  Russell 
C.  Taylor,  Robert  B.  Harbertson,  Devaere 
Harris,  Spencer  H.  Osborn  og  Philip  T. 
Sonntag.  Alle  de  andre  medlemmer  af  De 
halvfjerds  første  Kvorum,  Det  præside- 
rende Biskopråd  og  emiritusbrødrene  op- 
retholdes som  tidligere.  Alle  som  kan 
støtte  dette  bedes  vise  det  ved  en  oprakt 
højre  hånd.  Nogen  imod,  det  samme 
tegn. 

Hjælpeforeningen:  Som  præsidentin- 
de  Barbara  Ann  Woodhead  Winder.  Unge 
Piger:  Som  præsidentinde  Ardeth  Greene 
Kapp.  Alle  som  kan  støtte  dette  bedes  vi- 
se det  ved  det  sædvanlige  tegn.  Nogen 
imod,  samme  tegn.  Jeg  må  lige  sige  at 
disse  kaldelser  er  foretaget  for  ganske 


nylig  —  faktisk  indenfor  et  par  timer  —  så 
disse  kvinder  må  have  lidt  mere  tid  til  at 
vælge  deres  rådgivere  og  medlemmer  til 
deres  bestyrelser. 

Alle  de  andre  hovedbestyrelsesmed- 
lemmer og  bestyrelser  som  de  nu  funge- 
rer. Alle  som  kan  støtte  dette  bedes  vise 
det  ved  det  sædvanlige  tegn.  Nogen 
imod,  samme  tegn. 

Det  ser  ud  til  at  afstemningen  har  væ- 
ret enstemmig,  til  fordel  for  generalauto- 
riteterne og  disse  øverste  ledere. 

Jeg  vil  gerne  forelægge  en  anden  sag 
for  jer.  Vi  bekendtgjorde  her  til  morgen  at 
der  vil  blive  bygget  fem  nye  templer.  I  Bo- 
gota, Colombia;  San  Diego,  Californien; 
Portland,  Oregon;  Las  Vegas,  Nevada 
samt  Toronto,  Ontario  i  Canada.  Vi  mød- 
tes allerede  klokken  7.30  her  til  morgen 
med  stavslederne  for  disse  områder,  og 
alle  støttede  med  begejstring  disse  be- 
slutninger. □ 


Præsident  Spencer  W.  Kimball  og  præsident  Gordon  B.  Hinckley,  i  midten,  på  forhøjningen 
sammen  med  andre  generalautoriteter. 

Råd  til  de  hellige 


Præsident  Ezra  Taft  Benson 
De  tolv  apostles  Kvorum 


For  ti  år  siden  stod  præsident  Spencer 
W.  Kimball  ved  denne  talerstol.  Til  den 
konference  blev  han  af  de  hellige  verden 
over,  opretholdt  som  præsident  for  Jesu 
Kristi  Kirke  af  Sidste  Dages  Hellige. 

I  hans  ti-årige  ledelse  som  fulgte,  har  vi 
set  en  fremgang  og  udvikling  som  er  ene- 
stående i  kirkens  historie. 

I  sin  første  konferencetale  som  kirkens 
præsident,  forkyndte  præsident  Spencer 
W.  Kimball  at  kirkens  program  er  „at  styr- 
ke Guds  værk  og  bringe  det  fremad  i  ren- 
hed og  retfærdighed,  og  at  bringe  dette 
sandhedens  evangelium  ud  til  verden, 
som  i  så  høj  grad  har  behov  for  at  leve  et 
gudfrygtigt  liv"  (Den  danske  Stjerne, 
aug.,  1974,  s.  338). 

Mit  budskab  i  dag  er  nogle  råd  om  hvor- 
dan vi  i  kirken  som  helhed  og  individuelt 
kan  bringe  Guds  værk  ud  til  hele  verden. 

For  det  første  er  vi  nødt  til  at  styrke  fa- 
milien. 

Vi  må  indse  at  familien  er  civilisatio- 
nens grundvold  og  at  ingen  nation  kan 


hæve  sig  højere  eller  blive  bedre  end 
hjemmenes  kvalitet.  Familien  er  kirkens 
klippegrund.  Vi  beder  derfor  ethvert 
hjems  overhoved  om  at  styrke  sin  fa- 
milie. 

Vi  tror  på  at  ægteskabet  blev  indstiftet 
af  Gud,  med  et  viist  og  evigt  formål.  Fami- 
lien danner  grundlaget  for  en  retfærdig  le- 
vevis. En  far,  en  mor  og  børn  har  fået  til- 
delt deres  roller  af  Gud,  lige  fra  begyndel- 
sen. 

Gud  har  sat  fædrene  til  at  præsidere  i 
deres  hjem.  Det  er  en  fars  opgave  at  for- 
sørge, elske,  undervise  og  styre. 

Moderen  har  også  fået  tildelt  sin  rolle 
af  Gud.  Mødre  skal  undfange  og  føde,  næ- 
re, elske  og  oplære.  De  skal  være  med- 
hjælpere, og  mand  og  hustru  skal  rådføre 
sig  med  hinanden. 

Der  er  ikke  noget  der  hedder  at  det  ene 
køn  står  over  det  andet  i  Guds  plan.  Det  er 
et  spørgsmål  om  ansvarsfordeling. 

Børnene  har  på  samme  måde  i  den  hel- 
lige skrift  fået  råd  med  hensyn  til  deres 


pligter  overfor  forældrene.  Apostlen  Pau- 
lus skrev: 

„I  børn!  vær  lydige  i  Herren  mod  jeres 
forældre,  thi  det  er  ret. 

,Ær  din  fader  og  din  moder,'  dette  er  jo 
det  første  bud,  der  er  knyttet  forjættelse 
til: 

,for  at  det  må  gå  dig  vel,  og  du  må  få  et 
langt  liv  på  jorden.'"  (Ef.  6:1-3). 

Når  forældrene  sammen,  kærligt  og 
enigt  udfører  de  ansvar  Gud  har  givet 
dem,  og  børnene  reagerer  kærligt  og  ly- 
digt, fører  det  til  stor  glæde. 

For  nylig  fik  jeg  et  brev  fra  et  kirkemed- 
lem som  beskrev  nogle  af  de  vanskelighe- 
der og  udfordringer  som  en  mand  og  hu- 
stru har,  når  de  skal  opdrage  deres  børn. 

De  var  viet  i  templet,  men  bagefter  blev 
de  passive  i  kirken.  De  var  først  for  nylig 
igen  blevet  aktive  i  kirken.  De  bad  om  per- 
sonlige råd  om  hvad  de  skulle  gøre,  for  at 


sikre  sig  at  deres  børn  ville  forblive  trofa- 
ste overfor  evangeliet,  og  undgå  nogle  af 
de  faldgruber  som  de  kom  ud  for  og  havde 
set  andre  familier  falde  i. 

De  spurgte  med  andre  ord:  „Hvordan 
kan  vi  åndeligt  styrke  vores  familie?" 

Jeg  vil  gerne  bede  jer  hver  især  tænke 
over  dette  betydningsfulde  spørgsmål. 
Som  svar  på  spørgsmålet  vil  jeg  yderlige- 
re bede  jer  tænke  over  de  gennemprøve- 
de metoder  som  vellykkede  familier  har 
benyttet  gennem  årene  for  at  opnå  kær- 
lighed, enighed  og  loyalitet  overfor  hinan- 
den og  til  at  forstå  evangeliets  principper. 

I  familier  med  succes  elsker  og  respek- 
terer familiens  medlemmer  hinanden.  De 
ved  at  de  er  afholdt  og  værdsat.  Børnene 
kan  føle  at  deres  forældre  elsker  dem.  På 
den  måde  føler  de  sig  sikre  og  trygge. 

Stærke  familier  gør  det  til  en  dyd  at 
kommunikere  effektivt.  De  taler  ud  om 


Præsident  Ezra  Taft  Benson  fra  De  tolvs  Kvorum  hilser  på  to  medlemmer  af  De  halvfjerds' 
første  Kvorum, 

deres  problemer,  lægger  planer  sammen 
og  samarbejder  for  at  nå  fælles  mål. 

De  holder  familieaften  og  familieråd, 
og  benytter  disse  som  effektive  midler  til 
at  nå  deres  mål. 

Fædre  og  mødre  i  stærke  familier  har 
nær  forbindelse  med  deres  børn.  De  taler 
sammen.  Nogle  fædre  afholder  formelle 
interview  med  deres  børn,  andre  afholder 
dem  uformelt,  og  endnu  andre  benytter 
lejligheden  til  regelmæssigt  at  tilbringe 
nogen  tid  sammen  med  hvert  barn  for  sig. 

I  enhverfamilieerderproblemerog  ud- 
fordringer. Men  vellykkede  familier  for- 
søger at  samarbejde  for  at  finde  løsnin- 
ger, i  stedet  for  at  gribe  til  kritik  og  skæn- 
derier. De  beder  for  hinanden,  drøfter  sa- 
gerne og  giver  opmuntringer.  Ind  imellem 
faster  disse  familier  sammen,  for  at  støtte 
en  eller  anden  i  familien. 

Stærke  familier  støtter  hinanden. 

Familier  med  succes  gør  noget  sam- 
men —  de  har  familieprojekter,  arbejder 
sammen,  tager  på  ferie  sammen,  dyrker 
sport  eller  lignende  sammen  og  har  fami- 
liesammenkomster. 

Forældre  med  succes  har  opdaget  at 
det  ikke  er  nemt  at  opdrage  børn  i  omgiv- 
elser som  er  forgiftede  af  ondskab.  Der- 
for tager  de  selv  nogle  skridt  til  at  sørge 
for  de  bedste  og  sundeste  påvirkninger. 
De  underviser  i  moralprincipper.  De  stil- 
ler gode  bøger  til  rådighed  og  læser  dem. 
De  fører  kontrol  med  hvad  man  ser  i  TV. 
De  spiller  god  og  opløftende  musik.  Men 
det  vigtigste  er  at  de  læser  skrifterne  og 
taler  om  det  de  læser,  og  benytter  dette 
som  et  middel  til  at  udvikle  retfærdige  tan- 
ker. 

I  vellykkede  sidste  dages  hellige  hjem 
lærer  forældre  deres  børn  at  forstå  hvad 
det  vil  sige  at  tro  på  Gud,  omvende  sig, 
blive  døbt  og  få  Helligåndens  gave  (se 
L&P  68:25). 


I  sådanne  familier  beder  man  konse- 
kvent familiebønner.  Bønner  hjælper  os 
til  at  vise  påskønnelse  for  velsignelser  og 
til  ydmygt  at  anerkende  vor  afhængighed 
af  den  almægtige  Gud,  for  at  få  styrke, 
støtte  og  næring. 

Det  er  en  klog  regel  at  familien  knæler 
sammen  til  bøn,  og  den  familie  der  knæler 
sammen  står  retskaffen  for  Herren! 

Dette  er  derfor  en  gennemprøvet  må- 
de til  vellykket  børneopdragelse.  Jeg  vil 
gerne  anbefale  jer  denne  metode. 

Min  hustru  og  jeg  nærer,  som  forældre 
og  bedsteforældre  i  Zion,  det  fælles  håb 
at  vi  alle  kan  være  sammen  i  evighederne 
—  at  vi  alle  må  være  værdige  til  det  og  at 
ingen  af  os  vil  mangle. 

Dette  er  mit  inderlige  håb  og  bøn  for  al- 
le kirkens  familier. 

Nu  vil  jeg  gerne  rette  nogle  bemærk- 
ninger til  os  som  individuelle  kirkemed- 
lemmer. 

Kære  søskende,  vi  har  mere  end  nogen 
sinde  i  verdenshistorien  brug  for  større 
åndelighed.  For  at  udvikle  større  åndelig- 
hed må  vi  mætte  os  med  Kristi  ord,  som 
det  er  åbenbaret  i  skrifterne. 

En  af  de  mest  betydningsfulde  begiv- 
enheder i  kirkens  nyere  historie  er  en  ny- 
udgivelse af  standardværkerne  på  en- 
gelsk, med  de  nye  fodnoter  og  anden 
hjælp. 

Jeg  tror  vi  uden  overdrivelse  kan  sige 
at  de  hellige  aldrig  før  i  nogen  uddeling  er 
blevet  så  rigt  velsignet  med  Herrens  og 
hans  profeters  ord. 

Nu  er  det  en  udfordring  til  os  at  gøre 
som  Herren  har  befalet:  „Gransk  mit  ord, 
som  er  gået  ud  til  menneskenes  børn" 
(L&P  11:22). 

I  år  skal  vi  læse  Mormons  Bog  i  kirkens 
studiekurser  for  voksne.  Profeten  Joseph 
Smith  sagde  om  denne  hellige  optegnel- 
se: „Mormons  Bog  (er)  den  mest  korrekte 

„For  det  første  er  vi  nødt  til  at 
styrke  familien"  og  „vi  har  mere 

end  nogen  sinde  i 

verdenshistorien  brug  for  større 

åndelighed". 


bog  på  jorden  og  vor  religions  slutsten,  og 
et  menneske  ville  komme  Gud  nærmere 
ved  at  efterleve  dens  forskrifter  end  ved 
nogen  anden  bog"  (Profeten  Joseph 
Smiths  Lærdomme,  s.  232). 

Vi  beder  jer  inderligt  om  at  læse  Mor- 
mons Bog  personligt  og  i  familierne,  og 
derpå  gøre  som  profeten  Nephi  rådede: 
Anvend  skriften  på  jer  selv,  så  at  den  kan 
blive  jer  til  gavn  og  lærdom  (se  1  Nephi 
19:23-24). 

Vi  har  bedt  præstedømmelederne  om 
at  have  færre  administrerende  møder  på 
sabbaten,  så  familierne  kan  få  tid  til  at  til- 
bede Gud  og  være  sammen  med  familien. 
Det  er  vort  håb  at  I  vil  benytte  denne  tid  til 
at  komme  til  jeres  møder,  yde  kristen 
hjælp,  besøge  familien,  holde  familieafte- 
ner og  studere  skrifterne. 

Vi  råder  jer  til  at  acceptere  kaldelser  i 
kirken  og  arbejde  trofast  i  de  stillinger  I 
bliver  kaldet  til.  Tjen  hinanden.  Ær  jeres 
kaldelser.  Ved  at  gøre  dette  vil  I  være  til 
velsignelse  for  andre,  og  I  vil  øge  jeres  ån- 
delighed. 

Vi  beder  jer  indtrængende  —  især  præ- 
stedømmebrødre og  hjælpeforeningssø- 
stre  —  om  at  være  opmærksomme  på 
nødlidendes,  syges  og  fattiges  behov.  Vi 
har  et  kristent  ansvar  for  at  sørge  for  at 
enkerne  og  de  faderløse  bliver  hjulpet. 
„En  ren  og  ubesmittet  gudsdyrkelse  for 
Gud,  vor  Fader,  er  dette:  at  besøge  fader- 
løse og  enker  i  deres  trængsel  og  bevare 


sig  selv  uplettet  af  verden"  (Jakobs  Brev 
1:27). 

Vi  beder  jer  indtrængende  om  at  holde 
Guds  bud.  Gør  I  det  vil  I  holde  jer  fri  af  syn- 
dens trældom. 

„Du  skal  elske  Herren  med  hele  dit 
hjerte  og  med  hele  din  sjæl  og  med  hele 
dit  sind,  og  . .  .  tjene  ham  i  Jesu  Kristi 
navn"  (L&P  59:5). 

Anerkend  Guds  hånd  i  alle  ting  (se  L&P 
59:21). 

„Vær  tålmodig  i  trængsler"  (L&P  24:8). 

„Vær  ved  godt  mod"  (L&P  61 :36). 

Oprethold  og  støt  præstedømmet  i 
hjem  og  kirke  (se  L&P  107:22). 

Betal  en  ærlig  tiende  og  et  gavmildt  fa- 
steoffer (se  L&P  1 19:4;  Mosiah  4:21). 

„Du  skal  elske  din  næste  som  dig  selv" 
(L&P  59:6). 

Undervis  jeres  børn.  Opdrag  dem  i  lys 
og  sandhed  (se  L&P  93:40,  42-43). 

„Hør  op  med  at  finde  fejl  hos  hinan- 
den" (L&P  88:124). 

„I  skal  tilgive  hinanden"  (L&P  64:9). 

Vælg  ærlige,  gode  og  kloge  mænd  til  of- 
fentlige embeder  (se  L&P  98:10). 

Adlyd  og  vær  „venlig  stemt  mod  den 
lov,  som  er  landets  grundlov"  (L&P  98:6). 

Vær  økonomisk,  hold  jer  gældfri  (se 
L&P  19:35). 

Vær  ikke  begærlige  (se  L&P  88:123). 

Vær  ærlige  i  al  jeres  omgang  med  an- 
dre (se  L&P  51:9). 

Hold  sabbatsdagen  hellig  (se  L&P 
59:10,  12-13). 

Lad  være  med  at  drikke  alkohol,  at  ryge 
og  at  drikke  stærke  og  varme  drikke  (se 
L&P  89:5-9). 

„Vær  ikke  længere  urene"  —  afsky 
pornografi  (L&P  88:124). 

Søg  lærdom  i  de  allerbedste  bøger  (se 
L&P  88:1 1 8).  Hold  jer  fra  litteratur  og  film 
der  skildrer  det  onde  som  om  det  var  godt 
og  godt  som  om  det  var  ondt. 

Lad  være  med  at  bedrive  hor  „eller  gø- 
re noget  sådant"  (L&P  59:6).  Det  vil  sige 
intimt  kæleri,  usædelighed,  homoseksua- 
litet og  anden  form  for  umoralitet. 

„Pryd  altid  dine  tanker  med  dyd"  (L&P 
121:45). 

Øv  „dyd  og  hellighed"  uophørligt  (L&P 
38:24). 

„Ifør  jer  kærlighedens  bånd  som  en  kå- 
be" (L&P  88:125). 

Lev  af  hvert  ord,  der  udgår  af  Guds 
mund  (se  L&P  98:11). 

Vær  tapre  i  jeres  vidnesbyrd  om  Kri- 
stus (se  L&P  76:51 ,  79). 

Ær  dine  pagter  (se  L&P  25:13). 

„Hold  ud  indtil  enden"  (L&P  14:7). 

I  skal  med  andre  ord  leve  i  verden  uden 
at  være  af  verden! 

Det  er  kirkens  mission  at  frelse  sjæle 
ved  at  forkynde  evangeliet,  fuldkommen- 
gøre de  hellige  og  forløse  de  døde. 

Vi  beder  jer  indtrængende  om  at  an- 
vende alle  jeres  talenter  og  midler  til  at 
hjælpe  med  i  opbygningen  af  Guds  rige  på 
jorden.  Bestræb  jer  altid  på  at  støtte,  op- 
retholde og  gøre  hvad  der  er  bedst  for 
Guds  rige. 

Og  til  slut  et  par  rosende  og  opmunt- 
rende ord. 

For  mere  end  fyrre  år  siden  blev  præsi- 
dent Kimball  og  jeg  kaldet  som  medlem- 
mer af  De  tolv  apostles  Kvorum.  Vi  blev 
ordineret  til  apostle  med  kun  få  minutters 
mellemrum.  Da  vi  kom  ind  i  kvorummet 
var  der  146  stave.  I  dag  er  der  1460,  og 
mere  end  800  af  dem  er  organiseret  efter 
at  præsident  Kimball  blev  præsident. 

Der  var  mindre  end  én  million  medlem- 
mer i  1943. 1  dag  er  vi  over  5  mill.  Næsten 
2  mill.  er  blevet  medlemmer  indenfor  de 
sidste  ti  år. 

Kirken  har  aldrig  stået  bedre  end  den 
gør  nu.  Der  er  flere  hengivne  medlemmer 
end  nogen  sinde  før.  Missionærarbejdet 


er  årsag  til  kirkens  hurtige  vækst  over  he- 
le verden.  Der  bliver  udført  betydelig  me- 
re genealogisk  arbejde  og  tempelarbej- 
de.  Vi  har  fået  bedre  ledere.  Vores  unge 
er  mere  åndeligt  forberedt  end  nogen  sin- 
de før. 

Vi  er  glade  og  tilfredse  med  den  aktive 
deltagelse  som  mange  af  vore  søskende 
udviser.  Vi  vil  gerne  opfordre  præstedøm- 
met og  hjælpeorganisationslederne  med 
at  fortsætte  dette  storslåede  arbejde. 

Kære  sidste  dages  hellige,  vi  kompli- 
mentererjer!  Vi  roser  jer  for  jeres  trofast- 
hed. Aldrig  før  har  vi  haft  så  store  mulig- 
heder og  fået  så  store  velsignelser.  Sagt 
med  profeten  Joseph  Smiths  ord:  „Skal  vi 
ikke  gå  fremad  for  denne  store  sag?  Gå 
fremad  og  ikke  tilbage.  Frisk  mod  ...  og 
fremad  til  sejr!"  (L&P  128:22). 

Nogle  af  vore  medlemmer  er  blevet 
nedtrykte  på  grund  af  nedsættende  be- 
mærkninger der  er  sagt  om  kirken  og 

dens  ledere,  eller  på  grund  af  misfortolke- 
de lærdomme  eller  virke. 

Men  modstand  er  ikke  noget  nyt  for  kir- 
ken. Vi  har  tidligere  haft  modstand  og  vi  vil 
have  modstand  fremover.  Tab  ikke  modet 
på  grund  af  det  andre  siger  eller  gør.  Hold 
jer  på  den  lige  og  snævre  sti.  Dette  gør  I 
ved  at  holde  fast  ved  jernstangen  — 
Guds  ord,  som  findes  i  skrifterne  og  lyder 
fra  hans  levende  tjenere  på  denne  jord. 

Jeg  har  taget  en  udtalelse  med  fra  Mor- 
mons Bog,  som  mine  brødre  fra  De  Tolv 
har  hørt  mig  citere.  Det  lyder  således: 

„Intet  våben,  der  smedes  mod  dig,  skal 
du',  hver  tunge,  der  trætter  med  dig,  for 
du  dømt. 

Dette  er  Herrens  tjeners  lod,  og  deres 
retfærdighed  er  af  mig,  siger  Herren"  (3 
Nephi  22:17). 

Kære    søskende,    dette   er    Herrens 


værk.  Dette  er  hans  kirke  på  jorden.  Han 
har  betroet  sin  kirke  i  ydmyge  mænds 
hænder  og  de  har  et  meget  stort  ansvar. 
Vi  har  brug  for  jeres  tro,  støtte  og  jeres 
stadige  bønner. 

Jeg  bærer  mit  vidnesbyrd  for  jer  om  at 
Gud  lever  og  at  han  i  vore  dage  åbenbarer 
sin  vilje  til  sine  tjenere.  Præsident  Spen- 
cer W.  Kimball  er  hans  udvalgte  profet  på 
jorden  i  dag.  Jeg  bærer  vidnesbyrd  om  at 
dette  er  Jesu  Kristi  kirke  —  Guds  rige  på 
denne  jord. 

Jeg  beder  ærligt  og  oprigtigt  om  at 
Guds  rige  velsignelser  vil  være  med  jerog 
jeres  familier,  og  med  gode  mænd  og 
kvinder  verden  over,  forvi  er  allesammen 
børn  af  den  samme  Fader. 

Dette  vidner  jeg  om  og  efterlader  jer 
min  velsignelse.  I  Jesu  Kristi  navn.  Amen. 
□ 

Vælg  den  gode  del 


Ældste  Marvin  J.  Ashton 
De  tolv  apostles  Kvorum 


Da  jeg  for  et  par  uger  siden  var  i  Idaho 
for  at  omorganisere  et  stavspræsident- 
skab,  mødte  jeg  ikke  alene  nogle  enestå- 
ende præstedømmeledere,  hvoraf  jeg 
indsatte  tre  til  et  nyt  stavspræsidentskab, 
men  jeg  mødte  også  en  ung  dame  som 
var  helt  speciel,  og  som  jeg  ikke  vil  glem- 
me lige  med  det  samme.  Det  nykaldede 
præsidentskab,  hvoraf  en  netop  havde 
været  biskop,  bad  mig  interviewe  en  kom- 
mende biskop,  som  kunne  indsættes  søn- 
dagen efter  konferencen,  når  alt  var  i  or- 
den. Kaldelsen  blev  foretaget.  Jeg  sad 
sammen  med  et  velsoigneret,  tiltrækken- 
de ægtepar  på  et  kontor. 

Da  vi  havde  sagt  goddag  til  hinanden 
og  talt  lidt  sammen,  så  jeg  på  den  unge 
kvinde  og  sagde:  „Fortæl  mig  lidt  om  din 
mand."  Hun  tøvede  og  sagde  til  sidst: 
„Ældste  Ashton,  jeg  kender  ham  ikke 
særlig  godt."  Det  var  et  højst  usædvanligt 
svar,  så  jeg  spurgte  omgående:  „Fortæl 
mig  noget  om  det."  Hun  svarede:  „Vi  har 
kun  været  gift  i  tre  uger." 


Dette  unge  ægtepar  begge  var  først  i 
trediverne  —  han  var  sagfører  og  hun 
skolelærer  —  fejrede  stadig  deres  hvede- 
brødsdage, og  deres  dybe,  nyopdagede 
kærlighed  til  hinanden  var  meget  tydelig. 

Jeg  sagde:  „Jeg  vil  gerne  tale  med  jer 
begge  to  om  en  ny  stilling  som  biskop  til 
din  mand,"  og  hun  svarede:  „For  et  par 
nætter  siden  drømte  jeg  at  Randy  ville  bli- 
ve biskop.  Jeg  håbede  bare  at  det  ikke  vil- 
le ske  så  hurtigt."  Så  fortsatte  hun:  „Men 
selv  om  vi  er  nygifte  (og  hun  fortalte  mig 
tilfældigvis  at  grunden  til  at  de  havde  ven- 
tet til  de  var  over  tredive  med  at  gifte  sig 
var,  at  det  havde  taget  dem  så  lang  tid  at 
finde  hinanden),  synes  jeg  at  hvis  du  føler 
dig  inspireret  til  at  kalde  Randy  som  bi- 
skop, vil  han  blive  en  god  biskop  og  jeg 
skal  nok  hjælpe  ham." 

Hvilken  smuk  indstilling.  Hvilken  dejlig 
støtte.  Hendes  forpligtelse  overfor  sin 
mand,  kirken  og  sig  selv  havde  hun  indgå- 
et længe  før  jeg  stillede  mine  spørgsmål. 
Hun  havde  besluttet  sig  til  at  vælge  den 

gode  del,  hvilket  mindede  mig  om  den 
meningsfyldte  udtalelse  om  Maria  i  Luk. 
10:42:  „Men  ét  er  nødvendigt.  Maria  har 
valgt  den  gode  del,  og  den  skal  ikke  tages 
fra  hende." 

Jo  mere  jeg  bliver  engageret  i  kirke  og 
samfund  rundt  omkring  i  verden,  desto 
mere  kommer  jeg  til  at  respektere  og  på- 
skønne gode  kvinder.  Jeg  vil  i  dag  gerne 
bringe  min  hæder  og  opmuntring  til  disse 
særlige  kvinder.  Min  egen  definition  på  en 
god  kvinde  er  enhver  kvinde  som  bevæ- 
ger sig  i  den  rigtige  retning.  Jeg  takker  he- 
le tiden  ydmygt  Gud  for  deres  mod,  styrke 
og  pligtfølelser.  På  grund  af  jer,  ædle  sø- 
stre som  befinder  jer  i  forskellige  situatio- 
ner her  i  livet,  gennem  jeres  eksempel, 
opmuntring,  adfærd  og  personlige  ret- 
skaffenhed går  Guds  værk  fremad,  mere 
hensigtsmæssigt  og  med  bedre  resulta- 
ter. 

Lad  mig  fortælle  jer  om  erfaringer,  bre- 
ve og  observationer  jeg  for  nylig  har  gjort, 
specielt  med  hensyn  til  kirkens  enlige 
kvinder.  De  fleste  af  dem  klarer  sig  godt  i 
de  situationer  de  befinder  sig  i.  De  har 
imidlertid  oprigtig  brug  for  vores  kærlig- 
hed, opmuntring  og  respekt.  De  trænger, 
ligesom  alle  vi  andre,  til  ikke  at  blive  mod- 
løse over  deres  rolle.  Det  grundlæggende 
i  Jesu  Kristi  evangelium,  er  evig  frem- 
gang. Lykke,  begejstring  og  glæde  ved  liv- 
et er  nødvendige  for  at  kunne  gå  fremad 
og  vælge  den  gode  del. 

Jesu  Kristi  evangeliums  principper  for- 
andres aldrig,  men  omgivelser,  omstæn- 
digheder, forhold  og  kulturmønstre  ænd- 
rer sig.  Det  er  en  udfordring  til  os  at  bevæ- 
ge os  fremad  i  vores  nuværende  situati- 
on, idet  vi  forpligter  os  og  udviser  begej- 
string. Vi  må  gøre  vores  del  for  at  gå  frem- 
ad og  nyde  livet,  samtidig  med  at  vi  klarer 
vor  situation. 

Moderen   til   en   filipinsk    missionær 


skrev  for  nylig  til  sin  søns  missionspræsi- 
dent:  „Du  skal  have  så  mange  tak  for  den 
åndelige  støtte  og  de  råd  du  giver  min  søn 
. . .  Jeg  har  været  enlig  mor  i  næsten  otte 
år,  og  det  ville  have  været  meget  vanske- 
ligt for  mig  hvis  ikke  jeg  havde  haft  evan- 
geliets sandhed.  Jeg  ved  at  Gud  lever  og 
hanelskermig.  Han  hører  og  besvarer  mi- 
ne ærlige  og  oprigtige  bønner.  Jeg  har 
stadig  syv  børn,  iberegnet  ham  der  er  på 
mission,  som  jeg  skal  forsørge.  Herren 
har  velsignet  mig  med  et  talent  som  har 
hjulpet  mig  til  at  forsørge  min  familie  gen- 
nem årene.  Jeg  tjener  til  livets  ophold 
som  syerske.  Jeg  er  meget  taknemmelig 
for  min  .kirkefamilie'  —  medlemmer  som 
har  inspireret  og  hjulpet  mig  til  at  accep- 
tere min  stilling  som  enlig  mor  med  glæde 
og  selvtillid." 

Her  har  vi  en  søster  som  har  opdaget  at 
Gud  er  meget  tilfreds  med  familier  — 
uanset  om  de  består  af  en  eller  flere  — 
hvis  de  tager  ham  med  i  deres  liv  og  lever 
i  overensstemmelse  med  hans  lærdom- 
me. 

Hvilken  magt  har  dog  ikke  gode  kvinder 
som  vælger  den  gode  del? 

Og  selv  om  Gud  altid  vil  være  ved  vores 
side,  dersom  vi  beder  ham  om  det,  så  vil 
han  aldrig  fratage  sine  børn  den  store 
handlefrihedens  gave  —  evnen  til  selv  at 
vælge. 

Unge  mødre  (ugifte  eller  på  anden  må- 
de) må  lære  at  anvende  denne  evne  klogt. 
Der  kan  komme  tidspunkter  hvor  vi  står 
overfor  mere  end  en  udvej.  De  kan  være 
rigtige  begge  to.  Så  er  det  at  vi  skal  træffe 
kloge  og  velovervejede  beslutninger,  idet 
vi  tager  vores  alder  og  de  nødvendige 
kendsgerninger  i  betragtning. 

Det  ser  ud  som  om  nogle  mødre  har  ev- 
ner og  energi  til  at  sy  deres  børns  tøj,  ba- 
ge, give  musikundervisning,  gå  til  hjælpe- 
foreningen, undervise  i  søndagsskolen, 

gå  til  forældremøder  og  så  videre.  Andre 
mødre  betragter  sådanne  kvinder  som 
eksempler  og  føler  sig  utilstrækkelige  og 
nedtrykte,  og  synes  at  de  slår  helt  fejl  i 
sammenligning  med  dem. 

Vi  bør  ikke  lade  os  indfange  af  sådanne 
skadelige  mindreværdsfølelser.  Det  er  et 
af  Satans  redskaber.  Det  ser  ud  som  om 
mange  presser  sig  selv  for  hårdt  for  at 
være  en  „super-mor"  eller  en  „ideel  kvin- 
de". 

Søstre,  lad  være  med  at  føle  jer  util- 
strækkelige eller  frustrerede,  fordi  I  ikke 
kan  gøre  alt  det  som  I  synes  andre  kan.  I 
må  hellere  vurdere  jeres  egen  situation, 
jeres  egne  kræfter,  jeres  egne  talenter, 
og  derpå  vælge  den  bedste  måde  at  tilret- 
telægge jeres  familieliv  på,  så  I  enigt  ar- 
bejder sammen  på  at  støtte  hinanden. 
Kun  I  og  jeres  Fader  i  Himmelen  kender 
jeres  behov,  jeres  stærke  sider  og  jeres 
ønsker.  Tænk  på  dette,  når  I  tilrettelæg- 
ger den  kurs  I  skal  følge  og  træffer  jeres 
valg. 

Lad  mig  nævne  et  andet  eksempel  på 
en  modig,  enlig  mor,  som  valgte  den  gode 
del  og  klarer  sig  godt  i  sin  situation.  Hun 
er  midt  i  trediverne  og  har  haft  mange  sor- 
ger i  sit  liv.  Kort  efter  at  hun  og  hendes 
mand  var  viet  i  templet  blev  han  passiv. 
Manden  foretrak  at  tilbringe  det  meste  af 
sin  tid  sammen  med  mandlige  bekendt- 
skaber. 

Han  var  ikke  interesseret  i  sin  families 
velfærd,  og  havde  intet  ønske  om  at  op- 
bygge et  meningsfyldt  forhold  til  sin  hu- 
stru. Han  var  ikke  længere  aktiv  i  kirken, 
og  det  varede  ikke  længe  før  han  blev  ført 
ned  ad  overtrædelsernes  sti. 

Denne  kære  kvinde  må  nødvendigvis 
forsørge  sig  selv  og  sine  børn  økonomisk. 
Hendes  største  ønske  er  at  skabe  et  lyk- 
keligt hjem,  hvor  hendes  drenge  og  piger 
kan  være  følelsesmæssigt,  økonomisk  og 


Ældste  Marvin  J.  Ashton,  til  venstre,  og 
Bruce  R.  McConkie  fra  De  tolvs  Kvorum, 
hilser  på  kvorumspræsidenten  Ezra  Taft 
Benson. 

åndeligt  trygge.  Deres  hjem  var  berøvet 
disse  midler  til  lykke  i  ti  år. 

Selv  om  hun  håber  på  ægteskab  igen 
engang  i  fremtiden,  er  hun  lige  nu  mest  in- 
teresseret i  at  dække  sine  børns  behov, 
og  arbejder  på  at  opbygge  et  stærkt  fami- 
liesammenhold på  baggrund  af  kirken  og 
dens  lærdomme. 

Hun  har  som  enlig  mor  valgt  den  gode 
del. 

Når  hun  og  alle  vi  andre  bliver  såret  og 
mismodige  kan  det  være  en  trøst  for  os  at 
huske  på  at  ingen  til  stadighed  kan  gå 
imod  os  i  al  evighed.  Kun  vi  selv  kan  påvir- 
ke vores  evige  fremgang. 

For  nogle  af  vore  søstre  som  aldrig  har 
været  gift,  ligger  der  en  fristelse  til  at  hol- 
de op  med  at  forsøge,  til  kun  at  tænke  på 

det  de  ikke  har  i  livet,  i  stedet  for  det  de 
har.  Det  er  så  vigtigt  at  de  aldrig  giver  op, 
aldrig  holder  op  med  at  leve.  Som  søster 
Carol  Clark  så  smukt  har  sagt:  „Den  per- 
sonlige udfordring  ligger  ikke  i  at  vente 
med  succes,  men  at  leve  et  rigt  og  glæde- 
ligt liv.  Målet  er  ikke  at  vente  på  den  rette, 
men  at  blive  den  rette"  (A  Singular  Life: 
Perspectives  for  the  Single  Woman,  s.  9. 
Deseret  Book  Co.,  Salt  Lake  City,  1974). 
Jeg  vil  gerne  understrege  ordet  leve.  Lev 
et  rigt  og  glad  liv.  Vær  begejstret  over  je- 
res chance  for  at  vokse  og  udvikle  jeres 
største  muligheder.  Vær  begejstret  over 
livet,  mulighederne  og  privilegierne,  som 
Herren  har  givet  jer. 

Beslut  jer  til  at  være  et  sådant  menne- 
ske som  I  ønsker  at  være,  uanset  de  ydre 
omstændigheder.  Den  første  udfordring  i 
livet  er  at  lære,  acceptere  og  erkende 
hvem  man  er.  Hvis  I  undersøger  spørgs- 
målet: „Hvem  er  jeg?"  omhyggeligt  i  skrif- 
terne og  i  kirkens  lærdomme,  vil  I  få  be- 
kræftet hvor  betydningsfuld  hver  eneste 
sjæl  er.  Et  godt  billede  af  sig  selv  er  det 
vigtigste  og  nødvendigste  skridt  til  at  imø- 
degå livet.  Vi  tror  alt  for  ofte  kun  det  om  os 


selv,  som  andre  har  givet  udtryk  for.  Der 
findes  ingen  kvinde  i  eller  udenfor  kirken, 
som  ikke  er  et  elsket  barn  af  Gud  —  ikke 
en  eneste! 

I  Salmernes  Bog  8:5-6  kan  vi  læse: 

„Hvad  er  da  et  menneske,  at  du  kom- 
mer ham  i  hu,  et  menneskebarn,  at  du  ta- 
ger dig  af  ham? 

Du  gjorde  ham  lidet  ringere  end  Gud, 
med  ære  og  herlighed  kroned  du  ham." 

Men  Satan  er  altid  til  stede  og  han  for- 
søgerat ødelægge  vor  herlighed  og  fjerne 
vores  krone.  Et  af  hans  vigtigste  redska- 
ber er  mismod.  Kære  enlige  søstre,  lad  ik- 
ke jeres  mismod  få  Satan  til  at  fryde  sig. 

Enlige  har  somme  tider  tilbøjelighed  til 
at  begrave  sig  i  selvoptagelse  i  stedet  for 
at  søge  en  udvej  til  at  påvirke  deres  frem- 
tid. Ret  jeres  opmærksomhed  mod  suc- 
ces. Tænk  på  at  I  kan  få  succes.  Tro  på  at 
I  kan  få  succes.  Engager  jer  i  kirkens  og 
samfundets  hjælpeorganisationer  og  lad 
dem  mærke  jeres  tilstedeværelse. 

Tænkende  og  aktive  kvinder  i  dag  er 
med  til  at  skabe  historie  i  en  af  menneske- 
hedens største  tidsperioder.  Kvindernes 
personlige  bidrag  betyder  ikke  alene  en 
forskel  i  vore  dage,  men  deres  gode  ger- 
ninger har  en  stor  indvirkning  på  fremti- 
den. Efterhånden  som  aktiviteterne  bliver 
flere,  vil  der  blive  flere  venner  og  bekend- 
te, hvorpå  kvindernes  gode  indflydelse  vil 
gøre  sig  gøldende  i  større  på  de  menne- 
sker de  kommer  sammen  med. 

Vi  må  hele  tiden  huske  på  at  det  ikke  er 
vores  situation  eller  vore  problemer  der 
gør  os  ulykkelige,  men  fejlen  er  at  man  ik- 
ke løser  dem  rigtigt. 

Der  var  en  som  engang  sagde:  „Lykke 
er  som  en  sommerfugl.  Jo  mere  du  jagter 
den,  desto  mere  vil  den  unddrage  sig  dig. 
Men  hvis  du  retter  din  opmærksomhed 
mod  noget  andet,  vil  den  lige  så  stille  sæt- 
te sig  på  din  skulder."  (Nathaniel  Hawt 

horne,  citeret  i  Reader's  Digest,  april 
1982,  s.  148). 

I  kirken  har  vore  ledere  et  stort  ønske 
om  at  give  retningslinier  der  kan  hjælpe  til 
at  løse  problemerne,  og  de  tilbringer 
megen  tid  med  at  overveje  og  bede  i  de- 
res forsøg  på  dette.  Lad  mig  med  hensyn 
til  et  brev  som  Det  øverste  Præsident- 
skab for  nylig  har  udsendt  med  retningsli- 
nier til  medlemmer  i  ward  for  enlige,  un- 
derstrege at  det  ikke  er  meningen  at  ska- 
be pludselige  forandringer  i  de  eksiste- 
rende programmer,  uden  hensyn  til  den 
indvirkning  det  har  på  de  menneskers  til- 
værelse, som  for  tiden  er  engageret  i 
dem,  i  disse  ward  for  enlige.  Stavspræsi- 
denterne  er  nu  bemyndigede  til  at  gøre 
undtagelser  fra  kirkens  almindelige  reg- 
ler, når  de  har  rådført  sig  og  opnået  enig- 
hed med  den  involverede  biskop. 

Man  må  ikke  bede  nogen  om  at  gå.  Selv 
om  der  er  særlige  fordele  ved  at  tingene 
er  ens,  må  en  ældre  enlig,  som  er  aktiv  i  sit 
respektive  ward,  ikke  stilles  utilfreds  eller 
føle  sig  uønsket,  når  der  ikke  viser  sig  en 
passende  mulighed  for  ægteskab.  Der  er 
foreskrevet  visse  aldersgrænser  i  kirkens 
retningslinier,  og  det  er  gjort  af  gode 
grunde,  men  vær  venlig  at  sørge  for  at  in- 
gen føler  sig  forkert  anbragt  eller  udeluk- 
ket på  grund  af  pludselige  forandringer. 

Programmerne  skal  tilrettelæges  og 
iværksættes  med  kærlighed  og  omsorg 
for  den  enkelte  i  kirken.  Vort  ønske  er  at 
tilbyde  alle  medlemmerne  muligheder  for 
at  vokse,  udvikle  sig  og  opnå  glæde  og 
lykke.  For  hvert  år  der  går  bliver  det  mere 
og  mere  tydeligt  hvilken  værdi  de  søstre 
har,  som  ikke  har  en  ægtefælle.  Der  kom- 
mer stadig  stærke  ledere,  dygtige  lærere 
og  hengivne  mødre  fra  denne  gruppe  sø- 
stre. De  lever  og  arbejder  med  mod  og  op- 
findsomhed. De  vil  opnå  succes  gennem 
deres  udholdenhed. 


Jeg  vil  anbefale  jer  at  lære  jeres  Fader 
i  Himmelen  at  kende,  for  at  få  styr  på  jeres 
liv,  for  at  opnå  succes,  uanset  jeres  situa- 
tion, om  I  er  lykkeligt  gift,  ulykkeligt  ugift, 
enlig  mor  eller  far,  enke  eller  gift  med  en 
passiv  hustru  eller  mand.  Lær  at  elske  Fa- 
deren og  husk  altid  på  at  han  elsker  jer  og 
vil  vejlede  og  støtte  jer,  dersom  I  blot  vil 
give  det  en  chance.  Tag  ham  med  når  I 
træffer  beslutninger.  Tag  ham  med  når  I 
skal  bedømme  jeres  personlige  værdi. 
„Dette  liv  er  tiden,  da  menneskene  skulle 
berede  sig  til  at  møde  Gud;  ja,  dette  livs 
dag  er  den  dag,  da  menneskene  skal  ud- 
føre deres  arbejde"  (Alma  34:32). 

Sæt  jer  mål  —  for  uden  mål  kan  I  ikke 
bedømme  jeres  fremgang.  Men  lad  være 
med  at  blive  skuffede  fordi  I  tilsyneladen- 
de ikke  sejrer.  Mind  jer  selv  om  at  det  er 
langt  vigtigere  at  arbejde  end  at  opnå. 
Hvis  I  arbejder  på  at  nå  det  ypperste  — 
hvis  I  gør  jeres  bedste  dag  for  dag,  udnyt- 
ter jeres  tid  og  jeres  kræfter  klogt,  for  at 
nå  realistiske  mål  —  så  har  I  succes. 

Kommunikér  dagligt  med  vor  himmel- 
ske Fader  som  kender  jer  bedst  af  alle. 
Han  kender  jeres  talenter,  jeres  styrke  og 
jeres  svagheder.  I  er  her  på  jorden  på  det- 
te tidspunkt,  for  at  udvikle  og  forædle  je- 
res gode  egenskaber.  Jeg  lover  jer  at  han 
vil  hjælpe  jer.  Han  er  opmærksom  på  je- 
res mangler  og  behov.  Han  er  opmærk- 
som på  jeres  ubesvarede  bønner. 

Gud  velsigne  vore  tapre  kvindelige 
medlemmer.  I  er  udvalgte  i  hans  og  i  vore 
øjne.  Vi  beder  til  at  I  vil  opnå  lykke  med 
hans  hjælp  og  vore  personlige  anstren- 
gelser, idet  vi  vælger  den  gode  del,  uan- 
set vore  nuværende  omstændigheder  el- 
ler vor  situation,  så  vil  livet  afgjort  blive 
fyldestgørende. 

Må  Gud  hjælpe  os  til  at  gøre  dette,  be- 
derjeg om  i  Jesu  Kristi  navn,  vor  Forløser 
og  Ven.  Amen.  □ 

Ægteskab  og  skilsmisse 


Ældste  David  B.  Haight 
De  tolv  apostles  Kvorum 


li 


Jeg  beder  om  Helligåndens  inspirati- 
on, så  mine  bemærkninger  vil  være  i  har- 
moni med  åbenbaret  sandhed,  og  blive 
modtaget  og  forstået  ved  den  samme 
himmelske  indflydelse. 

Vi  har  i  over  25  år  været  vidnertil  et  sta- 
digt angreb  på  det  traditionelle  familie- 
mønster. Menneskehedens  hellige,  gud- 
dommelige værdier  og  disciplin,  samt 
kærlighed  og  respekt  for  Gud,  vor  evige 
Fader,  bliver  udfordret. 

En  ny  egoistisk  generation  har  gjort  fa- 
milien til  et  sårbart  emne  for  stadig  latter- 
liggørelse. Ægteskabet  bliver  ringeagtet 
eller  afskyet,  forældreværdigheden  ned- 
vurderet og  undgået.  Dette  har,  sammen 
med  andre  uheldige  påvirkninger,  resul- 
teret i  mange  djævelske  fristelser  til  at  op- 
nå en  øjeblikkelig  såkaldt  tilfredsstillelse, 
og  gjort  ægteskabet  samt  en  hustrus  og 
mors  rolle  betydningsløse. 

Der  findes  mange  gode  mennesker 
som  ville  leve  anderledes,  men  desværre 
ikke  gør  det  fordi  de  ikke  kender  Guds  evi- 


ge plan  for  sine  børn.  Vi  lærer  i  skrifterne 
at  den  guddommelige  hensigt  med  æg- 
teskabet er,  at  det  skal  være  en  evig 
forbindelse,  hvorved  familieforholdet 
skal  bestå  gennem  tid  og  evighed. 

I  skrifterne  åbenbares  det  at  Gud, 
skabte  mennesket  i  sit  eget  billede  og  gav 
det  herredømme  over  jorden  efter  at  den 
var  skabt.  Kvinden  stod  side  om  side  med 
manden  og  fik  del  i  den  samme  guddom- 
melige ære  og  værdighed,  idet  de  fik  over- 
herredømmet over  alle  andre  skabnin- 
ger. Gud  sagde:  „Det  er  ikke  godt  for 
mennesket  at  være  ene;  jeg  vil  gøre  ham 
en  medhjælp,  som  passertil  ham! "  (1  Mo- 
sebog 2:18). 

„Og  Gud  skabte  mennesket  i  sit  bille- 
de; i  Guds  billede  skabte  han  det,  som 
mand  og  kvinde  skabte  han  dem"  (1  Mo- 
sebog 1:27). 

Herren  befalede  også:  „Derfor  forla- 
der en  mand  sin  fader  og  moder  og  holder 
sig  til  sin  hustru,  og  de  to  bliver  et  kød"  (1 
Mosebog  2:24),  og  derved  blev  manden 

og  kvinden  med  myndighed  forenet  i  æg- 
teskabet, som  blev  planlagt  i  Himmelen 
før  deres  jordiske  legemer  blev  skabt. 

Den  første  nedskrevne  befaling  til  Ad- 
am og  Eva,  var  at  de  skulle  blive  „frugtba- 
re og  mangfoldige  og  opfylde  jorden"  (1 
Mosebog  1:28). 

Vi  betragter  børn  som  Guds  gaver,  be- 
troet os  til  at  passe  dem,  give  dem  mad  og 
oplære  dem  omhyggeligt  og  i  kærlighed. 
Herren  har  også  sagt:  „De  skal  også  lære 
deres  børn  at  bede  og  at  vandre  retskaf- 
fent for  Herren"  (L&P  68:28). 

Børn  må  ikke  mishandles  eller  misbru- 
ges, for  de  hører  sammen  med  deres  for- 
ældre til  en  familie  der  har  mulighed  for  at 
være  sammen  i  al  evighed. 

Præsident  Spencer  W.  Kimball  har  for- 
klaret: 

„I  begyndelsen  organiserede  Herren 
hele  det  program  med  en  far,  som  plan- 
lægger, fremskaffer,  elsker  og  leder,  og 
en  mor  som  undfanger,  føder,  plejer  og 
opdrager  børn.  Herren  kunne  have  arran- 
geret det  anderledes,  men  valgte  at  have 
en  enhed  med  ansvarsfulde  og  målbevid- 
ste forældre  og  børn,  der  opdrager  og  di- 
sciplinerer hinanden  og  kommer  til  at  el- 
ske, æreog  påskønne  hinanden.  Familien 
er  den  store  livsplan,  således  som  den  ud- 
arbejdedes og  organiseredes  af  vor  Fa- 
der" (Konferencetaler  1973-75,  s.  10). 

Ægteskabet  var  beregnet  til  og  kan 
blive  et  kærligt,  bindende  og  harmonisk 
forhold  mellem  en  mand  og  hans  hustru. 

Når  vi  tænker  på  vor  Herres  erklæring 
til  Moses:  „Dette  er  min  gerning  og  herlig- 
hed —  at  tilvejebringe  udødelighed  og 
evigt  liv  for  mennesket"  (Moses  1 :39),  er 
det  med  bedrøvelse  vi  betragter  de  nuvæ- 
rende alvorlige  tendenser  indenfor  famili- 
er og  hjem,  som  ødelægges  gennem 
skilsmisse. 

Jeg  tror  at  en  af  de  største  årsager  til 


skilsmisse  er  at  man  ikke  forstår  at  ægte- 
skabet og  familier  er  indstiftet  og  ordine- 
ret af  Gud.  Hvis  vi  forstod  ægteskabets 
fulde  betydning  ville  der  være  færre  skils- 
misser, og  som  følge  deraf  mindre  elen- 
dighed. Så  ville  parrene  planlægge  et  lyk- 
keligt ægteskab  på  baggrund  af  guddom- 
melige instruktioner.  Hvis  de  unge  par, 
fra  de  indleder  deres  romantiske  be- 
kendtskab, allerede  forstod  at  deres  æg- 
teskab kunne  blive  velsignet  med  løfter 
og  velsignelser,  som  strækker  sig  ind  i 
evighederne,  ville  skilsmisse  slet  ikke 
komme  på  tale,  når  der  opstod  vanskelig- 
heder. Den  nuværende  filosofi  går  ud  på: 
Vi  kan  lade  os  skille  hvis  det  ikke  går  —  og 
det  er  et  handicap  for  et  ægteskab  lige  fra 
begyndelsen. 

Det  stadig  større  antal  skilsmisser  er  et 
tydeligt  eksempel  på  hvor  acceptable 
skilsmisser  er  blevet,  som  en  populær 
løsning  på  ulykkelige  ægteskaber  eller 
ægteskaber  „som  ikke  lever  op  til  forvent- 
ningerne". 

Men  uanset  hvor  acceptable  skilsmis- 
ser er  blevet  og  hvor  hurtigt  og  let  de  op- 
nås, er  det  tragisk  og  pinagtigt,  ikke  blot  i 
begyndelsen,  men  også  i  de  efterfølgen- 
de år.  En  skilsmisse  kan  aldrig  rigtig  af- 
sluttes. Hvordan  kan  mødre  og  fædre  vir- 
kelig lade  sig  skille  fra  børnene,  som  er 
deres  eget  kød  og  blod,  eller  fra  de  minde- 
rige dage  og  år  med  fælles  oplevelser, 
som  blev  en  del  af  deres  eget  liv. 

En  skilsmisse  kan  sjældent  gennemfø- 
res uden  store  følelsesmæssige,  sociale 
og  økonomiske  problemer.  De  fleste 
mennesker  undervurderer  det  fremmed- 
gjorte, bitterheden,  opbruddet  og  skuffel- 
serne som  opstår  mellem  fraskilte,  blandt 
deres  børn,  venner  og  slægtninge.  Nogle 
mennesker  overvinder  aldrig  de  følelses- 
mæssige konsekvenser. 

Det  værste  af  det  hele  er  måske  at  der 

i  mere  end  60%  af  alle  skilsmisser  er  in- 
volveret børn  under  18  år.  Blandt  skils- 
missebørn er  der  ofte  en  højere  procent 
af  lovovertrædere  og  manglende  selvtil- 
lid, tendens  til  at  være  umoralsk  og  selv 
engagere  sig  i  ulykkelige  ægteskaber. 

Når  vi  tager  ægteskabets  enorme  vig- 
tighed i  betragtning,  så  er  det  forbavsen- 
de at  vi  ikke  forbereder  os  bedre  til  at  op- 
nå succes.  Unge  par  kommer  i  reglen 
sammen  i  nogle  måneder  eller  et  år  eller 
to,  og  nyder  romantikken  mens  de  lærer 
hinanden  at  kende,  hvorpå  de  bliver  gift. 
Når  de  først  er  gift  opdager  de  hurtigt  at 
romantikken  nødvendigvis  må  blandes 
med  åndelig  tro,  forhold  til  svigerforæld- 
re, pengesager  og  alvorlige  diskussioner 
om  etik,  børn  og  hjemmets  styrelse. 

Alt  for  mange  mennesker  er  ikke  til- 
strækkeligt forberedt  til  dette  store  an- 
svar. 


„Folk  går  i  skole  i  mange  år  for  at  få  en 
uddannelse  og  lære  et  erhverv  .  . .  der  ik- 
ke er  nær  så  lønsomt  eller  nær  så  vigtigt 
som  ægteskabet"  (Lowell  S.  Bennion: 
„Conference  on  Utah  Families",  Salt  La- 
ke  Tribune  6.  april  1980,  s.  F-9). 

På  biskoppens  kontor  afsløres  somme 
tider  alvorlige  overtrædelser,  såvel  som 
ituslåede  tilværelser,  og  det  viser  alt  for 
ofte  tydeligt  at  forholdet  mellem  mand  og 
hustru  fortjener  langt  mere  opmærksom- 
hed under  bøn,  end  man  giver  det.  Der  vil- 
le ikke  være  nær  så  mange  problemer  i 
ægteskaberne,  og  de  ville  blive  lykkelige- 
re, hvis  ægteparrene  besøgte  en  venlig 
biskop,  som  kunne  foreslå  dem  hvordan 
de  kunne  undgå  problemer,  og  opmuntre 
dem  til  med  omtanke  at  disciplinere  sig 
selv,  beherske  sig  og  udvikle  uselviskhe- 
dens kærlige  egenskaber. 

For  et  par  år  siden  modtog  præsident 


Ældste  Robert  L  Backman  fra  De  halvfjerds'  første  Kvorum,  til  venstre,  sammen  med  det 
nyligt  opretholdte  medlem  af  kvorummet,  Philip  T.  Sonntag. 

Harold  B.  Lee  følgende  brev  fra  en  gift 
kvinde:  „Da  vi  troede  at  det  nu  var  ved  at 
være  slut  og  at  den  eneste  udvej  var  at 
blive  skilt,  fik  vi  at  vide  at  vi  skulle  rådføre 
os  med  vores  biskop.  I  begyndelsen  . . . 
tøvede  vi,  fordi  han  var  så  ung  . . .  Men 
han  var  vores  biskop,  så  vi  gik  hen  til  ham. 
Vi  udøste  vores  sjæl  til  den  unge  biskop. 
Han  sad  lige  så  stille  og  lyttede,  og  da 
samtalen  var  forbi  sagde  han  ganske  en- 
kelt: ,Nå  ja,  min  kone  og  jeg  får  også  prob- 
lemer, men  vi  har  lært  at  løse  dem.'  Det 
var  alt .  .  .  hvad  han  sagde.  Men  der  skete 
noget  som  følge  af  den  unge  biskops  ud- 
talelse. Da  vi  gik  ud  derfra  sagde  vi:  .Ja- 
men, hvis  de  kan  løse  deres  problemer, 
hvad  er  der  så  galt  med  os?'"  (Ensign, 
jan.  1974,  s.  100). 

En  kendt  filmproducer  sagde  for  nylig: 
„I  film  og  TV-programmer  er  der  . . .  en 
modvilje  mod  ægteskab  . . .  (undtagen)  i 
komiske  eller  i  romantiske  film.  Vi  fore- 
trækker at  lægge  vægt  på  . . .  (det  seksu- 
elle) og  udelader . . .  ,og  de  levede  lykke- 
ligt til  deres  dages  ende' . . .  som  det  fore- 
kommer i  børneeventyr"  (Karl  E.  Meyer, 
The  Wife of  Your  Youth,  Palos  Heights  Illi- 
nois, 1977). 

Vi  er  ikke  så  bekymrede  over  at  medier 
og  forfattere  ikke  skildrer  lykkelige,  beri- 
gende ægteskaber,  men  over  at  mange 
ægtepar  ikke  tager  deres  ægteskab  al- 
vorligt nok  —  de  må  arbejde  for  det,  be- 
skytte det,  give  det  næring  og  dyrke  det 
dag  ind  og  dag  ud,  uge  efter  uge,  år  efter 
år,  gennem  et  kvart  århundrede,  gennem 
et  halvt  århundrede,  i  al  evighed. 

Det  er  især  trist  når  mennesker  midt  i 
livet  lader  sig  skille,  eftersom  det  involve- 
rer modne  mennesker,  vort  samfunds 
grundvold,  som  ikke  har  bestræbt  sig  om- 
hyggeligt nok  på  at  bevare  deres  ægte- 
skab. Skilsmisser  mellem  mennesker  på 
over  45  år  tager  alarmerende  til  i  antal. 


Når  mennesker  i  den  alder  overhovedet 
tænker  på  at  opløse  deres  ægteskab  — 
efter  at  de  har  opdraget  deres  børn,  even- 
tuelt har  børnebørn,  og  nu  beslutter  sig  til 
at  gå  hver  til  sit  —  er  de  nødt  til  at  indse  at 
årsagen  til  enhver  skilsmisse  er  den  enes 
eller  begges  selviskhed. 

I  Malakias  kan  vi  læse: 

„Herren  var  vidne  mellem  dig  og  din 
ungdomshustru,  mod  hvem  du  har  været 
troløs,  skønt  hun  hører  til  dit  folk  og  deler 
din  tro  . . . 

Så  tag  vare  på  eders  ånd,  og  ingen  væ- 
re troløs  imod  sin  ungdomshustru"  (Mala- 
kias 2:14-15). 

Ægteskabet  er  en  pagt.  To  af  de  ti  bud 
handler  direkte  om  at  bevare  ægteska- 
bets hellighed:  „Du  må  ikke  bedrive  hor! " 
og  „Du  må  ikke  begære  din  næstes  hu- 
stru" (2  Mosebog  20:14,  17). 

Jesus  lagde  stor  vægt  på  loven  om  hor: 
„Men  jeg  siger  jer,  at  enhver,  som  ser  på 

„  Vores  bekymring  er  ...  at 

mange  ægtepar  ikke  tager  deres 

ægteskab  alvorligt  nok  —  de  må 

arbejde  for  det,  beskytte  det,  give 

det  næring  og  dyrke  det  dag  ind 

og  dag  ud. " 


en  andens  hustru,  så  han  begærer  hende, 
har  allerede  bedrevet  hor  med  hende  i  sit 
hjerte"  (Matt  5:28). 

I  det  ideelle  ægteskab  er  der  trofasthed 
mellem  manden  og  kvinden,  en  trofast- 
hed der  begynder  når  de  har  valgt  hinan- 
den. I  Ordsprogenes  Bog  kan  vi  læse: 
„Velsignet  være  dit  væld,  og  glæd  dig  ved 
din  ungdoms  hustru"  (Ordsp.  5:18). 

(Lad)  hendes  elskov  fryde  dig  stedse, 
berus  dig  altid  i  hendes  kærlighed.  (Se 
Ordsp.  5:19). 

Det  er  virkelig  et  privilegium  at  dele  sit 


liv  med  sin  ungdoms  hustru,  at  nyde  sine 
alderdomsår  med  hinanden  —  uden  at 
lægge  mærke  til  rynkerne  eller  de  grå  hår 
—  men  til  stadighed  nære  en  dyb  kærlig- 
hed, enhed  og  visdom,  som  man  kan  ud- 
veksle med  hinanden  nu  og  gennem  al 
evighed. 

Ægteskabet  styrkes  gennem  tro  og  be- 
vidstheden om  at  det  er  guddommeligt 
indstiftet,  samt  med  daglig  støtte  gennem 
kærlighedens  kraft.  En  klog  mand  har  for- 
klaret: „Når  det  kommer  til  at  betyde  me- 
re for  én  at  tilfredsstille  eller  sikre  et  andet 
menneske,  mere  end  at  tilfredsstille  og 
sikre  sig  selv,  så  er  det  kærlighed"  (Harry 
(stack)  Su  1 1  ivan ,  Concepts  of  Modem  Psy- 
chiatry  s.  42). 

En  stærk,  fælles  overbevisning  om  at 
der  er  noget  evigt  kostbart  ved  et  ægte- 
skabsforhold,  opbygger  tro  til  at  afvise 
det  onde.  Ægteskabet  bør  være  smukt  og 
tilfredsstillende,  og  der  bør  herske  en 
glæde  som  overgår  de  dejligste  drømme, 
for  „hverken  er  kvinden  noget  uden  man- 
den eller  manden  noget  uden  kvinden"  (1 
Kor.  11:11). 

Sidste  dages  hellige  behøver  ikke  lade 
sig  skille  —  der  findes  løsninger  på  ægte- 
skabsproblemer.  Hvis  I  som  mand  og  hu- 
stru har  alvorlige  misforståelser,  eller  I 
synes  der  er  opstået  en  vis  spænding  i  je- 
res ægteskab,  bør  I  ydmyge  jer  og  gå  på 
knæ  sammen  og  bede  til  Gud  vor  Fader, 
med  et  oprigtigt  hjerte  og  et  ægte  ønske 
om  at  få  fjernet  de  mørke  skyer  der  ligger 
over  jeres  ægteskab,  så  I  kan  modtage 
det  nødvendige  lys,  se  jeres  fejl,  omven- 
de jer  fra  det  forkerte  I  gør,  tilgive  hinan- 
den, således  som  I  gjorde  da  I  var  unge. 
Jeg  forsikrer  jer  højtideligt  om  at  Gud  le- 
ver og  vil  besvare  jeres  ydmyge  bønner, 
for  han  har  sagt:  „Bed  om,  hvad  I  vil,  i  Je- 
su navn,  og  det  skal  ske"  (L&P  50:29). 

I  Jesu  Kristi  navn.  Amen.  □ 

Jesus  Kristus: 
Ordene  og  deres  betydning 

Ældste  G.  Homer  Durham 
Præsidentskabet  for  De  halvfjerds'  første  Kvorum 


For  nylig  blev  jeg  overhalet  af  en  bil  da 
jeg  kørte  på  motorvejen.  Det  var  der  ikke 
noget  usædvanligt  i.  Det  var  der  derimod 
ved  de  streamers  der  sad  på  bilen,  hvor 
der  stod: 

„Frels  menneskeheden."  Vi  ser  mange 
forskellige  streamers  i  vore  dage.  Men 
denne  fik  mig  til  at  tænke  på  noget  funda- 
mentalt, på  frelse.  Jeg  tænkte  på  frel- 
sesplanen. Jeg  tænkte  på  den  viden- 
skabelige dygtighed  i  verden,  og  på  pro- 
fessor Arnold  Toynbees  analyser  af  de 
mange  såkaldte  „frelsere"  i  historien.  (A 
Study  of  History,  en  forkortelse  af  bind  VII 
—  X  af  D.  C.  Sommervell,  Oxford:  Oxford 
University  Press). 

Vi  ved  at  den  eneste  virkelige  frelser  er 
Herren,  Jesus  Kristus.  Dette  er  hans  kir- 
ke. Vi  har  påtaget  os  hans  navn. 

Hvad  mener  almindelige  mennesker 
når  de  vidner  om  at  Jesus  er  Kristus?  Det 
er  naturligvis  Åndens  vidnesbyrd  der  tæl- 


ler. Men  hvad  betyder  ordene  Jesus  og 
Kristus? 

Det  kunne  måske  være  nyttigt  at  fore- 
tage en  kort  undersøgelse  af  disse  to  ords 
betydning,  specielt  for  unge  mennesker  i 
vore  dage. 

I  Munkgårds  danske  bibelleksikon  fra 
1964  side  144  står  følgende:  „Jesus  (la- 
tinsk form  for  det  græske  Jesous  og  det 
hebraiske  Jesua  eller  (det  aramæiske)  Je- 
hosua,  det  vil  sige  hjælp,  redning,  frelse- 
bringer eller  Herren  redder)."  Navnet  Je- 
sus er  den  senere  græske  form  for  det  he- 
bræiske Josua.  Flere  ordbøger  forklarer 
at  navnet  Josua  udspringer  fra  Jah  eller 
Jahve,  der  betyder  „Jehova  (Jahve)  er 
frelse".  Således  har  navnet  Jesus  sam- 
men betydning  som  Frelser. 
Websters  New20th  Century  Dictionary  of 
the  English  language  (World  Publishing 
Co.,  Cleveland,  1968)  har  i  en  forkortet 
udgave,  fremsat  en  lignende  definition, 

og  bemærker  at  den  latin-græske  udled- 
ning af  det  hebraiske  Josua  bogstavelig 
talt  betyder:  „Jehovas  hjælp."  Men  det  si- 
ges endvidere  i  denne  bog  at  ordet  er  ud- 
ledt af  det  hebraiske  Herren  Gud,  han 
som  står  til  hjælp,  som  frelser.  I  den  for- 
stand betyder  Jesus  således  ganske  en- 
kelt: „Gud  er  hjælp"  eller  „Herren  red- 
der" (som  der  står  i  den  danske  udgave). 
Hvordan  kan  man  „frelse  menneskehe- 
den" som  der  står  på  klæbemærket?  Vore 
leksika  og  evangeliet  har  svaret. 

Hvad  med  navnet  Kristus?  Kristus  er 
afledt  af  et  græsk  verbum:  Kricin,  at  salve 
og  er  den  græske  gengivelse  af  hebr: 
hammasjiah,  den  salvede.  (Gads  danske 
Bibelleksikon,  1965,  spalte  1 158).  Messi- 
as er  en  græsk  form  af  det  hebr.  masjfah: 
den  salvede.  Det  tilsvarnde  græske  ord  er 
Christos  (latin  Christus),  (Bibelens  kultur- 
historie, Politikens  forlag,  1980). 


I  Gads  danske  Bibelleksikon  står  også 
at  Kristus  oprindelig  var  Jesu  titel.  Såle- 
des vil  det  være  passende  på  dansk  at 
bruge  de  to  ord  på  samme  måde  som  æld- 
ste James  E.  Talmage  har  brugt  det  i  sin 
bogtitel  Jesus  Kristus.  De  to  navne  er 
sammenføjet  under  brugen  og  ved  åben- 
baring, og  er  blevet  et  helligt,  ærbødigt 
navn. 

Ældste  Talmage  definerer  de  to  navne 
således: 

„Jesus  er  Frelserens  personlige  navn, 
og  stavet  således  er  det  af  græsk  oprin- 
delse; . . .  Navnets  oprindelige  betydning 
var  ,Jehovas  hjælp'  eller , Frelser'." 

Ældste  Talmage  understregede  at  Kri- 
stus er  en  hellig  titel,  og  ikke  „en  alminde- 
lig benævnelse  eller  et  fællesnavn;  det  er 
af  græsk  oprindelse,  og  .  . .  svarer  til  det 
hebraiske  Messias  ...  der  betyder  den 
salvede"  (Jesus  Kristus,  s.  37). 


Medlemmer  af  De  tolvs  Kvorum,  til  venstre,  står  sammen  med  Tabernakelkoret,  i  baggrunden, 
for  at  synge  en  forsamlingssalme. 

Hvad  er  den  tidligste  dokumentation  af 
det  hellige  navn  Jesus  Kristus,  som  vi  nu 
har  til  rådighed? 

Doktor  Joseph  Armitage  Robinson, 
som  engang  var  professor  i  oldtidskund- 
skab ved  Cambridge  universitetet,  holder 
på  at  det  formodentlig  er  det  første  vers  i 
1  Tes.  (Encyclopedia  Britann ica,  11.  ud- 
gave, 15.  bind,  s.v.  „Jesus"). 

Tænk  på  hvilken  virkning  disse  ord  har 
på  os  i  dag,  når  vi  læser  dem,  således  som 
tessalonikerne  modtog  dem,  formodent- 
lig to  årtier  efter  korsfæstelsen: 

„Paulus,  Silvanus  og  Timoteus  sender 
hilsen  til  tessalonikernes  menighed  i  Gud 
Fader  og  Herren  Jesus  Kristus:  nåde  væ- 
re med  eder  og  fred ! "  (1  Tes.  1:1). 

Læg  mærke  til  at  Gud  Fader  og  Herren 
Jesus  Kristus  står  adskilt  ved  bindeordet 
og.  Dette  viser  at  man  i  det  første  århund- 
rede troede  på  at  Faderen  og  Sønnen  var 
særskilte  personligheder,  således  som 
det  blev  åbenbaret  til  profeten  Joseph 
Smith. 

Det  første  vers  i  Markus-evangeliet  har 
stor  magt  som  en  historisk,  meningsfyldt 
dokumentation: 

„Dette  er  begyndelsen  til  evangeliet 
om  Jesus  Kristus,  Guds  Søn"  (Mark.  1:1). 

Johannes  den  elskedes  evangelium  er 
endnu  mere  udførligt.  Han  beskriver  vid- 
nesbyrdet om  Frelseren,  som  Johannes 
Døbers  forløber,  således: 

„Den  næste  dag  ser  han  Jesus  komme 
hen  imod  sig,  og  han  siger:  ,Se  Guds  lam, 
som  bærer  verdens  synd! ' "  (Joh.  1 :29). 

„Frelse  menneskeheden?"  Tænk  på 
Døberens  vidnesbyrd:  „Se  Guds  lam, 
som  bærer  verdens  synd! " 

Hvordan  fik  menneskehedens  Frelser 
sit  navn  her  på  jorden?  Ved  åbenbaring. 
Herrens  engel,  som  i  en  drøm  viste  sig  for 
Josef  i  Nazaret,  sagde: 

„Josef,  Davids  søn!  frygt  ikke  for  at 


„Navnet  betyder 

, Herren  redder', 

,Den  Salvede'  den 

lovede  Messias"  —  og 

„jeg  kan  vidne  om  at 

han  virkelig  er  vor 

redning,  han  er 

virkelig  vor  Frelser. " 


hjemføre  Maria  som  din  hustru;  thi  det 
barn,  hun  venter,  er  undfanget  ved  Hellig- 
ånden. 

Hun  skal  føde  en  søn,  og  ham  skal  du 
give  navnet  Jesus;  thi  han  skal  frelse  sit 
folk  fra  dets  synder"  (Matt.  1 :20-21). 

Her  ser  vi  bekræftelsen  på  den  betyd- 
ning ordbøgerne  giver  navnet,  som  Mat- 
tæus skrev:  „Ham  skal  du  give  navnet  Je- 
sus; thi  han  skal  frelse  sit  folk  fra  dets  syn- 
der (Matt.  1:21). 

Maria  fik  også  bekræftet  navnet  af  en 
engel,  sådan  som  der  står  i  Lukas: 

„Da  sagde  englen  til  hende:  , Frygt  ik- 
ke, Maria!  thi  du  har  fundet  nåde  for  Gud, 

og  se,  du  skal  undfange  og  føde  en  søn, 
og  du  skal  give  ham  navnet  Jesus. "  (Luk. 
1:30-31). 

Lukas  skriver  at  barnet  formelt  fik  navn 
da  det  var  otte  dage  gammelt: 

„Da  .  . .  fik  han  navnet  Jesus,  som  han 
var  kaldt  af  engelen,  før  han  blev  undfan- 
get i  moders  liv"  (Luk.  2:21). 

Navnet  betyder  „Herren  redder"  „den 
salvede",  „den  lovede  Messias",  er  såle- 
des kommet  til  os. 

For  ca.  tre  årtier  siden  afsluttede  pro- 
fessor Arnold  Toynbee  en  af  de  mest  om- 
fattende undersøgelser  i  historien.  Han 
beskrev    menneskehedens    behov    for 

„frelsere"  som  „udvejen"  (forløsning). 
Han  opstillede  fire  kategorier:  (1)  Det 
„skabende  geni";  (2)  „Frelser(en)  med  et 
sværd";  (3)  „Frelser(en)  med  en  tidsma- 
skine", en  drøm  om  en  utopi  eller  noget 
gammeldags  der  aldrig  har  eksisteret  (4) 
Frelseren  som  „filosof,  maskeret  som 
konge".  Alle  disse  benævnelser  afvises 
historisk.  Til  sidst  påpegede  Toynbee  at 
„Gud  inkarnerede  sig  i  et  menneske", 
Herren,  Jesus  Kristus.  Og  derpå  skrev 
han: 

„Det  var  denne  sandhed  vi  nåede  til 
som  resultat  af  vore  undersøgelser  om 
frelsere.  Da  vi  begyndte  denne  undersøg- 
else måtte  vi  gennemgå  en  masse  be- 
nævnelser om  frelsere,  men  efterhånden 
som  vi  kom  videre  i  undersøgelsen,  kun- 
ne vi  systematisk  udelukke  dem.  Det  før- 
ste vi  udelukkede  var  militærledere  og 
derpå  de  som  forsøgte  at  leve  i  fortiden  el- 
ler fremtiden,  og  endelig  filosofferne.  Til 


sidst  var  der  kun  guder  som  kunne  kom- 
me i  betragtning.  Og  nu,  når  vi  står  og  stir- 
rer mod  kysten  langt  borte  rejser  der  sig 
en  enkel  person  fra  floden  og  fylder  hele 
horisonten.  Der  er  Frelseren."  (A  Studyof 
History,  forkortelse  af  bind  I  —  VI  af  D.  C. 
Sommerven,  s.  547.  Oxford  University 
Press,  Oxford,  1957). 

Vi  ved  at  den  omtalte  frelser  er  Herren, 
Jesus  Kristus.  Gennem  de  utallige  erfa- 
ringer og  oplevelser  jeg  har  haft  i  mit  liv, 
kan  jeg,  vidne  om  at  han  virkelig  er  vor 
redning,  han  er  virkelig  vor  Frelser;  og 
hvis  vi  går  til  Faderen  i  bøn,  således  som 
hans  Søn  har  befalet  os,  vil  der  åbne  sig 
udveje  for  at  vi  kan  få  hjælp  og  gå  fremad, 
uden  frygt  i  livet.  Det  er  min  tro  og  mit  vid- 
nesbyrd at  alle  mennesker  overalt  kan  læ- 
re betydningen  af  den  Jesus  Kristus  at 
kende,  han  som  blev  udvalgt  før  verden 
blev  grundlagt.  I  Jesu  Kristi  navn.  Amen. 
□ 


,,,r        .    ;  ;   ^  ; 

Byg  din  evige  bolig 


Ældste  Thomas  S.  Monson 
De  tolv  apostles  Kvorum 


Da  Jesus  gik  på  de  støvede  veje  i  byer 
og  landsbyer,  på  det  sted  som  vi  nu  ærbø- 
digt kalder  Det  hellige  Land,  og  belærte 
sine  disciple  i  det  smukke  Galilæa,  talte 
han  ofte  i  lignelser,  i  det  sprog  folk  bedst 
forstod. 

Han  drog  ofte  en  sammenligning  mel- 
lem sine  lytteres  tilværelse  og  bygning  af 
huse. 

Han  erklærede:  „Intet  hjem,  der  er 
kommet  i  splid  med  sig  selv,  kan  bestå" 
(Matt.  12:25).  Senere  påbød  han:  „Se,  mit 
hus  er  et  ordens  hus, ...  og  ikke  et  forvir- 
ringens hus"  (L&P  132:8). 

I  en  åbenbaring,  som  profeten  Joseph 
Smith  fik  i  Kirtland,  Ohio,  27.  dec.  1832, 
gav  Mesteren  følgende  råd:  „Organiser 
jer,  bered  alt,  hvad  der  behøves,  byg  et 
hus,  et  bedehus,  et  fastehus,  et  troens 
hus,  et  lærdommens  hus,  et  herlighedens 
hus,  et  ordenshus,  ja,  et  Guds  hus"  (L&P 
88:119). 

Hvor  kunne  vi  gå  hen  og  få  en  mere 
passende  tegning  til  et  godt  og  ordentligt 


hus,  som  vi  personligt  kunne  bo  i  gennem 
hele  evigheden? 

Et  sådant  hus  kunne  imødekomme  de 
byggestandarder  som  Mattæus  omtaler 
—  så  det  endog  blev  bygget  „på  klippe- 
grund" (Matt.  7:24),  et  hus  som  kunne 
modstå  modgangens  regn,  modstander- 
nes flodstrømme  og  tvivlens  vinde,  hvor 
som  helst  det  blev  bygget  i  vores  udfor- 
drende verden. 

Nogle  vil  måske  spørge:  „Men  denne 
åbenbaring  var  en  vejledning  til  at  bygge 
et  tempel.  Er  den  relevant  i  vore  dage?" 

Jeg  vil  svare:  „Sagde  apostlen  Paulus 
ikke  også:  ,Ved  I  ikke,  at  I  er  Guds  tempel, 
og  Guds  Ånd  bor  i  jer?' "  (1  Kor.  3:1 6). 

Måske  vi  bedre  kunne  værdsætte  dette 
guddommelige  råd  fra  Bygmesteren,  ver- 
dens Skaber,  vor  Herre  og  Frelser,  Jesus 
Kristus,  hvis  vi  betragtede  disse  arkitek- 
toniske retningslinier  individuelt. 

De  første  advarsler  i  vores  inspirerede 
tegning  siger  at  vort  hus  skal  være  et  oe- 
dehus.  Mesteren  sagde: 

„Når  I  beder,  skal  I  ikke  være  som  hy- 
klerne; thi  de  holder  af  at  bede  ...  tor  at 
blive  set  af  mennesker .  .  . 

Men  du,  når  du  beder . . .  bed  til  din  Fa- 
der, som  er  i  det  skjulte  . . ., 

I  (må)  ikke  lade  munden  løbe  . .  . 

Derfor  skal  I  bede  således:  ,Vor  Fader, 
du  som  er  i  Himlene!  Helliget  vorde  dit 
navn; 

komme  dit  rige;  ske  din  vilje  på  jorden, 
som  den  sker  i  Himmelen; 

giv  os  i  dag  vort  daglige  brød; 

og  forlad  os  vor  skyld,  som  også  vi  for- 
lader vore  skyldnere; 

og  led  os  ikke  ind  i  fristelse;  men  fri  os 
fra  det  onde;  thi  dit  er  Riget  og  magten  og 
æren  i  evighed!"  (Matt.  6:6-7,  9-13). 

Denne  del  af  tegningen  kan  vi  lære  bør- 
nene mens  de  er  helt  små.  Da  vores  æld- 
ste søn  var  omkring  tre  år,  knælede  han 
sammen  med  sin  mor  og  mig  til  vores  af- 
tenbøn. På  det  tidspunkt  var  jeg  biskop  i 
wardet,  og  en  kær  søster  i  wardet,  Marga- 


ret Lister,  lå  alvorligt  syg  med  kræft.  Vi 
bad  hver  aften  for  søster  Lister.  En  aften 
da  vores  lille  søn  skulle  bede,  forvekslede 
han  bønnens  ord  med  noget  fra  en  børne- 
bog. Han  begyndte:  „Kære  himmelske 
Fader,  vil  du  ikke  nok  velsigne  sister  Li- 
ster, hønepøne,  hanepane,  andepande 
og  alle  de  andre."  Vi  tilbageholdt  vore 
smil  den  aften.  Senere  blev  vi  meget  yd- 
myge da  Margaret  Lister  blev  fuldstæn- 
dig rask.  Vi  morede  os  ikke  over  et  barns 
bøn.  Når  alt  kommer  til  alt  er  det  jo  længe- 
re siden  at  vi  har  været  hos  vor  himmel- 
ske Fader  end  det  er  at  vores  børn  har  væ- 
ret der. 

Lad  vort  hus  være  et  bedehus. 

Vort  hus  bør  også  være  et  fastehus. 
Dette  afsnit  af  tegningen  kan  vi  finde  et 
eksempel  på  i  Esajas'  Bog,  hvor  det  be- 
nævnes „den  rette  faste":  „Nej,  faste  ef- 
ter mit  sind  er . . . 

at  bryde  dit  brød  til  de  sultne,  bringe 
hjemløse  stakler  i  hus,  at  du  klæder  den 
nøgne,  du  ser,  ej  nægter  at  hjælpe  dine 
landsmænd." 

Belønningen  er  også  nævnt:  „Som 
morgenrøden  bryder  dit  lys  da  frem,  da 
læges  hastigt  dit  sår,  foran  dig  vandrer 
din  retfærd,  Herrens  herlighed  slutter  to- 
get. 

Da  svarer  Herren,  når  du  kalder;  på  dit 
råb  er  hans  svar:  ,Her  er  jeg ! '  . . . 

Rækker  du  den  sultne  dit  brød  og  mæt- 
ter en  vansmægtende  sjæl,  skal  dit  lys 
stråle  frem  i  mørket,  dit  mulm  skal  blive 
som  middag; 

Herren  skal  altid  lede  dig,  mætte  din 
sjæl,  ...  du  bliver  som  en  vandrig  have, 
som  rindende  væld,  hvor  vandet  aldrig 
svigter"  (Es.  58:6-1 1).  Vi  må  gøre  vort  hus 
til  et  fastehus. 

Vort  hus  skal  også  være  et  troens  hus. 

Jakob  skrev: 

„Men  hvis  nogen  af  jer  står  tilbage  i  vis- 

dom,  da  skal  han  bede  om  at  få  den  fra 
Gud,  der  giver  alle  gavmildt  og  uden  be- 
brejdelser, og  så  vil  den  blive  ham  givet. 

Men  han  skal  bede  i  tro,  uden  at  tvivle; 
den,  der  tvivler,  ligner  nemlig  en  havets 
bølge,  som  jages  og  kastes  hid  og  did  af 
vinden"  (Jakobs  Brev  1:5-6). 

Vi  kan  se  hvordan  stadig  tro  tages  prak- 
tisk i  anvendelse,  i  Nephis  ånd,  i  hans  be- 
vægende erklæring:  „Jeg  vil  gå  og  gøre 
det,  som  Herren  har  befalet."  (1  Nephi 
3:7).  Han  vaklede  ikke,  han  troede.  Kan  vi 
anvende  dette  på  lignende  måde  i  dag? 

For  nogle  år  siden  ledsagede  jeg  præ- 
sident Hugh  B.  Brown  på  en  tur  i  Samoa 
missionen.  Medlemmerne  og  missionæ- 
rerne i  det  amerikanske  Samoa,  havde  i 
forvejen  fortalt  os  at  de  var  ramt  af  en  al- 
vorlig tørke,  deres  vandforråd  var  nået  til 
et  punkt  hvor  vore  kirker  og  vores  skole 
var  nødt  til  at  lukke  hvis  det  ikke  snart  blev 
regnvejr.  De  bad  os  forene  vores  tro  med 
deres. 

Vi  kunne  overalt  se  tegn  på  tørken,  da 
vi  forlod  lufthavnen  i  Pago  Pago,  for  at  ta- 
ge til  skolen  i  Mapasaga.  Solen  skinnede, 
der  var  ikke  en  sky  på  den  klare  himmel. 
Medlemmerne  glædede  sig  til  at  mødet 
skulle  begynde.  Den  som  bad  indled- 
ningsbønnen,  takkede  vor  himmelske  Fa- 
der fordi  vi  var  ankommet  sikkert,  fordi 
hanvidsteatvi  påenelleranden  måde  vil- 
le medvirke  til  det  ønskede  regnvejr.  Da 
præsident  Brown  rejste  sig  for  at  tale,  gik 
solen  ind  bag  nogle  skyer  som  samlede 
sig.  Så  hørte  vi  at  det  tordnede  og  så  det 
lyne.  Himlene  åbnedes.  Det  regnede.  Tør- 
ken var  endt. 

Da  vi  senere  ankom  til  lufthavnen,  for 
at  tage  den  korte  flyvetur  til  det  vestlige 
Samoa,  sagde  den  lille  maskines  pilot  til 
lufthavnspersonalet:  „Det  er  det  mest 
mærkværdige  vejr  jeg  nogen  sinde  har 
set.  Der  er  ikke  en  sky  på  himlen,  undta- 


gen over  mormonskolen  i  Mapasaga.  Jeg 
forstår  det  ikke!" 

Præsident  Brown  sagde  til  mig  „Her  er 
din  chance.  Hjælp  dem  til  at  forstå."  Og 
det  gjorde  jeg. 

Vort  hus  er  virkelig  et  troens  hus. 

Lad  vort  hus  være  et  lærdommens  hus. 
Herren  sagde:  „Søg  visdom  i  de  allerbed- 
ste bøger,  søg  efter  kundskab  ved  læs- 
ning og  ved  tro"  (L&P  88:1 1 8).  Og  så  gav 
han  dette  råd:  „Kom  hid  til  mig  ...  lær  af 
mig  ...  så  skal  I  finde  hvile  for  jeres  sjæ- 
le" (Matt.  11:28-29).  Der  er  ingen  anden 
opfordring  til  at  lære,  der  giver  så  dybe 
løfter  som  dette. 

Lad  vort  hus  være  et  lærdommens  hus. 

Vort  hus  skal  også  være  et  herlighe- 
dens hus.  For  at  vort  hus  skal  blive  det  er 
vi  nødt  til  at  være  ærlige  overfor  Gud, 
overfor  andre  og  overfor  os  selv.  Man  kan 
ikke  være  ét  menneske  og  foregive  at  væ- 
re en  anden.  Samuel  Clemens,  bedre 
kendt  som  Mark  Twain,  lod  Hucleberry 


Medlemmer  af  De  tolvs  Kvorum. 

Finn  lære  os  denne  vigtige  lektie.  Hucle- 
berry  Finn  siger: 

„Det  fik  mig  til  at  ryste.  Og  jeg  beslutte- 
de mig  faktisk  til  at  bede  og  se,  om  jeg  ik- 
ke kunne  forsøge  at  holde  op  med  at  være 
den  slags  dreng  jeg  var,  og  blive  bedre. 
Derfor  knælede  jeg  ned.  Men  ordene  ville 
ikke  komme.  Hvorfor  ikke?  Det  var  til  in- 
gen nytte  at  forsøge  at  skjule  det  for  Ham 
. . .  Jeg  vidste  udmærket  godt,  hvorfor  de 
ikke  ville  komme . . .  Det  var  fordi  jeg  spil- 
lede dobbeltspil.  Jeg  foregav,  at  jeg  ville 
holde  op  med  at  snyde,  men  inderst  inde 
holdt  jeg  fast  ved  den  største  af  alle  syn- 
der. Jeg  forsøgte  at  få  min  mund  til  at  si- 
ge, at  jeg  ville  gøre  det  rette  . . .  men  in- 
derst inde  vidste  jeg  at  det  var  løgn,  og 
Han  vidste  det.  Man  kan  ikke  bede  en  løgn 
—  det  fandt  jeg  ud  af"  (Den  danske  Stjer- 
ne, april  1981,  s.  53). 

Der  var  én  som  engang  filosoferede: 
„Konsekvens,  du  er  en  perle"  (The  Home 
Book  of  Quotations,  udvalgt  af  Burton 
Stevenson,  s.  304.  Dodd,  Mead  and  Co., 
New  York,  1934).  Hvis  vi  konsekvent  er 
gode,  vil  vi  sikre  os  et  herlighedens  hus. 

Vort  hus  skal  være  et  ordens  hus.  „Alt 
har  sin  stund  og  hver  en  ting  under  him- 
melen sin  tid."  (Prædikeren  3:1),  sagde 
prædikeren.  Og  sådan  er  det  her  i  livet.  Vi 
skal  sørge  for  tid  til  familien,  tid  til  at  arbej- 
de, tid  til  at  læse  og  studere,  tid  til  at  hjæl- 
pe, tid  til  vore  fritidsaktiviteter,  tid  til  os 
selv,  men  frem  for  alt,  tid  til  Kristus. 

Så  vil  vort  hus  være  et  ordens  hus. 

Og  endelig  må  vi  sørge  for  at  vort  hus 
er  et  Guds  hus.  Rene  tanker,  ædle  hensig- 
ter, villighed,  og  hænder  der  er  rede,  er  alt 
sammen  tegn  på  et  Guds  hus.  Han  har  ik- 
ke overladt  os  til  at  kæmpe  selv,  men  er 
altid  parat  til  at  hjælpe. 

For  nogle  få  år  siden  fik  jeg  det  privileg- 
ium at  virke  som  missionspræsident  og 
blive  nærmere  bekendt  med  mere  end 


400  missionærer.  Vi  havde  en  ung  missio- 
nær som  var  meget  syg.  Da  han  havde  lig- 
get flere  uger  på  hospitalet,  og  lægen 
gjorde  sig  klar  til  at  foretage  en  meget  al- 
vorlig og  vanskelig  operation,  bad  han  os 
sende  bud  efter  missionærens  mor  og 
far.  Han  sagde  at  der  var  mulighed  for  at 
patienten  ikke  ville  overleve  operationen. 

Forældrene  kom.  En  sen  aften  tog  jeg 
med  faderen  ind  på  hospitalet  i  Toronto, 
Canada,  og  vi  lagde  vore  hænder  på  den 
unge  missionærs  hoved  og  gav  ham  en 
velsignelse.  Det  der  skete  efter  denne 
velsignelse  blev  et  vidnesbyrd  for  mig. 

Missionæren  lå  på  en  sekssengsstue.  I 
de  fem  andre  senge  lå  der  mænd  med  for- 
skellige sygdomme.  Den  morgen  missio- 
næren skulle  opereres,  var  hans  seng 
tom.  Sygeplejersken  kom  ind  på  stuen, 
med  den  morgenmad  disse  mænd  nor- 
malt plejede  at  spise.  Hun  gik  over  med 
en  bakke  til  patienten  i  den  første  seng  og 
sagde:  „I  skal  have  spejlæg  til  morgen,  og 
jeg  har  et  ekstra  til  dig!" 

Manden,  der  lå  i  den  første  seng,  havde 
været  ude  for  et  uheld  med  sin  græsslå- 
maskine. Det  eneste  der  var  sket  ham 
var,  at  han  var  kommet  til  skade  med  sin 
tå,  så  han  havde  det  rigtig  godt.  Han  sag- 
de til  sygeplejersken:  „Jeg  skal  ikke  have 
noget  at  spise  til  morgen." 

„Det  er  i  orden,  så  giver  jeg  din  mor- 
genmad til  din  sidekammerat." 

Da  hun  nærmede  sig  denne  patient 
sagde  han:  „Jeg  tror  ikke  jeg  vil  have  no- 
get at  spise  her  til  morgen." 

Alle  de  fem  mænd  afviste  deres  mor- 
genmad. Så  udbrød  den  unge  dame:  „De 
andre  morgener  er  I  ved  at  spise  os  ud  af 
huset,  og  i  dag  er  der  ingen  af  jer  der  skal 
have  noget!  Hvorfor  nu  det?" 

Manden  i  den  sjette  seng  svarede:  „Jo, 
ser  du,  seng  nr.  tre  er  tom.  Vores  ven  er 
på  operationsstuen  og  i  kirurgernes  hæn- 

der,  han  har  brug  for  al  den  hjælp  han  kan 
få.  Han  er  missionær  for  sin  kirke,  og 
mens  vi  har  ligget  sammen  med  ham  på 
denne  stue,  har  han  fortalt  om  sin  kirkes 
principper  —  principperne  for  bøn,  tro  og 
faste,  hvorved  vi  kan  bede  Herren  velsig- 
ne os." 

Han  fortsatte:  „Vi  ved  ikke  meget  om 
mormonkirken,  men  vi  har  lært  en  hel 
masse  om  vores  ven,  og  vi  vil  faste  for 
ham  i  dag."  Operationen  lykkedes.  Da  jeg 
ville  betale  lægen,  afviste  han  mig:  „Hvor- 
for skulle  jeg  være  uærlig  og  modtage  be- 
taling. Jeg  har  aldrig  før  udført  en  operati- 
on og  mærket  at  mine  hænder  blev  ført  af 
en  Kraft  som  ikke  var  min  egen.  Nej,"  sag- 
de han,  „jeg  kan  ikke  tage  betaling  for  en 
operation  som  En  i  det  høje  har  hjulpet 
mig  med  at  udføre." 

Sådan  er  et  Guds  hus. 


Og  således  er  vores  byggeprojekt.  Vi  er 
mesterbyggere  af  evige  huse,  ja  „Guds 
templer"  (se  1  Kor.  3:16). 

„Organiser  jer,  bered  alt,  hvad  der  be- 
høves, byg  et  hus,  et  bedehus,  et  faste- 
hus, et  troens  hus,  et  lærdommens  hus,  et 
herlighedens  hus,  et  ordens  hus,  ja,  et 
Guds  hus"  (L&P  88:1 19). 

Så  kan  Herren,  som  fører  tilsyn  med 
byggeriet,  sige  det  samme  til  os  som  han 
sagde  da  han  viste  sig  for  en  tidligere  byg- 
mester, Salomon:  „Jeg  har  helliget  dette 
hus,  som  du  har  bygget,  for  der  at  stedfæ- 
ste mit  navn  til  evig  tid,  og  mine  øjne  og 
mit  hjerte  skal  være  der  alle  dage"  (1 
Kong.  9:3). 

Må  vi  følge  denne  guddommelige  arki- 
tekttegning. Må  vi  have  succes  med  at 
bygge  vore  evige  boliger,  det  er  min  bøn. 
I  Jesu  Kristi  navn.  Amen.  □ 

7.  april  1984 
MØDET  LØRDAG  EFTERMIDDAG 


Kirkens  revisionskomites  rapport 

Til  Det  øverste  Præsidentskab 

i  Jesu  Kristi  Kirke  af  Sidste  Dages 

Hellige 


Fremlagt  af  Wilford  G.  Edling 
Formand  for  kirkens  revisionskomité 


Vi  har  gennemgået  kirkens  årlige  fi- 
nansrapport,  som  den  forelå  den  31 .  dec. 
1983,  samt  kirkens  virksomheder  for  det 
år  der  er  gået.  I  redegørelsen  for  kirkens 


økonomi  og  virke,  som  blev  gennemgået 
af  komiteen,  omfattes  bl.  a.  kirkens  ho- 
vedfond og  andre  kontrollerede  organisa- 
tioner, hvis  regnskaber  føres  af  kirkens 
finans-  og  registreringsafdeling.  Vi  har 
også  undersøgt  budgettering,  regnskab 
og  revidering  og  forretningsmetoder, 
samt  måden,  hvorpå  de  fond  der  modta- 
ges og  gives  ud,  bliver  kontrolleret.  Vi 
sluttede  at  udgifterne  i  almindelige  kirke- 
fonde blev  bemyndigede  af  Det  øverste 
Præsidentskab  og  efter  budgettering. 
Budgettet  er  bemyndiget  af  rådet  for  tien- 
deanbringelse, der  er  sammensat  af  Det 
øverste  Præsidentskab,  De  tolvs  Råd  og 
Det  præsiderende  Biskopråd.  Budget-  og 
bevillingskomiteen  administrerer  ved 
ugentlige  møder  fondenes  udgifter  under 
budgetlægning. 

Moderne  regnskabsteknologi  og  ud- 
styr anvendes  af  finans-  og  registrerings- 
afdelingen,  samt  de  andre  afdelinger,  for 
at  kirken  kan  holde  sig  a  jour  med  dens 
hurtige  vækst  og  de  skiftende  metoder  in- 
denfor elektronisk  databehandling. 

Revisionsafdelingen  er  uafhængig  af 

alle  andre  afdelinger,  og  virker  til  tre  sider 
under  udførelsen  af  financiel  revision, 
virksomhedsrevision  og  revision  af  kom- 
putersystemer  som  kirken  har  antaget. 
Dette  arbejde  udføres  stadig  indenfor  alle 
kirkens  afdelinger,  andre  kirkestyrede  or- 
ganisationer (hvis  regnskaber  bliver  ført 
af  finans-  og  registreringsafdelingen), 
samt  verdensomfattende  virksomheder, 
bl.  a.  missioner,  administrationskontorer 
og  aktivitetsafdelinger,  som  ledes  i  frem- 
mede lande.  Revisionsafdelingens  arbej- 
de og  beføjelser,  med  hensyn  til  at  sikre 
kirkens  midler,  øges  i  forhold  til  kirkens 
vækst  og  stadigt  mere  omfattende  aktivi- 
teter. Revisionen  af  lokale  fonde  i  ward  og 
stave  er  pålagt  stavsrevisorer,  hvis  rap- 
porter nu  gennemgås  af  kirkens  revision- 
skomité.  Kirkeejede  forretninger  eller  for- 
retninger som  styres  af  kirken,  og  hvis 
regnskaber  ikke  føres  af  finans  og  regi- 
streringsafdelingen, bliver  revideret  re- 


gelmæssigt af  professionelle  revisionsfir- 
maer eller  statsstyrede  organer. 

På  baggrund  af  vor  gennemgang  af 
den  årlige  finansrapport  og  andre  regn- 
skaber, og  ved  vore  undersøgelser  af 
regnskabs-  og  revisionsmetoder,  hvor- 
ved økonomien  styres,  samt  under  stadi- 
ge samtaler  med  personale  i  finans-  og 
registreringsafdelingen,  revisionsafde- 
lingen og  kirkens  lovmæssige  repræsen- 
tanter, er  vi  af  den  formening  at  kirkens 
hovedfond,  som  er  modtaget  og  givet  ud  i 
1 983,  på  rette  vis  er  regnskabsført  i  over- 
ensstemmelse med  de  bestående  ret- 
ningslinier. 

Kirkens  revisionskomité 

Wilfortd  G.  Edling 
David  J.  Kennedy 
Waren  E.  Pugh 
Mary  J.  Bateman 
Ted  E.  Davis 


35 


Statistisk  rapport  1983 


Forelagt  af  Francis  M.  Gibbons 
Det  øverste  Præsidentskabs  sekretær 


Til  orientering  for  kirkens  medlemmer 
har  Det  øverste  Præsidentskab  ladet  ud- 
arbejde følgende  statistiske  rapport  over 
kirkens  vækst  og  status  pr.  31 .  dec.  1 983. 
(Medlemstallene  er  anslået,  baseret  på 
1 983  rapporter,  modtaget  forud  for  konfe- 
rencen). 

Kirkeenheder 

Antal  stave 1 .458 

Antal  distrikter  343 


Antal  missioner 178 

Antal  ward   9.329 

Antal  grene  i  stave 2.641 

Antal  grene  i  missioner 2.024 

(Disse  tal  viser  en  forøgelse  på  66  stave 
samt  378  ward  og  grene  i  1 983.) 
Antal  uafhængige  lande 
med  organiserede 

ward  eller  grene  90 

Antal  territorier,  kolonier 

og  besiddelser  med  organiserede 

ward  eller  grene  17 

Kirkens  medlemstal 

Samlet  medlemstal  ved  udgangen 

af  1983 5.400.000 


Kirkens  vækst  i  1983 

Stigning  i  børneoptegnelsen  .  .  112.000 
Rapport  over  døbte  børn  ....  69.000 
Nyomvendte  døbte 189.419 

Samfundsstatistik 

Fødsler  pr.  1000 24.5 

Personer  indgået  ægteskab 

pr.  1000   11.1 

Dødsfald  pr.  1000 4.0 

Præstedømmet 

Diakoner 229.000 

Lærere    169.000 

Præster 335.000 

Ældster 444.000 

Halvfjerds  32.000 

Højpræster  190.000 

Missionærer 

Fuldtidsmissionærer 26.665 

Genealogi 

Navne  klargjort  i  1983  til  udførelse 

af  tempelordinancer  4.288.303 

Templer 

Antal  begavelser  udført  i  1983 

For  levende   52.116 

For  døde   4.364.928 

Templer  i  drift  25 

Planlagte  templer  eller  templer 
under  opførelse  eller  fornyelse  ....  17 
Der  blev  indviet  6  templer  i  1 983,  og  det  er 
planlagt  at  der  skal  indvies  6  i  1 984.  (Hvis 
der  opstår  problemer,  kan  indvielsen  af  et 
eller  flere  udsættes  til  1985.) 


Kirkens  skolevæsen 

Samlet  antal  indskrevne 
i  skoleåret  1982-83: 
Seminar  og  institut,  iberegnet 

særlige  programmer 389.258 

Kirkeskoler  og  videregående 
uddannelser 68.707 

Velfærdstjenesten 

Personer  hjulpet  af 

SDH-samfundstjeneste    118.672 

Personer  anbragt 

i  bedre  stillinger 25.460 

Arbejdsdage  skænket  til 

velfærdstjenesten 399.375 

Ordrefil  biskoppernes 

forrådshuse    305.891 

Prominente  medlemmer  der  er 
døde  siden  sidste  år  i  april 

Ældste  Mark  E.  Petersen,  medlem  af 
De  tolv  apostles  Råd;  Clara  Mayfeffs  Hun- 
ter, hustru  til  ældste  Howard  D.  Hunter, 
De  tolv  apostles  Råd.  □ 

Den  evige  Guds  plan 


Ældste  Neal  A.  Maxwell 
De  tolv  apostles  Kvorum 


Jeg  vil  gerne  offentligt  byde  ældste 
Nelson  og  ældste  Oaks  hjertelig  velkom- 
men. De  hører  til  nogle  af  mine  udvalgte 
venner  gennem  mange  år,  og  nu  vil  dette 
venskab  blive  yderligere  uddybet.  En  af 
de  store  velsignelser  der  tilflyder  os  som 
følge  af  større  oplysning  gennem  sidste 
dages  åbenbaringer,  er  den  afgørende 
lærdom  om  det  system  der  er  kendt  som 
den  forunderlige  frelsesplan,  saliggørel- 
sens plan  eller  nådens  plan  (se  Alma  42:5, 
8, 1 5).  Sådan  som  den  er  udformet  repræ- 
senterer den  det,  som  Amulek  kaldte 
„den  evige  Guds  store  plan"  uden  hvilken 
menneskeheden  uundgåeligt  ville  om- 
komme (Alma  34:9). 

Planen  er  et  meget  forunderligt  eksem- 
pel på  det  fuldendte  perspektiv  i  Jesu  Kri- 
sti evangelium.  Faktisk  kræver  fuldstæn- 
dig tro  på  Jesus  Kristus,  en  fuldstændig 
tro  på  hans  Faders  frelsesplan. 

Præsident  Brigham  Young  erklærede: 
„Enhver  må  være  i  besiddelse  af  åbenba- 
ringens ånd  for  at  kende  frelsesplanen  og 


holde  sig  på  den  sti  som  fører  til  Guds 
nærhed"  (Journal  of  Discourses,  9:279). 

Dette  system  er  så  vigtigt,  at  de  der  ik- 
ke holder  sig  til  det  eller  forlader  det,  kan 
risikere  at  se  den  i  et  begrænset  perspek- 
tiv og  havne  i  elendighed.  Det  er  faktisk 
således  at  det  meste  af  den  menneskeli- 
ge elendighed  er  en  følge  af  uvidenhed 
om  eller  ulydighed  mod  frelsesplanen. 
Der  vil  ikke  være  ende  på  sådanne  jordi- 
ske lidelser,  for  de  mennesker  der  ikke  le- 
ver i  overensstemmelse  med  planen. 
Derfor  har  Herren  frit  delagtiggjort  os  i 
denne  vigtige  kundskab  og  befalet  os 
„frit"  at  undervise  i  den  (Moses  6:58). 

Jesus  Kristus,  menneskehedens  For- 
løser, er  det  centrale  i  Faderens  plan.  Alli- 
gevel er  der,  som  forudset,  mange  der 
„agter  ham  for  intet"  (se  1  Nephi  19:9)  el- 
ler bare  „betragter  ham  som  et  menne- 
ske" (se  Mosiah  3:9).  Uanset  om  andre 
fornægter  eller  nedvurderer  Jesus,  så  be- 
tragter vi  ham  som  vor  Herre  og  Frelser. 
Søskende,  det  betyder  ikke  særlig  meget 

hvad  folk  mener  om  os,  men  det  betyder 
meget  hvad  vi  mener  om  Ham.  Det  bety- 
der heller  ikke  særlig  meget  hvem  andre 
siger  vi  er,  men  det  betyder  noget,  hvem 
vi  siger  Jesus  er  (se  Matt.  16:1 3-1 7). 

Vi  værdsætter  f.  eks.  ikke  alene  Jesu 
Kristi  guddommelighed  meget  højt,  men 
også  hans  betagende  bevægelighed  og 
forbløffende  evner  som  vogter.  Den  op- 
standne Jesus  besøgte  Mellemøsten, 
hvor  han  havde  udført  sin  jordiske  missi- 
on. Derpå  besøgte  han  nogle  i  Amerika 
(se  3  Nephi  1 1 ).  Og  derpå  sine  andre  tabte 
får  (se  3  Nephi  17:4). 

I  Herrens  uselviske  plan  findes  intet 
som  ikke  er  til  gavn  for  menneskenes 
børn  (se  2  Nephi  26:24).  Han  arbejder 
kærligt  og  uafbrudt,  således  som  Moses 
og  Jeremias  erklærede,  „for  at  det  altid 
må  gå  os  vel"  (5  Mosebog  6:24.  Se  også 
Jeremias  32:38-40).  Hans  storslåede 
plan,  hans  „gerning  og  herlighed"  er  „at 
tilvejebringe  udødelighed  og  evigt  liv  for 
mennesket"  (Moses  1 :39).  Så,  selv  når  vi 
har  lært  for  alvor  at  elske  Gud,  må  vi  yd- 
mygt erkende  at  han  elskede  os  først  (se 
1  Joh.  4:19). 

Shakespeare  var  sandelig  ikke  langt 
fra  sandheden  da  han  skrev:  „Hele  ver- 
den er  en  scene"  (Som  man  behager,  2. 
akt,  7.  scene).  Men  den  er  ikke  beregnet 
til  skuespil! 

Selve  ordet  plan  bekræfter  Guds  fader- 
lige hensigt,  virkeliggørelsen  af  noget  vi 
så  desperat  har  brug  for  på  vore  dages 
scene,  med  alt  den  forvirring  og  fortvivlel- 
se der  hersker. 

„Saliggørelsens  plan"  sikrer  os  ikke 
alene  personlig  udødelighed,  men  den 
hjælper  os  også  til  at  blive  bedre  menne- 
sker og  til  at  blive  født  påny.  En  højt  anset 
profet  har  passende  erklæret:  „O,  hvor 
stor  er  ikke  vor  Guds  plan!"  (2  Nephi 
9:13).  Enokgrædda  han  så  dette  glimt  af 


historien  og  menneskehedens  unødven- 
dige elendighed.  (Se  Moses  7:41).  Men 
han  så  også  Guds  plans  sejr.  En  anden 
profet  udbrød:  „Gud  har . . .  kundgjort  os 
dette,  så  vi  ikke  skulle  omkomme . . .  fordi 
han  elsker  vore  sjæle  .  . .  derfor  sender 
han  i  sin  nåde  engle  til  os,  for  at  forløs- 
ningsplanen  må  blive  kundgjort  for  os" 
(Alma  24:14). 

Der  måtte  også  englebesøg  til  i  vore 
dage,  for  påny  at  instruere  os  om  Guds 
frelsesplan,  og  forsikre  os  om  at  jordeliv- 
et ikke  er  en  kæmpe  gravhule  og  døden  ik- 
ke verdens  ende. 

Alma  oplevede  frygtelige  sjælekvaler, 
da  han  blev  klar  over  at  han  for  alvor  kun- 
ne blive  „tilintetgjort,  både  sjæl  og  lege- 
me" (Alma  36: 1 5).  Så  kom  han  i  tanker  om 
sin  fars  profetier  „angående  Jesus  Kri- 
stus, en  Guds  Søn,  der  skulle  komme  for 
at  gøre  forsoning  for  verdens  synder"  (Al- 
ma 36:17).  I  et  øjeblik  af  dyb  ydmyghed, 
da  „denne  tanke  bemægtigede  sig"  hans 
sjæl,  råbte  Alma  fra  sin  sjæls  dybde:  „O, 
Jesus,  du  Guds  Søn,  forbarm  dig  over 
mig"  (Alma  36:18). 

Hensigten  afløste  hans  lidelser.  Sorg 
blev  til  glæde,  tilsyneladende  fordi  Alma 
så  Gud  på  hans  trone  og  længtes  efter  at 
komme  til  Gud  (se  Alma  36:22). 

En  sådan  længsel  efter  et  himmelsk 
hjem  eksisterer  virkelig,  især  i  betragt- 
ning af  dette  livs  mønster.  Ydermere  i  de 
øjeblikke  hvor  vi  glæder  os  over  noget 
smukt,  fx.  storslået  kunst  og  musik,  er  det 
som  om  vi  bare  følger  et  instinkt  vi  erhver- 
vede os  et  andet  sted,  på  et  andet  tids- 
punkt. 

Livet  viser  sig  dog  bare  at  være  det 
som  man  kunne  forvente  af  bevidst  opstil- 
lede prøvelser  og  erfaringer,  som  giver 
muligheder  for  valg  og  afsavn.  Desuden 
er  der  ikke  nogen  vej  udenom,  den  eneste 
måde  er  at  gå  igennem! 

Og  hvad  er  det  så  vi  skal  „igennem"? 

Selv  for  os  dødelige,  som  er  fulde  af 
fejl,  frembyder  denne  barmhjertigheds- 
plan  mulighed  for  at  blive  anerkendt,  rette 
vore  fejl  og  genoptage  vores  individuelle 
udvikling,  med  visse  forstyrrelser. 

Der  er  skabt  mulighed  for  omvendelse 
og  forædling  —  som  det  skete  for  den  ta- 
pre Peter,  der  tøvede  og  sank  ned  i  de 
skummende  bølger  —  alligevel  vidste 
han  hvem  han  skulle  se  på  for  at  leve,  og 
han  råbte:  „Herre,  frels  mig!"  (Matt. 
14:30).  Ligesom  de  samme  muligheder 
var  til  stede  for  en  sagtmodig  Moses,  der 
kæmpede  med  et  udmattet  folk,  sammen 
med  de  byrder  som  er  pålagt  en  leder  (se 
4  Mosebog  11:11, 14, 29),  og  for  en  Jonas 
som  forsøgte  at  tage  et  andet  sted  hen 
end  til  Tarsis,  men  alligevel  nåede  Nineve 
og  derved  fik  en  stor  lærestreg  angående 
barmhjertighed.  For  Oliver  Cowdery, 
Martin  Harris  og  Thomas  B.  Marsh,  der 
begik  fejl,  men  genvandt  deres  åndelig- 
hed og  viste  omvendelse,  ved  at  rejse 
vestpå,  forsone  sig  og  atter  tilslutte  sig  og 
opretholde  den  plan  som  sidste  dages 
profeter  har  forkyndt. 

Således,  mine  kære  søskende,  vil  de 
bedste  stunder  somme  tider  forekomme 
under,  eller  lige  efter,  de  trofastes  mørke- 
ste stunder. 

Det  er  utrolig  ironi  at  nogle  mennesker 
anklagende  forsøger  at  bruge  Herrens 
egne  indlæringsmetoder  imod  ham,  eller 
bliver  vrede  over  at  vi  i  virkeligheden  skal 
vandre  i  tro,  mens  vi  er  her  på  jorden.  Ikke 
desto  mindre  sagde  Brigham  Young,  bå- 
de praktisk  og  åndeligt:  „Der  er  ingen  frel- 
sende tro  som  kun  hviler  på ...  en  bevidst 
kendsgerning"  (Discourses  of  Brigham 
Young,  udvalgt  af  John  A.  Widtsoe,  s. 
154.  Deseret  Book  Co.,  Salt  Lake  City 
1941). 

Eftersom  dette  liv  ydermere  er  så  kort, 


må  der  nødvendigvis  være  nogle  faste  ud- 
veje. Nogle  nemme,  nogle  svære.  Nogle 
omgående,  andre  nølende.  Derfor  må  vi 
ikke  antage,  selv  ved  tro,  at  kunne  blokere 
alle  disse  udveje,  hele  tiden  og  for  alle 
mennesker.  Hvis  vi  har  et  fuldkomment, 
evigt  perspektiv,  vil  vi  heller  ikke  ønske  at 
gøre  det. 

Vores  hukommelse  har  visse  begræns- 
ninger og  derfor  kan  vi  ikke  se  enden  fra 
begyndelsen.  Men  det  kan  Gud.  I  mellem- 
tiden befinder  vi  os  i  noget  vi  kunne  kalde 
en  slags  „skumringslys".  I  dette  lys  vil  vi 
dog  stadig  kunne  se  at  Gud  elsker  os  ind- 
ividuelt og  fuldkomment,  selv  om  vi  ikke 
altid  kan  forklare  meningen  med  alt  det 
der  sker  os  eller  omkring  os  (se  1  Nephi 
11:17). 

Mens  vi  befinder  os  i  denne  jordiske 
puppe  eller  dette  klasselokale,  er  vi  helt 
uden  udsyn,  det  eneste  vi  har  er  troen  på 
og  kundskaben  om  „den  evige  Guds  store 
plan". 

Derfor  står  Kristi  lærdomme  om  frel- 
sesplanen, som  vejledende  skrifter  til  at 
afmærke  og  oplyse  vejen.  Hans  evangeli- 
um er  jernstangen,  langs  den  lige  og 
snævre  sti,  beregnet  til  at  ruske  os  op  af 
hensyn  til  vores  åndelige  sikkerhed. 

Denne  store  plan  er  ikke  kun  abstrakt 
teologi,  men  noget  som  kan  få  os  til  at  for- 
stå hverdagen.  Dens  sandheder  er  nød- 
vendige for  den  måde  vi  betragter  os  selv, 
andre,  livet,  Herren,  ja  selv  universet.  El- 
ler hvordan  vi  betragter  et  lille  barn,  eller 
døden,  eller  vort  syn  på  verdens  ros  og 
ære.  Planen  er  moder  til  meningen  med 
det  hele  den  kan  pleje  og  beskytte  os  un- 
der enhver  prøvelse. 

Dens  sandheder  og  perspektiver  hjæl- 
per os  at  skelne  mellem  en  storslået  bog 
og  unødvendige  ønsker,  mellem  hævn  og 
retfærdighed,  mellem  raseri  og  retfærdig 
harme  og  mellem  fornøjelser  og  glæde. 

Ældste  Robert  D.  Hales  fra  De  halvfjerds' 
første  Kvorum  og  ældste  Dean  L  Larsen  fra 
kvorummets  præsidentskab. 

Når  vi  forstår  Guds  frelsesplan,  ved  vi 
at  vi  kan  glæde  os  over  besværet,  lidel- 
serne, lærestregerne  og  de  stadige  erfa- 
ringer vi  skal  gøre  i  livet,  og  som  alt  sam- 
men forståeligt  nok,  dersom  vi  ønsker 
det,  kan  hjælpe  os  til  at  blive  det  som  Frel- 
seren opfordrer  os  til:  „Som  jeg  er"  (3  Ne- 
phi  27:27). 

Den  enkeltes  udvikling  kræver  somme 
tider  at  vi  må  marchere  som  Zions  lejr, 
over  stok  og  sten,  eller  belærende  ople- 
velser, som  dem  folk  fik  da  det  nordlige 
Mexico  blev  koloniseret,  oplevelser 
beregnet  på  at  forme  særlige  mennesker. 
Sådanne  episoder  havde  dog  intet  at  gøre 
med  den  egentlige  prøve,  men  alt  at  gøre 
med  vores  anden  prøvestand! 

Når  vi  fremover  sagtmodigt  skal  frem- 
lægge kundskab  om  denne  plan,  kan  vi  ik- 


ke sige  til  Herren  at  vi  nok  er  parate  til  at 
overgive  os,  men  kun  på  vore  egne  præ- 
misser. Der  kan  ikke  stilles  betingelser  i 
forbindelse  med  en  betingelsesløs  over- 
givelse! 

Til  trods  for  hele  planens  indbyggede 
konsekvens,  kan  den  dog  ikke  bringe  lyk- 
ke til  nogen  der  lever  deres  liv  i  direkte  uo- 
verensstemmelse med  dens  standarder. 
Den  kan  ikke  fuldt  ud  inddrage  nogen  der 
er  for  nervøse  for  at  blive  inddraget.  Der 
findes  ingen  ærværdig  plads  for  den  der 
er  for  nervøs  for  at  miste  sin  plads  i  den 
verdslige  synagoge.  (Se  Joh.  12:42-43). 

Selv  om  planen  viser  at  vi  har  en  om- 
sorgsfuld Fader  og  en  Frelser,  vil  de  som 
tror  på  planen  ikke  automatisk  være  fuld- 
stændig beskyttet  imod  at  blive  opslugt  af 
det  verdslige. 

I  planen  lægges  der  stærk  vægt  på 
menneskets  umiddelbare  frihed  til  at  væl- 
ge (se  2  Nephi  2:27).  Alligevel  afspejler 
nogle  af  de  situationer,  vi  nu  befinder  os  i, 
at  vi  tidligere  har  indgået  aftaler,  som  vi 
nu  har  glemt,  men  som  vi  engang  frivilligt 
indgik. 

Planen  anviser  altid  vejen,  men  den 
gør  ikke  altid  vejen  lettere,  eftersom  ind- 
ividuel udvikling  kræver  en  „modsætning 
i  alle  ting"  (2  Nephi  2:11). 

Herren  vil  give  os  den  nødvendige  in- 
tellektuelle og  åndelige  bekræftelse  an- 
gående sin  plan,  men  på  hans  præmisser 
og  på  hans  egen  måde. 

„Hvis  nogen  vil  gøre  hans  vilje,  skal 
han  erfare,  om  læren  er  fra  Gud,  eller  jeg 
taler  af  mit  eget"  (Joh.  7:17). 

Af  alle  de  fejl  jordiske  mennesker  kan 
begå,  er  fejl  i  forbindelse  med  Guds  frel- 
sesplan i  virkeligheden  den  forkerte  at  fej- 
le med! 

Ingen  fejl  kan  få  større  eller  mere  evige 
konsekvenser  end  denne! 

Det  er  intet  under  at  denne  kirke  og 

dens  folk  bruger  så  megen  tid  og  så  man- 
ge penge  på  at  dele  evangeliets  fylde  an- 
gående denne  plan. 

Det  er  intet  under  at  Herren  ønsker  der 
skal  undervises  lige  ud  og  gentagende 
gange  i  planen. 

Og  hvorfor  ikke?  Det  er  Guds  plan  —  ik- 
ke vores!  Og  når  vi  ser  de  udtrykkelige  re- 
sultater som  kommer  af  menneskers  må- 
de at  løse  verdens  problemer  på,  bør  vi  så 
ikke  være  glade?  Endvidere  „hvorfor  ikke 
tale  om  Kristi  forsoning"  som  Jakob  sag- 
de (Jakobs  Bog  4:12)  —  i  alt  hvad  man 
kan  finde  på  at  tale  sammen  om?  Hvorfor 
ikke,  søskende?  Denne  begivenhed  byg- 
ger bro  over  hele  menneskehedens  histo- 
rie, eftersom  en  forløsningens  Gud  og 
frelsens  Søn  gik  fremad  med  saliggørel- 
sens store  plan.  Ja,  Gud  ønsker  at  vi  gen- 
nem denne  plan  skal  blive  lykkelige,  men 
først  måtte  vi  frit  kunne  vælge. 

Denne  handlefrihedens  gave,  som  vi 
fik  af  Gud,  fortæller  os  noget  vidunderligt 


om  hans  godgørenhed  og  hensigten  med 
den  —  at  vi  kan  udvikle  os.  Misbruger  vi 
denne  handlefrihed  afslører  vi  noget  for- 
færdeligt om  os  selv! 

Alligevel  ser  vi  i  dette  liv  stor  barmhjer- 
tighed og  oplever  inspirerende  øjeblikke, 
vi  ser  barmhjertighed,  rørende  uselvisk- 
hed samt  stilfærdige  og  stadige  helteger- 
ninger blandt  mennesker  af  alle  stam- 
mer, farver  og  kulturer. 

Dette  bør  ikke  overraske  os.  For  hvis 
åndelige  børn  er  vi,  når  alt  kommer  til  alt? 
(SeHeb.  12:9). 

Det  er  derfor  ikke  overraskende  at  der 
her  i  livets  skole  opnås  nogle  enorme  sej- 
re, og  at  historien  også  er  fyldt  med  man- 
ge personlige  fejltagelser.  Vi  bør  dog 
hverken  give  skolen  eller  omstændighe- 
derne skylden!  Mindst  af  alt  Skolelære- 
ren! Endvidere  vover  vi  ikke  at  belære 
Gud  om  hans  pligter  overfor  sine  elever 
(børn)! 

Desuden,  kære  søskende,  er  der  ingen 

der  har  lovet  os  at  det  kun  skulle  være 
som  en  skovtur  at  være  Herrens  discipel 
i  de  sidste  dage. 

Tidligere  tiders  vanskeligheder  kan 
være  en  vejledning  for  os.  Da  Jesu  første 
komme  nærmede  sig,  var  der  mange 
tegn.  Men  der  var  stadig  nogle  som  tvivle- 
de (3  Nephi  8:4).  De  trofaste  sejrede  og 
blev  retfærdiggjorte. 

Nogle  besluttede  sig  til  at  håne  og  spot- 
te de  trofaste  troende,  og  skabte  omgå- 
ende „et  stort  røre",  og  de  glædede  sig 
oven  i  købet  ved  tanken  om  muligheden 
af  at  Kristi  tilhængeres  tro  ville  vise  sig  at 
have  været  forgæves  (se  3  Nephi  1:5-7). 
Men  det  var  det  ikke.  Medlemmerne  for- 
blev trofaste,  og  de  blev  bevaret  ved  tro- 
en! 

De  som  i  dag  er  i  åndelig  harmoni,  kan 
være  lige  så  sikre  som  Elisas  unge  tjener. 
Den  unge  mand,  der  var  omringet  af  utal- 
lige fjender,  søgte  at  blive  beroliget  af 


profeten  og  seeren,  som  sagde  til  ham: 
„Frygt  ikke,  thi  de,  der  er  med  os,  er  flere 
end  de,  der  er  med  dem"  (2  Kong.  6:16). 

Men  den  unge  mand  kunne  tælle  og 
han  så  det  ikke  på  den  måde,  før  profeten 
havde  bedt  for  ham.  Så  åbnedes  den  un- 
ge mands  øjne,  og  han  så  at  bjerget  var 
fuld  af  ildheste  og  ildvogne  (se  6:17). 

Alt  skal  nok  blive  godt,  som  det  var  i  for- 
dums tid.  For  de  som  holder  Herrens  pag- 
ter har  hans  stadige  forsikring: 

„De  skal  være  mit  folk,  og  jeg  vil  være 
deres  Gud; 

og  jeg  vil  give  dem  ét  hjerte  og  én  vej, 
så  de  frygter  mig  alle  dage,  at  det  må  gå 
dem  og  deres  sønner  efter  dem  vel. 

Jeg  slutter  en  evig  pagt  med  dem,  at 
jeg  ikke  vil  drage  mig  tilbage  fra  dem,  men 
gøre  vel  imod  dem"  (Jer.  32:38-40). 

Jeg  bærer  vidnesbyrd  og  forsikrer  jer 
om  dette,  med  en  apostels  myndighed  og 
i  det  hellige,  Jesu  Kristi  navn.  Amen.  □ 

Pagter,  ordinanser  og 
tjenestegerninger 


Ældste  A.  Theodor e  Tuttle 
De  halvfjerds  første  Kvorum 


I  de  forløbne  år  har  jeg  virket  både  som 
missionspræsident  og  som  tempelpræsi- 
dent. Jeg  har  lagt  mærke  til  de  unge  men- 
nesker der  ankom  til  missionerne  i  Syda- 
merika, og  som  gik  i  templet  for  at  få  de- 
res begavelse  og  blive  beseglet. 

Jeg  har  set  dem  som  var  velforberedte, 
og  dem  som  ikke  var  så  godt  forberedte  til 
at  modtage  disse  velsignelser.  Men  frem 
for  alt  har  jeg  med  bekymring  lagt  mærke 
til  dem  der  ikke  var  forberedt  —  dem  som 
slet  ikke  kom  —  og  spekuleret  på  hvorfor. 

Nogle  få  af  dem  var  fra  familier  hvor 
man  havde  gjort  sig  alle  mulige  anstren- 
gelser for  at  forberede  dem  til  at  virke 
som  missionærer  og  til  at  modtage  tem- 
plets velsignelser.  De  fleste  af  dem  var 
dog  fra  hjem  hvor  de  ikke  havde  modtaget 
det  som  er  nødvendigt  for  at  kvalificere 
dem,  og  for  at  give  dem  et  ønske  om  at  tje- 
ne. 

Skal  de  unge  være  forberedt  på  at  virke 


som  missionærer  og  modtage  templets 
velsignelser,  må  forældrene  overveje  an- 
det og  mere  end  skolegangen.  De  må 
tænke  på  andet  og  mere  end  at  forberede 
dem  til  en  karriere.  De  må  virkelig  tænke 
på  andet  og  mere  end  blot  på  at  blive  en 
missionær  —  som  om  det  eneste  der 
krævedes  var  at  de  er  til  stede. 

Der  er  tre  ord  vi  må  tage  i  betragtning: 
Pagter,  ordinanser  og  tjenestegerninger. 

Oplæringen  til  at  indgå  pagter  og  ordi- 
nanser, og  til  at  yde  tjenestegerninger 
skal  ske  i  hjemmet.  Hvis  forældrene  sæt- 
ter det  øverst  vil  de  unge  være  forberedt 
til  dette.  Gør  de  ikke  det,  vil  de  gå  glip  af 
den  nødvendigste  uddannelse  med  hen- 
blik på  de  unges  karriere. 

En  ny  udfordring 

Fædre  og  mødre  har  fået  guddomme- 
lig befaling  om  at  udføre  deres  ansvars 

opgaver  som  forældre.  Det  vi  tidligere  har 
gjort  er  ikke  længere  tilstrækkeligt  for  at 
beskytte  vore  børn  i  disse  krisetider.  Kir- 
ken har  længe  belært  om  at  den  dag  vil 
komme  hvor  ingen  vil  kunne  klare  sig  og 
holde  ud,  uden  selv  at  have  et  vidnesbryd 
om  guddommeligheden  i  dette  værk.  Nu 
er  dagen  kommet.  Vi  ser  hvordan  nogle 
der  mangler  vidnesbyrd,  falder  fra  sand- 
heden og  bliverofre  for  vildfarelser.  Mens 
vi  endnu  sørger  over  tabet  af  dem,  vil  at- 
ter andre  møde  sorg,  når  de  glemmer  at 
undervise  i  de  rette  principper  på  rette 
sted,  eller  når  de  skaber  tvivl  hos  dem  der 
er  svage  i  troen,  eller  åbenlyst  belærer 
om  falske  lærdomme,  og  derved  bliver  år- 
sag til  at  folk  falder  fra.  Alt  for  mange  af 
vore  unge  modtager  ikke  deres  pagter  og 
ordinanser,  og  yder  ingen  tjenestegernin- 
ger. De  ugudeliges  voldsomme  angreb 
på  vore  hjem  er  nu  mere  underfundige  og 
frække  end  nogen  sinde.  De  gør  indgreb  i 
familierne.  Det  er  vanskeligt  at  undslippe 
disse  påvirkninger. 

Hvis  vi  handler  klogere,  kan  vi  dog  føle 
os  trygge.  „Men  er  I  beredt,  behøver  I  ikke 
at  frygte"  (L&P  38:30).  Løsningen  er  gan- 
ske enkel.  Resultaterne  er  sikre.  Vi  kan  ik- 
ke længere  forvente  at  kirken  påtager  sig 
hovedansvaret  for  at  undervise  vore  børn 
—  dette  ansvar  er  først  og  fremmest  for- 
ældrenes. Forældrene  vil  blive  holdt  fuldt 
ud  ansvarlige  for  at  deres  børn  lærer 
evangeliets  principper  og  ordinanser,  og 
bliver  inspirerede  til  at  tjene,  og  det  skal 
deståtil  regnskab  for  over  for  Herren.  Kir- 
ken vil  naturligvis  støtte  forældrene  gen- 
nem hjemmelærere,  besøgslærerinder, 
gennem  kurser,  rådgivning  og  anden 
hjælp.  Ingen  enlig  morellerfar  i  denne  kir- 
ke behøver  at  opgive  arbejdet  med  at  ud- 
føre de  pligter  som  Herren  har  pålagt 
dem. 

Undersøgelser  som  kirken  har  foreta- 


get for  nylig,  har  vist  at  forældre  kan  gøre 
visse  ting,  for  at  vi  kan  nå  vore  mål.  Æld- 
ste Dean  Larsen  fortæller  om  resultater- 
ne: 

„Det  som  påvirker  vore  unges  private, 
religiøse  liv,  og  hvilke  af  de  ønskede  re- 
sultater de  når,  er  den  religiøse  livsførel- 
se i  hjemmet.  Hvis  et  ungt  menneske  le- 
ver i  et  hjem  hvor  der  regelmæssigt  be- 
des familiebøn,  hvor  familien  sammen 
regelmæssigt  studerer  evangeliet  og 
skrifterne  og  hvor  der  er  enighed  om  de 
grundlæggende  værdier,  vil  muligheder- 
ne for  at  komme  på  mission  og  blive  viet  i 
templet,  være  stærkt  forøgede.  Denne 
påvirkning  som  øves  i  hjem  og  familie  be- 
tyder langt  mere  end  den  der  udøves  af 
kammerater  eller  ved  deltagelse  i  kirkens 
programmer  og  aktiviteter.  Hjemmets 
indflydelse  er  faktisk  overvældende,  hvad 
enten  den  er  positiv  eller  negativ"  (Regio- 
nalrepræsentanternes seminar,  1.  april 
1983). 

Var  I  klar  over  at  de  tre  hovedpunkter  er 
regelmæssig  familiebøn,  regelmæssigt 
studium  af  evangeliet  i  skrifterne  og  enig- 
hed mellem  forældre  og  børn  om  grund- 
læggende værdier?  Det  er  dette,  der  me- 
re end  noget  andet,  vil  føre  til  den  rette 
forståelse  af  pagter,  ordinanser  og  tjene- 
stegerninger. 


Familie  bøn 

Kære  forældre,  vi  må  begynde  hver 
eneste  dag  med  at  knæle  ned  til  en  famili- 
ebøn. Børn  har  brug  for  at  bede  og  selv 
opnå  kundskab  gennem  Helligånden.  Ne- 
phi  sagde:  „Thi  dersom  I  vil  give  agt  på  Ån- 
den, som  lærer  mennesket  at  bede,  da  vil 
I  vide,  at  I  bør  bede,  thi  den  onde  ånd  læ- 
rer ikke  mennesket  at  bede"  (2  Nephi 
32:8). 

„Hvis  I  hele  tiden 

husker  at  I 

forbereder  jeres  sønner 

og  døtre  til  at  indgå 

pagter,  modtage 

ordinanser  og  yde 

tjenestegerninger  —  vil  I  gøre 

tingene  anderledes. " 


Læsning  i  skriften 

Vi  har  fået  større  muligheder  for  at  stu- 
dere skrifterne  i  familien  efter  vi  har  fået 
den  samlede  mødeplan.  En  stor  del  af 
sabbaten  kunne  meget  passende  anven- 
des både  til  at  familien  sammen  og  hver 
for  sig  studerer  skrifterne. 

Der  er  ikke  meget  som  i  den  grad  bidra- 
ger til  åndelig  vækst  som  at  studere  skrif- 
terne. Frelseren  sagde:  „Den,  som  har 
skrifterne,  lad  ham  ransage  dem  og  se 
. .  ."(3Nephi  10:14).  Herren  har  lovetos, 
at  dersom  vi  vil  søge  skal  vi  lære  forunder- 
lige sandheder  at  kende  og  de  vil  få  os  til 
at  sætte  vores  lid  til  Kristus,  som  vort  sto- 
re eksempel.  Vi  vil  blive  styrket  i  vort  øn- 
ske om  at  slutte  pagter  med  Herren,  mod- 
tage ordinanser  og  yde  tjenestegernin- 
ger. Alma  underviste  i  et  stort  princip  da 
han  sagde  til  Helaman:  „Min  søn  ...  se 
frem  til  Gud  og  lev"  (Alma  37:47). 

Forældre,  hvad  gør  I,  når  I  virkelig  øn- 
sker at  undervise?  Bør  vi  ikke  gøre  som 
Frelseren  gjorde?  Han  anvendte  spørgs- 
mål. Han  citerede  skrifterne,  brugte  lig- 
nelser, fortalte  historier  og  bar  vidnes- 
byrd. Han  benyttede  daglige  oplevelser  til 
at  undervise  i  åndelige  sandheder  og  ud- 
nyttede alle  mulige  anledninger  til  at  un- 


dervise. Han  skabte  belærende  omgivel- 
ser —  og  motiverede  sine  tilhørere  til  at 
tænke,  frem  for  blot  at  lytte. 

Jeg  kender  en  mand  der  underviser  si- 
ne børn  ved  måltiderne.  Han  har  for  vane 
at  stille  to  eller  tre  evangeliespørgsmål. 
Han  siger  at  han  altid  kan  fange  sine  tee- 
nagers opmærksomhed  når  han  siger:  „I 
får  en  femmer  hvis  I  kan  svare  rigtigt." 

Enighed  om  grundlæggende  værdier 

Når  vi  forsøger  at  undervise  ved  Ån- 
den, vil  vi  prioritere  vigtigheden  af  pagter, 
ordinanser  og  tjenestegerninger  meget 
højt. 

En  pagt  er  udveksling  af  gensidige,  mo- 
tiverende løfter:  „Jeg,  Herren,  er  forplig- 
tet, når  I  gør,  hvadjeg  siger,  men  når  I  ikke 
gør,  hvad  jeg  siger,  har  I  intet  løfte"  (L&P 
82:10). 

Evangeliets  pagter  bliver  indgået  mel- 
lem Gud  og  mennesker.  Betingelserne 
fremsættes  af  Herren .  Vi  har  fået  evange- 
liets ordinanser  gennem  åbenbaring. 
Han  har  åbenbaret  os  disse  pagter  og  or- 
dinanser som  er  nødvendige,  for  at  vi  kan 
komme  tilbage  til  hans  nærhed. 

Dåb  ved  nedsænkning  til  syndernes 
forladelse  er  én  af  de  nødvendige  pagter 
vi  indgår  med  Herren.  Forud  for  denne  or- 
dinanse  går  tro  og  omvendelse.  Efter  då- 
ben følger  overdragelse  af  Helligåndens 
gave.  Når  vi  accepterer  disse  første  prin- 
cipper og  ordinanser,  får  vi  tilgivelse  for 
vore  synder  og  sikrer  os  vores  frelse.  Un- 
der nadverordinansen  fornyr  vi  regel- 
mæssigt denne  og  andre  pagter,  og  når  vi 
holder  vores  del  af  pagten,  modtager  vi 
Herrens  Ånd,  som  vil  være  med  os. 

Det  hellige  præstedømme  bliver  ligele- 
des overdraget  ved  en  pagt.  Præstedøm- 
met er  en  magt  —  til  at  tjene.  Vi  indgår  fle- 
re pagter  med  Herren  når  vi  modtager  vo- 

res  begavelse  og  når  vi  bliver  beseglet  i 
templet.  Dette  er  ophøjelsens  pagter.  I 
må  lære  jeres  børn  at  de  kun  kan  blive  op- 
højede og  blive  som  vor  himmelske  Fader 
ved  at  modtage  disse  ordinanser  og  indgå 
disse  pagter. 

Når  vi  holder  ud  i  tro  til  enden  og  tjener 
og  elsker  vore  medmennesker,  kan  vi  ud- 
vikle de  dyder  og  egenskaber  som  er  nød- 
vendige for  at  kvalificere  os  til  at  bo  sam- 
men med  Herren. 

Således  blivertjenestegerninger  noget 
af  det  vigtigste.  Frelseren  viste  os  eks- 
emplet på  uselviske  tjenestegerninger. 
Tjenestegerninger  er  en  guddommelig 
pligt.  Kong  Benjamin  lærte  folket  at  når  vi 
tjener  vore  medmennesker,  så  tjener  vi 
også  Gud  (se  Mosiah  2:17). 

Forældre,  hvis  I  hele  tiden  husker  at  I 
forbereder  jeres  sønner  og  døtre  til  at  ind- 


gå pagter,  modtage  ordinanser  og  yde 
tjenestegerninger  —  vil  I  gøre  tingene  an- 
derledes. Så  vil  I  prioritere  anderledes.  I 
vil  undervise  med  en  større  indsigt  og  op- 
nå større  resultater  af  jeres  indsats.  Je- 
res unge  vil  komme  til  missionerne  og 
templerne,  ikke  alene  i  et  større  antal, 
men  også  bedre  kvalificerede  til  disse 
velsignelser.  Og  de  vil  begynde  tidligt  i  de- 
res liv  at  yde  tjenester. 

Og  når  jeres  børn  gør  dette,  vil  de  blive 
ophøjet  på  den  yderste  dag,  de  vil  opstå 
og  kalde  jer  velsignede  —  fordi  I  førte 
dem  til  evigt  liv. 

Når  vi  forældre  har  et  ægte  ønske  om 
at  undervise  vore  børn  i  evangeliet,  vil 
Herren  inspirere  dem  til  at  lytte,  og  når  de 
lytter  til  os  vil  vi  kende  vort  hellige  ansvar 
for  at  undervise  dem. 

I  Jesu  Kristi  navn.  Amen.  D 


Ældste  F.  Burton  Howard  og  A.  Theodore  Tuttle  fra  De  halvfjerds'  første  Kvorum. 

En  generation  der  er  parat 
til  at  træffe  kloge  valg 

Elaine  A.  Cannon 
Netop  afløst  som  præsidentinde  for  Unge  Pigers  hovedbestyrelse 


Præsident  Kimball,  det  er  en  stor  vel- 
signelse for  os  allesammen  at  du  er  her. 
Præsident  Hinckley,  præsident  Benson 
og  I  andre  ledende  brødre,  jeg  ønsker 
specielt  at  hylde  ældste  Tuttle,  som  netop 
har  talt,  fordi  han  har  været  vejleder  for 
Unge  Piger  i  den  sidste  tid,  og  vi  holder  u- 
trolig  meget  af  ham. 

Det  er  spændende  for  mig  at  stå  ved 
denne  talerstol  i  dette  tabernakel,  hvor 
jeg  har  været  til  konference  hvert  år  i  mit 
liv.  Jeg  har  fødselsdag  på  denne  årstid, 
og  jeg  kan  tydeligt  huske  at  jeg  tilbragte 
min  9  års  fødselsdag  her  i  tabernaklet, 
hvor  jeg  lyttede  til  nogle  storslåede  taler, 
og  jeg  synes  det  er  spændende  at  jeg  har 
fået  denne  opgave  i  dag. 

Vi  er  forsamlede  her  i  Herrens  navn.  Vi 
er  engagerede  i  dette  sande  arbejde,  og 
jeg  er,  ligesom  jer,  taknemmelig  for  det 
privilegium  det  er  at  være  medlem  af  den- 
ne kirke.  I  går  havde  jeg  en  interessant 


oplevelse.  I  den  sidste  tid  er  der  i  visse 
kredse  blevet  talt  om  muligheden  for  at 
kvinder  kunne  få  overdraget  præstedøm- 
met, og  der  var  én  som  spurgte  mig  hvor- 
dan mon  det  føltes  at  holde  præstedøm- 
met. Jeg  sagde  fast  og  bestemt:  „Jeg  el- 
sker at  holde  om  præstedømmet,  når  han 
kommer  hjem  til  middag."  Jeg  er  godt  klar 
over  at  det  ikke  var  særlig  originalt,  men 
sådan  svarede  jeg  altså.  Nu  hvor  jeg  bli- 
ver afløst  fra  denne  dejlige,  men  kræven- 
de stilling,  har  jeg  til  hensigt  at  være  der 
når  min  dejlige  mand  kommer  hjem  og  vo- 
res dyrebare  familie  samles. 

Det  som  jeg  vil  sige  i  dag,  vil  jeg  sige  i 
dyb  oprigtighed  og  med  stor  omsorg  i 
hjertet.  Jeg  vil  først  fortælle  om  noget  jeg 
sætter  stor  pris  på.  Søster  Darger  og  sø- 
ster Smith  og  jeg,  har  sammen  med  sø- 
ster Palmer,  der  har  været  sekretær  for 
Unge  Pigers  præsidentskab,  elsket  at  ar- 
bejde sammen  med  de  yndige  unge  piger. 

Vi  har  elsket  hvert  eneste  minut  og  følt 
stor  tilfredsstillelse  ved  arbejdet  som  vi 
har  nydt  at  udføre  sammen. 

Vi  hararbejdet  i  fred  og  fordragelighed. 
Vi  har  arbejdet  sammen  i  tro,  og  vi  har 
søgt  Herrens  hjælp  og  i  høj  grad  følt  hans 
støtte.  Vi  er  taknemmelige  fordi  vi  har  haft 
det  privilegium  at  blive  vejledt  på  denne 
måde.  Vi  har  elsket  arbejdet  og  påskøn- 
ner meget  de  bemærkelsesværdige,  at- 
traktive og  trofaste  medlemmer  som  ar- 
bejder i  hovedbestyrelsen,  samt  alle  dem 
der  arbejder  med  Unge  Piger  og  som  er 
blevet  afløst  i  dag. 

Vi  har  nydt  at  arbejde  med  organisatio- 
nerne, de  andre  hjælpeorganisationers 
ledere,  de  forskellige  afdelinger  og  hele 
den  store  organisation  som  styrer  denne 
afdeling  af  kirken.  Vi  sætter  stor  pris  på 

dem  alle  og  vi  vil  savne  disse  nære  for- 
bindelser med  dem. 

Men  vi  er  fortrøstningsfulde  over  de 
nye  kaldelser  der  er  foretaget.  Vi  elsker 
søster  Ardeth  Kapp  og  er  stolte  over  at 
hun  er  i  stand  til  at  påtage  sig  ledelsen  af 
dette  vigtige  arbejde  i  vore  dage.  Gen- 
nem årene  har  jeg  nævnt  at  vi  specielt  er 
blevet  ledet  af  storslåede  præstedømme- 
ledere, som  vi  er  kommet  til  at  holde  meg- 
et af  —  vi  holder  uendelig  meget  af  dem 
og  sætter  stor  pris  på  dem. 

Jeg  vil  gerne  give  udtryk  for  min  store 
kærlighed  til  præsident  Kimball,  som  lag- 
de sine  hænder  på  mit  hoved  for  næsten  6 
år  siden,  for  at  indsætte  mig  og  give  mig 
en  særlig  velsignelse,  så  jeg  kunne  virke  i 
denne  stilling.  Denne  storslåede,  kæreog 
elskede  Guds  tjener  er  virkelig  en  profet. 


Det  nyligt  afløste  præsidentskab  for  Unge  Piger  taler  her  med  ældste  Neal  A.  Maxwell  fra  De 
tolvs  Kvorum.  (Fra  venstre  mod  højre):  Søstrene  Elaine  Cannon,  Arlene  Darger  og  Norma 
Smith. 

Dette  fine  menneske  som  har  sagt:  „Gør 
det,"  ved  en  bestemt  lejlighed,  vil  jeg  ge- 
rne omtale  med  stor  glæde  her  i  taberna- 
klet i  dag.  Da  vi  talte  om  kirkens  unge  sag- 
de han  til  mig:  „Sig  til  dem  at  de  ikke  skal 
gøre  det  —  især  ikke  hvis  det  er  noget  for- 
kert." 

Da  indvielsesbønnen  forleden  dag  blev 
bedt  for  det  nye  kirkemuseum,  mindede 
præsident  Hinckley  os  allesammen  om  at 
alt  dette  er  muligt  på  grund  af  de  trofaste 
helliges  tiendebetaling.  Han  bad  vor  him- 
melske Fader  velsigne  tiendebetalerne, 
om  at  åbne  Himmelens  sluser  for  dem,  så 
de  kan  få  udøst  velsignelser  over  sig  i 
overmål. 

I  dette  øjeblik  er  jeg  dybt  rørt  i  mit  hjer- 
te. Jeg  har  på  en  ny  måde  lært  at  værd- 
sætte alt  det  der  bliver  gjort  muligt  for  de 
unge  piger,  f.  eks.  gennem  den  tiende 
som  alle  I  gode  mennesker  indbetaler  — 
de  lektiehæfter  og  håndbøger  og  mulig- 


heder, og  den  vejledning  de  kan  få  til  de- 
res personlige  fremgang.  Vi  påskønner  i 
høj  grad  jeres  tiende  og  offerydelser  og 
tjenestegerninger! 

Kære  søskende,  vi  har  gode  og  talent- 
fulde mennesker  i  denne  kirke.  Det  er  en 
anden  stor  lektie  jeg  har  lært  og  som  jeg 
er  dybt  taknemmelig  for.  Hvert  eneste 
sted  vi  har  rejst  til  i  de  år  vi  har  arbejdet,  er 
jeg  gentagne  gange  blevet  forbløffet  over 
de  dygtige  kvindelige  ledere  og  stærke 
præstedømmeledere  der  er  oprejst  til  os  i 
fjerne  lande  hvor  kirken  er  grundlagt. 
Man  står  ud  af  flyvemaskinen,  og  mellem 
en  hel  masse  fremmede,  ser  man  et  an- 
sigt der  lyser.  Vi  kan  genkende  hver  ene- 
ste en  af  Kristi  disciple  og  se  at  de  er  med- 
lemmer af  hans  kirke.  Det  er  vidunderligt. 
Vor  himmelske  Fader  har  atter  og  atter 
oprejst  gode  mennesker  som  kan  lede  ki  r- 
kens  unge  i  dag,  så  de  bliver  pligtopfyl- 
dende, ansvarlige  og  trofaste  menne- 
sker. 

Nu,  hvor  jeg  ikke  længere  får  de  dejlige 
muligheder  jeg  har  haft,  minder  det  mig 
om  noget.  Vi  er  nødt  til  at  oprejse  en  gene- 
ration der  er  parat  til  at  stå  fast  og  stå 
imod.  Vi  må  oprejse  mennesker  som  øn- 
sker at  indgå  hellige  pagter  og  holde  dem, 
samt  lære  Guds  ord  at  kende  og  videreg- 
ive det  til  andre.  Det  er  noget  som  vi  i  præ- 
sidentskabet har  næret  et  dybt  ønske  om. 

Vi  har  genskabt  en  vidunderlig  gammel 
tradition,  som  mange  af  os  i  det  gamle 
GUF  er  vokset  op  med.  De  unge  menne- 
sker får  et  nyt  valgsprog  fra  skriften  hvert 
år,  og  pigerne  lærer  det  udenad  ved  at  si- 
ge det  hver  uge.  De  taler  om  det,  de  sæt- 
ter mål  for  det  og  vi  håber  at  de  forsøger 
at  leve  efter  det.  I  år  er  skriftstedet  en  for- 
pligtelse der  er  taget  fra  1  Nephi3:7:  „Jeg 
vil  gå  og  gøre  det,  som  Herren  har  befa- 
let." „Jeg  vil  gå."  Vi  siger  det  om  og  om 
igen. 

I  forældre,  som  lytter  til  denne  konfe- 
rence, har  et  større  ansvar  end  vi  der  ar- 
bejder i  kirken.  Jeg  gentager  hvad  brødre- 
ne har  sagt.  Dette  valgsprog  fra  1  Nephi 
3:7  bør  blive  en  virkelighed  for  de  kom- 
mende generationer,  som  skal  være  be- 
redte, således  som  præsident  Kimball 
sagde  for  flere  år  siden,  ved  at  være  en 
pagtgeneration  der  bereder  vejen  til  Her- 
rens komme. 

De,  som  er  forsamlet  her  i  dette  histori- 
ske tabernakel  eller  har  stillet  ind  på  kon- 
ferencen, lytter  til  budskaberne  som  er 
oversat  til  jeres  eget  sprog.  Dette  er  gjort 
for  at  I  kan  forstå  Guds  ord.  I  ville  føle  jer 
stærkt  inspireret,  hvis  I  så  de  utallige 
oversættere  som  sidder  i  båse  under  os 
her  i  tabernaklet.  Mange  af  dem  er  unge 
mennesker.  Herren  har  lovet  sine  børn  at 
de  ville  blive  undervist  i  evangeliet  på  de- 
res eget  sprog.  Denne  kirke  får  dette  til  at 
ske.  Jeg  mener  at  familierne  er  nødt  til  at 
undervise  hinanden  i  evangeliet  på  Guds, 


vor  himmelske  Faders,  sprog.  Jeg  beder 
til  at  vi,  når  vi  derhjemme  har  brug  for  vej- 
ledning, når  der  opstår  problemer  eller 
misforståelser,  vil  slå  op  i  skrifterne  sam- 
men med  vore  unge  og  læse  om  den  lov 
der  er  uigenkaldeligt  fastsat  i  Himmelen 
og  ifølge  hvilken  alle  velsignelser  er  for- 
jættede. Når  vi  læser  Guds  vilje  i  Guds 
sprog,  udvikler  vi  ærbødighed,  vidnes- 
byrd og  forpligtelse,  og  så  vil  vi  leve  et  re- 
nere liv. 

Jeg  elsker  evangeliet.  Jeg  elsker  Her- 
ren. 

Jeg  er  taknemmelig  fordi  der  ikke  her- 
sker tvivl  i  mit  sind  om  at  disse  mænd  her 
er  hans  særlige  tjenere.  Jeg  er  lykkelig 
fordi  jeg  har  fået  lov  at  arbejde  på  den  må- 
de jeg  har.  Jeg  er  taknemmelig  for  at  der 
er  mennesker  som  jer,  der  vil  genoptage 
det  arbejde  som  vi  havde,  som  vil  hjælpe 
disse  unge,  kostbare  mennesker,  til  at 
forberede  sig.  I  Jesu  Kristi  navn.  Amen. 
□ 


I:HsBMi*S!! 

Gennem  mørk  tåge 


Ældste  Wm.  Grant  Bangerter 
De  halvfjerds  første  Kvorum 


Præsident  Kimball,  jeg  ved  at  jeg  giver 
udtryk  for  alle  de  tilstedeværendes  følel- 
ser når  jeg  siger  at  vi  elsker  dig,  sådan 
som  du  ofte  har  fortalt  at  du  elsker  os. 

Jeg  ved  at  jeg  skal  tale  om  et  godt  em- 
ne, eftersom  mange  allerede  har  benyttet 
det  i  dag.  Jeg  kunne  tænke  mig  at  sige  no- 
get om  at  komme  igennem  den  mørke  tå- 
ge. 

Da  jeg  gik  igang  med  denne  opgave, 
kom  jeg  i  tanker  om  nogle  retningslinier 
og  en  udtalelse,  som  præsident  J.  Reu- 
ben  Clark  jr.  for  mange  år  siden  fremkom 
med.  Han  sagde: 

„For  kirken  og  for  hver  af  dens  med- 
lemmer er  der  to  ting  som  vi  ikke  må  glem- 
me og  som  ikke  må  forblive  ubemærket: 

,For  det  første:  At  Jesus  Kristus  er 
Guds  Søn  . . . 

For  det  andet  ...  at  Faderen  og  Søn- 
nen virkelig  .  .  .  viste  sig  for  profeten  Jo- 
seph i  en  åbenbaring  ...  at  evangeliet  og 
det  hellige  præstedømme  . .  .  blev  . . . 
gengivet  til  jorden,  efter  at  det  var  gået 


tabt  ved  frafald  i  den  oprindelige  kirke.' " 

(„The  Charted  Course  of  the  Church  in 
Education,"  en  tale  holdt  i  Aspen  Grove, 
Utah,  8.  aug.,  1938,  s.  3). 

Jeg  vil  gerne  bære  vidnesbyrd  om  at 
disse  principper  er  sande,  fordi  jeg  har  få- 
et åbenbaret  denne  kundskab  gennem 
Guds  Ånd  som  ikke  kan  modsiges. 

I  en  tid,  der  i  skrifterne  beskrives  som 
„ugudelighedens  og  hævnens  dage"  (Mo- 
ses 7:60),  udsender  Det  øverste  Præsi- 
dentskab deres  særlige  budskab  til  kirken 
ved  vore  stavskonferencer:  „Vi  holder  os 
på  den  lige  og  snævre  sti,  når  vi  overhol- 
der vore  pagter." 

Det  er  et  godt  tidspunkt  for  os  at  rette 
vores  opmærksomhed  imod  dette,  efter- 
som vi  hævder  at  vi  bliver  ledet  af  profeter 
som  er  kaldet  af  Gud.  De  som  ignorerer 
budene  får  måske  ikke  mange  flere  ad- 
varsler, „thi  vid  er  den  port  og  bred  den 
vej,  som  fører  til  fortabelsen,  og  mange  er 
de,  der  går  ind  ad  den"  (Matt.  7:13). 

Vi  advares  imod  uretfærdighed.  Det  vil 

sige  synd  og  ugudelighed.  Peter  har  defi- 
neret det  som  om  han  talte  om  vor  tid. 
Han  taler  om  dem  der  „fornægter  den 
Herre",  om  havesyge  ved  at  „udbytte  jer 
med  falske  ord",  om  det  eksempel  vi  kan 
se  ved  Sodomas  og  Gomorras  ugudelig- 
hed og  om  „de  lovløse  gerninger,  han  så 
og  hørte"  (2  Pet.  2:1,3,  6  8,  14). 

Når  vi  tænker  på  det  vi  ser  i  nyhedsme- 
dierne og  annoncerne,  er  det  meget  tyde- 
ligt at  de  anstrengelser  der  gøres  for  at  få 
os  til  at  bruge  narkotika,  drikke  spiritus 
osv.,  gøres  for  at  tjene  penge,  i  et  forsøg 
på  at  købe  eller  sælge  vores  sjæle  „for  at 
udbytte  jer". 

Nyhedsmedierne  og  offentlige  artikler 
omhandler  ofte  „tøjlesløse  menneskers 
udsvævende  liv"  (2  Pet.  2:7).  Men  vi  kal- 
der det  ved  dets  rette  navn:  „En  ond  og  u- 
tro  slægt." 

Vi  bliver  faktisk  ustandselig  bombarde- 
ret med  ugudelige  billeder,  som  åbenlyst 
møder  os,  somme  tider  på  en  måde  som 
vi  ikke  kan  undgå. 

I  vort  samfund  hedder  det  noget  fiktivt, 
at  udstillingen  af  sådanne  billeder,  som 
skildrer  hor,  pornografi,  blottelse  og  mo- 
ralsk løssluppenhed,  ikke  må  vises  for 
mindreårige.  Det  bør  det  naturligvis  hel- 
ler ikke,  mendetvilleværedet  rene  hykle- 
ri at  sætte  en  aldersgrænse.  Måske  er  der 
større  adgang  til  fordærv  for  ældre  og  gif- 
te generationer.  Det  er  dem  som  bedriver 
hor.  Dem  som  ødelægger  hjem  og  ned- 
bryder familiernes  hellighed.  Det  er  de 
gifte,  som  opnår  skilsmisse,  bryder  pag- 
terne, snyder  deres  ægtefælle  og  ikke  ær- 
ligt overholder  deres  forpligtelser. 

Og  ved  at  gøre  noget  så  ugudeligt,  an- 
tyder de  naturligvis  at  det  ikke  er  så  slemt 
mere.  Når  nu  så  mange  i  verden  accepte- 
rer dette,  vil  vi  blive  hånet  dersom  vi  ikke 
gør  det  samme  eller  taler  imod  det.  De  vil 
kalde  os  snerpede,  gammeldags,  asketi- 


ske og  selvretfærdige,  som  om  vi  var  de 
syndige.  Vi  vil  blive  beskyldt  for  at  være 
ondsindede,  når  vi  ikke  vil  beundre  men- 
neskelegemets „skønhed  og  naturlig- 
hed". 

En  mand,  som  hedder  bror  Smith,  skild- 
rede i  en  tale,  en  aften  til  vort  nadvermø- 
de,  for  mange  år  siden  et  levende  eksem- 
pel på  kirkemedlemmernes  standpunkt  i 
forhold  til  verdens.  Han  fortalte  om  en  op- 
levelse han  havde  mens  han  arbejdede 
for  at  rehabilitere  mænd  på  forbedrings- 
anstalter. En  mor  havde  bedt  ham  kontak- 
te hendes  søn  som  sad  i  fængsel. 

Da  bror  Smith  henvendte  sig  til  den  un- 
ge mand  blev  han  groft  afvist:  „Lad  mig 
være,"  sagde  han,  og  det  var  hans  indstil- 
ling. Men  bror  Smith  havde  lagt  mærke  til 
et  temmelig  naivt  maleri  i  fængslet  en 
dag,  og  da  han  forhørte  sig  om  det,  fik  han 
at  vide  at  den  unge  mand  havde  malet 
det.  Dette  inspirerede  ham  påny  at  hen- 
vende sig  til  den  unge  mand: 

„Har  du  malet  det  billede?" 

„Ja,  det  har  jeg." 

„Jeg  blev  imponeret  over  det.  Jeg  har 
tænkt  på  om  du  ville  male  noget  for  mig." 

„Det  ved  jeg  ikke.  Hvad  skulle  jeg  male 
for  dig?" 

„Noget,  som  jeg  aldrig  har  set,"  sagde 
bror  Smith.  „Jeg  har  kun  læst  om  det." 

„Hvor  står  det?"  spurgte  den  unge 
mand. 

„Her  i  denne  bog,"  svarede  bror  Smith. 
„I  Mormons  Bog,  1  Nephi  kapitel  8.  Vil  du 
læse  det,  og  prøve  om  du  kan  se  det  for 
dig?" 

Senere  spurgte  bror  Smith  den  unge 
mand  om  han  havde  læst  det. 

„Ja,  det  har  jeg,"  sagde  han. 

„Så  du  billedet  for  dig?" 

„Ja,  det  gjorde  jeg." 

„Vil  du  male  det  for  mig?" 

„Det  ved  jeg  ikke  rigtigt." 

Bror  Smith  købte  de  nødvendige  mate- 
rialer der  skulle  til  for  at  male  billedet  og 
gav  den  unge  mand  det.  For  første  gang 
reagerede  han  positivt  og  var  glad,  fordi 
han  nu  kunne  bruge  så  gode  materialer, 
og  han  malede  billedet.  Bror  Smith  havde 
det  med  til  nadvermødet,  så  jeg  har  set 
det.  Det  var  naturligvis  billedet  af  Lehis 
drøm. 

Prøv  nu  om  I  kan  se  dette  billede  for  jer. 
Alle,  som  har  læst  1  Nephi  kapitel  8,  vil 
mindes  skildringen.  Hvis  I  ikke  har  læst 
det,  ville  jeg  ønske  at  I  ville  gøre  det  og  for- 
nemme dette  billede. 

Her  følger  beskrivelsen:  For  det  første 
vandrede  Lehi  omkring  i  mørke,  hvorpå 
han  kom  til  en  stor  og  udstrakt  mark.  Han 
så  et  træ,  hvis  frugt  var  eftertragtelse- 
sværdigt, og  som  gjorde  mennesket  lyk- 
keligt: Guds  kærlighed.  Lehi  fik  lyst  til  at 
dele  frugten  med  sin  familie  —  med  sine 
to  oprørske  sønner.  Utallige  folkeskarer 
trængte  sig  frem  for  at  få  noget  af  frugten, 
og  så  opstod  der  en  mørk  tåge,  som  gjor- 


de at  de  næsten  ikke  kunne  se  stien.  Van- 
det langs  stien  kunne  betyde  ødelæggel- 
ser. Jernstangen  betød  at  de  kunne  forbli- 
ve i  sikkerhed  på  stien.  Den  store  og  rum- 
melige bygning  var  fyldt  med  mennesker 
der  hånede  og  spottede.  Så  var  der  dem 
der  gerne  ville  følge  stien,  men  lod  sig 
overvinde  af  dem  der  hånede  og  de  stolte 
i  verden,  hvorpå  de  forlod  dem  der  havde 
fået  del  i  frugten  af  livets  træ,  og  gik  på  de 
forbudte  stier  som  fører  til  ødelæggelse. 

Jeg  kender  ingen  mere  levende  be- 
skrivelse end  dette  storslåede  syn,  som 
skildrer  forholdet  mellem  dem,  der  kalder 
sig  sidste  dages  hellige,  og  verdens 
påvirkninger.  Denne  beretning  er  virkelig- 
hed. Det  er  en  stor  profeti.  Det  er  en  le- 
vende advarsel. 

Lad  mig  fortælle  beretningen  færdig 
om  den  unge  mand  i  fængslet.  Bror  Smith 
pegede  på  en  engel  den  unge  mand  hav- 
de malet,  og  som  svævede  over  kløften 
med  det  dybe  vand,  og  spurgte  ham: 
„Hvor  har  du  den  engel  fra?  Jeg  kan  ikke 


Ældsterne  Loren  C.  Dunn  og  Rex  D.  Pinegar  fra  De  halvfjerds'  første  Kvorum. 

huske  at  der  var  en  engel,  da  jeg  læste  om 
billedet." 

Den  unge  mand  svarede:  „Det  ved  jeg 
godt.  Jeg  har  selv  sat  den  der.  Det  er  min 
engel.  Da  jeg  malede  billedet  blev  jeg  klar 
over  at  Gud  har  anbragt  noget  som  kan 
påvirke  mig  på  min  vej  og  redde  mig  tra 
min  tidligere  levevis." 

Denne  oplevelse  blev  naturligvis  be- 
gyndelsen på  hans  omvendelse. 

Ja,  de  tiltrækkende  stemmer  i  verden 
får  det  gode  til  at  se  ondt  ud  og  det  onde  til 
at  se  godt  ud.  Det  som  fejlagtigt  virker  til- 
trækkende og  som  lokker  os  til  umorali- 
tet, til  at  se  det  forbudte  på  video  der- 
hjemme, til  at  søge  fornøjelser  uden 
grænser,  som  om  Gud  ikke  eksisterede, 
findes  i  virkeligheden,  og  det  er  helvedes 
gab,  som  er  gravet  af  den  som  prøver  at 
lægge  os  i  sine  frygtelige  lænker. 

Jeg  lærte  engang  at  flyve  flyvemaski- 
ner. Flyveinstruktøren  fløj  pænt  og  jævnt. 
I  horisonten  kunne  vi  se  en  bjergkæde.  Så 
begyndte  han  at  flyve  kunstflyvning,  ma- 
skinen vendte  snart  på  hovedet  og  snart 
drejede  den  i  spiral,  og  det  var  som  om 
bjergene  hævede  sig  og  stod  på  spidsen. 
Han  vendte  igen  maskinen,  så  vi  fløj  rig- 
tigt. Han  fløj  i  spiral,  og  da  jeg  så  ned  var 
det  som  om  hele  verden  drejede  rundt 
som  et  kolossalt  hjul.  Det  var  et  levende 
syn.  Det  så  virkeligt  ud.  Jeg  har  siden  selv 
fløjet  kunstflyvning  mange  gange  —  fløj- 
et på  hovedet  og  i  spiral.  Hvis  jeg  ville  gø- 
re det  i  dag,  ville  bjergene  ikke  længere  se 
ud  som  om  de  stod  på  hovedet  eller  jor- 
den som  om  den  drejede  rundt.  Hvorfor 
ikke?  Fordi  jeg  gennem  erfaring  har  lært 
virkeligheden  at  kende,  og  nu  bliver  jeg  ik- 
ke bedraget. 

Sandheden  for  kirkens  medlemmer  er: 
„Jesus  Kristus  er  Guds  Søn.  Faderen  og 
Sønnen  viste  sig  virkelig  for  profeten  Jo- 
seph. Evangeliet  er  gengivet  til  jorden." 


Vort  mål  i  Unge  Pigers 

præsidentskab  har  været  at 

,,  oprejse  en  generation  der  er 

parat  til  at  stå  fast  og  stå  imod, 

som  ønsker  at  indgå  hellige 

pagter  og  holde  dem,  samt  lære 

Guds  ord  at  kende  og  videregive 

det  til  andre. " 


Vi  har  ingen  undskyldning  for  at  forlade 
retfærdighedens  stier.  Hvis  vi  holder  fast 
ved  jernstangen  kan  vi  ikke  blive  bedra- 
get. 

I  en  af  vore  salmer  synger  vi  om  seeren 
Nephi  fra  fordums  tid.  Nephi  fik  jo  også 
det  samme  syn  som  sin  far,  Lehi. 

Seeren  Nephi,  fra  fordums  tid 

fik  et  syn  fra  Gud, 

hvori  de  hellige,  ædle  ord, 

som  en  jernstang  blev  ham  vist. 

Mens  vi  rejser  her  på  jord 

er  vi  fristelsens  magt  underlagt. 

Vi  vandre  må  gennem  tåge,  mørke, 

i  fare  hver  en  stund. 

Når  fristelsens  magt  os  kommer  nær, 

vi  ej  for  tåge  kan  se, 

men  jernstangen  kan  vi  stole  på 

og  Himmelens  hjælp  ligeså. 

Hold  fast  ved  jernstangen, 

den  er  stærk 

og  strålende  klar  og  sand, 

for  jernstangen  er  nemlig  ordet 

fra  Gud, 

som  leder  os  sikkert  hjem. 

(Prosaoversættelse  af  salmen, 

som  ikke  findes  på  dansk). 

I  Jesu  Kristi  navn.  Amen.  □ 

Varmet  ved  livets  ild 


Barbara  B.  Smith 
Netop  afløst  som  præsidentinde  for  hjælpeforeningens  hovedbestyrelse 


Præsident  Kimball,  præsident  Hinck- 
ley,  kære  brødre  og  alle  mine  dejlige  sø- 
skende, jeg  føler  mig  her  i  eftermiddag 
som  en  forhenværende  overdommer,  der 
forklarede  hvad  han  følte  på  sin  99.  fød- 
selsdag. Han  ræsonnerede  således:  „Det 
er  bare  en  almindelig  fødselsdag  ligesom 
alle  de  andre."  Men  mens  han  stod  og  tal- 
te om  begivenheden,  afslørede  hans  ord 
kærlighed  til  livet,  kærlighed  til  sit  arbejde 
og  til  sine  medmennesker.  Han  sagde: 

„Jeg  har  fået  begge  hænder  varmet  af 
livets  ild  — jeg  har  levet  mit  livfuldt  ud . . . 
Jer  har  mange  rige  minder .  .  .  Også  mine 
minder  er  det  kostbareste  jeg  har  i  dag.  .  . 
Det  bedste  ved  livet  ligger  altid  foran.  Det 
som  virkelig  tiltrækker  er  skjult  for  vore  øj- 
ne, et  eller  andet  sted  bag  tidens  bakker." 

Jeg  elsker  livet,  ligesom  denne  hæ- 
derkronede gamle  mand.  Jeg  elsker  det 
arbejde  jeg  har  beskæftiget  mig  med  de 
sidste  ni  et  halvt  år  —  det  krævende  og 
koncentrerede,  men  dejlige  arbejde  i 
hjælpeforeningen.  Det  har  været  så  dej- 


ligt for  mig  at  det  nærmest  virker  som  et 
flygtigt  øjeblik  af  tid. 

Nu  hvor  jeg  står  overfor  denne  omskif- 
telse, fyldes  jeg  med  minder  —  om  fami- 
lie, om  min  dejlige  mand  som  har  støttet 
mig  og  tålmodigt  ventet  på  mig,  om  mine 
børn  og  deres  ægtefæller,  som  har  tilret- 
telagt deres  fortravlede  skema  efter  mit, 
og  om  børnebørn  som  ofte  har  vist  mig  et 
godt  eksempel,  om  de  kvinder  jeg  har  ar- 
bejdet sammen  med  —  et  kalejdoskop  af 
billeder,  oplevelserog  indtryk  som  jeg  har 
fået  gennem  dem. 

Jeg  ser  for  mig  mine  hengivne,  talent- 
fulde og  loyale  rådgivere,  Marian  R.  Boy- 
er,  Janath  R.  Cannon,  Shirley  W.  Thomas, 
og  Ann  S.  Reese,  samt  min  kasserer- 
sekretær, Mayola  R.  Miltenberger,  som 
jeg  alle  holder  uendelig  meget  af.  Jeg  ser 
de  strålende,  talentfulde  kvinder,  som  jeg 
har  arbejdet  sammen  med  i  hjælpefore- 
ningens hovedbestyrelse.  Og  så  er  der 
min  personlige  sekretær  og  de  søde  kvin- 
der der  har  arbejdet  som  vore  funktionæ- 

rer,  receptionsdamerne  som  arbejder  i 
hjælpeforeningens  bygning,  og  vores 
public  Communications  repræsentant, 
Moana  B.  Bennett. 

Jeg  ser  også  for  mig  de  trofaste  stavs- 
og  wardshjælpeforeningsledere  og  de 
mange,  mange  søstre  som  udgør  hjælpe- 
foreningens medlemmer  i  hele  kirken,  og 
som  jeg  har  lært  at  kende  og  værdsætte. 

I  dette  øjeblik  kan  jeg  kun  gentage  præ- 
sident Kimballs  ord:  „Gud  velsigne  kvin- 
derne —  de  dejlige,  dejlige  kvinder!" 
(„Women,  Wonderful  Women!"  Relief 
Society  Magazine,  jan.  1958,  s.  8). 

Jeg  har  afgjort  varmet  begge  mine 
hænder  ved  deres  ild. 

Jeg  har  set  hvordan  de  har  udviklet  æd- 
le egenskaber,  når  de  har  overvundet 
personlige  sorger,  skuffelser  og  tragedi- 
er. Jeg  har  været  vidnetilderes  barmhjer- 
tighedsgerninger og  kærlige  arbejde  med 
deres  familier  og  deres  næste. 


Jeg  har  fornemmet  deres  kreativitet, 
og  frydet  mig  over  deres  resultater  og  ta- 
get del  i  deres  glæder. 

Jeg  har  fornemmet  vores  stærke  sø- 
sterfællesskab når  jeg  har  været  til  søn- 
dagens hjælpeforeningsmøder,  til  kvin- 
dernes områdekonferencemøder,  til  sel- 
skaber og  til  betydningsfulde  historiske 
begivenheder,  som  for  eksempel  den 
mindeværdige  begivenhed  i  Nauvoo, 
hvor  vores  kære  organisation  blev  til,  da 
vi  fejrede  denne  begivenhed  ved  at  an- 
lægge en  smuk  have  med  kvindemonu- 
menter. 

Jeg  har  læst  hvordan  hjælpeforenin- 
gen fejrede  sin  50-års  fødselsdag  med  en 
stor  forsamling  af  søstre  i  dette  taberna- 
kel. Præsidentinde,  Zina  D.  H.  Young  tal- 
te til  forsamlingen  og  sagde: 

„Hvor  ville  jeg  dog  ønske  at  mine  ord 
kunne  høres  af  alle  mennesker,  ikke  kun 
af  jer,  mine  brødre  og  søstre  her  i  taber- 


Søster  Camilla  Kimball,  præsident  Spencer  W.  Kimballs  hustru. 

naklet,  men  at  de  også  måtte  blive  hørt  og 
forstået  af  alle  andre  mennesker  på  dette 
kontinent,  og  ikke  alene  her,  men  også  i 
Asien,  Afrika,  Europa  og  på  øerne  i  ha- 
vet." (Hjælpeforeningens  hovedbestyrel- 
ses referater,  I  bind,  17.  marts  1892,  s. 
225). 

Jeg  har  på  fornemmelsen  at  dette  må- 
ske ikke  bare  har  været  et  ønske,  vores 
tidligere  og  storslåede  leder  her  gav  ud- 
tryk for.  Det  var  måske  snarere  en  bøn  til 
Herren  om  at  der  måtte  komme  tider  som 
vi  har  i  dag.  Lad  mig  forklare: 

Da  jeg  var  en  lille  pige,  deltog  jeg  i  et 
program  her  i  tabernaklet.  På  det  tids- 
punkt fik  jeg  et  indtryk  som  jeg  aldrig  har 
glemt,  selv  om  jeg  ikke  forstod  det  den 
gang.  Jeg  fyldtes  med  det  indtryk  at  jeg  en 
gang  ville  stå  foran  en  stor  kirkeforsam- 
ling i  denne  bygning. 

Jeg  troede  at  denne  åbenbaring  i  min 


barndom  blev  til  virkelighed  i  1 974,  til  den 
hjælpeforeningskonference  hvor  jeg  blev 
opretholdt  som  præsidentinde  for  hjælpe- 
foreningens hovedbestyrelse.  Men  nu 
kan  jeg  helt  sikkert  føle  at  dette  er  den  dag 
jeg  så.  Og  måske  er  det  på  grund  af  hen- 
givne mennesker,  der  ligesom  præsident- 
inde Zina  Young  har  bedt  og  er  blevet 
bønhørt,  at  vi  nu  kan  forkynde  evangeliets 
sandheder  til  hele  verden,  og  at  de  kan 
overføres  til  de  lytteres  hjerter  og  tanker, 
som  er  parate  til  at  lytte  og  vil  prøve  at  for- 
stå. 

I  den  ånd  er  jeg  stolt  af  i  dag  at  kunne 
vidne  om  at  vore  profeter  og  apostle  er 
kaldede  af  Gud.  De  vil  altid  lede  ki  rken  ret- 
færdigt, ved  Helligåndens  guddommelige 
styrelse  og  magt. 

Ki  rkens  kvinder  har  et  vigtigt  arbejde  at 
udføre.  Dette  arbejde  kræver  stor  karak- 
terstyrke, tro  på  Herren  Jesus  Kristus,  og 
et  rent  hjerte  som  kan  være  et  lys  for  ver- 
den og  et  retfærdigt  værn  mod  det  mørke 
der  dækker  jorden,  med  dens  strid  og  on- 
skab. 

Jeg  vil  i  al  ydmyghed  gerne  erklære  jer 
min  stadig  større  kærlighed.  Jeg  forsikrer 
jer  også  at  jeg  nærer  dyb  og  inderlig  kær- 
lighed til  vores  nykaldede  og  netop  opre- 
tholdte præsidentinde  for  hjælpeforenin- 
gens hovedbestyrelse.  Jeg  ved  at  hjælpe- 
foreningen er  i  gode  hænder.  Den  vil  fort- 
sat vokse  og  bevæge  sig  fremad  på  utalli- 
ge måder,  for  at  velsigne  tilværelsen  for 
alle  Guds  døtre. 

Jeg  ved  at  dette  er  sandt.  Jeg  føler  det 
i  hver  fiber  i  min  krop,  ligesom  jeg  ved  at 
Gud  lever,  at  Jesus  er  Kristus,  vor  Frelser 
og  Forløser. 

Må  vi  alle  sørge  for  at  få  det  meste  ud  af 
hvert  eneste  øjeblik  i  vort  liv,  så  vi  engang 
i  fremtiden  atter  kan  være  sammen  med 
dem,  det  beder  jeg  ydmygt  om.  I  Jesu  Kri- 
sti navn.  Amen.  □ 

Hjem  og  familie: 
Et  guddommeligt,  evigt  mønster 

Ældste  Gene  R.  Cook 
De  halvfjerds  første  Kvorum 


Jeg  vil  gerne  takke  søster  Smith  på  alle 
kirkens  søstres  vegne,  og  selvfølgelig  og- 
så på  brødrenes  vegne.  Vi  påskønner  me- 
get både  dit  og  søster  Cannons  arbejde. 

For  flere  år  siden  gik  der  ild  i  et  enfami- 
liehus midt  om  natten,  og  huset  brændte 
ned  til  grunden.  Naboen  kom  over  for  at 
trøste  familiens  7-årige  søn,  uden  at  vide 
at  han  nu  skulle  til  at  lære  et  stort  princip. 
„Johnny,  det  var  trist  at  jeres  hjem 
brændte  ned."  Johnny  tænkte  sig  om  et 
øjeblik  og  sagde  derpå:  „Åh,  De  tager  helt 
fejl,  hr.  Brown,  det  var  ikke  vort  hjem,  det 
var  kun  vores  hus.  Vi  har  stadig  vort  hjem, 
vi  har  bare  ikke  noget  sted  at  have  det  lige 
nu." 

Det  var  et  storslået  princip  som  dette 
barn  belærte  om,  angående  hjemmet. 
Hvad  tænker  I  på,  når  I  hører  nogen  sige 
hjem?  For  nogen  er  det  en  bygning.  For 
andre  er  det  et  sted  hvor  man  sover  og 
spiser  og  hvor  man  opbevarer  sine  ting. 


Men  for  atter  andre  rummer  det  noget 
mere  åndeligt,  det  kan  betyde  et  sted 
hvor  familien  er,  hvor  man  har  sit  hjerte, 
et  helligt  sted,  et  fredeligt  sted,  en  tilflugt 
fra  verdens  ondskab. 

Men  den  lille,  stille  stemme  hvisker  at 
det  har  en  dybere  betydning.  Hjemmet  er 
Himmelen.  Vi  er  fremmede  her  på  jorden. 
Mit  virkelige  hjem  er  ikke  her,  men  der. 
Det  er  min  udfordring  at  lære  at  frembrin- 
ge et  hjem  her  på  jorden,  som  det  celesti- 
ale  hjem  jeg  forlod.  Herren  har  sagt  at  vi 
endnu  „før  (vi)  fødtes,  modtog  de  . . .  før- 
ste belæringer  i  åndernes  verden  og  for- 
beredtes til  at  komme  frem  ...  for  at  ar- 
bejde i  (Herrens)  vingård  for  menneske- 
sjælenes frelse"  (L&P  138:56). 

Vi  lærte  således  at  arbejde  i  vingården, 
hvilket  for  en  stor  del,  måske  den  vigtig- 
ste, var  at  vi  skulle  vide  hvordan  vi  arbej- 
der derhjemme.  Herren,  som  er  den  bed- 
ste af  alle  lærere,  lærte  os  det.  Når  vi  der- 

„  Det  er  min  udfordring  at  lære 

at  frembringe  et  hjem  her  på 

jorden,  ligesom  det  celestiale 

hjem  jeg  forlod. " 


for  påny  skal  lære  det  her  på  jorden,  ved 
anvendelsen  af  vores  handlefrihed,  er  det 
måske  stort  set  for  at  erfare  og  genopda- 
ge lærdommene  her  i  kødet. 

Hvordan  kan  jeg  huske  og  genopdage 
hvad  jeg  engang  vidste?  Herren  svarer: 
„Bed,  og  han  vil  kundgøre  jer  det  som  var 
fra  verdens  begyndelse  i  forhold  til  jeres 
tro  og  hellige  gerning"  (se  Alma  12:30). 
„Jeg  vil  mindejerom  alt  hvad  jeg  har  sagt 
jer"  (se  Joh.  1 4:26  samt  Alma  1 2:30)  „og 
styrke  dette  folks  hukommelse"  (se  Alma 
37:8). 

Når  talen  er  om  hjem  og  familie,  sker 
det  somme  tideratnogle  enlige,  enker,  en 
enlig  far  eller  mor  eller  bedsteforældre, 
føler  sig  fristet  til  at  sige  at  disse  lærdom- 
me ikke  angår  dem.  Men  måjeg  minde  jer 
alle  om  at  da  Herren  sendte  os  her  for  at 
opnå  personlig  udvikling,  sendte  han  os  til 
en  familie  for  at  vi  kunne  få  åndelig  og  ti- 
melig næring  af  dem.  Herren  har  organi- 
seret hele  verden  på  den  måde.  Der  fin- 
des ingen  anden  måde  at  komme  til  ver- 
den på. 

Alligevel  er  der  stadig  nogen  som  si- 
ger: „Jeg  har  ingen  familie.  Jeg  er  helt  ale- 
ne." Må  jeg  minde  jer  om  at  I  altid  har  til- 
hørt og  altid  vil  tilhøre  Guds  familie.  I  er 
hans  sønner  og  døtre.  Det  betyder  ikke 
noget  om  jeres  forældre  eller  ægtefælle 
eller  bror  eller  søstre  de  er  medlemmer  af 
kirken,  levende  eller  døde,  de  tilhører  sta- 
dig din  familie.  Og  hvis  du  er  retfærdig  og 
holder  trofast  ud  til  enden,  så  vil  du,  uan- 


set din  nuværende  status,  i  den  sidste  en- 
de blive  velsignet  med  at  tilhøre  en  fami- 
lie. Derfor  er  vi  allesammen  nødt  til  at  læ- 
re de  principper  som  styrer  familielivet, 
og  efterleve  dem  så  godt  som  vi  kan  i  vor 
nuværende  situation,  som  forberedelse 
til  ophøjelse,  hvad  enten  vi  er  far  eller 
mor,  bedsteforældre,  bror,  søster,  onkel, 
tante  eller  barn  —  hvad  enten  vi  er  enlig 
eller  gift.  Dette  er  Herrens  mønster,  hans 
udvidede  syn  på  begrebet  familie. 

Lyt  derfor,  alle  I  familier  på  jorden,  fa- 
miliekredse og  fjernere  familie,  ja,  hver 
eneste  levende  sjæl,  og  Herren  vil  belære 
jer  om  helligheden  ved  denne  himmelske 
organisation  som  kaldes  familie,  som  kal- 
des hjem. 

Kære  søskende,  forestil  jer  et  øjeblik  at 
I  befandt  jer  på  det  sted  I  var  før  I  kom  til 
jorden,  i  det  store  råd  i  Himmelen,  ja,  til  et 
rådsmøde  i  Faderens  egen  familie.  Mon 
ikke  Faderen  kunne  have  sagt  sådan  no- 
get som:  „Kære  børn, 

1.  Gud  vil  indstifte  ægteskabet  på  jor- 
den for  menneskene"  (se  L&P  49:15-16; 
L&P  131:1-4). 

2.  „Gud  har  forordnet  at  I  skal  samar- 
bejde med  ham  og  bringe  børn  til  verden" 
(se  1  Mos.  1 :22,  28;  2  Nephi  2:22-23;  L&P 
132:63). 

3.  „Familien  bærer  hovedansvaret  for 
at  den  enkelte  får  åndelig  og  timelig  næ- 
ring" (se  Mosiah  4:14-1 5;  L&P  68:25,  28). 

Faderen  fortsatte  måske  og  sagde: 
„Når  I  kommer  til  jorden  skal  I": 

4.  „Lære  jeres  børn  at  elske  Herren  je- 
res Gud  af  hele  jeres  hjerte"  (se  5  Mos. 
6:5-7), 

5.  „og  elske  og  tjene  hinanden"  (se  Mo- 
siah 4:15). 

6.  „Bed  i  jeres  familier  både  morgen, 
middag  og  aften  og  I  vil  få  skærpet  jeres 
hukommelse  om  disse  lærdomme"  (se  3 
Nephi  18:21 ;  Alma  34:21 ,  27;  L&P  68:28). 

7.  „Lær  dem  om  omvendelse,  tro  på 
Kristus,  dåb,  Helligåndens  gave,  præste- 
dømmets pagter  og  tempelordinanserne, 
her  på  jorden"  (se  L&P  68:25,  27;  L&P 
132:19).  Bedsteforældre,  onkler  og  tan- 
ter, I  kan  hjælpe. 

8.  „I  skal  indvie  familiens  midler  til  Her- 
ren. Giv  frit  af  jeres  midler."  (Se  L&P 
42:30-31 ;  Jakobs  Bog  2:1 7;  L&P  1 1 9:1-7). 

9.  „I  må  ikke  opirre  jeres  børn  til  vrede" 
(se  Ef.  6:4), 

10.  „og  I  må  ikke  tilstede  at  de  slås  og 
skændes  med  hinanden,  og  således  sår 
stridens  sæd"  (se  Mosiah  4:14). 

Måske  fortsatte  han  ved  at  sige: 

1 1 .  „Kommende  fædre,  I  skal  lære  at 
sand  åndelig  ledelse  først  og  fremmest 
skal  udøves  hjemme  og  ikke  så  meget  i 
verden. 

Mødre,  I  har  fået  en  hellig  kaldelse  som  in- 
gen anden,  til  at  opdrage  disse  små  børn, 
så  de  bliver  som  jeg  er.  Hvis  I  ikke  alle- 
sammen bliver  som  små  børn,  vil  I  ikke 
kunne  komme  hjem  til  mig." 


1 2.  „Lær  jeres  pligt  af  de  levende  pro- 
feter og  gennem  skrifterne. " 

1 3.  „Til  slut  vil  jeg,  på  grund  af  foræld- 
res hellige  kaldelse,  personligt,  gennem 
Helligånden,  lære  jer  hvad  der  betyder 
mest.  Hold  jer  nær  mig;  bed  mig  ydmygt 
om  hjælp." 

Måske  fortsatte  Faderen  ved  at  sige: 
„Kære  børn,  jeg  har  også  et  par  advarsler 
jeg  gerne  vil  give  jer,  fordi  denne  verdens 
indflydelse  vil  være  meget  stærk." 

1 .  „Der  vil  blive  øvet  stærk  indflydelse 
for  at  holde  familierne  små.  Husk  så  på  at 
,som  pile  i  krigerens  hånd  er  sønner 
(børn),  .  . .  salig  den  mand,  som  fylder  sit 
kogger  med  dem.'"  (Salmernes  Bog 
127:4-5). 

2.  „Husk  at  ansvaret  for  din  familie  her 
på  jorden  kommer  i  første  række.  Der  vi 
være  mange  som  ønsker  at  gribe  forstyr- 
rende ind  i  dit  ansvar,  for  at  undervise  og 
aktivisere  din  familie.  Glem  aldrig  at  du 
har  hovedansvaret,  og  at  din  succes  på 
alle  områder  i  den  sidste  ende  direkte  vil 

blive  målt  efter  den  opmærksomhed  du 
tildeler  dette  guddommeligt  udnævnte 
slægtsskab"  (se  L&P  88:1 19). 

3.  „Bestræb  jer  på  at  holde  sammen. 
Undgå  aktiviteter  og  andet  som  kan  skille 
jer.  Husk  at  hvor  der  findes  dyb  kærlighed 
vil  der  også  kunne  findes  bitre  følelser, 
dersom  kærligheden  viger"  (se  2  Nephi 
1:14,21). 

4.  „I  børn  skal  adlyde  jeres  fader  og 
moder,  og  huske  på  at  jeg  Herren  har  sat 
dem  over  jer.  I  skal  ære  dem"  (se  2  Mos. 
20:12). 

5.  „Kære  børn,  når  I  kommer  til  jorden 
skal  I  huske  på  at  når  I  først  er  blevet  for- 
ældre vil  I  altid  være  forældre.  Enten  bed- 
steforældre, oldeforældre  eller  far,  såle- 
des som  jeg  er.  Jeres  ansvar  for  at  præsi- 
dere fortsætter  gennem  generationerne, 
så  I  kan  være  med  til  at  vende  børnenes 
hjerter  til  deres  fædre.  Modstå  fristelsen 
til  ikke  at  lade  jer  involvere.  Til  at  holde  jer 
tilbagefrajeresfamilieog  kun  beskæftige 
jer  med  jeres  eget."  I  bedsteforældre  har 
visdom,  og  evner  til  at  skelne,  så  hold  jer 
nær  hele  jeres  familie,  som  jeg,  Herren, 
har  givet  jer  (se  Mosiah  2:5). 

Kære  søskende,  måske  sluttede  han 
således: 

6.  „Kære  børn,  I  skal  ikke  bekymre  jer 
for  meget  om  at  huske  alt  dette.  I  vil  opda- 
ge at  disse  ting,  vil  virke  mærkeligt  kendte 
når  I  lærer  om  dem,  som  om  I  altid  har 
vidst  det.  Det  har  I,  for  I  har  oplevet  det  alt 
sammen  før  i  jeres  himmelske  hjem"  (se 
1  Nephi  15:8,  11). 

„I  vil  komme  ud  for  prøvelser  med  jeres 
børn,  når  I  tillader  dem  at  vokse  og  udvikle 
sig,  således  som  jeg  har  haft  prøvelser 
med  jer  (se  L&P  1 33:52-53).  Men  vær  ikke 
bange;  jeg  har  givet  mine  engle  befaling 
om  at  hjælpe  jer.  Jeg  har  selv  sendt  dem 
for  at  være  omkring  jer,  og  til  at  holde  jer 
oppe  (se  L&P  84:42,  88;  133:53).  Derved 


får  I  mulighed  for  at  erfare  hvad  vi  har  lært 
jer.  Følg  tilskyndelserne.  Vi  elsker  jer." 

Kære  søskende,  til  allersidst  vil  jeg  ge- 
rne sige  til  forældrene,  hvor  det  er  muligt: 

„Forældre,  hvad  end  I  gør  så  kom  hjem 
(påtag  jer  jeres  ansvar  derhjemme). 

(Børn),  Hvad  I  end  er,  uanset  fejl,  prob- 
lemer eller  synd,  jeres  familie  vil  altid  el- 
ske jer.  Vend  hjem 

Bedsteforældre,  brødre,  søstre,  on- 
kler, tanter,  hold  familien  sammen.  Kom 
hjem. 

Må  hjemmet  som  et  begreb  blive  op- 
højet, fordi  Herren  har  organiseret  det  så- 
ledes fra  begyndelsen. 

Jeg  vil  gerne  hylde  mine  bedsteforæld- 
re, mine  forældre  og  specielt  min  hustru 
og  mine  børn,  fordi  de  har  gjort  mit  hjem 
til  det  bedste  sted  i  hele  verden.  Der  fin- 
des ikke  noget  sted  på  jorden  jeg  hellere 
vil  være  end  hjemme. 

Og  endelig,  må  den  dag  komme  hvor  vi 
alle  vil  kunne  synge  denne  pris  til  hjem  og 
familie: 

0  min  Fader,  du,  som  troner 
i  en  navnløs  hellig  fred, 

når  skal  jeg  dit  åsyn  skue, 

se  din  nærheds  herlighed? 

Men  har  der  jeg  kun  en  Fader? 

Hør  fornuft  og  sandheds  svar, 

sig,  hvad  jeg  vil  evigt  kende: 

Der  jeg  og  en  Moder  har! 

Når  min  svage  hytte  lægges 

ned  i  jordens  kolde  grus, 

Fader,  Moder,  lad  mig  møde 

eder  i  jert  kongehus! 

Når  jeg  har  mit  mål  fuldkommet, 

hvorfor  I  mig  sendte  her, 

kald  mig  hjem  med  fælles  stemme, 

lad  mig  saligt  dvæle  der! 

(„O  min  Fader"  Sange,  nr.  195). 

1  Jesu  Kristi  navn.  Amen.  □ 

Eksempler  på  bøn 


Ældste  Bruce  R.  McConkie 
De  tolv  apostles  Kvorutn 


Jeg  glæder  mig  over  at  Russell  Nelson 
og  Dallin  Oaks  nu  er  kaldet  som  særlige 
vidner  om  Herren,  Jesus  Kristus.  De  er 
kaldede  af  Herren  gennem  inspirationens 
ånd  og  står  som  retfærdighedens  søjler  i 
hans  hus,  fra  dette  øjeblik  og  for  evigt 
fremover. 

Jeg  overvældes  helt  af  min  dybe  tak- 
nemmelighed og  glæde  over  Herrens 
godhed  imod  mig. 

Han  har  ladet  mig  lide  smerter,  føle 
angst  og  smage  sin  helbredende  kraft. 
Jeg  er  dybt  taknemmelig  over  den  tro  og 
de  bønner,  som  mange  mennesker  har 
udvist,  og  for  de  oprigtige  bønner  der  er 
nået  nådens  trone  på  mine  vegne.  Det  er 
til  behag  for  den  Gud,  vi  tilhører,  når  vi  fa- 
ster og  beder  og  anmoder  om  hans  velsig- 
nelser; når  vi  bønfalder  ham  af  al  vor  styr- 
ke og  af  hele  vor  sjæl  om  det  vi  så  inderligt 
ønsker;  når  vi,  som  Paulus  sagde,  „med 
frimodighed  træde(r)  frem  for  nådens  tro- 
ne for  at  få  barmhjertighed  og  finde(r)  nå- 
de til  hjælp  i  rette  tid"  (Heb.  4:16). 


Vor  Skaber  har  givet  os  bønnen  som  en 
udvej  og  en  metode,  hvorved  vi  kan  rådfø- 
re os  med  ham  og  tale  med  ham.  Det  er  et 
fundament  af  ren  og  fuldkommen  guds- 
dyrkelse. 

Vi  taler  til  Herren  i  bøn  og  han  taler  til 
os. 

Det  er  et  privilegium  for  os  at  han  hører 
vore  stemmer  i  sine  boliger  i  det  høje,  og 
at  høre  Herrens  stemme  besvare  os  ved 
Åndens  kraft. 

Bøn  ændrer  vor  tilværelse.  Gennem 
bøn  kommer  vi  Herren  nær,  og  han 
udrækker  sin  hånd  og  berører  os,  så  vi  al- 
drig bliver  den  samme  igen. 

Bøn  er  kilden  til  stor  styrke,  en  uendelig 
retfærdigheds  støtte,  en  mægtig  kraft, 
der  kan  flytte  bjerge  og  frelse  sjæle.  Gen- 
nem bøn  bliver  syge  helbredt,  døde 
oprejst  og  Helligånden  udgydes  i  rigt  mål 
over  de  trofaste. 

Gennem  bøn  forpligter  vi  os  ved  højti- 
delige pagter  til  at  elske  og  tjene  Herren 
hele  vort  liv.  Gennem  bøn  ofrer  vi  vore 

sakramenter  og  tilegner  den  Allerhøjeste 
vor  andagt. 

Så  er  der  de  særlige  bønner  som  er  re- 
serveret, og  som  bliver  bedt  af  dem  som 
drikker  af  hvilens  vande  og  ligger  på  grøn- 
ne vange.  Og  bønner  der  ikke  bliver  udtalt 
for  dem  der  vandrer  i  syndens  dal. 

Jeg  vil  gerne,  med  tanke  for  dette,  for- 
tælle jer  om  de  bønner  jeg  har  i  mit  hjerte, 
bønner  som  jeg  tror  I  ligeledes  har  i  jeres 
hjerter  og  som  vil  kunne  forene  os  i  en 
stor  lovprisning  og  andagtsfuld  takkebøn 
til  Gud,  når  de  stiger  op  og  bliver  hørt  i  de 
høje  boliger. 

Vi  beder  ikke  udenadlærte,  rituelle  el- 
ler gentagne  bønner.  Vi  søger  Åndens  vej- 
ledning og  tilpasser  enhver  bøn  efter  de 
øjeblikkelige  behov,  uden  at  tænke  på  at 
benytte  de  samme  ord  ved  de  anlednin- 
ger jeg  her  vil  nævne.  Men  det  vil  være 
passende  for  os  at  benytte  ord,  som  ud- 


trykker tanker  som  disse  i  vore  bønner. 

Fader,  vi  beder  dig  i  Jesu  Kristi  navn, 
høre  mine  ord,  og  med  dine  almægtige 
øjne  se  vore  hjerters  tanker  og  hensigter, 
og  skænke  os  det  vi  retfærdigvis  ønsker 
os. 

Vi  betragter  det  som  et  stort  privilegi- 
um at  kunne  komme  i  din  nærhed,  bøje  os 
for  din  trone  og  tiltale  dig  som  vor  Fader, 
og  vi  ved  at  du  vil  høre  vore  bønner.  Må  vi 
tale  til  dig  med  Helligåndens  kraft. 
Og  når  vi  så  takker  Herren  for  jordelivets 
velsignelser,  og  udtrykker  håb  om  udøde- 
lighed og  evigt  liv,  så  kunne  vi  passende 
sige  sådan  noget  som: 

Fader,  vi  takker  dig  for  selve  livet,  for 
denne  jordiske  prøvestand  hvor  vi  befin- 
deros som  pilgrimme,  langt  borte  fra  vort 
himmelske  hjem,  for  at  opnå  erfaringer 
som  vi  ikke  kan  få  på  nogen  anden  måde. 

Vi  takker  dig  fordi  du  har  ordineret  og 

grundfæstet  den  store  og  evige  frelses- 
plan, hvorved  vi,  dine  åndelige  børn,  har 
fået  magt  til  at  gå  fremad  og  blive  som 
dig,  hvis  vi  er  trofaste  og  ærlige  i  alt. 

Vi  takker  dig  fordi  du  sendte  din  hellige 
Søn,  Jesus,  som  Frelser  og  Forløser,  og 
fordi  du  iværksatte  alt  hvad  der  skulle  til 
med  hensyn  til  din  store  og  evige  frelses- 
plan, så  vi  kunne  blive  frelst  fra  død,  hel- 
vede, djævelen  og  uendelige  lidelser. 

Vi  hylder  hans  herlige  og  velsignede 
navn,  og  fryder  os  evindeligt  over  at  han 
har  forløst  os  fra  timelig  og  åndelig  død; 
over  at  han  er  den  eneste  Formidler  mel- 
lem dig  og  os;  at  han  har  forsonet  os  med 
dig,  så  vi  kan  stå  skyldfri  fra  vore  synder 
og  finde  lægedom  ved  hans  sår! 

Vi  takker  dig,  kære  Fader,  at  du  gav  os 
din  enbårne  Søn,  for  at  enhver,  som  tror 
på  ham,  ikke  skal  fortabes,  men  have 
evigt  liv;  fordi  han,  ved  at  udgyde  sit  blod 
og  lide  i  Getsemane,  og  ved  at  bløde  og  li- 
de på  Golgata,  bar  vore  synder  på  betin- 
gelse af  omvendelse. 

Hvor  vi  dog  elsker  Herren  Jesus,  som 
kaldes  Kristus  og  som  er  den  hellige  Mes- 
sias; som  også  er  vor  Herre,  vor  Gud  og 
vor  Konge,  ham  som  vi  tilbeder  i  hans 
guddommeligheds  stråleglans;  og  i  hvis 
blod  vore  klæder  skal  blive  hvide,  så  vi 
kan  stå  uplettede  foran  ham  og  dig  på  den 
yderste  dag. 

Med  hensyn  til  det  herlige  evangeliums 
gengivelse  i  vore  dage,  kunne  vi  bede 
bønner  som  disse: 

Og  nu,  Gud  vor  Fader,  vi  glæder  os  i 
taknemmelighed  over  hvad  du  har  gjort 
for  os  i  vor  tid. 

Vi  takker  dig  af  hele  vort  hjerte  for 
evangeliets  gengivelse;  at  vi  igen  kan  hø- 
re Guds  røst;  at  Himlene,  der  så  længe 
har  været  lukket,  nu  er  blevet  åbnet;  at 
hellige  engle  som  har  bragt  os  præste- 
dømmets nøgler  samt  lys  og  sandhed,  nu 


betjener  os.  Vi  er  fyldt  med  ærefrygt  i  er- 
kendelse af  at  du  og  din  elskede  Søn  kom 
til  Joseph  Smith  i  foråret  1820,  for  at  ind- 
lede denne  evangeliets  fyldes  uddeling. 

Vi  synes  at  det  er  forunderligt  at  du 
sendte  Moroni  for  at  åbenbare  Mormons 
Bog;  Moses  for  at  samle  israelitterne  og 
føre  dem  ud  af  det  verdslige  Ægypten  og 
ind  i  Guds  Zion;  og  Elias  (Elijah)  for  at 
overdrage  os  magten  til  at  binde  på  jor- 
den og  få  vore  handlinger  beseglet  for  tid 
og  evighed  i  Himlene. 

Vi  er  yderst  taknemmelige  fordi  Elias 
blev  sendt  tilbage  med  Abrahams  evan- 
gelium, så  vi,  der  er  pagtens  børn,  fortsat 
kan  være  sammen  som  familier  i  al  evig- 
hed! 

Om  vort  forlig  med  Faderen  gennem  Søn- 
nens forsoning,  kunne  vi  passende  sige 
sådan  noget  som: 

Fader  du  har  givet  os  belæringer  om, 
hvordan  vi  kan  være  i  harmoni  med  dig  og 

velsignet  os  med  åbenbaringer  og  syner. 
Vi  er  dit  folk  og  vi  ønsker  at  være  værdige 
til  vor  kaldelse  og  udvælgelse. 

Du  har  udført  mirakler  iblandt  os;  givet 
os  de  hellige  skrifter,  specielt  de  ord  du 
har  åbenbaret  i  vore  dage;  du  har  over- 
draget os  Helligåndens  gave,  hvorved  vi 
bliver  vejledt  til  al  sandhed,  og  hvorved 
vore  sjæle  helliggøres. 

Vi  er  ovenud  taknemmelige  for  alt  dette 
og  vi  vil  derfor  prise  dit  hellige  navn  i  al 
evighed. 

Vi  bekender  vore  synder  for  dig  og  be- 
der dig  tilgive  os,  så  intet  står  i  vejen  mel- 
lem dig  og  os,  og  forhindrer  os  i  frit  at 
modtage  af  din  Ånd. 

Med  hensyn  til  opbygningen  af  Guds  rige 
på  jorden,  kunne  vi  udtrykke  vore  behov 
omtrent  således: 

Vil  du  velsigne  din  kirke  og  dit  rige  på 


Ældste  Bruce  R.  McConkie  fra  De  tolvs 
Kvorum. 


jorden.  Må  vi  være  effektive  redskaber  i 
din  hånd,  så  vi  påny  kan  opbygge  det 
gamle  Zion,  ja,  det  ny  Jerusalem. 

Må  vi  indsamle  Israels  tabte  får  i  Zions 
stave,  indenfor  alle  lande,  således  som 
dine  fordums  profeter  har  forudsagt. 

Giv  os  magt  til  at  forkynde  dit  gengivne 
evangelium  til  enhver  nation  og  slægt,  til 
ethvert  tungemål  og  folk.  Vil  du  åbne  alle 
nationernes  døre. 

Lad  os  opfylde  vores  guddommelige 
pligt  til  at  berede  et  folk  til  din  Søns  kom- 
me. Må  vi  finde  ud  af  hvem  vore  forfædre 
er  og  udføre  ordinanserne  til  frelse  og  op- 
højelse for  dem  i  dine  hellige  templer, 
som  er  indviet  til  dit  hellige  navn. 

Åh,  hav  barmhjertighed  med  os;  bær 
over  med  vore  svagheder,  for  vi  stoler  på 
dig.  Du  ervorGud,  og  derfindes  ingen  an- 
den som  dig;  og  det  er  dig  vi  henvender  os 
til,  dig  vi  tilbeder  i  andagt  og  taknemme- 
lighed. 

Med  hensyn  til  vore  timelige  behov,  ville 
jeg  ikke  tøve  med  at  sige  noget  som  dette: 

Vi  anråber  dig  for  vore  hjorde  og  vore 
marker,  at  de  må  være  frugtbare  og  at  du 
vil  øge  høsten  af  vores  vintræer.  Vil  du 
dæmpe  elementerne  og  bevare  os  imod 
katastrofer,  så  vi  kan  have  nok  at  spise 
samt  ekstra  til  forråd. 

Vi  har  brug  for  mad,  tøj  og  husly.  Vi  har 
brug  for  skoleuddannelse  og  godt  arbej- 
de. Vi  har  brug  for  at  være  dygtige  i  vore 
forretninger  og  indenfor  vores  professi- 
on. 

Skænk  os  hvad  vi  har  behov  for,  såle- 
des at  vi  hverken  er  fattige  eller  rige,  men 
således  at  vi  har  hvad  vi  behøver  af  mad. 
Med  hensyn  til  de  personlige  velsignelser 
som  forbereder  os  til  frelse,  kan  vi  give 
udtryk  for  vore  tanker  således: 

Velsign  os  i  vore  familier,  at  mand  og 
hustru  må  elske  hinanden  og  holde  sig  til 
hinanden;  at  forældre  må  opdrage  deres 

børn  i  lys  og  sandhed;  at  børnene  må  blive 
opdraget  i  Herrens  tugt  og  formaning,  så 
de  må  ære  deres  far  og  mor  ved  at  leve  li- 
geså retfærdigt  som  deres  forfædre. 

O  Fader,  der  er  så  mange  iblandt  os 
som  ønsker  og  er  værdige  til  at  få  en  evig 
ægtefælle.  Vil  du  berede  vejen  for  dem, 
så  de  kan  få  deres  hjertes  ønsker  opfyldt 
i  retfærdighed. 

Der  er  mange  iblandt  os  som  er  syge 
og  lider  nød,  som  lider  på  grund  af  ulykker 
og  katastrofer,  og  som  ikke  er  bestemt  til 
at  dø  (se  L&P  42:48).  O,  du  store  læge,  ud- 
øs din  helbredende  kraft  over  dine  helli- 
ge. 

O  Herre,  givos  større  tro  og  lad  de  syge 
blive  helbredt  og  de  døde  blive  oprejst  i 
endnu  større  antal  end  det  sker  lige  nu. 

Men  frem  for  alt,  o  du  helbredende 
Gud,  vil  du  sende  ham  som  kommer  med 
lægedom  under  sine  vinger,  så  han  også 
kan  helbrede  os  åndeligt. 

Vi  ønsker  at  være  rene;  vi  ønsker  at  væ- 
re et  rent  folk;  men  frem  for  alt  trænger  vi 
til,  ja  vi  ønsker  og  søger  at  få  din  Hellig- 
ånd. Vi  beder  som  de  gjorde  i  fordums  tid, 
at  vi  må  modtage  Helligånden. 

O  Fader,  vi  fryder  os  over  Åndens  ga- 
ver og  søger  dem  i  rigt  mål.  Vil  du  mange- 
doble vidnesbyrd  og  åbenbaringer  og  sy- 
ner og  mirakler  iblandt  os. 

Lad  os  lære  evighedens  undere  at  ken- 
de, selv  det  som  intet  øje  har  set  eller  øre 
hørt,  og  som  ikke  er  kommet  ind  i  noget 
menneskes  hjerte. 

Og  som  en  konklusion,  en  pagt  og  en  bøn- 
faldelse,  kunne  det  være  passende  for  os 
at  vælge  ord  som  giver  udtryk  for  disse 
tanker: 

Og  til  slut,  Fader,  beder  vi  at  vi  må  være 
ét  med  din  Søn,  som  du  og  han  er  ét.  Vi 
søger  frelse;  vi  ønsker  evigt  liv;  vi  længes 
efter  at  komme  tilbage  til  dig,  og  efter  at 
sidde  sammen  med  Abraham,  Isak  og  Ja- 


„Bøn  ændrer  vor  tilværelse. 

Gennem  bøn  kommer  vi  Herren 

nær,  og  han  udrækker  sin  hånd 

og  berører  os,  så  vi  aldrig  bliver 

den  samme  igen. " 


kob,  og  alle  profeterne  og  de  fordums  hel- 
lige, for  aldrig  mere  at  gå  ud. 

Lad  os  se  din  Søns  ansigt,  mens  vi  er 
her  på  jorden.  Lad  os  høre  ham  sige:  Kom 
hid,  min  Faders  velsignede!  Indgå  til  din 
Herres  glæde;  din  kaldelse  og  udvælgel- 
se ergjort  sikker;  du  er  min  medarving,  og 
skal  modtage,  eje  og  arve  alt  det,  som  min 
Fader  har. 

Og  nu,  kære  Gud,  du  evige  Elohim,  vil 
vi,  som  kender  dit  sind  og  din  vilje  med 
hensyn  til  alt  det  vi  har  udtrykt  taknemme- 
lighed for  og  alle  de  velsignelser  vi  har 
bedt  om,  indgå  pagt  med  dig  om  at  vi  vil 
holde  dine  bud  og  befalinger  og  elske  og 
tjene  dig  hele  vort  liv. 

Vi  indgår  dermed  pagt  om  at  vi  vil  følge 
dine  veje,  al  den  tid  vi  lever,  uden  at  skam- 
me os,  lydigt,  trofast,  ærligt  over  for  alt 
hvad  du  har  betroet  os  og  i  kærlighed  til  hi- 
nanden, idet  vi  vidner  i  ord  og  gerning  om 
at  vi  er  dit  folk,  fårene  på  din  eng,  dine  ud- 
valgte børn. 

I  et  sprog  som  dette  kan  vi  meget  vel 
udtrykke  vore  følelser  og  ønsker  til  Her- 
ren i  bøn. 

Jeg  tror  på  at  alle  som  tilslutter  sig  et 
sådant  lovprisningskor,  i  inderlig  bøn  og 
taksigelse,  og  som  bestræber  sig  på  at  le- 
ve op  til  deres  bønner,  vil  få  fred  i  dette  liv 
og  evigt  liv  i  den  verden  der  kommer. 

Og  dette  er  min  bøn  for  mig  selv  og  min 
familie  og  for  hele  Israel. 

I  Herren,  Jesu  Kristi  navn.  Amen.  □ 

7.  april  1984 
PRÆSTEDØMMEMØDET 


Kun  du  kan  bestemme  om  du  skal 

på  mission 


Devin  G.  Durrant 
BYUs  første  ward,  BYUs  sjette  stav 


Brødre,  det  er  en  ære  for  mig  at  stå  for- 
an jer  i  aften.  Allerførst  vil  jeg  gerne  tale 
om  noget  som  er  et  meget  omdiskuteret 
emne  i  kirken  —  dommere. 

Før  hver  kamp  der  spilles  på  BYU,  mø- 
des de  to  holds  anførere  inde  på  midten  af 
banen  sammen  med  dommerne,  og  gen- 
nemgår et  uvæsentligt  ritual  hvor  man  ik- 
ke siger  noget  af  særlig  betydning.  Men 
den  dag  vi  skulle  spille  mod  Notre  Dame, 
sagde  en  af  mine  venner,  som  er  dom- 
mer, noget  som  fik  mig  til  at  tænke.  Han 
sagde:  „Ih,  det  bliver  et  hårdt  arbejde  for 
os  dommere  i  aften.  Vi  kommer  til  at  gøre 
nogle  fejltagelser,  men  I  slider  også  godt 
idet." 

Jeg  huskede  hvad  han  sagde,  og  spillet 
begyndte.  Inden  for  de  sidste  minutter 
prøvede  jeg  at  få  fat  i  bolden,  da  en  kraftig 
spiller  fra  Notre  Dame  slog  mig  i  gulvet. 


Mens  jeg  lå  og  så  op,  pegede  dommeren 
nedefter  og  sagde  at  det  var  min  fejl.  Jeg 
blev  overrasket  over  hans  afgørelse  og 
rejste  mig  op  fra  gulvet.  Jeg  smilede  til 
dommeren  og  sagde:  „Ved  du  hvad?  Du 
havde  ret  i  det  du  sagde  før  kampen." 
Han  så  forvirret  på  mig,  og  jeg  fortsatte: 
„Du  sagde  at  du  kom  til  at  gøre  nogle  fejl 
i  aften,  og  nu  har  du  lige  lavet  en  kæmpe- 
fejl." Vi  så  på  hinanden  og  fik  os  en  god 
latter,  og  så  fortsatte  spillet. 

Jeg  har  stor  respekt  for  dommere,  fordi 
de  skal  træffe  mange  vanskelige  afgørel- 
ser lynhurtigt  for  øjnene  af  publikum.  Men 
der  er  afgørelser  i  livet  som  er  langt  vigti- 
gere end  dem  dommere  træffer  —  afgø- 
relser som  skal  træffes  langsomt,  under 
bøn  og  overvejelse  og  helt  privat.  En  så- 
dan afgørelse  er  f .  eks.  om  man  skal  tage 
på  mission  eller  ej.  Under  min  opvækst 

havde  jeg  et  ønske  om  at  tage  på  mission. 
Men  datiden  omsider  kom  hvor  papirerne 
skulle  indsendes,  tøvede  jeg.  Beslutnin- 
gen blev  truffet  under  pres  fra  mange  si- 
der. Jeg  vidste  ikke  om  jeg  skulle  tage  af- 
sted efter  gymnasiet  eller  efter  at  have 
fuldført  første  del  af  mit  studium,  eller  ef- 
ter min  uddannelse.  Jeg  kæmpede  med 
en  masse  indvendige  tanker  og  følelser. 
Jeg  spekulerede  også  på  om  jeg  vidste 
nok  til  at  gå  ud  og  fortælle  andre  om  det 
der  betød  så  meget  for  mig.  Jeg  talte  med 
en  masse  mennesker,  og  de  fleste  af  dem 
var  villige  til  at  sige  mig  deres  mening. 
Nogle  sagde  jeg  skulle  tage  af  sted  med 
det  samme,  andre  sagde  senere  og  nogle 
sagde  at  jeg  slet  ikke  skulle  gå.  Jeg  spe- 
kulerer på  hvad  I  ville  have  sagt,  hvis  jeg 
havde  spurgt  jer  om  jeg  skulle  tage  afsted 
dengang,  senere  eller  slet  ikke? 

Måske  ville  I  have  svaret  som  en  af  vo- 
re fortræffelige  præstedømmeledere. 
Jeg  henvendte  mig  til  ham  og  vi  talte  om 
min  situation.  Han  lyttede  tålmodigt  og  in- 
teresseret. Da  jeg  havde  fortalt  ham  om 
min  egen  bekymring  for  at  kunne  komme 
til  at  spille  basketball  når  jeg  kom  hjem, 
sagde  han,  med  nogle  ord  der  sank  dybt  i 
mit  hjerte:  „Devin,  hvis  du  tager  på  missi- 
on og  arbejder  trofast,  vil  du,  når  du  kom- 
mer tilbage,  være  en  bedre  basketball- 
spiller end  du  er  nu." 

Jeg  havde  stor  tillid  til  den  mand  og  jeg 
kunne  føle  at  Ånden  bevægede  ham  til  at 
sige  som  han  gjorde.  Jeg  kunne  fornem- 
me at  han  talte  til  mig  personligt,  og  ikke 
til  alle  de  andre  sportsfolk  som  skulle  på 
mission,  fordi  der  ikke  er  to  tilfælde  der  er 
ens.  Han  kunne  råde  mig,  mine  forældre 
kunne  råde  mig,  mine  venner  kunne  råde 
mig,  men  de  kunne  ikke  gå  på  mission  for 
mig.  Det  var  mig  der  skulle  gå,  og  ingen 
andre  kunne  træffe  min  beslutning.  Det 
måtte  jeg  gøre  selv. 


En  af  grundene  til  at  jeg  ønskede  at  ud- 
føre en  mission  var  at  jeg  havde  set  hvil- 
ken indvirkning  det  havde  haft  på  min  far 
og  mor  at  udføre  en  mission.  Vi  har  man- 
ge gange  til  vores  familieaften  hørt  min 
far  fortælle  om  sin  mission.  Han  fortalte 
om  sin  kaldelse.  Han  havde  et  ønske  om 
at  tage  på  mission,  men  da  han  sagde  det- 
te til  sin  far,  tog  hans  far  modet  fra  ham. 
Min  far  er  vokset  op  på  en  hønsefarm  i 
American  Fork,  Utah.  Hans  far  havde  et 
dårligt  helbred  og  derfor  mente  han  ikke 
at  han  kunne  klare  at  passe  farmen,  og 
heller  ikke  at  der  var  penge  nok  til  at  beta- 
le for  en  mission. 

Biskop  Melvin  Grant  kom  hjem  og  talte 
med  min  fars  familie  om  sagen.  Da  min 
farfar  sagde  til  biskoppen  at  hans  søn  ikke 
kunne  tage  afsted,  rejste  min  farmor  sig 
op  fra  stolen  og  sagde:  „Jeg  skal  nok  pas- 
se hønsene.  Min  søn  George  skal  på  mis- 
sion." 

Og  så  tog  han  afsted  til  England.  Min 
far  har  fortalt  mig  at  da  han  havde  været 
på  mission  et  par  måneder,  fik  han  et  brev 
fra  sin  mor  hvor  der  stod:  „Jeg  tror  hønse- 
ne ved  hvor  du  er,  for  de  har  aldrig  lagt  så 
mange  æg  som  de  gør  nu." 

I  april  1 980  ankom  jeg  til  MTC  (missio- 
nærernes uddannelses  center)  og  be- 
gyndte at  lære  spansk,  som  forberedelse 
til  min  mission  i  Madrid  i  Spanien.  Mens 
jeg  var  på  missionærskolen  vidste  jeg  at 
jeg  gjorde  det  rette.  Jeg  ønskede  inderst 
inde  en  dag  at  komme  tilbage  og  spille  ba- 
sketball. Men  samtidig  besluttede  jeg  mig 
til,  at  selv  om  jeg  aldrig  nogen  sinde  kom 
til  at  spille  en  kamp  mere  på  universite- 
tets hold,  så  ville  jeg  ikke  fortryde  den  be- 
slutning jeg  havde  taget. 

I  Spanien  havde  jeg  den  ære  at  gå  med 
et  lille  navneskilt  hvorpå  der  stod  „Ældste 
Durrant".  Titlen  ældste  var  en  større  ære 
for  mig  end  jeg  nogen  anden  jeg  før  havde 

haft.  Jeg  fik  mange  oplevelser  som  missi- 
onær. Når  der  var  én  som  accepterede 
evangeliet,  følte  jeg  en  usigelig  glæde. 
Når  folk  afslog  evangeliets  budskab,  blev 
jeg  meget  bedrøvet. 

En  af  mine  dejligste  minder  begyndte  i 
sommeren  1 981 .  Vi  havde  gået  rundt  i  by- 
ens gader  hele  morgenen  og  talt  med  for- 
retningsfolkene om  kirken.  Ved  middag- 
stid var  vi  varme  og  trætte  og  parate  til  et 
hvil.  Vi  besluttede  os  til  at  gå  hen  i  den 
nærmeste  park,  og  lige  som  vi  kom  der- 
hen kunne  vi  se  at  der  stod  en  gruppe  un- 
ge mennesker.  Vi  bestemte  os  til  at  finde 
ud  af  om  de  ville  lytte  til  vort  budskab. 

Efterhånden  som  vi  kom  nærmere,  kig- 
gede de  mistænksomt  på  os.  Vi  fortalte 
dem  at  vi  var  missionærer  fra  Jesu  Kristi 
Kirke  af  Sidste  Dages  Hellige.  De  lo  lidt  og 
kom  med  et  par  hånlige  bemærkninger. 


Basketballstjernen  ved  Brigham  Young 
University,  Devin  Durrant,  som  talte  til 
præstedømmemødet  ved  konferencen, 
skriver  autografer  til  nogle  unge  beundrere. 


Det  var  tydeligt  at  de  ikke  havde  lyst  til  at 
høre  på  os.  Men  der  var  en  ung  mand  i 
gruppen  som  så  på  os  med  oprigtig  inte- 
resse. Derfor  koncentrerede  vi  vores  op- 
mærksomhed om  ham.  Han  havde  en  gui- 
tar. Vi  spurgte:  „Vil  du  spille  for  os?"  Han 
smilede,  tog  sin  guitar  og  begyndte  at 
spille. 

Da  han  var  færdig  fortalte  vi  ham  noget 
mere  om  os  selv  og  om  vort  budskab.  Han 
sagde  at  han  hed  Jose  Manuel.  Vi  talte 
med  ham  et  par  minutter  og  spurgte  ham 
til  sidst  om  vi  kunne  tale  sammen  en  an- 
den dag  om  vores  kirke.  Han  svarede  at 
det  ville  han  med  glæde,  og  at  vi  kunne  fin- 
de ham  i  parken  næsten  hver  dag,  hvor 
han  gik  tur  med  sin  hund  eller  spillede  gui- 
tar. 

Da  vi  skiltes  kunne  vi  ikke  forestille  os 
at  denne  unge  mand  nogen  sinde  ville 
blive  døbt.  Et  par  dage  senere  gik  vi  hen  til 
det  samme  sted.  Til  vores  glædelige  over- 
raskelse var  han  der.  Vi  spurgte  om  han 
ville  høre  på  os.  Det  sagde  han  ja  til,  og  vi 
satte  to  bænke  sammen  —  min  kamme- 
rat og  jeg  satte  os  på  den  ene  og  han  satte 
sig  på  den  anden.  Vi  så  Jose  Manuel  i 
øjnene  og  fortalte  ham  om  Jesus  Kristus. 
Da  vi  næsten  var  færdige  med  vort  bud- 
skab, fortalte  vi  ham  om  Mormons  Bog  og 
at  Jesus  Kristus  havde  besøgt  Amerika 
efter  sin  opstandelse.  Vi  gav  ham  en  ud- 
fordring til  at  læse  om  denne  store  begiv- 
enhed. Han  sagde  at  det  ville  han  gerne. 
Vi  gav  Jose  Manuel  bogen,  selvom  vi  hav- 
de vores  tvivl  om  han  nogen  sinde  ville  åb- 
ne den. 

Der  gik  et  par  dage,  og  så  bestemte  vi 
os  til  at  se  om  han  havde  gjort  noget  ved 
læseopgaven.  Til  vores  overraskelse  for- 
talte han  at  han  havde  læst  det  i  Mormons 
Bog,  som  vi  havde  bedt  ham  om.  Han  for- 
klarede at  han  havde  fortalt  sin  ven  om 
det  han  havde  læst.  Hans  ven  ville  også 

gerne  læse  bogen,  så  Jose  Manuel  havde 
givet  ham  sin  bog.  Han  spurgte  om  han 
eventuelt  kunne  få  en  anden.  Vi  sagde  at 
det  kunne  vi  sikkert  nok  klare. 

Derefter  fortsatte  vi  med  at  undervise 
ham  i  evangeliet.  Vi  så  hvordan  hans  ud- 
seende forandredes  og  vi  oplevede  en 
ændring  i  hans  hjerte.  Han  ønskede  at 
blive  døbt. 

Nu  er  der  næsten  gået  tre  år  siden  vi 
første  gang  mødte  Jose  Manuel  i  denne 
park  i  Madrid.  Han  er  nu  medlem  af  kir- 
ken, og  for  et  par  måneder  siden  måtte 
han,  ligesom  du  og  jeg,  træffe  en  beslut- 
ning. Han  skulle  beslutte  om  han  skulle 
tage  på  mission  eller  ej.  Jose  Manuel  hav- 
de alverdens  grunde  til  ikke  at  gå.  Han  var 
nyomvendttil  kirken.  Han  havde  ikke  sær- 
lig stor  kendskab  til  evangeliet.  Han  hav- 
de mistet  sin  far  et  par  år  før  og  hans  mor 
ønskede  ikke  at  han  skulle  tage  afsted. 
De  andre  i  familien  ønskede  heller  ikke  at 
han  skulle  tage  afsted.  Han  havde  ingen 
penge,  så  han  kunne  klare  sig  på  en  mis- 
son  i  18måneder.  Han skulleogså aftjene 
sin  værnepligt,  før  han  overhovedet  kun- 
ne tænke  på  at  tage  på  mission.  Han  hav- 
de alt  imod  sig. 

Når  vi  hver  især  tænker  på  om  vi  skal 
tage  på  mission,  kan  vi  finde  mange  grun- 
de til  ikke  at  gøre  det.  Vi  er  nødt  til  at  se 
hvad  de  beror  på.  Det  gøres  bedst  ved  at 
betragte  årsagerne  til  at  man  bør  tage  af- 
sted. Og  Jose  Manuel  havde  sine  grunde 
til  at  gå.  Han  vidste  at  Jesus  Kristus  er 
Guds  Søn  og  denne  verdens  Frelser.  Han 
vidste  at  Joseph  Smith  havde  fået  en 
åbenbaring.  Han  vidste  at  kirken  er  sand. 
Han  vidste  at  den  havde  ændret  hans  liv, 
og  han  ønskede  at  gå  og  dele  sin  kund- 
skab med  andre. 

Jose  Manuel  havde  et  ønske  om  at  mis- 
sionere. Han  var  kaldet  til  arbejdet.  Og 
med  Herrens  hjælp  lykkedes  det  ham  at 

finde  en  udvej  til  at  gøre  det.  Alt  gik  bare  i 
orden.  Han  overvandt  forhindringerne  og 
han  er  nu  på  mission  i  Barcelona  i  Spani- 
en. 

Vi  kommer  alle  ud  for  forskellige  for- 
hindringer, der  somme  tider  gør  det  van- 
skeligt at  udføre  en  mission.  I  min  fars  til- 
fælde var  det  hans  far  der  var  syg. I  Jose 
Manuels  familie  ønskede  man  ikke  at  han 
skulle  gå.  Jeg  var  bekymret  for  min  frem- 
tid som  basketballspiller.  Mange  af  de  for- 
hindringer vi  møder  findes  kun  i  vore  tan- 
ker. Jeg  vil  gerne  et  øjeblik  tale  direkte  til 
dig  —  kun  til  dig.  Du  siger  måske:  „Jeg 
har  en  pige,"  eller  „jeg  har  godt  arbejde 
og  en  bil,"  eller  „jeg  har  aldrig  været  sær- 
lig god  i  skolen,  og  jeg  ved  at  jeg  aldrig  vil 
kunne  lære  skriftsteder  og  alle  disse  lekti- 
er udenad"  eller  „jeg  kan  ikke  tale  med 
menneskersomjeg  ikkeengang  kender," 
eller  „jeg  ville  ikke  kunne  overholde  alle 
de  regler  som  missionærerne  skal  efter- 
leve," eller  „jeg  ved  ikke  rigtig  om  kirken 
er  sand,  så  hvordan  skulle  jeg  kunne  for- 
tælle andre  det?" 

Jeg  vil  gerne  sige  til  jer,  der  har  sådan- 
ne tanker  og  følelser:  Hvis  du  ikke  har  no- 
get vidnesbyrd  lige  nu,  kan  du  få  et  på  en 
mission.  Din  pige  skal  nok  klare  sig.  Du 
kan  lære  skriftstederne  og  lektierne  godt 
nok  til  at  virke  effektivt.  Du  skal  nok  få  det 
mod  du  har  brug  for  til  at  tale  med  frem- 
mede. Du  kan  godt  være  lydig.  Du  kan  gø- 
re det. 

Nogle  af  jer  tvivler  måske  på  jeres  ev- 
ner fordi  I  indtil  dette  tidspunkt  i  jeres  liv 
har  måttet  kæmpe  hårdt.  Måske  er  I  ikke 
nogen  akademisk  begavelse  eller  frem- 
stående i  samfundet.  Jeg  vil  gerne  ind- 
rømme at  det  er  nyttige  talenter  for  missi- 
oneringen at  kunne  klare  sig  godt  i  sam- 
fundet, have  en  god  uddannelse,  være  en 
erfaren  leder  og  at  være  god  til  at  tale  for 
sig.  Men  bag  alt  dette  ligger  der  noget 
som  kan  give  en  missionær  virkelig  magt. 

Jeg  hørte  for  nylig  om  to  missionær- 
kammerater —  den  ene  havde  mange 
enestående  talenter  og  det  havde  den  an- 
den ikke.  De  havde  fået  et  brev  fra  en 
mand  og  hans  familie,  som  de  havde  givet 
flere  lektier.  I  brevet  fortalte  de  ældsterne 
at  de  skulle  komme  og  hente  deres  Mor- 
mons Bog,  for  familien  havde  besluttet 
sig  til  ikke  længere  at  fortsætte  med  lekti- 
erne. 

Den  mest  talentfulde  ældste  havde  til- 
lid til,  at  hvis  han  benyttede  alle  sine  ev- 
ner og  alt  hvad  han  havde  lært,  så  kunne 
han  få  denne  mand  til  at  forandre  mening. 
Da  de  mødtes  benyttede  han  enhver  af  de 
overtalelsesevner  han  kunne  komme  i 
tanker  om.  Den  anden  ældste  lyttede  ba- 
re. Til  sidst  sagde  manden  ja  til  at  fortsæt- 
te lektierne. 

Senere,  da  tamilen  blev  døbt,  minde- 
des den  talentfulde  ældste  den  aften  med 
en  vis  stolthed.  Efter  dåben  sagde  man- 
den til  ham:  „Den  aften  jeg  ændrede  me- 
ning, og  vi  besluttede  os  til  at  I  skulle  un- 


dervise os,  er  den  vigtigste  aften  i  mit  liv. 
Mens  du  talte  var  jeg  så  fast  besluttet  på 
ikke  at  lytte,  for  at  intet  af  det  du  sagde 
skulle  få  mig  til  at  fortsætte.  Men  så  kom 
jeg  til  at  se  på  din  kammerat.  Hans  øjne 
var  rettet  imod  mig.  Jeg  så  mere  kærlig- 
hed i  hans  ansigt  end  jeg  nogen  sinde  før 
har  kendt.  Jeg  følte  en  sådan  ånd  i  mit 
hjerte  at  jeg  ikke  kunne  modstå  hans  tav- 
se budskab.  Jeg  bestemte  mig  til,  at  hvis 
denne  kirke  kunne  få  et  menneske  til  at 
nære  en  sådan  kærlighed  som  den  han 
udstrålede,  så  ville  jeg  tilhøre  den." 

Udvendige  evner  til  at  omgås  menne- 
sker, samt  uddannelse  er  en  hjælp,  men 
det  er  mere  nødvendigt  at  have  indvendi- 
ge talenter  til  at  udvise  kærlighed  og  tro 
og  vidnesbyrd.  Med  hensyn  til  sådanne 
talenter  står  vi  alle  lige. 

Hvis  du  har  helbred  til  det,  så  gør  dig 
værdig  til  arbejdet.  Fej  alle  hindringer  til 
side  og  tag  afsted. 

Jeg  beder  til  at  Herren  vil  velsigne  os 
alle  i  vore  beslutninger  —  beslutninger 
om  at  tage  på  mission,  beslutninger  om  at 
gifte  sig,  beslutninger  om  at  udvikle  ka- 
rakteregenskaber, om  at  være  hengiven 
og  om  moral. 

Jeg  er  taknemmelig  for  den  ære  jeg  fik 
ved  at  være  ældste  Durrant  i  Spanien.  Jeg 
ved  at  Jesus  Kristus  lever,  at  han,  mens 
han  var  på  jorden,  lærte  os  hvordan  vi  bør 
leve.  Jeg  ved  at  han  forventer,  at  vi  der 
har  præstedømmet  tager  det  han  har 
skænket  os  og  går  ud  og  deler  det  med  an- 
dre. Og  når  vi  gør  dette,  vil  han  ikke  alene 
velsigne  tilværelsen  for  de  mennesker  vi 
kommer  i  kontakt  med,  men  han  vil  også 
velsigne  os.  Jeg  ved  at  det  evangelium 
han  har  givet  os  er  sandt.  Det  er  derfor  jeg 
ønskede  at  dele  det  med  andre  —  fordi 
det  betød  så  meget  i  mit  liv. 

Jeg  vidner  om  dette  i  Jesu  Kristi  navn. 
Amen.  □ 

Hvem  er  på  Herrens  hold? 

Ældste  }.  Thomas  Fyans 
De  halvfjerds  første  Kvorum 


Professionel  boldsport  antager  folk, 
som  hele  tiden  skal  gå  ud  og  bedømme 
nye  spillere.  De  bliver  øvede  i  at  se  efter 
spillere  som  hele  tiden  spiller  fortrinligt. 
Det  er  ikke  tilfældigt  at  disse  unge  mænd 
bliver  plukket  ud  blandt  de  andre.  Det 
kræver  stor  forberedelse  at  opnå  en  så- 
dan dygtighed. 

Disse  sportsfolk  tilbringer  mange  år 
med  at  træne  og  øver  sig  i  at  spille  perfekt 
på  enhver  måde.  De  træner  i  mange  ti- 
mer. 

De  passer  på  at  de  får  nærende  kost, 
så  de  kan  styrke  deres  muskler,  for  de  er 
klar  over  at  alt  hvad  de  indtager  vil  påvirke 
deres  fysiske  udholdenhed.  De  sørger  for 
tilstrækkelig  hvile  og  overholder  andre 
sundhedsregler.  Deres  fysiske  dygtighed 
bliver  prioriteret  højst  i  deres  liv. 

De  sætter  sig  daglige,  ugentlige  og  årli- 
ge mål,  som  de  fuldt  ud  helliger  sig.  De  lyt- 
ter omhyggeligt  til  deres  trænere,  som  til 
gengæld  iagttager  enhver  bevægelse  de 
gør  og  kender  mere  til  deres  bedrifter  end 


de  selv  gør.  Sammen  studerer  de  video- 
bånd, med  deres  spil,  og  de  analyserer 
oven  i  købet  detaljeret  deres  evner  på  en 
grafisk  tegning  på  en  computer.  De  pas- 
ser på  hele  tiden  at  være  opmærksomme 
på  at  forny  sig  eller  anvende  nye  filoso- 
fier. 

Når  de  trækker  sig  tilbage  om  aftenen, 
prøver  de  igen  at  bedømme  deres  ind- 
sats, med  en  stadig  drøm  om  at  dagen  vil 
komme  hvor  de  vil  blive  bedt  om  at  tilslut- 
te sig  et  af  eliteholdene,  i  en  verden  af 
professionelle  sportsfolk. 

Vi  synger:  „Hvem  er  for  Herrens  sag?" 
Hvad  betyder  ordet  sag?  Man  kunne  også 
sige  side,  hvilket  betyder  en  af  de  konkur- 
rerende parters  i  et  spil  eller  inden  for 
sport;  en  gruppe  spillere  —  et  hold. 

På  baggrund  af  denne  definition  kunne 
man  passende  ændre  spørgsmålet: 
„Hvem  er  for  Herrens  sag?"  til  „hvem  er 
på  Herrens  hold?"  Nogle  af  versene  kun- 
ne passende  anvendes  på  præstedøm- 
met: 

Hvem  er  på  Herrens  hold? 
Nu  vil  det  vise  sig; 
vi  spørger  uden  frygt: 
hvem  er  på  Herrens  hold? 
VI  tjener  himlens  Gud, 
vi  uforsagt  går  frem, 
om  end  vi  kun  er  få, 
hvem  er  på  Herrens  hold? 

Om  vi  er  på  vor  post, 
vi  sejren  vinde  skal, 
og  kronen  bliver  vor, 
hvem  er  på  Herrens  hold? 
(Se  Sange,  nr.  144). 

Man  kommer  ikke  tilfældigvis  på  Her- 
rens hold.  Præsident  Spencer  W.  Kimball 
har  sagt:  „Det  er  noget  vi  er  arvinger  til;  vi 
er  født  til  det  og  alt  hvad  vi  behøver  at  gøre 
er  at  kvalificere  os,  for  at  få  velsignelsen" 
(Priesthood,  s.  2.  Deseret  Book  Co.,  Salt 
Lake  City  1981). 

I  Alma  13:1  lærer  vi  at  „Herren  beskik- 
kede præster  efter  sin  hellige  orden". 

I  vers  3  og  4  får  vi  at  vide  „måden,  som 
de  blev  beskikket  på:  De  var  kaldet  og  be- 
redt fra  verdens  begyndelse  efter  Guds 
forudviden  på  grund  af  deres  store  tro  og 
gode  gerninger;  for  det  første  blev  det 
overladt  dem  at  vælge  enten  godt  eller 
ondt;  da  de  valgte  det  gode  og  øvede 
meget  stor  tro,  er  de  kaldet  med  et  helligt 
kald ... 

Og  således  er  de  blevet  kaldet  til  dette 
hellige  kald  for  deres  tros  skyld,  medens 
andre  havde  forkastet  Guds  Ånd  på  grund 
af  hjertets  hårdhed  og  deres  forstands 
blindhed,  og  dersom  det  ikke  havde  været 
for  dette,  kunne  de  have  haft  lige  så  store 
rettigheder  som  deres  brødre".  I  Alma 
1 3:9  læser  vi:  „Således  bliver  de  højpræ- 
ster til  evig  tid." 

Når  I  er  med  på  et  basketballhold  eller 
deltager  i  et  skuespil  eller  synger  i  en 


kvartet  eller  er  medlemmer  af  en  spej- 
dertrop, så  er  I  klare  over  at  I  i  reglen  kun 
tilhører  denne  gruppe  et  par  måneder  el- 
ler højst  nogle  få  år.  Ligesom  der  er  en  be- 
gyndelse på  deltagelsen  i  sådanne  grup- 
per, vil  der  også  være  en  afslutning.  Og  al- 
ligevel lærer  vi  af  Alma  at  vi  er  højpræster 
til  evig  tid.  Præstedømmet  er  evigt. 

Lad  os  nu  —  I  unge  mennesker  —  om- 
hyggeligt overveje  nogle  eksempler  fra 
vore  profeters  liv,  hvor  de  åndeligt  har  for- 
beredt sig  til  præstedømmet.  Præsident 
Joseph  Fielding  Smith,  har  fortalt  sin  me- 
ning med  disse  ord:  „  'Da  jeg  var  lille  og  ik- 
ke gammel  nok  til  at  have  præstedøm- 
met, lagde  min  far  en  Mormons  Bog  i  min 
hånd  og  forlangte  at  jeg  skulle  læse  den. 
Jeg  modtog  denne  nephitiske  optegnelse 
med  tak  og  påtog  mig  den  opgave  jeg  hav- 
de fået.  Der  er  visse  passager  i  den  som 
har  gjort  et  uudsletteligt  indtryk  på  mig, 
og  jeg  haraldrigglemtdem.'  Dahanvarti 
år  havde  han  læst  hele  Mormons  Bog,  ik- 
ke kun  én  men  to  gange.  Hans  brødre  kan 
huske  hvordan  han  skyndte  sig  med  at  få 
udført  sine  pligter  så  hurtigt  som  muligt 
og  hvordan  han  oven  i  købet  somme  tider 
forlod  boldbanen  tidligere  end  de  andre, 
og  kravlede  op  på  høloftet  eller  satte  sig  i 
skyggen  af  et  træ  for  at  læse  i  bogen. "  (Jo- 
seph Fielding  Smith  jr.  og  John  J.  Stewart: 
The  Life  Joseph  Fielding  Smith,  s.  57.  De- 
seret Book  Co.,  Salt  Lake  City,  1 972). 

Præsident  David  O.  McKay  har  fortalt: 
„Jeg  husker  at  jeg  som  diakon  huggede 
brænde  for  enkerne  om  lørdagen.  Vi  var 
ni  drenge  som  samledes  og  afholdt  et  kort 
møde,  greb  vore  økser  og  tog  afsted  til  en- 
kerne, hvor  vi  huggede  så  meget  brænde 
at  der  var  nok  til  en  hel  uge." 

Og  præsident  McKay  fortsatte:  „Jeg 
kan  huske  at  jeg  som  præst  skulle  admini- 
strere nadveren  og  sagde  fejl  første  gang 
jeg  bad  bønnen.  Vi  havde  ikke  bønnen 

nedskrevet  på  kort,  således  som  det  ofte 
er  tilfældet  nu.  Det  var  meningen  at  vi 
skulle  kunne  dem  udenad.  Nadverbordet 
stod  lige  under  talerstolen,  og  min  far,  der 
var  biskop,  stod  altid  lige  ovenover  dem 
der  velsignede  brødet  og  vandet.  Jeg  syn- 
tes at  jeg  kunne  bønnen,  men  jeg  havde 
lært  den  udenad  for  mig  selv,  og  da  jeg 
knælede  ned  og  så  forsamlingen  foran 
mig,  blev  jeg  nervøs."  (Cherished  Experi- 
ences,  samlet  af  Clare  Middlemiss,  s. 
190.  Deseret  Book  Co.,  Salt  Lake  City, 
1 976).  Denne  udfordring  fik  ham  ikke  til  at 
tabe  modet,  unge  venner.  Han  forberedte 
sig  yderligere  og  opnåede  stor  dygtighed. 
Præsident  Kimball  har  fortalt  følgende 
om  et  mål  han  satte  sig  da  han  var  dreng: 
„Da  jeg  til  en  konference  hørte  en  af  kir- 
kens ledere  fra  Salt  Lake  City  fortælle  os 
at  vi  skulle  læse  skrifterne,  og  blev  klar 
over  at  jeg  aldrig  havde  læst  Bibelen,  gik 


jeg  hjem  den  selv  samme  aften  lige  efter 
denne  tale  var  slut,  klatrede  op  til  mit  lille 
loftkammer,  tændte  den  lille  petroleums- 
lampe  som  stod  på  et  lille  bord,  og  læste 
de  første  kapitler  af  1  Mosebog.  Et  år  se- 
nere kunne  jeg  lukke  Bibelen  i  og  vide  at 
jeg  havde  læst  hvert  kapitel  i  den  store  og 
herlige  bog. 

Jeg  fandt  ud  af,  at  denne  bibel  som  jeg 
læste,  bestod  af  66  bøger,  og  jeg  mistede 
næsten  modet  da  jeg  blev  klar  over  at  den 
indeholdt  1 1 89  kapitler  og  at  der  var  1519 
sider  i  den.  Det  var  overvældende,  men 
jeg  vidste  at  hvis  andre  kunne  gøre  det,  så 
kunne  jeg  også."  Jeg  fandt  ud  af  at  visse 
dele  var  svære  at  forstå  for  en  14-årig 
dreng.  Der  var  nogle  sider  der  ikke  havde 
min  interesse,  men  da  jeg  havde  læst  de 
66  bøger,  de  1 1 89  kapitler,  de  1 51 9  sider, 
følte  jeg  en  stor  tilfredsstillelse  over  at  ha- 
ve sat  og  nået  et  mål. 


Ældste  Jacob  de  Jager  og  Vaughn  J.  Featherstone  fra  De  halvfjerds'  første  Kvorum. 

Og  han  fortsætter:  „Jeg  fortæller  jer  ik- 
ke dette  for  at  prale,  men  blot  for  at  bruge 
det  som  et  eksempel  og  sige  at  hvis  jeg 
kunne  gøre  dette  i  skæret  fra  en  petro- 
leumslampe,  kan  I  også  gøre  det  ved 
elektrisk  lys.  Jeg  har  altid  været  glad  for 
at  have  læst  hele  Bibelen  fra  enden  til  an- 
den." (Den  danske  Stjerne,  sep.  1974,  s. 
379-80). 

Jeg  deltager  næsten  hver  eneste  uge  i 
en  stavskonference  et  eller  andet  sted  i 
verden,  så  jeg  er  ikke  i  stand  til  at  komme 
i  mit  wards  seniorklasse,  hvor  de  i  år  bliv- 
er undervist  i  Mormons  Bog.  Det  piner 
mig  virkelig  at  gå  glip  af  det  privilegium  at 
kunne  fange  ånden  i  denne  hellige  bog, 
som  er  endnu  et  vidnesbyrd  om  at  Jesus 
er  Kristus.  Derfor  satte  min  hustru  og  jeg 
os  som  mål  at  studere  Mormons  Bog  der- 
hjemme. Vi  besluttede  os  til  at  fuldende 
seniorklassens  studiekursus  for  1984  in- 
den denne  aprilkonference.  Vi  begyndte  i 


januar  og  mandag,  den  1 2.  marts,  blev  vi 
færdige  med  den  sidste  af  de  46  lektier  i 
kurset  om  Mormons  Bog.  Det  er  virkelig 
tilfredsstillende  at  have  nået  dette  mål. 

I  unge  mænd  over  hele  verden  forbere- 
der jer  til  at  komme  med  på  et  hold.  I  har 
set  hen  til  denne  dag  med  stor  forvent- 
ning. I  har  fået  håndspålæggelse  og  I  har 
fået  overdraget  Guds  præstedømme,  i 
Jesu  Kristi  navn,  for  at  I  kan  repræsentere 
ham,  når  I  skal  administrere  de  hellige  or- 
dinanser  for  menneskenes  børn.  Tænk  et 
øjeblik  over  det. 

Jeg  elsker  alle  jer,  der  ligesom  jeg  har 
præstedømmet,  af  hele  mit  hjerte  —  ge- 
neralautoriteterne elsker  jer  allesam- 
men. Vi  beder  jer  sørge  for  at  få  åndelig 
motion  hver  dag.  I  kan  motionere  så  meg- 
et som  I  selv  synes.  Læs  f.  eks.  nogle  få 
vers  i  Mormons  Bog  hver  dag,  eller  et  ka- 
pitel om  dagen,  et  kvarter  om  dagen  eller 
en  halv  time  om  dagen.  I  ved  selv  hvor 

meget  åndelig  styrke  I  har  brug  tor.  I  kan 
godt  acceptere  en  sådan  udfordring,  ik- 
ke? 

I  er  accepteret  på  holdet,  Herrens 
hold,  på  grund  af  jeres  enestående  og  be- 
gejstrede præstation.  Hvilket  privilegium 
det  nu  er  for  jer  at  motionere  gennem  tje- 
nestegerninger og  kærlighed,  lære  udhol- 
denhed når  I  under  bøn  imødegår  livets 
udfordringer  og  indtage  nærende,  ånde- 
lig føde,  når  I  læser  og  mediterer  over 
skrifterne,  for  at  opbygge  og  vedligeholde 
jeres  åndelige  udholdenhed  og  styrke. 
Lev  først  og  fremmest  i  harmoni  med  je- 
res præstedømme,  ligesom  en  professio- 
nel sportsmand  helliger  sig  sporten,  indtil 
det  bliver  det  vigtigste  i  jeres  liv,  og  indtil 
I  har  overvættes  stærke  nerver  og  jeres 
sind  er  i  kondition. 

Og  når  I  så  går  til  ro  om  aftenen,  vil  je- 
res hjerte  og  tanker  og  bønner  automa- 


„  Vi  beder  jer  sørge  for 

at  få  åndelig  motion 

hver  dag.  Lev  først  og 

fremmest  i  harmoni  med 

jeres  præstedømme, 

ligesom  en  professionel 

sportsmand  helliger  sig 

sporten,  indtil  han 

bliver  helt  opslugt  af  den. ' 


tisk  endnu  engang  komme  ind  på  jeres 
store  ønske  om  at  præstere  noget  fuld- 
komment på  Herrens  store  præstedøm- 
mehold. 

I  Jesu  Kristi  navn.  Amen.  □ 

Hent  det  tabte  får  tilbage 

Ældste  Joseph  B.  Wirthlin 
De  halvfjerds  første  Kvorum 


Mine  kære  brødre,  som  tidligere  rådgi- 
ver til  bror  Nelson  ved  hele  to  lejligheder, 
vil  jeg  også  gerne  udtrykke  min  taknem- 
melighed for  den  kaldelse  ældste  Russel 
M.  Nelson  har  fået  og  bekræfte  hvilken 
ædel  personlighed  han  er  og  hvilket  stor- 
slået arbejde  han  har  udført  i  riget.  På 
samme  måde  bevidner  jeg  at  ældste 
Oaks  er  en  ædel  personlighed. 

Jeg  vil  gerne  fortælle  jer  en  historie  om 
en  ung  mand  der  opsøgte  en  klog  mand, 
som  var  berømt  overalt  på  grund  af  sin 
gode  dømmekraft.  Den  unge  mand  bad 
den  viise  om  et  godt  råd  om  hvordan  han 
kunne  få  størst  succes  på  sit  område. 

„Kom  med  mig,"  sagde  den  kloge 
mand.  Han  tog  den  unge  med  ned  til  en 
nærliggende  sø,  dyppede  ham  ned  under 
vandet  og  holdt  ham  dernede.  Da  den  un- 
ge mand  endelig  kom  op  var  han  næsten 
druknet,  og  fægtede  med  arme  og  ben  for 
at  få  vejret,  idet  han  gispede:  „Hjælp  mig, 
jeg  kan  ikke  få  vejret!" 

„Så,"  sagde  den  kloge  mand,  „det  var 


den  første  lektie.  Når  du  har  et  lige  så 
stort  ønske  om  succes  som  du  ønskede 
luft,  vil  du  kunne  nå  dit  mål  og  opnå  suc- 
ces!" 

Et  ønske,  et  brændende  ønske  skal  der 
til  for  at  opnå  noget  ud  over  det  almindeli- 
ge. 

Hvorfor  indleder  jeg  nu  med  denne  hi- 
storie? Fordi  den  enkeltes  ønske  er  det 
første  skridt  i  det  emne  jeg  vil  tale  om  i  af- 
ten —  „At  hjælpe  passive  medlemmer  til 
at  blive  aktive." 

Det  jeg  siger  vil  dog  ikke  kunne  gøre 
spor  gavn,  med  mindre  det  jeg  har  sagt 
passer  med  det,  lytteren  selv  har  et  me- 
get stærkt  ønske  om  at  opnå.  Alle  som  op- 
når succes  elsker  det  de  har  med  at  gøre. 
Det  er  velkendt  at  indstillingen,  det  vi  hver 
især  tænker,  må  være  rigtig,  før  vi  kan  gø- 
re det  rette. 

Ældste  Dean  L.  Larson  har  på  en  smuk 
måde  sammenfattet  denne  idé  med  disse 
ord:  „Når  vi  forstår  hvad  der  er  ret,  og 
hvad  der  er  forkert,  er  vi  i  stand  til  at  ud- 

øve  vor  frihed  til  at  foretage  valg.  Når  vi 
gør  det  må  vi  være  ansvarlige  for  vore  af- 
gørelser, og  vi  kan  ikke  undslippe  de 
uundgåelige  konsekvenser  af  sådanne 
valg.  En  sådan  frihed  til  at  udøve  moralsk 
handlefrihed  er  livsvigtig  i  omgivelser, 
hvor  mennesker  har  de  største  mulighe- 
der for  fremgang  og  udvikling."  (Den  dan- 
ske Stjerne,  okt.  1980,  s.  133). 

Jesus  interesserede  sig  først  og  frem- 
mest for  at  undervise  i  de  fundamentale 
principper,  og  disse  principper  havde  no- 
get at  gøre  med  det  enkelte  menneskes 
åndelige  og  mentale  tilstand.  Frelseren 
vidste  nemlig  at  dersom  vores  mentale  til- 
stand er  rigtig,  må  omtrent  alt  andet  hos 
os  også  være  rigtigt.  Men  hvis  vores  men- 
tale tilstand  er  forkert,  så  kan  vi  ikke  ud- 
rette meget  i  vort  liv. 

Det  er  derfor  ikke  mærkeligt  at  Nephi 
sagde  til  sit  folk:  „Mæt  jer  med  Kristi  ord, 
thi  se,  hans  ord  vil  fortælle  jer  alt,  hvad  I 
skal  gøre"  (2  Nephi  32:3). 

Jesus  sagde:  „Ikke  enhver,  der  siger  til 
mig:  .Herre  Herre! '  skal  komme  ind  i  Him- 
meriget, men  den,  der  gør  min  himmelske 
Faders  vilje"  (Matt.  7:21). 

„Gå  ind  ad  den  snævre  port"  (Matt. 
7:13). 

Præsident  Marion  G.  Romney  har  på 
følgende  måde  klart  udtrykt  hvad  det  vil 
sige  at  følge:  „Det  er  ikke  nok  at  vi  gør  vort 
bedste.  Hvis  vi  ikke  gør  alt  hvad  vi  kan,  så 
gør  vi  mindre  end  vi  bør.  Vi  må  have  frem- 
gang i  at  gøre  det  nødvendige.  Hvis  vi  ikke 
får  vort  arbejde  udført,  har  vi  ikke  gjort 
nok." 

Da  jeg  gik  på  universitetet  deltog  jeg  i 
sport,  og  jeg  har  siden  da  bevaret  min  in- 
teresse, i  den  grad  at  jeg  læser  sportsma- 
gasinet Winter  Olympics.  En  af  sport- 
sjournalisterne skrev  at  et  land  som  Øst- 
tyskland, kendt  som  Den  tyske  demokra- 
tiske Republik(  DDR),  som  i  verdens  øjne 


er  så  lille,  klarer  sig  overordentlig  godt. 
Han  sagde  at  den  træning  de  fik  ikke  var 
meget  bedre  end  deres  konkurrenters, 
men  de  er  bare  meget  bedre  mentalt  for- 
beredt, de  tilbringer  mange  timer  med  at 
opøve  deres  koncentration  og  viljestyrke. 

„En  god  gammeldags,  positiv  mental 
indstilling,"  det  er  alt  hvad  der  gør  sports- 
folkene fra  dette  land  bedre  stillet.  (Lee 
Benson,  Deseret  News,  16.  feb.,  1984,  s. 
D-2). 

Med  hensyn  til  at  styrke  de  passive, 
koncentrerer  vi  os  om  fire  hovedgrupper: 

1.  De  der  har  været  medlemmer  hele 
deres  liv  og  aldrig  har  været  aktive,  og 
som  følge  deraf  er  deres  familie  også  pas- 
sive. 

2.  Nyomvendte  som  bliver  åndeligt  util- 
fredse og  falder  fra,  sædvanligvis  inden- 
for de  første  par  år  af  deres  medlemskab. 

3.  Aktive  medlemmer  som  har  over- 
trådt eller  har  andre  problemer  som  gør  at 
de  er  faldet  fra.  Deres  problemer  er  ofte 
at  de  mangler  kundskab  og  et  vidnesbyrd 
om  evangeliet.  De  bliver  følelsesmæssigt 
såret  og  det  fører  til  at  de  føler  sig  uværdi- 
ge og  skyldige,  og  somme  tider  er  de  ban- 
ge for  at  påtage  sig  opgaver  i  kirken. 

4.  Unge  som  føler  sig  tiltrukket  af  ver- 
dens filosofier  eller  adfærd,  og  ikke  over- 
holder deres  pligter  i  kirken.  Nogle  af  dis- 
se unge  falder  for  de  øjeblikkelige  fornøj- 
elser i  henhold  til  det  verdslige. 

Nogle  bliver  påvirket  af  kammerater 
som  ikke  tager  noget  alvorligt,  før  livets 
realiteter  tvinger  dem  til  det. 

Arbejdet  med  at  hjælpe  de  tabte  får  til- 
bage, således  som  Jesus  så  levende  be- 
skrev det,  må  prioriteres  først  i  hver  ene- 
ste stav,  i  hvert  ward,  hver  gren  og  af  hver 
kvorumsleder.  Alle  passive  medlemmer 
bør  betragtes  som  emner  der  kan  aktive- 
res, uanset  hvordan  de  tidligere  har  rea- 
geret på  jeres  tilnærmelser.  Vi  må  bruge 

„Den  enkeltes  ønske  er  det  første 

skridt  til  at  hjælpe  passive 

kirkemedlemmer  til  at  blive 

aktive. " 


venlighed,  tålmodighed,  langmodighed, 
kærlighed,  trofasthed  og  flid.  De  skal  for- 
nemme vores  ægte  interesse  og  utrætte- 
lige kærlighed. 

Hvis  de  passive  skal  blive  fuldt  aktive  i 
kirken,  skal  de  for  det  meste  gennemgå 
en  åndelig  omvendelse  og  accepteres  af 
medlemmerne.  Vi  skal  bestræbe  os  på  at 
undervise  dem  i  evangeliet  og  tilbyde 
dem  inderligt  og  ægte  venskab,  samt  ind- 
drage dem  i  vort  fællesskab. 

For  nylig  hørte  jeg  til  en  stavskonferen- 
ce  en  historie  om  medlemmer  der  var  ble- 
vet aktiviseret,  og  den  historie  rørte  mig 
dybt.  Biskoppen  i  et  af  denne  stavs  ward 
var  virkelig  interesseret  i  at  få  de  passive 
brødre  gjort  aktive  i  kirken.  Han  vidste  at 
det  første  skridt  handlede  om  kommuni- 
kation, at  han  måtte  have  en  meningsfuld 
samtale  med  hver  enkelt  passiv  bror. 

Derfor  begyndte  han  med  at  ringe  til  en 
af  dem.  Det  var  hustruen  der  tog  telefo- 
nen og  sagde:  „Biskop,  jeg  er  virkelig  glad 
fordi  du  ringede.  Min  mand  er  udenfor, 
men  nu  skal  jeg  kalde  på  ham." 

Da  manden  hørte  at  det  var  biskoppen 
som  ville  tale  med  ham  reagerede  han 
som  forventet.  Han  forsøgte  at  undgå  at 
komme  til  telefonen  og  svarede:  „Sig  til 
biskoppen  at  jeg  , saver  brænde'  (sover)," 
sagde  han  for  at  være  morsom  og  fortsat- 
te: „Sig  at  jeg  er  død." 

Denne  bror  sagde  en  mere  bogstavelig 
sandhed  end  han  var  klar  over.  Det  var 
sandt.  „Han  savede  brænde,"  og  han  var 


sørgeligt  nok  død  med  hensyn  til  sit  ånde- 
lige liv. 

En  god  hustru  har  dog  en  stor  magt  i  en 
mands  liv,  og  på  en  god  måde,  overtalte 
hun  sin  mand  til  at  komme  til  telefonen. 

Derpå  benyttede  biskoppen  overtalel- 
sens kraft  og  sagde  venligt:  „Jeg  ville 
sætte  stor  pris  på  om  du  ville  komme  hen 
til  mig  et  øjeblik  på  mit  kontor  i  aften." 
Broderen  kunne  ikke  modstå  den  venlige 
invitation,  og  han  kom. 

Biskoppens  vidnesbyrd  og  hans  dybe 
omsorg  varmede  denne  passive  brors 
hjerte  og  inspirerede  ham,  så  han  sagde 
ja  til  at  deltage  i  tempelforberedelses- 
klassen, som  netop  skulle  påbegyndes. 

Hver  eneste  lektie  blev  givet  af  en  takt- 
fuld lærer  med  stor  viden  om  sandheden 
og  et  inspirerende  vidnesbyrd,  og  han 
motiverede  den  passive  bror.  Denne  bror 
besluttede  sig  til  at  styrke  sin  familie  og 
forene  dem  for  tid  og  evighed,  gennem 
templets  velsignelser. 

Denne  gode  bror  saver  måske  stadig 
brænde,  men  nu  har  han  også  andet  at  ta- 
ge sig  til.  Hans  lykke  tiltog  i  ubeskrivelig 
grad,  såvel  som  glæden  ved  livet  for  hver 
enkelt  i  sin  familie. 

I  et  andet  ward  gav  biskoppen  sine  to 
bedste  hjemmelærere  til  opgave  at  arbej- 
de med  en  særlig  udvalgt,  passiv  familie. 
Manden  og  faderen  havde  været  passiv  i 
mange  år,  selv  om  han  var  ældste  i  det 
melkisedekske  præstedømme.  Ægtepar- 
ret blev  kontaktet  og  spurgt  om  disse  sær- 
lige hjemmelærere  kunne  komme  og  un- 
dervise dem  i  evangeliet  i  deres  hjem  en 
gang  om  ugen.  Det  sagde  familien  ja  til, 
og  hjemmelærerne  gik  i  gang  med  at  give 
lektier  som  blev  udarbejdet  i  henhold  til 
familiens  behov  og  ønsker. 

Biskoppen  hjalp  også  til  ved  at  samtale 
med  ægteparret  med  nogle  ugers  mel- 
lemrum. Manden  plejede  at  spille  golf  om 

søndagen  og  det  havde  han  i  begyndel- 
sen ikke  noget  ønske  om  at  lave  om  på. 
Under  en  samtale  sagde  biskoppen  til 
manden:  „Du  er  nødt  til  at  gøre  noget  ved 
det  åndelige,  så  du  ikke  mister  din  dejlige 
familie."  Dette  fik  den  passive  bror  til  at 
tænke  dybt  over  denne  vigtige  sag,  og  i  lø- 
bet af  et  par  uger  spurgte  han  igen  om 
han  kunne  tale  med  biskoppen,  og  han 
sagde  at  han  var  begyndt  at  betale  tiende 
og  at  han  og  hans  hustru  ville  sætte  sig 
som  mål  at  blive  beseglet  i  templet. 

Efterhånden  som  denne  familie  blev 
aktive,  ændrede  de  fuldstændig  indstil- 
ling, og  man  kunne  se  at  de  var  meget  gla- 
de for  at  acceptere  evangeliets  princip- 
per og  gøre  det  nødvendige  for  at  ændre 
deres  levevis. 


En  anden  passiv  familie  boede  i  sam- 
me nabolag  som  de  specielt  tildelte  hjem- 
melærere.  Hjemmelærerne  viste  først 
deres  ægte  venskab  og  nabovenlighed, 
indtil  de  kunne  mærke  at  de  kunne  tale  al- 
vorligt med  den  passive  familie.  Så  satte 
de  sig  en  dag  sammen  med  familien  og 
spurgte  om  de  en  gang  om  ugen  måtte 
komme  hjem  til  dem  og  undervise  dem  i 
evangeliet.  Hjemmelærerne  forsikrede 
familien  at  de  ikke  ville  presse  dem  på  no- 
gen måde,  og  at  deres  besøg  gik  ud  på  at 
give  dem  nogle  specielle  lektier  om  Frel- 
serens lærdomme,  og  besvare  spørgs- 
mål som  familien  eventuelt  havde.  I  løbet 
af  et  par  uger  havde  hjemmelærerne  fa- 
milien med  i  kirke  og  det  varede  ikke  læn- 
ge før  familien  begyndte  at  komme  selv. 


Missionærer  der  er  kaldet  fra  forskellige  dele  af  verden  underviser  på  mindst  30  sprog  i  Utah 
Salt  Lake  City  North  Mission.  Disse  missionærer  der  overværer  konferencen  hedder  (fra 
venstre  mod  højre):  Volker  Wolfart,  Ludwigshafen,  Vesttyskland;  Takashi  Wada,  Nagano, 
Japan;  Akira  Nonobe,  Toba-shi,  Japan;  og  Kjell-Magne  Edvardsen,  Oslo,  Norge. 

Biskoppen  interviewede  ægteparret  og 
hjalp  dem  med  at  sætte  sig  mål,  så  man- 
den kunne  få  det  melkisedekske  præste- 
dømme og  familien  kunne  blive  beseglet  i 
templet. 

Biskoppen  fortæller  at  det  var  en  stor 
oplevelse  at  se  denne  familie  med  deres 
fem  børn  blive  beseglet  til  hinanden  for  tid 
og  al  evighed.  Beseglingsværelset  i  temp- 
let var  fyldt  med  venner  og  medlemmer 
fra  wardet. 

Nu  bærer  denne  familie  stærke  vidnes- 
byrd om  evangeliets  sandhed,  og  mange 
i  wardet  siger  at  de  aldrig  har  set  folk  for- 
andre sig  så  meget.  Manden  arbejder  nu 
i  ældsternes  kvorumspræsidentskab. 

Præsidenter  for  ældsternes  kvorum  i 
en  af  vore  fortrinlige  stave  i  Brasilien  — 
jeg  elsker  disse  dejlige  mennesker,  vore 
medlemmer  i  Brasilien  —  har  fortalt  om 
en  enorm  succes  med  at  aktivisere  fem- 
ten ældster  i  sit  kvorum  sidste  år.  Jeg 
spurgte:  „Hvordan  gjorde  du  det?"  Han 
sagde:  „Vi  besøgte  dem  tit  sammen  med 
hjemmelærerne.  Disse  passive  ældster 


vidste  at  vi  virkelig  var  interesserede  i 
dem."  De  fik  deres  vidnesbyrd  styrket.  De 
og  deres  familier  er  nu  aktive  medlemmer 
af  kirken. 

Herren  har  lovet  store  velsignelser  til 
dem  der  gør  noget  for  at  styrke  deres  sø- 
skende. Herren  har  i  en  nutidsåbenbaring 
sagt:  „Og  om  det  skulle  ske,  at  I  måtte  ar- 
bejde hele  jeres  liv  med  at  råbe  omven- 
delse til  dette  folk  og  kun  førte  een  sjæl  til 
mig,  hvor  stor  skal  da  ikke  jeres  glæde 
være  med  ham  i  min  Faders  rige!"  (L&P 
18:15). 

Jeg  ville  ønske  at  jeg  kunne  indprente 
mine  dybe  følelser  og  min  viden  i  ethvert 
hjerte.  Jeg  kan  bære  et  urokkeligt  vidnes- 
byrd om  at  vor  himmelske  Fader  og  hans 
guddommelige  Søn,  Jesus  Kristus,  her- 
sker og  regerer,  og  at  vi  alle  er  nødt  til  at 
forstå  at  evangeliet  er  evigt.  Det  eksiste- 
rer evig  og  altid  og  gælder  os  alle,  og  vi 
bliver  hver  især  holdt  ansvarlige. 

Må  Herren  velsigne  os  i  dette  vigtige 
arbejde,  beder  jeg  om  I  Jesu  Kristi  navn. 
Amen.  □ 

Vær  hyrde  for  mine  får 


Ældste  Boyd  K.  Pucker 
De  tolv  apostles  Kvorum 


Jeg  vil  gerne  henvende  min  tale  til  mine 
unge  venner  i  det  aronske  præstedøm- 
me. Og  jeg  vil  begynde  med  at  fortælle  en 
lignelse,  og  derpå  har  jeg  nogle  spørgs- 
mål til  jer. 

Forestil  jer  at  vores  biskop  har  bedt  jer 
og  mig  om  at  tilrettelægge  en  udflugt  for 
alle  wardets  medlemmer.  Det  skal  være 
den  dejligste  sammenkomst  i  wardets  hi- 
storie, og  der  skal  ikke  spares  nogen  ste- 
der. 

Vi  har  fundet  et  af  de  smukkeste  steder 
i  landet  og  reserveret  det  til  formålet.  Vi 
har  fået  lov  at  have  det  hele  for  os  selv,  in- 
gen udenforstående  vil  gribe  forstyrren- 
de ind. 

Forberedelserne  går  godt  og  dagen 
kommer,  vejret  er  dejligt.  Alt  er  smukt  og 
i  orden.  Bordene  kan  stilles  i  en  lang  ræk- 
ke. Vi  har  oven  i  købet  en  fin  dug  på  bordet 
og  smukt  porcelæn.  Vi  har  aldrig  tidligere 
oplevet  en  så  herlig  fest.  Hjælpeforenin- 
gen og  Unge  Piger  har  overgået  sig  selv. 
Bordene  er  fyldt  med  al  mulig  lækker 


mad.  Der  er  honningmeloner  og  vandme- 
loner, friske  majskolber,  grillstegte  kyllin- 
ger, hamburgers,  kager  og  desserter  — 
kan  I  se  det  hele  for  jer? 

Vi  har  netop  sat  os  og  biskoppen  beder 
patriarken  velsigne  maden.  Alle  de  sultne 
børn  håber  i  hemmelighed  på  at  bønnen 
bliver  kort.  Netop  i  dette  øjeblik  er  der  no- 
get som  griber  forstyrrende  ind.  En  stø- 
jende bil  maser  sig  ind  på  området  og 
standser  lige  ved  siden  af  vort  bord.  Det 
bliver  vi  oprevet  over.  Har  de  ikke  lagt 
mærke  til  skiltene  hvorpå  der  står  „pri- 
vat"? 

En  mand  i  arbejdstøj  står  ud  og  åbner 
motorhjælmen,  og  det  vælter  ud  med 
snavset  røg.  En  af  vore  brødre,  der  er  me- 
kaniker, siger:  „Den  bil  kommer  ikke  vide- 
re før  den  er  repareret." 

Det  vælter  ud  med  børn  fra  bilen.  De  er 
lasede  og  snavsede  og  støjende.  En  be- 
kymret mor  tager  en  æske  frem  og  sætter 
den  på  et  ekstra  bord  i  nærheden.  Nu  skal 
der  spises.  Børnene  er  sultne.  Moderen 

anbringer  nogle  madrester  på  bordet. 
Hun  flytter  nervøst  på  dem  i  sit  forsøg  på 
at  få  det  til  at  ligne  et  måltid  til  den  sultne 
familie.  Men  der  er  ikke  nok. 

Vi  venter  utålmodigt  på  at  de  skal  for- 
holde sig  i  ro,  så  vi  kan  velsigne  maden  og 
komme  til  at  feste. 

Så  er  der  en  af  de  små  piger  der  ser 
vort  bord.  Hun  kommer  trækkende  med 
sin  lillebror,  der  har  lang  næse,  og  de  ma- 
ser sig  ind  mellem  dig  og  mig.  Vi  rykker  os 
lidt,  for  de  er  meget  snavsede.  Så  siger 
den  lille  pige:  „Ah,  se  der.  Ah,  hvordan 
mon  det  smager?" 

Alle  venter.  Hvorfor  skulle  de  netop 
komme  i  det  øjeblik?  Det  var  det  mest 
ubelejligede  tidspunkt.  Hvorfor  skal  vi  nu 
forstyrres  af  udenforstående  i  det  vi  har 
glædet  os  til?  Hvorfor  kunne  de  ikke  have 
standset  et  andet  sted?  De  er  så  snavse- 
de! De  er  ikke  som  os.  De  passer  bare  ik- 
ke her. 

Eftersom  biskoppen  har  givet  os  an- 
svaret for  arrangementet,  forventer  han 
også  at  vi  skal  klare  disse  fredsforstyrre- 
re. Hvad  skal  vi  gøre?  Det  her  er  naturlig- 
vis kun  en  lignelse.  Men  nu  til  spørgsmå- 
lene. Hvis  det  virkelig  skete,  mine  unge 
venner,  hvad  ville  I  så  gøre? 

Jeg  giver  jer  tre  valgmuligheder. 

For  det  første  kunne  I  insistere  på  at 
fredsforstyrrerne  holdt  deres  børn  rolige 
mens  maden  blev  velsignet.  Derefter 
kunne  vi  ignoreredem.  Vi  har  jodog  trods 
alt  reserveret  dette  sted. 

Men  jeg  tvivler  på  at  I  ville  gøre  det. 
Kunne  I  gå  i  gang  med  at  spise  foran  disse 
sultne  børn?  Vi  er  selvfølgelig  bedre  end 
det!  Så  det  er  ingen  løsning. 

Det  næste  valg.  Der  er  det  ekstra  bord. 
Og  vi  har  faktisk  for  meget  af  noget  af  ma- 
den. Vi  kunne  tage  lidt  hist  og  lidt  her  og 
lokke  børnene  tilbage  til  deres  eget  bord 
ved  hjælp  af  det.  Så  kunne  vi  feste  uden  at 


blive  forstyrret.  Vi  har  jo  trods  alt  selv  for- 
tjent det  vi  har.  Har  vi  ikke  „skaffet  (os  det) 
ved  (vores)  flid",  som  der  står  i  Mormons 
Bog?  (Se  Alma  4:6). 

Jeg  håber  ikke  at  I  ville  gøre  det.  Der 
findes  en  bedre  løsning.  I  ved  allerede 
hvordan  den  er. 

Vi  skulle  gå  hen  og  invitere  dem  til  at 
være  sammen  med  os.  Du  kunne  rykke 
lidt  til  den  ene  og  jeg  lidt  til  den  anden  si- 
de, og  så  kunne  den  lille  pige  sidde  imel- 
lem os.  De  kunne  sagtens  være  der  og  på 
en  eller  anden  måde  tage  del  i  vores  fest. 
Bagefter  ville  vi  reparere  deres  bil  og  sør- 
ge for  at  de  fik  noget  med  sig  på  deres  tur. 

Kunne  vi  opleve  en  større  glæde  end  at 
se  hvor  meget  vi  kunne  få  disse  sultne 
børn  til  at  spise?  Kunne  vi  finde  nogen 
større  tilfredsstillelse  end  at  få  vores  fest 
forstyrret  ved  at  hjælpe  vores  mekaniker 
med  at  reparere  deres  bil? 

Er  det  ikke  sådan  I  ville  gøre  det?  Selv- 
følgelig er  det  det,  for  det  burde  I.  Men  til- 
giv mig  om  jeg  tvivler  lidt  —  lad  mig  forkla- 
re. 

Vi  medlemmer  af  kirken  har  evangeliet 
i  dets  fylde.  Vi  har  al  den  åndelige  føde 
man  kan  forestille  sig.  Vi  har  alt  til  en  ån- 
delig middag.  Derved  har  vi  fået  en  ekstra 
uendelig,  åndelig  styrke.  Og  den  bliver 
hele  tiden  fyldt  op,  ligesom  enkens  olie- 
dunk, efterhånden  som  vi  bruger  af  den, 
og  det  slår  aldrig  fejl.  (Se  1  Kong.  1 7:8-1 6). 

Og  alligevel  findes  der  mennesker 
rundt  omkring  i  verden  og  i  nærheden  af 
os  —  vore  naboer,  venner  og  nogen  i  vo- 
res egen  familie  —  som  åndelig  talt  er  un- 
derernærede. Nogle  af  dem  er  ved  at  dø 
åndeligt  af  sult! 

Hvis  vi  holder  alt  det  vi  har  for  os  selv, 
er  det  næsten  det  samme  som  at  spise 
festmad  for  næsen  af  de  sultne. 

Vi  må  gøre  os  en  anstrengelse  for  at  nå 
dem,  og  invitere  dem  til  at  være  sammen 

med  os.  Vi  skal  være  missionærer.  Uan- 
set om  det  griber  forstyrrende  ind  i  sko- 
leuddannelsen, forsinker  karrieren  eller 
ægteskabet  —  eller  sportskarrieren  — 
bør  enhver  ung  sidste  dages  hellig  mand 
svare  positivt  på  kaldet  til  at  udføre  en 
mission,  med  mindre  han  har  alvorlige 
helbredsproblemer. 

Hverken  fejl  eller  overtrædelser  bør 
være  en  undskyldning.  I  bør  gøre  jer  vær- 
dige til  at  kunne  modtage  en  kaldelse. 

I  begyndelsen  vidste  de  første  apostle 
ikke  at  evangeliet  var  for  alle  og  enhver, 
også  hedningerne.  Så  fik  Peter  en  åben- 
baring. Han  så  en  dug  som  ved  fire  hjør- 
ner blev  sænket  ned  på  jorden,  den  inde- 
holdt alle  slags  dyr  og  fugle,  og  han  fik  be- 
faling om  at  spise.  Men  det  afslog  han  og 
sagde  at  dette  var  erklæret  vanhelligt  og 
urent.  Så  sagde  stemmen:  „Hvad  Gud  har 


erklæret  for  rent,  må  du  ikke  holde  for 
vanhelligt!"  (Se  Ap.  G.  10:9-16).  Denne 
åbenbaring  og  de  efterfølgende  begiven- 
heder, overbeviste  dem  om  deres  pligt, 
og  således  begyndte  alle  kristnes  storslå- 
ede missionering. 

Næsten  enhver  hjemvendt  missionær 
vil  spørge:  „Hvis  de  er  så  åndeligt  sultne, 
hvorfor  vil  de  så  ikke  tage  imod  det  vi  har? 
Hvorfor  smækker  de  døren  i  hovedet  på 
os  og  viser  os  bort?" 

En  af  mine  sønner  var  i  Australien  på 
mission  og  han  blev  smidt  på  porten  af  en 
mand  som  afslog  hans  budskab. 

Min  søn  er  stor  og  stærk,  men  han  måt- 
te finde  sig  i  det  der  skete,  ellers  kunne 
manden  aldrig  have  gjort  dette. 

Vær  tålmodig  dersom  nogle  ikke  vil  spi- 
se lige  når  de  bliver  inviteret.  Husk  at  ikke 
alle  der  er  åndeligt  sultne,  vil  acceptere 


Medlemmer  af  De  tolvs  Kvorum,  (fra  venstre  mod  højre):  Præsident  Ezra  Taft  Benson, 
ældsterne  Howard  W.  Hunter  og  Thomas  S.  Monson,  Boyd  K.  Packer,  Marvin  J.  Ashton,  Bruce 
R.  McConkie,  L  Tom  Perry  og  David  B.  Haigth. 

evangeliet.  Tænk  på  hvordan  I  selv  tøver 
med  at  smage  ny  mad.  Først  når  jeres 
mor  har  ansporet  jer,  prøver  I  først  at 
smage  om  I  kan  lide  det,  med  en  lille  bitte 
portion,  eller  lidt  på  spidsen  af  en  ske. 

Underernærede  børn  bør  spise  forsig- 
tigt —  således  er  det  også  med  de  ånde- 
ligt underernærede.  Nogle  er  så  svække- 
de på  grund  af  fejlernæring  og  synd  at  de 
til  at  begynde  med  afslår  den  nærende 
mad  vi  tilbyder  dem.  De  er  nødt  til  at  spise 
forsigtigt. 

Nogle  er  så  nær  åndelig  død  at  de  må 
have  nærende  suppe  med  en  ske  —  dra- 
ges ind  i  fællesskabet  —  eller  næres  gen- 
nem aktiviteter  og  programmer.  De  må, 
som  skrifterne  siger,  have  mælk  at  drikke 
før  de  får  fast  føde  (se  1  Kor.  3:2;  L&P 
1 9:22).  Men  vi  må  sørge  for  at  den  eneste 
næring  de  derefter  får  bliver  denne  næ- 
rende suppe  —  fællesskabet. 

Vi  er  dog  nødt  til  at  give  dem  noget  at 
spise.  Vi  har  fået  befaling  om  at  forkynde 
evangeliet  til  alle  nationer,  stammer,  tun- 
gemål og  folk.  Denne  befaling  står  mere 
end  firs  gange  i  skrifterne,  mine  unge  ven- 
ner. 

Jeg  udførte  ikke  en  formel  mission  før 


jeg  blev  kaldet  til  at  præsidere  i  New  Eng- 
land. Da  jeg  var  i  missionæralderen,  på 
jeres  alder,  kunne  jeg  ikke  komme  ud  i 
missionsmarken.  Det  var  under  2.  ver- 
denskrig, og  jeg  tilbragte  fire  år  i  militæ- 
ret. Men  jeg  missionerede  alligevel,  vi 
delte  evangeliet  med  andre.  Jeg  havde 
det  privilegium  at  døbe  en  af  de  første  to 
japaneredertilsluttedesig  kirken,  efterat 
missionen  var  blevet  lukket  22  år  tidlige- 
re. Bror  Elliot  Richards  døbte  Tatsui  Sato. 
Jeg  døbte  hans  hustru,  Chio.  Og  så  blev 
missionen  i  Japan  genåbnet.  Vi  døbte 
dem  i  en  swimmingpool  midt  i  ruinerne  af 
det  bomberamte  universitet. 

Kort  efter  steg  jeg  på  toget  i  Osaka  for 
at  tage  til  havnebyen  Yokohama,  hvor  der 
lå  et  skib  som  jeg  skulle  sejle  hjem  med. 
Bror  og  søster  Sato  var  på  stationen  for  at 
sige  farvel.  Der  blev  udgydt  mange  tårer 
da  vi  sagde  farvel  til  hinanden. 

Det  var  en  meget  kold  aften.  Der  var  u- 
troligt  koldt  på  det  der  var  tilbage  af  jern- 
banestationen. Der  sad  sultne  børn  og 
sov  i  krogene.  Det  var  et  almindeligt  syn  i 
Japan  på  den  tid.  De  heldigste  af  dem 
havde  en  avis  eller  nogle  gamle  klude,  så 
de  kunne  skærme  sig  mod  kulden. 


Jeg  kunne  ikke  rigtig  sove  på  toget. 
Desuden  var  køjerne  alligevel  for  korte. 
Toget  standsede  ved  en  station  i  halvmør- 
ket, i  de  kolde  morgentimer.  Pludselig 
hørte  jeg  nogen  banke  på  vinduet,  og  trak 
gardinet  til  side.  Ude  på  perronen  stod  en 
lille  dreng  og  bankede  på  vinduet  med  et 
tinkrus.  Jeg  vidste  det  var  en  forældreløs 
tigger.  Tinkruset  var  symbolet  på  deres  li- 
delser. Somme  tider  havde  de  også  en 
ske  med,  som  om  de  ville  sige:  „Jeg  er  sul- 
ten, giv  mig  noget  at  spise." 

Han  har  vel  været  seks  eller  syv  år. 
Hans  lille  legeme  var  magert  af  sult.  Alt 
hvad  han  havde  var  tinkruset  og  den  lase- 
de kimono  han  havde  over  sig,  og  intet  an- 
det. Hans  hoved  var  fyldt  med  sår.  Hans 
ene  kæbe  var  svulmet  op  —  måske  på 
grund  af  en  tandbyld.  Rundt  om  hovedet 
havde  han  en  las  som  var  bundet  i  en  knu- 
de oven  på  hans  hoved  —  i  forsøg  på  at 
lette  smerten. 

Da  jeg  fik  øje  på  ham  og  han  så  at  jeg 
var  vågen,  vinkede  han  med  sit  krus.  Han 
tiggede.  Jeg  tænkte  medlidende:  „Hvor- 
dan mon  jeg  kan  hjælpe  ham?"  Så  kom 
jeg  i  tanke  om  noget.  Jeg  havde  jo  penge, 
japanske  penge.  Jeg  fik  hurtigt  fat  i  mit  tøj 
og  fandt  nogle  yensedler  i  min  pung.  Jeg 
forsøgte  at  åbne  vinduet,  men  det  sad 
fast.  Jeg  stak  hurtigt  i  mine  benklæder  og 
løb  ud  til  enden  af  togvognen.  Han  stod 
forventningsfuldt  udenfor.  Idet  jeg  trak  i 
døren,  som  ikke  var  til  at  få  åbnet,  rullede 
toget  bort  fra  stationen.  Gennem  de  snav- 
sede vinduer  kunne  jeg  se  ham  stå  med 
sit  tinkrus,  med  den  snavsede  las  rundt 
omkring  sin  ophovnede  kæbe. 

Og  der  stod  jeg,  en  officer  fra  den  sej- 
rende hær,  på  vej  hjem  til  en  familie  og  en 
fremtid.  Jeg  var  halvt  påklædt  og  stod 
med  nogle  penge  i  hånden,  som  han  hav- 
de set,  men  som  jeg  ikke  kunne  give  ham. 
Jeg  ville  så  gerne  hjælpe  ham,  men  jeg 


„  Uanset  om  det  griber 

forstyrrende  ind  i 

skoleuddannelsen,  forsinker 

karrieren  eller  ægteskabet  —  eller 

sportskarrieren  —  bør  enhver 

ung  sidste  dages  hellig  mand 

svare  positivt  på  kaldet  til  at 

udføre  en  mission,  med  mindre 

han  har  alvorlige 

helbredsproblemer. " 


kunne  ikke.  Den  eneste  trøst  jeg  har  er  at 
jeg  virkelig  ønskede  at  hjælpe  ham. 

Det  er  nu  38  år  siden,  men  jeg  kan  sta- 
dig tydeligt  se  ham  for  mig,  som  om  det 
var  i  går. 

Måske  er  det  arret  efter  denne  oplevel- 
se. Og  hvis  det  er  tilfældet  er  det  et  krigs- 
ar, et  værdifuldt  ar,  som  jeg  ikke  skam- 
mer mig  over.  Det  minder  mig  om  min 
pligt! 

Kære,  unge  brødre,  jeg  kan  høre  Her- 
rens stemme  sige  til  alle  os,  som  han  sag- 
de til  Peter:  „Vogt  mine  lam  . .  .  vær  hyrde 
for  mine  får!  .  . .  Vogt  mine  får"  (Se  Joh. 
21:15-17). 

Jeg  har  uendelig  stor  tillid  til  og  tro  på 
jer,  mine  unge  brødre.  I  er  genoprettel- 
sens soldater.  Og  under  denne  åndelige 
krig  skal  I  lette  den  åndelige  sult  og  give 
fårene  mad  og  være  hyrde  for  fårene.  Det 
er  jeres  pligt! 

Vi  har  det  evige  evangelium  i  dets  fyl- 
de. Vi  har  pligt  til  at  dele  det  med  dem  som 
ikke  har  det.  Gud  give  at  vi  vil  ære  dette 
hverv  og  denne  befaling  som  Herren  har 
givet  os,  og  forberede  os  til  at  sige  ja  til 
denne  kaldelse,  det  beder  jeg  ydmygtom. 
I  Jesu  Kristi  navn.  Amen.  □ 

Befalingen  til  os  om  at  få  evangeliet 
ud  til  hele  verden 


Præsident  Ezra  Taft  Benson 
De  tolv  apostles  Kvorum 


Mine  kære  brødre,  det  er  en  glæde  og 
en  ære  for  mig  at  mødes  med  jer  her  i  af- 
ten. Jeg  har  nydt  programmet  meget  ind- 
til nu.  Bror  Durrant,  jeg  er  taknemmelig 
for  mænd  som  dig.  Jeg  elsker  basketball. 
Jeg  har  aldrig  været  særlig  god  til  det, 
men  jeg  spillede  på  Aggies-holdet  ved  Ut- 
ah stats  universit.  Min  far,  som  havde  syv 
sønner,  udfordrede  alle  og  enhver  i  Fran- 
klin området,  hvor  vi  boede,  til  en  familie- 
kamp. Hvem  som  helst  der  kunne  skaffe 
et  hold  hvor  der  var  mænd  nok,  udfordre- 
de han.  Jeg  tror  det  var  heldigt  for  os  at 
der  aldrig  var  nogen  der  tog  udfordringen 
op.  Men  hvorom  alting  er,  så  elsker  jeg 
det  du  sagde. 

I  aften  vil  jeg  gerne  tale  lidt  om  kirkens 
storslåede  missionær.  I  dag  har  kirken 
mere  end  nogen  sinde  brug  for  missionæ- 
rer! Det  kræves  af  os  at  vi  skal  bringe  Je- 
su Kristi  evangelium  ud  til  alle  verdens 


lande.  Herren  har  befalet  det  med  disse 
ord: 

„Udsend  min  kirkes  ældster  til  folkene, 
som  bor  langt  borte,  til  øerne  i  havet. 
Send  dem  til  fremmede  lande,  kald  på  alle 
folk,  først  ikke-jødeme  og  siden  jøderne" 
(L&P  133:8). 

Denne  befaling  om  at  bringe  evange- 
liet ud  til  alle  nationer,  stammer,  tunge- 
mål og  folk,  er  et  af  tegnene,  hvorved  tro- 
ende kan  se  at  tiden  er  nær  hvor  Frelse- 
ren vil  vende  tilbage  til  jorden.  Angående 
dette  tegn  på  sit  andet  komme  har  Jesus 
profeteret: 

„Og  dette  evangelium  om  Riget  skal 
prædikes  over  hele  jorden  til  et  vidnes- 
byrd for  alle  folkeslagene;  og  så  skal  en- 
den komme"  (Matt.  24:14.  Fremhævelse 
tilføjet). 

Til  denne  opgave  kræves  tusindvis  af 
missionærer,  mange  flere  missionærer 


88 


end  der  for  tiden  er  engageret  i  arbejdet 
rundt  omkring  i  verden  i  dag. 

Mange  af  jer  unge  mænd,  der  lytter  her 
i  dag,  har  besluttet  jer  til  at  udføre  en  mis- 
sion for  kirken.  Vi  komplimenterer  jer  for 
de  forberedelser  I  har  gjort  og  for  jeres 
værdighed,  og  vi  er  sikre  på  at  I  vil  modta- 
ge utallige  velsignelser,  både  i  missions- 
marken  og  i  de  kommende  år. 

Andre  af  jer  har  endnu  ikke  truffet  be- 
slutningen om  at  udføre  en  mission.  Jeg 
vil  gerne  tale  til  jer  såvel  som  til  nogle  af 
jer  ældre  brødre,  som  kunne  missionere 
sammen  med  jeres  hustruer. 

Der  er  brug  for  jer  i  Herrens  tjeneste, 
som  aldrig  før.  „Høsten  er  stor,  men  ar- 
bejderne er  få"  (Luk.  10:2). 

De  som  trofast  udfører  en  mission, 
kommer  hjem  med  endnu  større  tro,  hen- 
givenhed og  større  evner  til  at  lede.  De 
lærer  gennem  deres  opofrelse  noget  som 
man  kun  kan  lære  af  personlig  erfaring  og 
ved  hengivent  at  tjene  andre. 

En  missionær  lærer  f.  eks.  at  Gud  kan 
benytte  ham  som  redskab  til  at  få  udført 
sit  arbejde.  Så  kan  han  sige,  ligesom  Al- 
ma, en  missionær  i  Mormons  Bog:  „Det  er 
(en)  velsignelse,  der  er  blevet  skænket 
os,  at  vi  har  været  redskaber  i  Guds  hånd 
til  at  udføre  dette  store  værk."  (Alma 
26:3). 

En  missionær  lærer  at  han  er  nødt  til  at 
være  ydmyg  og  stole  på  Herren.  Han  læ- 
rer at  bede  brændende  og  oprigtigt,  ikke 
alene  for  sig  selv,  men  også  for  andre,  og 
at  lade  sig  lede  og  styre  af  Ånden. 

Det  var  på  min  første  mission  at  jeg  op- 
dagede at  jeg  havde  et  konstant  behov  for 
at  stole  på  Herren. 

I  1922  var  jeg  som  ung  missionær  i 
Nordengland.  Kirken  fik  meget  alvorlig 
modstand.  Det  blev  så  slemt  at  mission- 
spræsidenten  sagde  at  de  skulle  ophøre 
med  alle  gademøder,  og  visse  steder  hol- 


de op  med  at  banke  på  døre.  Modstanden 
begyndte  stort  set  fra  præsterne,  og  den 
blev  efterhånden  meget,  meget  alvorlig. 
De  anede  så  at  sige  ikke  noget  om  os.  Jeg 
husker  en  dag  vi  var  ude  at  banke  på  døre 
at  en  elskværdig  dame  lukkede  op.  Vi  hav- 
de en  dejlig  samtale,  indtil  min  kammerat 
nævnede  navnet  mormon.  Så  kom  hen- 
des mand  til  døren  i  flådeuniform,  og  han 
sagde:  „I  kan  ikke  fortælle  mig  noget  om 
disse  gamle  mormoner.  Jeg  har  været  an- 
sat i  den  britiske  flåde  i  tyve  år.  Vi  sejlede 
direkte  ind  i  Salt  Lake  havnen,  og  de  ville 
ikke  engang  lade  os  lægge  til."  Det  var  ty- 
pisk for  det  de  vidste  om  os  på  den  tid. 

Min  kammerat  og  jeg  var  blevet  bedt 
om  at  rejse  til  South  Shields  på  nordvest- 
kysten for  at  tale  til  et  nadvermøde. 

I  den  skriftlige  indbydelse  fik  vi  løfte  om 
at  der  ville  komme  mange  ikke- 
medlemmer.  Der  stod:  „Mange  af  vore 

venner  tror  nemlig  ikke  på  alle  de  løgne 
der  skrives  om  kirken." 

I  nden  vi  tog  af  sted  fastede  og  bad  vi  op- 
rigtigt. Salen  var  helt  fyldt  til  nadvermø- 
det. Min  kammerat  havde  bestemt  sig  til 
at  tale  om  de  første  principper,  og  jeg  hav- 
de forberedt  mig  på  at  tale  om  frafaldet. 
Der  var  en  vidunderlig  ånd  ved  mødet. 
Min  kammerat  talte  først  og  gav  et  overor- 
dentligt inspirerende  budskab.  Bagefter 
talte  jeg  så  frit  som  jeg  aldrig  før  havde 
gjort  i  mit  liv.  Da  jeg  satte  mig,  blev  jeg 
klar  over  at  jeg  slet  ikke  havde  nævnt  fra- 
faldet. Jeg  havde  talt  om  profeten  Joseph 
Smith,  og  båret  mit  vidnesbyrd  om  hans 
guddommelige  mission  og  om  Mormons 
Bogs  sandhed.  Jeg  kunne  ikke  holde  tår- 
erne tilbage. 

Da  mødet  var  slut  kom  flere  menne- 
sker hen  til  os,  adskillige  af  dem  var  ikke- 


medlemmer,  og  de  sagde:  „I  aften  har  vi 
fået  et  vidnesbyrd  om  at  mormonismen  er 
sand.  Vi  er  nu  parate  til  at  overveje  dåb." 

Dette  var  et  svar  på  vore  bønner,  for  vi 
havde  bedt  om  at  vi  kun  måtte  sige  det 
som  kunne  berøre  undersøgernes  hjer- 
ter. 

Ja,  en  missionær  oplever  ubeskrivelig 
glæde  når  han  bringer  nye  sjæle  ind  i  kir- 
ken. Jeg  har  for  nylig  fået  tre  børnebørn 
hjem  fra  missionsmarken,  og  jeg  har  to 
som  er  på  vej  til  deres  mission.  Jeg  tror  af 
hele  mit  hjerte  på  arbejdet  som  missio- 
nær. Det  er  godt  for  en  ung  mand  at  få  de 
erfaringer  man  får  på  en  mission. 

En  af  de  mest  inspirerende  missionær- 
historier som  står  i  skrifterne  handler  om 
Mosiahs  fire  sønners  fjortenårige  missi- 
on til  deres  lamanitiske  brødre.  De  bragte 
tusinder  ind  i  kirken,  står  der  i  optegnel- 


Mediemmer  af  De  tolvs  Kvorum. 

serne,  hvilket  gjorde  at  en  af  dem,  Am- 
mon,  udbrød:  „Minglædeerfuldkommen, 
ja,  mit  hjerte  er  fyldt  med  glæde"  (Alma 
26:11). 

Brødre,  der  findes  ingen  glæde  så  stor 
som  den  man  får  ved  at  bringe  andre 
evangeliets  lys,  for  Herren  har  lovet: 

„Og  om  det  skulle  ske,  at  I  måtte  arbej- 
de hele  jeres  liv  med  at  råbe  omvendelse 
til  dette  folk  og  kun  førte  een  sjæl  til  mig, 
hvor  stor  skal  da  ikke  jeres  glæde  være 
med  ham  i  min  Faders  rige! 

Og  dersom  jeres  glæde  kan  være  så 
stor  over  en  eneste  sjæl,  som  I  har  ført  til 
mig  i  min  Faders  rige,  hvor  meget  større 
glæde  ville  I  da  ikke  have,  om  I  kan  føre 
mange  sjæle  til  mig!"  (L&P  18:15-16). 

En  missionær  lærer  at  det  præstedøm- 
me han  har  fået  overdraget  er  Guds  magt. 
Han  får  muligheder  for  at  benytte  sit  præ- 
stedømme ved  at  døbe,  give  håndspå- 
læggelse og  salve  de  syge.  Vore  missio- 
nærer kan  næsten  uden  undtagelse  vidne 
om  at  Gud  ikke  er  hørt  op  med  at  udføre 
mirakler!  (Se  Mormon  9:15). 

En  missionær  lærer  at  Gud,  vor  him- 
melske Fader,  kan  og  vil  besvare  bønner. 
Han  lærer  Helligåndens  tilskyndelser  at 
kende  og  hvordan  man  bliver  vejledt  af 
denne  Ånd.  Han  beder  for  sit  eget  velfærd 
—  så  han  kan  være  ydmyg  og  modtagelig 
for  Helligåndens  indflydelse  —  såvel  som 
for  de  mennesker  han  arbejder  med.  Gen- 
nem de  erfaringer  han  opnår  med  bøn  og 
tjenestegerninger,  lærer  han  at  elske 
Herren  af  hele  sit  hjerte,  og  til  en  mere 
fuldkommen  næstekærlighed. 

Der  bliver  ofte  stillet  det  spørgsmål  om 
enhver  mand  bør  udføre  en  mission?  Sva- 
ret har  Herren  givet.  Det  er  ja.  Enhver  ung 
mand  bør  udføre  en  mission. 

Selv  om  enhver  ung  mand  bør  udføre 
en  mission,  er  vi  godt  klare  over  at  det  ik- 
ke er  alle  unge  mænd  der  er  fysisk,  følel- 


«.**; 


sesmæssigt  eller  moralsk  forberedt.  Som 
følge  deraf  berøves  nogle  af  dem  mulig- 
heden for  at  blive  missionær.  Men  alle  bør 
forberede  sig  på  det  —  på  at  blive  værdi- 
ge til  at  tjene  Herren.  Herren  har  sagt: 

„Hvert  menneske  (læg  mærke  til  hvert 
menneske)  skal  tage  retfærdighed  i  sine 
hænder  og  omgjorde  sine  lænder  med 
trofasthed  og  opløfte  sin  røst  til  advarsel 
for  jordens  indbyggere  og  forkynde,  både 
ved  ord  og  ved  flugt,  at  ødelæggelsen  skal 
komme  over  de  ugudelige"  (L&P  63:37). 

Nogle  unge  mænd  siger,  på  grund  af 
overtrædelse,  at  de  ikke  er  interesserede 
i  at  tage  på  mission.  Den  egentlige  grund 
er  naturligvis  at  de  føler  sig  uværdige. 
Hvis  sådanne  unge  mænd  ville  gå  til  de- 
res biskop  og  betro  ham  deres  problem, 
samt  oprigtigt  omvende  sig,  kunne  de  alli- 
gevel udføre  en  værdig  mission. 

Vi,  jeres  brødre,  beder  jer  inderligt  om 
at  forberede  jer.  Forbered  jer  nu  til  at  tje- 
ne Herren.  Forbered  jer  fysisk,  moralsk, 
åndeligt  og  følelsesmæssigt. 

Gå  til  jeres  biskop.  Fortæl  ham  om  je- 
res ønsker.  Betro  ham  jeres  problemer. 
Søg  hans  råd.  Bed  derpå  til  jeres  himmel- 
ske Fader  om  hjælp  til  at  træffe  denne  vig- 
tige beslutning  i  jeres  liv. 

„  Der  er  brug  for  jer  unge  mænd, 

såvel  som  for  ældre  brødre 

sammen  med  deres  hustruer,  i 

Herrens  tjeneste,  som  aldrig 


før. " 


En  af  kirkens  storslåede  missionærer, 
ældste  LeGrand  Richards  har  sagt:  „Man- 
ge mennesker  har  spurgt  mig  hvad  der 
har  været  min  største  oplevelse  i  kirken, 
og  jeg  svarer  uden  at  tøve:  ,Min  første 
mission!'  Det  var  dér  jeg  for  alvor  be- 
gyndte at  elske  Herren  og  hans  kirke,  og 
der  jeg  udviklede  et  ønske  om  at  hjælpe 
med  til  at  opbygge  hans  rige." 

Jeg  håber  at  alle  I  unge  mænd  i  denne 
forsamling  i  aften  har  en  opsparingskon- 
to, og  glæder  jer  til  at  tage  på  mission. 

For  nylig,  da  jeg  var  i  Dallas  i  Texas, 
havde  jeg  den  glæde  at  tale  til  næsten  200 
missionærer.  Der  var  adskillige  unge  sø- 
stre iblandt  dem.  Mens  jeg  talte  til  dem, 
fik  jeg  den  fornemmelse  at  de  er  gode 
eksempler  på  en  gruppe  unge  mennesker 
som  lever  i  denne  ugudelige  verden,  uden 
at  deltage  i  verdens  synder. 

Jeg  glæder  mig  over  vores  ungdom. 
Jeg  er  stolt  af  den  og  taknemmelig  for 
den,  og  jeg  ved  at  Herren  vil  velsigne  dem 
og  øge  deres  velstand.  Det  er  en  stor  glæ- 
de for  mig  at  mødes  med  dem,  når  som 
helst  vi  kommer  til  en  missions  hoved- 
kvarter. Det  er  udsøgte  unge  mennesker. 

Nu  vil  jeg  gerne  sige  et  par  ord  til  nogle 
af  jer  ældre  brødre.  Vi  har  brug  for  udsøg- 
te missionærægtepar. 

Min  far  blev  kaldet  på  mission,  og  efter- 
lod min  mor  derhjemme  med  syv  mindre 
børn  og  det  ottende  blev  født  fire  måne- 


der efter  han  var  ankommet  til  missions- 
marken.  Vi  fik  en  særlig  missionærånd  i 
hjemmet,  og  den  forlod  os  aldrig,  og  det 
er  jeg  dybt  taknemmelig  for. 

Nogle  af  jer  som  er  bedsteforældre  kan 
have  større  indflydelse  på  jeres  børne- 
børn, gennem  de  breve  I  sender  til  dem 
fra  missionsmarken,  end  I  kan  på  nogen 
anden  måde. 

Jeg  husker  tydeligt  når  vi  sad  rundt  om 
køkkenbordet,  efter  at  have  udført  vore 
pligter,  og  mor  læste  breve  fra  far.  Det  vir- 
kede som  om  han  befandt  sig  på  den  an- 
den side  af  jordkloden,  når  han  nævnede 
de  byer  han  arbejdede  i,  men  det  var  kun 
i  Cedar  Rapids  i  Iowa;  Chicago  og  Spring- 
field i  Illinois,  samt  andre  byer  i  det  enor- 
me midtvesten. 

To  af  mine  søstre  der  er  enker  —  den 
ene  af  dem  har  ti  børn  og  den  anden  otte 
—  har  efter  de  har  sendt  deres  børn  på 
mission  talt  med  deres  biskopper  om  selv 
at  komme  på  mission.  Jeg  husker  tydeligt 
den  dag  de  ringede  til  mig  og  sagde:  „Ved 
du  hvad?  Vi  har  modtaget  vores  missio- 
nærkaldelser." 

Jeg  sagde:  „Hvilke  missionærkaldel- 
ser?" 

De  svarede:  „Kan  du  ikke  gætte  det?" 

Jeg  sagde:  „Nej,  det  har  jeg  ikke  hørt 
noget  om." 

De  svarede:  „Jo,  vi  skal  begge  til  Eng- 
land og  arbejde  det  samme  sted  hvor  du 
arbejdede." 

Missionspræsidenten  satte  dem  sam- 
men som  missionærkammerater  —  de 
arbejdede  i  tyve  måneder  uden  at  skifte 
makker.  Jeg  tror  det  er  noget  af  en  rekord. 

Til  sidst  var  vi  elleve  børn  i  min  familie. 
Nu  har  vi  alle  elleve  haft  den  glæde  hver 
især  at  udfylde  en  mission.  Den  sidste  er 
netop  kommet  hjem  fra  en  mission  sam- 
men med  sin  mand  i  San  Diego. 

Jeg  gentager  eftertrykkeligt:  Der  er 

brug  for  jer  unge  mænd,  såvel  som  for 
ældre  brødre  sammen  med  deres  hustru- 
er, i  Herrens  tjeneste  i  dag. 

Jeg  vil  gerne  vidne  for  alle  jer  brødre, 
indenfor  min  stemmes  rækkevidde,  at 
denne  kirke  —  Jesu  Kristi  Kirke  af  Sidste 
Dages  Hellige  —  er  „den  eneste  sande 
og  levende  kirke  på  hele  jordens  overfla- 
de" (L&P  1:30).  Vi  er  privilegerede  gen- 
nem pagter  og  dåbens  ordinanser,  og  for- 
di vi  er  bekræftede  som  medlemmer  i 
hans  kirke.  Det  eneste  middel,  hvorved 
andre  kan  få  mulighed  for  evigt  liv,  er  at 
de  bliver  medlemmer  af  denne  kirke.  Vi 
har  sandheden  og  vi  beder  jer  dele  denne 
sandhed  og  dette  privilegium  ved  at  præ- 
sentere Herrens  evangelium  for  andre 
som  ikke  har  det. 

Jeg  vil  gerne  opfordre  jer  til  specielt  at 
gøre  jer  bekendt  med  Mormons  Bog.  Jeg 
husker  et  tilfælde  med  mine  egne  sønner. 
De  bad  mig  en  dag  komme  op  på  deres 
værelse.  Da  jeg  kom,  så  jeg  at  de  havde 
lagt  adskillige  bøger  på  sengen.  En  af 
dem  sagde:  „Du  ved  at  vi  skal  hjælpe  vo- 


res onkel  med  at  passe  kalkuner  til  som- 
mer. Jeg  har  engang  hørt  dig  sige  at  kal- 
kuner er  de  mest  stille  dyr  på  gården,  så 
jeg  tror  vi  får  lidt  tid  til  overs."  Derpå  bad 
de  mig  pille  de  bøger  fra  som  jeg  ville  an- 
befale dem. 

Jeg  tog  en  lille  lommeudgave  af  Mor- 
mons Bog.  Så  sagde  jeg:  „Her,  denne  her 
passer  lige  i  en  baglomme." 

De  sagde:  „Mener  du  at  vi  kun  skal  ta- 
ge én  bog  med?" 

Jeg  sagde:  „Ja,  og  I  vil  komme  til  at  el- 
ske den,  og  I  vil  også  lære  at  elske  missio- 
nærgerningen" —  og  det  gjorde  det. 

Jo,  dette  er  hans  værk.  Jeg  ved  det  lige 
så  sikkert  som  jeg  ved  at  jeg  lever. 

Må  Gud  velsigne  os  alle  med  Ånden  og 
ønsket  om  at  bringe  sjæle  til  ham.  Det  er 
vores  pligt. 

Gud  velsigne  jer,  mine  brødre,  at  I  må 
reagere  på  dette  store  behov.  Det  er  Her- 
rens vilje  at  vi  gør  mere  i  det  store  arbejde 
det  er  at  missionere.  Dette  ved  jeg  og  bæ- 
rer mit  ydmyge  vidnesbryd  om.  I  Jesu  Kri- 
sti navn.  Amen.  □ 

Miraklet  muligt  på  grund  af  tro 

Præsident  Gordon  B.  Hinckley 
Andenrådgiver  i  Det  øverste  Præsidentskab 


Kære  brødre,  jeg  vil  allerførst  udtrykke 
min  taknemmelighed  fordi  I  er  til  stede 
hvorend  I  samles,  og  specielt  takker  jeg 
drengene,  de  unge  mænd.  Jeg  vil  gerne 
takke  dem  der  kom  her  i  tabernaklet  så 
tidligt  og  som  har  siddet  her  nu  i  tre  timer, 
for  manges  vedkommende.  Jeg  ved  at  I  er 
lidt  trætte  nu,  men  mødet  varer  ikke  ret 
meget  længere. 

Det  er  sædvane  at  en  leder  der  arbej- 
der i  en  organisation,  aflægger  en  årlig 
rapport  overfor  andelshaverne.  Jeg  be- 
tragter jer  brødre  som  andelshavere  i  det- 
te, Herrens  store  arbejde,  i  Jesu  Kristi  Kir- 
ke af  Sidste  Dages  Hellige.  Jeg  ønsker  at 
give  jer,  andelshavere  en  rapport. 

Jeg  gør  det  ydmygt,  ikke  i  en  pralende 
eller  arrogant  ånd,  men  i  det  håb  at  Her- 
ren vil  inspirere  mig  i  det  jeg  skal  sige.  Jeg 
gør  det  også  fordi  der  er  snigende  an- 
strengelser i  gang  i  forsøg  på  at  undermi- 
nere kirken  og  ødelægge  folks  tro  på  den, 
selv  blandt  dens  egne  medlemmer. 

Det  er  med  glæde  jeg  kan  fortæl  le  jer  at 


kirken  befinder  sig  godt.  Mange  af  jer  har 
hørt  den  statistiske  rapport  som  blev 
oplæst  i  eftermiddag  af  bror  Francis  Gib- 
bons, Det  øverste  Præsidentskabs  sekre- 
tær. Jeg  vil  gerne  her  igen  nævne  nogle  af 
de  tal  han  gav  og  give  en  kort  kommentar. 
Sidste  år  den  31 .  december  havde  kir- 
ken 5.400.000  medlemmer.  Dette  er 
239.000  mere  end  året  før.  Er  det  ikke  dej- 
ligt at  være  medlem  af  en  voksende  orga- 
nisation der  stadig  går  fremad?  Nogle  af 
vore  kritikere  og  fjender  har  bedt  os  næv- 
ne antallet  på  dem  der  forlod  kirken  iårets 
løb.  Jeg  vil  gerne  forsikre  jer  om  at  det  er 
forholdsvis  få.  Hver  gang  jeg  ser  en  så- 
dan anmodning  om  at  blive  udmeldt  af  kir- 
ken, bliver  jeg  ked  af  det  på  den  pågæl- 
dendes vegne.  Jeg  ønsker  af  hele  mit 
hjerte  at  han  eller  hun  havde  andre  følel- 
ser. Vi  vil  dog  ikke  stå  dem  i  vejen.  Vi  vil  ar- 
bejde med  dem  og  opfordre  dem  til  at  bli- 
ve. Men  hvis  de  ønsker  at  forspilde  alle  de 
mange  dejlige  velsignelser  man  får  ved  at 
være  medlem  af  kirken,  så  har  de  ret  til 

dette.  Der  er  nogle  få  som  har  forladt  kir- 
ken, og  af  dem  der  har  gjort  det  har  nogle 
forsøgt  sig  med  nye  lærdomme.  Når  de 
kort  tid  efter  har  fundet  dem  uacceptable, 
har  de  bedt  om  atter  at  få  lov  at  komme  til- 
bage. Vi  har  budt  dem  velkommen. 

Det  vil  måske  interessere  jer  at  vide  at 
missionærerne  har  foretaget  færre  dåb  af 
nyomvendte  i  1983.  Det  havde  vi  fuldt  ud 
forventet,  eftersom  de  fleste  missionæ- 
rer fik  nedsat  deres  tjenestetid  fra  24  til 
18  måneder.  Det  betyder  en  nedgang  i  ti- 
den på  25  % ,  som  de  unge  mænd  har  ar- 
bejdet mindre  i  missionsmarken.  Jeg  vil 
gerne  forsikre  jer  om  at  nedgangen  i  dåb 
af  nyomvendte  ikke  har  været  nær  så  stor 
i  forhold  til  dette.  Dette  viser  at  selv  om  de 
unge  mænd  arbejder  i  en  kortere  tidsperi- 
ode, så  arbejder  de  mere  levende  og  ef- 
fektivt. 

I  slutningen  af  1983  havde  vi  26.565 
missionærer  i  missionsmarken.  Det  er  en 
bemærkelsesværdig  hær  af  Herrens  tro- 
faste og  hengivne  tjenere,  som  giver  de- 
res tid  og  midler  til  fremgangen  af  dette 
store  frelsens  værk. 

Men,  som  det  tidligere  er  sagt,  er  der 
brug  for  flere,  mange  flere,  for  marken  er 
allerede  hvid  til  høsten,  og  arbejderne  er 
forholdsvis  få.  Enhver  mand  eller  kvinde, 
som  går  i  gang  med  dette  arbejde,  er  til 
velsignelse  for  alle  dem  han  eller  hun  un- 
derviser. Endvidere  beriger  de  livet  for  sig 
selv  gennem  deres  uselviske  arbejde. 
Hvem  har  ikke  været  vidne  til  det  mirakel 
der  er  sket  med  en  missionær,  som  på  en 
forunderlig  måde  er  vokset  og  har  udvi- 
klet sig,  mens  han  eller  hun  har  været  en- 
gageret i  Mesterens  arbejde?  Præste- 
dømmets ledere  samt  fædre  og  mødre 
bør  allerede,  mens  drengen  er  meget  lille, 
stile  efter  at  han  kommer  på  mission.  Vo- 
re nadvermøder  bør  beriges  med  begej- 
strede vidnesbyrd  fra  dem  som  kommer 


hjem  fra  mission.  Desuden  bør  vi  alle- 
sammen mindes  om  at  vi  bør  dele  evan- 
geliet med  vore  medmennesker.  Jeg  vil 
gerne  understrege  ordet  dele.  Jeg  kan 
godt  lide  det  ord. 

Jeg  er  modstander  af  brugen  af  noget 
som  kan  opfattes  som  tvang  og  pres  over- 
for de  mennesker  man  er  sammen  med. 
Jeg  tror  ikke  det  er  nødvendigt. 

Hvis  vi  er  gode  naboer  og  eksemplarisk 
efterlever  Jesu  Kristi  evangelium,  samti- 
dig med  at  vi  er  opmærksomme  på  mulig- 
heden for  stille  og  roligt  at  føre  dem  ind  i 
kirken,  så  vil  vi  kunne  nå  meget  mere,  og 
desuden  vil  vi  møde  mindre  modstand  og 
mere  taknemmelighed  hos  dem  vi  forsøg- 
er at  hjælpe. 

I  min  næste  rapport  til  jer  vil  jeg  gerne 
nævne  noget  om  økonomi. 

Kirken  haren  god  økonomi.  Pågrundaf 
arbejdets  vækst  over  hele  verden,  stilles 
der  store  krav  til  tiendefonden.  For  tiden 
har  vi  896  bygninger  under  opførelse.  Det 
er  temmelig  mange.  Tænk  engang  —  næ- 
sten 900  bygninger.  Jeg  kender  ikke  no- 
get byggeprogram  som  ligner  dette.  Det- 
te er  muligt  på  grund  af  hengivne  hellige 
som  er  lydige  imod  Guds  bud.  Som  I  ved 
har  vi  ændret  betalingsforholdet  for  opfø- 
relse af  bygninger.  Indtil  for  nylig  var  for- 
holdet 70  til  30  %  i  de  fleste  områder,  og 
dette  er  nu  blevet  ændret  til  96  til  4  % .  De 
fleste  af  pengene  til  opførelse  af  bygnin- 
ger kommerfra  kirkens  tiende.  Vi  er  glade 
fordi  det  var  muligt  at  lave  denne  ænd- 
ring. 

Rådet  for  tiendeanbringelse,  som  er 
oprettet  efter  åbenbaring  og  består  af  Det 
øverste  Præsidentskab,  De  tolvs  Råd  og 
Det  præsiderende  Biskopråd,  har  beslut- 
tet at  kirkens  årlige  udgifter  ikke  må  over- 
skride kirkens  årsindtægt. 

Der  blev  indviet  seks  nye  templer  i 
1983.  Vi  forventer  at  indvie  yderligere 

seks  i  1984,  samt  endnu  andre  seks  nye 
templer  i  1985.  I  formiddag  blev  det  be- 
kendtgjort at  der  skal  opføres  endnu  fem 
templer,  som  skal  ligge  henholdsvis  i  Bo- 
gota, Colombia;  Toronto,  Canada;  Port- 
land, Oregon;  San  Diego,  Californien 
samt  Las  Vegas,  Nevada. 

Det  har  fantastisk  stor  betydning.  Det 
har  været  en  forunderlig  og  dejlig  oplevel- 
se sammen  med  vore  brødre  at  møde  de 
værdige  og  trofaste  sidste  dages  hellige  i 
de  nye  templer  i  Atlanta  Georgia;  i  Tonga, 
Samoa  og  Tahiti;  i  Santiago,  Chile;  og  i 
Mexico  City.  Man  er  nødt  til  at  opleve  no- 
get sådant  for  fuldt  ud  at  påskønne  det.  I 
hvert  enkelt  tilfælde  samles  folk  fra  fjern 
og  nær  —  pænt  klædt  på,  rene,  mænd, 
kvinder  og  børn  med  en  dejlig  udstråling, 
med  stor  tro  i  deres  hjerter,  og  med  en  le- 
vende overbevisning  om  disse  hellige  hu- 
ses hellige  natur  og  formål. 

Jeg  har  set  dem  i  ansigtet.  Jeg  har  set 


hvordan  tårerne  løb  ned  ad  kinderne  på 
stærke  mænd  og  kvinder,  som  græd  af 
kærlighed  og  taknemmelighed  overfor 
Herren,  for  de  velsignelser  de  fik  i  Her- 
rens hus.  Disse  titusinder  ved  at  kun  i 
templerne  har  det  hellige  præstedømme 
myndighed  til  at  udføre  beseglinger  der 
gælder  ud  over  dette  liv  og  ind  i  evighe- 
den. De  ved  at  det  kun  er  gennem  disse 
hellige  huses  ordinanser  at  fængslets  dø- 
re kan  blive  åbnet  for  deres  forfædre,  så 
de  kan  nyde  alle  det  evige  evangeliums 
velsignelser,  som  en  kærlig  Fader  har  til 
sine  børn. 

Det  er  et  mirakel  for  mig  at  kirken  kan 
udføre  så  meget.  Det  er  et  mirakel  som 
muliggøres  gennem  tro,  efter  en  plan  som 
Herren  selv  har  fastlagt  for  økonomien  i 
sit  rige. 

Tiende  er  et  enkelt  og  konkret  princip. 
Sådan  som  vi  anvender  det,  er  det  faktisk 
fremsat  i  et  vers  i  L&P  1 1 9.  Det  fjerde  vers 


Præsident  Gordon  B.  Hinckley,  andenrådgiver  i  Det  øverste  Præsidentksab  taler  ved 
konferencen. 

består  af  tredive  ord.  Prøv  at  se  dette  i  for- 
hold til  den  besværlige  og  indviklede  skat- 
telov som  håndhæves  af  mange  regerin- 
ger. I  det  ene  tilfælde  er  det  en  kort  udta- 
lelse fra  Herren,  og  ansvaret  for  at  betale 
tiende  er  overladt  til  den  enkelte  og  motiv- 
eret af  tro.  Mens  den  anden  er  et  indviklet 
spind  som  er  skabt  af  mennesker  og  på- 
tvunget ved  lov. 

Kirken  vil  ikke  leve  over  evne.  Det  kan 
jeg  forsikre  jer.  Jeg  vil  ydermere  forsikre 
jer  om  at  vi  vil  gøre  os  alle  mulige  anstren- 
gelser for  at  sikre  os  at  disse  hellige  mid- 
ler bliver  brugt  klogt  til  at  efterkomme  de 
behov  som  er  i  harmoni  med  kirkens 
storslåede  mission.  Som  et  middel  til  at 
spare  kirken  penge,  og  samtidig  øge  mu- 
ligheden for  at  arbejde  frivilligt,  er  vi  i 
gang  med  et  program,  hvorved  mange 
pensionerede  brødre  og  søstre  arbejder 
frivilligt  i  templerne  samt  i  kirkens  afdelin- 
ger og  på  kontorer.  Det  vil  måske  være  in- 
teressant for  jer  at  vide  at  antallet  af  frivil- 
ligt arbejdende  for  tiden  er  omkring  5000, 
hvilket  svarer  til  ca.  500  fuldtidsansatte, 
med  en  deraf  følgende  besparelse  for  kir- 
ken, i  lønninger,  pension,  sygepenge  og 
så  videre,  på  ca,  1 00  mil.  kroner  på  årsba- 
sis. Disse  dejlige  og  hengivne  mennesker 
udfører  perfekt  arbejde,  med  kærlighed  i 
deres  hjerter  til  fremgang  for  sagen. 

Nu  hvor  jeg  taler  om  kirkens  økonomi 
kan  jeg  personligt  give  mit  vidnesbyrd,  og 
jeg  gentager  Herrens  løfte,  som  han  i  for- 
dums tid  gav  gennem  profeten  Malakias, 
om  at  han  vil  åbne  Himmelens  sluser  for 
dem  der  ærligt  betaler  deres  tiende  og  of- 
ferydelser, og  at  de  vil  modtage  de  lovede 
velsignelser  i  en  sådan  grad  at  de  ikke  vil 
have  plads  nok  til  dem.  Enhver  ærlig  tien- 
debetaler kan  bære  vidnesbyrd  om  at 
Herren  holder  sit  løfte. 

Kirkens  storslåede  uddannelsesprog- 
ram har  fremgang.  Arbejdet  med  at  oplæ- 


re elever  gennem  seminar  og  institut- 
programmet udvides  stadig.  Ved  årets 
slutning  var  der  389.258  elever  indskre- 
vet i  seminarog  institut.  De  som  har  delta- 
get i  dette  program  kender  dets  enorme 
værdi.  Vi  vil  gerne  tilskynde  alle  som  har 
mulighed  for  det  til  at  drage  nytte  deraf.  Vi 
tøver  ikke  med  at  love  jer  at  jeres  kund- 
skab om  evangeliet  vil  blive  øget,  jeres  tro 
vil  blive  styrket  og  I  vil  knytte  vidunderlige 
kontakter  og  venskaber  med  mennesker 
som  jer  selv. 

Ind  imellem  spekulerer  jeg  på  den  sto- 
re tro  der  skulle  til  for  at  oversætte  og 
trykke  den  første  Mormons  Bog.  Der  blev 
trykt  5000  i  den  første  udgave,  der  udkom 
i  Palmyra  i  marts  1830.  I  de  sidste  år  er 
Mormons  Bog  trykt  i  mere  end  en  million 
eksemplarer,  foruden  at  enten  hele  eller 
en  del  af  bogen  er  trykt  i  67  forskellige 
sprog. 

Jeg  ønsker  at  læse  nogle  ord  fra  denne 
hellige  bog: 

„O,  gid  jeg  var  en  engel  og  kunne  få  mit 
hjertes  ønske  opfyldt,  så  jeg  kunne  gå  ud 
og  tale  som  Guds  basun  med  en  røst,  der 
kunne  få  jorden  til  at  skælve,  og  råbe  om- 
vendelse til  alle  folk"  (Alma  29:1). 

Vi  er  endnu  ikke  nået  dertil,  men  vi  har 
taget  et  kæmpeskridt  i  denne  retning. 
Mange  tusinder  af  jeres  brødre  rundt  om- 
kring i  dette  land  har  tilsluttet  sig  os  i  af- 
ten, gennem  radio  og  TV  —  denne  forun- 
derlige satellittransmission  som  kirken 
har  etableret.  På  denne  måde  kan  vi  for- 
kynde Herrens  ord  til  vort  folk  fra  kyst  til 
kyst,  til  Alaska  og  til  Hawaiiøerne.  Vi  ar- 
bejder til  stadighed  på  at  udvide  række- 
vidden af  disse  forunderlige  faciliteter. 

Og  nu  til  noget  andet:  Jeg  fik  det  privi- 
legium at  præsidere  over  den  150.  stav  i 
kirken,  som  blevoprettet  i  1945, 115  år  ef- 
ter at  kirken  blev  organiseret.  Nu,  mindre 
end  40  år  senere  er  der  1 .458  stave,  næ- 

„Kirken  er  aldrig 
gået  et  skridt  baglæns 

siden  den  blev 

organiseret  i  1830  —  og 

det  vil  den  heller  aldrig. 

Det  er  Mesterens  sag. 

Det  er  Guds  kirke. " 


sten  ti  gange  så  mange  Zions  stave.  Der 
blev  organiseret  378  nye  ward  og  grene  i 
1983,  hvilket  ved  årets  slutning  gav  et 
samlet  antal  på  næsten  14.000.  Det  er 
derfor  ikke  overraskende  at  vi  er  nødt  til  at 
bygge  så  mange  nye  bygninger  for  at  kun- 
ne rumme  de  sidste  dages  hellige  til  an- 
dagter og  belæringer. 

Alt  det  jeg  netop  har  talt  om  er  nær- 
mest statistik.  Det  kunne  stort  set  klassifi- 
ceres som  timeligt.  Men  vi  har  noget  om- 
end  endnu  vigtigere  i  tankerne,  og  det  er 
vort  folks  åndelige  livskvalitet. 

Vi  ved  at  der  kommer  et  stigende  antal 
til  vore  nadvermøder  for  der  at  forny  de- 
res pagter  med  Herren  og  påny  at  påtage 
sig  Kristi  navn.  Vi  ved  at  et  stigende  antal 
medlemmer  holder  deres  familieaftener 
og  tilbringer  en  del  af  hver  sabbat  sam- 
men med  familien,  hvor  de  lærer  om  Her- 
rens veje.  Vi  har  grund  til  at  tro  at  flere  og 
flere  beder  regelmæssigt  familiebøn.  Vi 
har  tillid  til  at  et  stigende  antal  læser  i 
skrifterne  og  henter  inspiration  derfra. 

I  løbet  af  de  sidste  måneder  har  jeg  haft 
mulighed  for  at  tale  med  63  mænd  og  kal- 
de dem  til  at  arbejde  som  missionspræsi- 
denter.  Dette  kan  man  ikke  gøre  uden  at 
blive  klar  over  hvilken  dyb  tro  dette  folk 
har  i  deres  hjerter.  Ægtemænd  og  hustru- 
er og  børn  er  villige  til  at  forlade  deres 


behagelige  hjem,  venner  og  bekendte  og 
dem  de  holder  af,  for  at  sige  ja,  når  kirken 
kalder  dem  til  tjeneste,  til  at  gå  ud  og  for- 
kynde Jesu  Kristi  evangelium. 

Brødre,  Herrens  arbejde  har  så  stor 
fremgang  som  nogen  sinde  i  historien,  og 
det  går  endnu  hurtigere.  Vi  gør  hver  især 
måske  vore  fejl,  men  dersom  vi  gør  dette 
vil  Gud  oprejse  andre  som  kan  overtage 
vores  plads,  for  han  vil  ikke  tillade  at  dette 
arbejde  mislykkes. 

Vi  kender  udmærket  de  historier  der 
går  om  at  værket  vil  forgå.  Da  Mormons 
Bog  blev  trykt  første  gang,  sagde  grove 
kritikere  at  den  snart  ville  blive  glemt.  Da 
problemerne  tog  til  i  Kirtland,  sagde  vore 
fjender  at  værket  ville  forgå.  Da  de  hellige 
blev  tvunget  til  at  forlade  Missouri,  sagde 
forfølgerne  at  kirken  snart  ville  gå  neden- 
om. Da  profeten  og  Hyrum  blev  dræbt  i 
Carthage,  sagde  deres  mordere  at  det 
var  enden  på  det  hele.  Da  vognene  i  feb- 
ruar 1846  krydsede  floden  i  Iowa  om  vin- 
teren, sagde  kirkensfjenderat  kirken  ikke 
ville  overleve.  Da  de  hellige  befandt  sig  i 
den  ensomme  dal,  da  græshopperne  åd 
deres  afgrøde,  var  der  endog  nogle  af  de 
hellige  der  var  ved  at  opgive  håbet. 

Men  værket  er  gået  fremad.  Kirken  er 
aldrig  gået  et  skridt  tilbage  siden  den  blev 
organiseret  i  1 830  —  og  det  vil  den  heller 
aldrig.  Det  er  Mesterens  sag.  Det  er  Guds 
kirke.  Det  er  hans  værk  der  er  oprettet  i 
disse  sidste  dage.  Det  er  den  lille  sten  der 
blev  revet  løs  fra  klippen,  dog  ikke  ved 
menneskehænder,  og  som  skal  rulle  frem 
og  opfylde  hele  jorden  (se  Daniel 
2:44-45).  Gud  velsigne  det  i  dets  store 
fremgang.  Og  må  vi  hver  især  blive  fundet 
trofaste  og  sande,  mens  vi  alle  gør  vores 
del  til  dets  fremgang,  beder  jeg  ydmygt 
om,  idet  jeg  efterlader  jer  mit  vidnesbyrd 
om  dets  sandhed  og  guddommelighed.  I 
Jesu  Kristi  navn.  Amen.  □ 

8.  april  1984 
MØDET  SØNDAG  FORMIDDAG 


Særlige  vidner  om  Kristus 


Præsident  Gordon  B.  Hinckley 
Andenrådgiver  i  Det  øverste  Præsidentskab 


Det  er  en  dejlig  dag.  Vi  er  i  april  og  det 
er  forår  på  dette  sted  på  jorden,  og  så  be- 
gynder naturen  påny  at  røre  på  sig.  Det  er 
snart  påske,  det  tidspunkt  hvor  den  krist- 
ne verden  mindes  Guds  Søns  opstandel- 
se fra  de  døde. 

Vi,  som  er  samlet  hertil  denne  storslåe- 
de generalkonference  i  Jesu  Kristi  Kirke 
af  Sidste  Dages  Hellige,  bærer  vidnes- 
byrd for  hele  verden  om  at  Jesus  er  Kri- 
stus, den  levende  Guds  levende  Søn,  om 
at  han  kom  til  jorden  i  tidernes  midte  og  er 
guddommelig  af  herkomst,  om  at  han  gik 
i  Palæstinas  gader,  hvor  han  forkyndte 
det  evige  evangeliums  sandheder,  hel- 
bredte syge,  oprejste  døde,  fik  blinde  til  at 
se  og  bragte  det  ufattelige  budskab  om 
Messias,  om  håb  til  alle  som  ville  høre,  at 
han  blev  pågrebet,  dømt  og  korsfæstet  på 
Golgata  af  onde  mennesker;  at  han  oprej- 
stes på  den  tredie  dag,  som  førstegrøden 
af  de  hensovede,  besejrede  døden  og 


gjorde  sig  til  herre  over  det  evige  liv;  såle- 
des at  „ligesom  alle  dør  i  Adam,  således 
skal  også  alle  levendegøres  i  Kristus"  (1 
Kor.  15:22);  at  han  og  hans  Fader,  den 
store  Elohim,  viste  sig  for  den  unge  mand, 
Joseph  Smith,  i  foråret  1 820  og  indvarsle- 
de denne  tidernes  fyldes  uddeling;  at  han 
står  som  overhoved  for  denne  kirke,  som 
bærer  hans  navn;  at  Guds  riges  herre- 
dømme hviler  på  hans  skuldre,  som  en 
opfyldelse  af  Esajas'  profeti,  og  at  hans 
navn  er  „Underfuld-Rådgiver,  Vældig- 
Gud,  Evigheds-Fader,  Fredsfyrste"  (Esa- 
jas 9:6). 

Jeg  bærer  mit  højtidelige  vidnesbyrd 
om  ham,  og  om  at  han  har  sin  særlige  og 
helt  bestemte  plads  i  Guds,  vor  evige  Fa- 
ders evige  plan.  Jeg  bærer  vidnesbyrd  om 
alt  dette,  ved  det  hellige  apostelskabs 
magt  og  myndighed,  som  jeg  har  fået 
overdraget. 

Hvis  Ånden  vil  vejlede  mig  til  det,  så  vil 

jeg  gerne  her  i  formiddag  sige  noget  om 
dette  vidunderlige  og  hellige  embede  i  det 
hellige  præstedømme  —  apostelembe- 
det. 

I  går  opretholdt  vi  to  af  vore  brødre  til 
denne  hellige  kaldelse,  hvorpå  de  blev  or- 
dineret til  at  sidde  i  De  tolv  apostles  Råd. 
Jeg  vil  gerne  bære  mit  vidnesbyrd  om  at 
de  er  udvalgt  og  kaldet  ved  profetiens  og 
åbenbaringens  ånd.  Der  er  bedt  meget 
angående  denne  sag.  Der  blev  samtalet 
med  præsident  Spencer  W.  Kimball,  Her- 
rens profet  i  vore  dage,  og  vi  fik  en  klar  ud- 
talelse fra  ham,  for  han  har  forretten  i  så- 
danne sager.  Vi  fik  en  klar  og  tydelig  til- 
kendegivelse —  jeg  foretrækker  at  kalde 
det  Helligåndens  hvisken  —  angående 
disse  to,  som  var  valgt  til  at  påtage  sig  dis- 
se allervigtigste  og  hellige  ansvar.  De 
som  er  kaldede  er  mænd  med  erfaring  i 
verden  og  i  kirken.  Det  er  lærde  mænd,  og 
de  har  opnået  store  resultater  i  deres  re- 
spektive professioner.  De  er  meget  af- 


holdte og  nyder  stor  anerkendelse  blandt 
deres  ligestillede  og  hos  mange  andre, 
fjern  og  nær,  som  beundrer  dem.  Men  det 
er  ikke  derfor  de  er  blevet  valgt. 

De  har  udført  et  bemærkelsesværdigt 
stykke  arbejde  i  kirken.  De  har  hver  især 
været  trofaste  og  aktive,  siden  deres 
drengeår.  De  har  begge  arbejdet  i  stavs- 
præsidentskaber.  De  har  hver  især  virket 
som  regionalrepræsentanter.  De  har  fun- 
geret i  mange  egenskaber  inden  for  kir- 
ken, og  de  har  udført  et  fortrinligt  stykke 
arbejde  i  hvert  enkelt  tilfælde.  Men  det  er 
ikke  derfor  de  er  kaldede. 

De  er  kaldet,  fordi  Herren  ønskede 
dem  i  dette  embede,  fordi  de  har  et  vid- 
nesbyrd om  hans  guddommelighed  og 
fordi  de  har  hævet  deres  røst  og  båret  vid- 
nesbyrd om  at  han  virkelig  lever. 

De  har  hver  især  stor  tro.  Når  de  er  or- 
dinerede i  det  hellige  apostelembede  og 
indsatte  som  medlemmer  i  De  tolvs  Råd, 
forventes  det  at  de  først  og  fremmest  hel- 


Præsident  Spencer  W.  Kimball,  i  midten,  synger  med  på  en  forsamlingssalme.  På  hans  venstre 
side  ses  præsident  Gordon  B,  Hinckley,  andenrådgiver  i  Det  øverste  Præsidentskab.  På  hans 
højre  side  står  D.  Arthur  Haycock,  hans  personlige  sekretær. 

liger  sig  arbejdet  i  deres  embede.  De  vil, 
frem  for  alle  andre  hensyn,  bruge  deres 
liv  på  det  ansvar  de  har  for  at  stå  som  sær- 
lige vidner  om  Kristi  navn  overalt  i  verden. 

Nogle  vil  måske  spørge  hvorfor  kirken 
har  kaldet  så  dygtige  mænd  bort  fra  deres 
profession  i  offentlig  tjeneste,  når  de  ud- 
fører så  meget  godt  hvor  de  nu  er?  Jeg 
ved  det  ikke.  Kirken  har  ikke  gjort  det. 
Herren  har  derimod  gjort  det  klart  at  det 
er  dem  der  skal  virke  som  hans  vidner. 
Der  findes  andre  veluddannede  og  højt 
kvalificerede  mænd,  som  kan  udføre 
hvad  de  to  tidligere  har  gjort.  Disse  to 
mænd  har  nu  modtaget  en  særlig  og  helt 
bestemt  kaldelse,  som  Herren,  der  ved 
bedre,  har  indsat  dem  i. 

Det  er  med  disse  mænd  som  med  alle 
os  andre,  det  er  mennesker.  De  har  deres 
stærke  sider  og  deres  svage  sider.  Men 
fra  nu  af  og  resten  af  deres  liv  skal  deres 
hovedinteresse  være  fremgangen  i  arbej- 


det for  Gud  her  på  jorden,  så  længe  de  for- 
bliver trofaste.  De  skal  nu  beskæftige  sig 
med  vor  Faders  børns  velbefindende,  bå- 
de dem  som  er  i  kirken  og  dem  som  står 
udenfor.  De  skal  gøre  alt  hvad  de  kan  for 
at  trøste  dem  der  sørger,  styrke  de  svage, 
opmuntre  dem  der  vakler,  gøre  sig  til  ven- 
ner med  de  venneløse,  give  de  fattige  næ- 
ring, velsigne  de  syge,  bære  deres  vid- 
nesbyrd —  ikke  kun  på  grund  af  tro,  men 
på  grund  af  en  sikker  kundskab  om  Guds 
Søn,  deres  ven  og  Mester,  hvis  tjenere  de 
er. 

Jeg  har  altid  syntes  at  det  var  bemær- 
kelsesværdigt at  der,  så  vidt  jeg  ved,  ikke 
findes  andre  kirker  som  har  apostle,  til 
trods  for  at  Herren  valgte  tolv  apostle  til  at 
hjælpe  sig  i  sit  arbejde  og  til  at  fortsætte 
efter  hans  død,  og  til  trods  for  at  Paulus, 
som  selv  var  apostel,  erklærede  at  kirken 
skulle  opbygges  „på  apostlenes  og  profe- 
ternes grundvold  med  Jesus  Kristus  selv 

som  hovedhjørnesten"  (Ef.  2:20).  De  har 
heller  ikke  embedet  som  halvfjerds,  til 
hvilket  der  er  kaldet  flere  mænd  under 
denne  konference.  Dette  er  på  samme 
måde  et  embede  der  medfører  ansvar  for 
at  bære  apostolsk  vidnesbyrd  i  Kristi 
navn. 

Selve  ordet  apostel  betyder  i  sin  oprin- 
delse bogstaveligt  „udsending".  Hvis  det 
skulle  defineres  som  „udsending  med 
særlig  myndighed  og  ansvar",  ville  det 
være  en  passende  beskrivelse  af  denne 
kaldelse  som  Herren  gav,  da  han  gik  på 
jorden,  og  som  gives  i  vor  tid. 

Lukas  skrev  om  Mesteren  „at  han  gik 
ud  i  bjergene  for  at  bede;  og  han  tilbragte 
natten  i  bøn  til  Gud. 

Da  det  blev  dag,  kaldte  han  sine  discip- 
le til  sig  og  udvalgte  tolv  af  dem,  som  han 
også  kaldte  apostle"  (Luk.  6:12-13). 

Det  er  betydningsfuld  for  mig  at  Herren 
først  valgte  dem  der  skulle  vandre  med 
ham,  efter  han  havde  bedt  hele  natten  an- 
gående denne  sag. 

Mattæus  skriver: 

„Han  kaldte  sine  tolv  disciple  til  sig  og 
gav  dem  magt  over  urene  ånder,  så  de 
kunne  uddrive  dem  og  helbrede  al  slags 
sygdom  og  svaghed  .  . . 

Disse  tolv  sendte  Jesus  ud  og  bød  dem 

På  jeres  vandring  skal  I  prædike  og  si- 
ge: .Himmeriget  er  kommet  nær!' 

Helbred  syge,  opvæk  døde,  rens  spe- 
dalske, uddriv  onde  ånder!  I  har  fået  det 
for  intet,  giv  det  for  intet .  . . 

Thi  det  er  ikke  jer,  som  taler,  men  jeres 
Faders  Ånd,  som  taler  gennem  jer"  (Matt. 
10:1,5,7,8,20). 

Dette  samme  apostelembede  blev 
oprettet  på  jorden  da  kirken  påny  blev 
etableret  i  denne  uddeling.  I  den  åbenba- 
ring som  kirkens  organisation  modtog  i 
april  1 830,  blev  Joseph  Smith  omtalt  som 


en  „der  blev  kaldet  af  Gud  og  ordineret  til 
en  Jesu  Kristi  apostel  og  den  første  æld- 
ste i  denne  kirke,  og  til  Oliver  Cowdery, 
som  også  blev  kaldet  til  at  være  en  Jesu 
Kristi  apostel  og  den  anden  ældste  i  den- 
ne kirke  og  ordineret  under  hans  hånd" 
(L&P  20:2-3). 

Brigham  Young  fortalte  noget  interes- 
sant i  forbindelse  med  organiseringen  af 
det  første  Tolvs  Kvorum  i  denne  uddeling. 
I  1834  var  en  gruppe  ledende  brødre  fra 
Ohio  på  rejse  til  Missouri  for  at  hjælpe  de- 
res medbrødre  der,  hvorpå  de  vendte  til- 
bage til  Ohio.  Det  var  en  lang  og  besvær- 
lig rejse,  som  for  det  meste  foregik  til 
fods.  Det  var  en  tid  med  store  prøvelser, 
og  Brigham  Young  sagde: 

„Da  vi  kom  tilbage  fra  Missouri,  sang 
min  bror,  Joseph  Young,  og  jeg  til  et  mø- 
de, efter  at  vi  havde  talt,  og  da  mødet  var 
forbi  sagde  bror  Joseph  Smith:  ,Kom  med 
mig  hjem.'  Vi  tog  med  ham  hjem  og  sang 
længe  for  ham  og  talte  med  ham.  Så  kom 
han  ind  på  emnet  om  de  tolv  og  halvfjerd- 
ser, for  første  gang  jeg  ved  af.  Han  sagde: 
, Brødre,  jeg  vil  kalde  tolv  apostle.  Jeg  tror 
vi  skal  samles  og  udvælge  tolv  apostle  og 
et  halvfjerdsernes  kvorum  blandt  dem 
som  har  været  heri  Zion.' .  .  .  „Den  sidste 
januar  eller  i  februar,  eller  omkring  den 
tid,  i  1835,"  sagde  præsident  Young, 
„holdt  vi  møder  hver  dag,  og  på  det  tids- 
punkt kaldte  bror  Joseph  tolv  apostle. 
Han  fik  en  åbenbaring  da  vi  sang  for  ham. 
De  som  kendte  ham  vidste  når  åbenba- 
rings ånd  kom  over  ham  og  han  var  under 
dens  indflydelse,  for  han  fik  et  helt  speci- 
elt ansigtsudtryk.  Han  talte  ved  åbenba- 
ringens ånd  og  underviste  i  rådet  ved  den, 
og  de  som  kendte  ham  kunne  med  det 
samme  se  det,  for  på  sådanne  tidspunk- 
ter var  hans  ansigt  særlig  klart  og  ligesom 
gennemsigtigt"  (Journal  of  Discourses, 
9:89). 

De  tre  vidnertil  Mormons  Bog  —  Oliver 
Cowdery,  David  Whitmer  og  Martin  Har- 
ris fik  overdraget  ansvaret  for  at  nomine- 
re de  første  medlemmer  af  De  Tolv  i  den- 
ne uddeling.  Da  de  var  valgt  blev  de  ind- 
kalt  til  et  møde  som  blev  afholdt  i  Kirtland 
den  27.  februar  1835.  Oliver  Cowdery  fun- 
gerede som  sekretær  til  dette  møde  og 
han  skrev  i  referatet: 

„Præsident  Smith  stillede  følgende 
spørgsmål: 

Hvilken  særlig  betydning  er  der  knyttet 
til  De  tolv  Apostles  kaldelse,  der  er  for- 
skellig fra  andres  kaldelser  eller  embeder 
i  kirken? 

Efter  spørgsmålet  var  diskuteret  af 
rådgiverne  Patten,  Young,  Smith  og 
McLellin,  afgjorde  præsident  Joseph 
Smith,  jun.  sagen  således: 

,Det  er  de  tolv  apostle,  som  er  kaldet  til 
embedet  som  omrejsende  højråd,  der 
skal  præsidere  over  de  helliges  menighe- 
der ude  blandt  nationerne,  hvor  der  ikke 
er  oprettet  noget  præsidentskab.  De  skal 


rejse  omkring  og  prædike  til  ikke-jøderne, 
indtil  Herren  befaler  dem  at  gå  til  jøderne. 
De  skal  have  nøglerne  til  dette  embede 
og  åbne  døren  til  himmeriget  for  alle  nati- 
oner og  prædike  evangeliet  til  hver  skab- 
ning. Dette  er  deres  apostelembedes 
magt,  myndighed  og  kraft' "  (Profeten  Jo- 
seph Smiths  Lærdomme,  s.  85-86). 

Som  nævnt  i  yderligere  åbenbaringer 
skal  de  arbejde  under  Det  øverste  Præsi- 
dentskabs ledelse  og  rejse  om  og  være 
„særlige  vidner  om  Kristi  navn  i  hele  ver- 
den" (L&P  107:23). 

Når  de  har  brug  for  hjælp  til  denne  pligt, 
skal  de  kalde  halvfjerdser  og  endnu  an- 
dre, som  forholdene  byder  det. 

Siden  arbejdet  blev  påbegyndt  i  denne 
uddeling,  har  84  mænd  virket  i  De  tolv 
apostles  Råd.  Ældste  Nelson  og  ældste 
Oaks  bliver  nr.  85  og  86  der  er  udnævnt, 
ordineret  og  indsat  til  denne  store  og  helli- 
ge mission,  som  det  vil  være  tilfældet  når 
dette  er  sket.  Jeg  vil  gerne,  efter  20  års 
virke  som  medlem  af  dette  enestående 

og  bemærkelsesværdige  kvorum,  vidne 
om  de  tolvs  broderskab,  deres  hengiven- 
hed, deres  tro,  deres  flid  og  deres  fanta- 
stiske arbejde  for  Guds  riges  fremgang. 

Jeg  vil  gerne  tale  om  noget  personligt 
et  øjeblik,  og  fortælle  jer  hvor  meget  jeg 
værdsætter  De  tolvs  Råd.  Det  er  nu  næ- 
sten tre  år  siden  jeg  blev  kaldet  til  at  være 
præsident  Kimballs  rådgiver  i  kirkens 
øverste  præsidentskab.  En  væsentlig  del 
af  denne  tid  har  jeg  i  al  ydmyghed  og  med 
ærefrygt  forsøgt  at  klare  et  stort  ansvar. 
Jeg  har  lært  noget  om  ensomhed,  om  be- 
kymring og  dyb  omsorg.  Jeg  har  oprigtigt 
bedt  om  ledelse  og  styrke  og  vejledning. 
Jeg  har  henvendt  mig  til  disse,  mine  kære 
brødre  i  De  tolvs  Råd,  og  de  har  frit  og 
gavmildt  ydet  mig  støtte,  hjælp  og  inspire- 
rede råd. 

Der  er  en  stærkt  enhed  i  kirkens  øver- 
ste præsidentskab.  Der  er  enhed  mellem 
præsidentskabet  og  De  Tolv,  fuldkom- 
men enhed.  Der  er  enhed  mellem  med- 
lemmerne i  De  halvfjerds  første  Kvorum 
og  Det  præsiderende  Biskopråd.  Jeg  ken- 
der en  del  til  denne  kirkes  historie,  og  jeg 
vil  ikke  tøve  med  at  sige  at  der  aldrig  har 
været  større  enhed  blandt  de  ledende  råd 
og  i  forholdet  mellem  disse  råd  indbyrdes, 
end  der  er  i  dag. 

Jeg  elsker  mine  brødre.  De  er  loyale, 
hver  og  en.  De  støtter.  De  reagerer  uden 
at  tøve  på  enhver  kaldelse,  uden  hensyn 
til  deres  personlige  bekvemmeligheder. 
De  er  Herrens,  Jesu  Kristi  sande  disciple. 
Og  nu,  når  disse  to  mænd  bliver  ordinere- 
de og  indsat,  vil  vi  atter  have  et  helt  kvo- 
rum. Vi  har  mistet  to  enestående  og  vid- 
underlige mænd,  ved  ældste  LeGrand  Ri- 
chards og  Ældste  Mark  E.  Petersens  død. 
Nu  er  der  kaldet  to  enestående  og  vid- 
underlige mænd  til  at  overtage  deres 
pladser.  De  er  kaldet  under  Herrens  le- 
delse og  får  støtte  gennem  kirkens  med- 


lemmers tro.  Værket  går  fremad  i  maje- 
stæt og  herlighed.  Riget  vokser,  støt  og 
roligt.  Overalt  i  verden  bliver  vidnesbyr- 
det styrket  i  kirkens  medlemmers  hjerter 
og  tilværelse. 

Det  er  heri  dette  riges  store  styrke  lig- 
ger. Det  er  den  solide,  oprigtige,  personli- 
ge overbevisning,  i  hjertet  hos  millioner  af 
sidste  dages  hellige,  som  bor  i  mange  lan- 
de og  taler  mange  forskellige  sprog.  Hver 
udgør  sin  del  af  et  stort  trossamfund.  Eth- 
vert trofast  medlem  ved  at  Gud,  vor  evige 
Fader  lever.  De  ved  alle  at  Jesus  er  Kri- 
stus, menneskehedens  Forløser  og  Frel- 
ser. De  kender  disse  store  fremhersken- 
de sandheder  på  grund  af  Helligåndens 
kraft,  som  bærer  personligt  vidnesbyrd  til 
dem. 

Vi  er  Gud  taknemmelig  for  hans  forun- 
derlige værk,  for  den  uransagelige  og  sik- 
re måde  hvorved  det  går  fremad. 

Jeg  påskønner  dybt  og  oprigtigt,  ikke 
alene  mine  brødres,  generalautoriteter- 
nes støtte,  men  også  den  støtte  vi  får  af 
de  mange  sidste  dages  hellige  her  og  ude 
omkring  i  verden.  Jeg  har  fornemmet  den 
i  jeres  bønner.  Jeg  er  klar  over  at  I  støtter 
os  med  hånd  og  hjerte.  Men  frem  for  alt 
takker  jeg  jer  inderligt  for  jeres  uselviske 
arbejde,  som  udføres  i  stor  tro  til  frem- 
gang for  Guds  værk,  og  som  hjælp  til  at 
hans  evige  formål,  med  hensyn  til  hans 
sønner  og  døtre,  kan  bringes  til  udførelse. 

Må  Gud  velsigne  jer  hver  især  hvor  I 
end  er.  Må  I  få  styrket  jeres  tro  mens  I  vir- 
ker i  retfærdighed.  Må  jeres  vidnesbyrd 
blive  endnu  stærkere,  når  I  drikker  af  den 
evige  sandheds  kilde.  Må  I  blive  velsignet 
i  pose  og  sæk,  når  I  sammen  med  Herren 
arbejder  oprigtigt  for  hans  store  rige.  Må 
Kristi  fred  forblive  evindeligt  i  jeres  hjer- 
ter og  i  jeres  hjem.  Dette  beder  jeg  yd- 
mygt om  i  hans  hellige  navn,  ja,  i  Jesu  Kri- 
sti navn.  Amen.  □ 

Kaldet  til  det  hellige  apostelembede 

Ældste  Russell  M.  Nelson 
De  tolv  apostles  Kvorum 


Aprilkonferencens  lørdagsmøde  1984 
har  i  mange  år  været  afmærket  på  vores 
kalender,  for  på  den  dato  ville  vores  ene- 
ste søn  være  gammel  nok  til  at  deltage  i 
generalkonferencens  præstedømmemø- 
de,  og  for  første  gang  komme  med  mig.  I 
aftes  blevdette  mål  vi  så  længe  har  ventet 
på,  til  virkelighed.  Kære  søskende,  vi  hav- 
de ingen  anelse  om  at  mit  navn  på  den 
dag  ville  blive  præsenteret  som  medlem 
af  De  tolvs  Kvorum. 

Eftersom  vi  intet  vidste,  så  vidste  vore 
børn  heller  ikke  noget.  Vore  gifte  døtre 
ringede  til  os  mellem  to  møder.  En  af  dem 
ventede  en  baby,  og  hun  sagde:  „Far  jeg 
blev  så  chokeret  over  bekendtgørelsen  at 
jeg  tror  at  jeg  er  ved  at  få  veer." 

Og  det  fik  hun,  så  præsident  Hinckley  i 
Det  øverste  Præsidentskab  får  en  lille  an- 
del i  at  have  hjulpet  et  af  vore  børnebørn 
til  verden.  Vort  22.  barnebarn  ankom  i  god 
behold  i  gåraftes! 

Jeg  er  blevet  grebet  af  mange  forskelli- 
ge følelser  siden  kaldet  kom,  som  vil  for- 


andre mit  liv.  Den  første  følelse  var  per- 
sonlig utilstrækkelighed.  Denne  følelse 
forstærkedes,  da  jeg  tænkte  på  ældste 
LeGrand  Richards  og  ældste  Mark  E.  Pe- 
tersens uforlignelige  styrke,  og  vi  fornem- 
mer stærkt  deres  fravær.  De  var  mine  kæ- 
re venner,  såvel  som  mine  respekterede 
ledere.  Og  når  jeg  så  ser  mig  omkring  og 
får  øje  på  de  stærke  ledere,  som  er  mere 
kvalificerede  og  dygtigere  end  jeg,  bliver 
jeg  virkelig  ydmyg  over  denne  kaldelse. 
Heldigvis  kan  min  tro  dække  over  disse 
følelser,  for  jeg  ved  at  de  ord  Nephi  sagde 
er  sande:  „Jeg  vil  gå  og  gøre  det,  som 
Herren  har  befalet,  thi  jeg  ved,  at  Herren 
ikke  giver  menneskene  nogen  befaling, 
uden  at  han  åbner  en  udvej  for  dem,  så  at 
de  kan  udføre  det,  som  han  har  befalet 
dem"  (1  Nephi  3:7).  Jeg  har  en  uforbehol- 
den tro  på  Herren  og  hans  profeter.  Jeg 
har  lært  ikke  at  spørge,  når  der  udstedes 
kaldelser  gennem  præstedømmeledel- 
sens inspirerede  kanaler,  men  at  modta- 
ge dem  med  iver. 

Forca.  20  år  siden  fik  to  medlemmer  af 
De  tolvs  Kvorum  tit  opgave  at  vælge  en  ny 
præsident  for  Bonneville  staven,  hvor  vi 
boede.  Det  var  ældsterne  Spencer  W. 
Kimball  og  LeGrand  Richards.  De  kaldte 
mig  til  at  være  stavspræsident.  Nu  skal 
jeg  ordineres  til  apostel  under  præsident 
Spencer  W.  Kimballs  hænder  og  overta- 
ge en  stol  efter  afdøde  ældste  LeGrand 
Richards. 

Jeg  føler  mig  forpligtet  fra  min  sjæls 
dyb.  Min  elskede  Dantzel  og  jeg  indgik 
første  gang  sådanne  pagter  i  Herrens 
tempel  for  mere  en  38  år  siden,  om  at  hel- 
lige vort  liv  i  Herrens  tjeneste.  I  dag  be- 
kræfter jeg  påny  dette  løfte  om  at  give  alt 
hvad  jeg  har  til  opbygningen  af  Guds  rige 
på  jorden. 

Jeg  har  accepteret  denne  kaldelse  og 
ved  at  det  ligeledes  vil  betyde  udfordrin- 
ger, ansvarsopgaver  og  at  jeg  vil  få  over- 
draget visse  nøgler,  samt  at  der  ligeledes 
vil  komme  modstand  fra  Satan,  men  jeg 


forpligter  mig  til  at  lægge  alt  mit  arbejde 
og  alle  mine  kræfter  i  det. 

Jeg  fyldes  med  taknemmelighed  og  på- 
skønnelse, når  jeg  tænker  på  mine  gode 
forældre  og  på  alle  mine  otte  pionerolde- 
forældre, som  blevomvendt  til  kirken  i  Eu- 
ropas tæt  befolkede  lande.  De  emigrere- 
de alle  otte  til  sidst  til  den  lille  by  Ephraim, 
Utah.  Jeg  ved  at  de  iagttager  begivenhe- 
derne i  dag  gennem  Himlens  vinduer. 

Jeg  skylder  min  kære  Dantzel  min  an- 
erkendelse såvel  som  min  evige  kærlig- 
hed. Hun  er  kilden  til  en  stadig  strøm  af 
nærende  kærlighed  i  vort  hjem.  Hendes 
ofre  er  imponerende  —  hun  har  bragt  vo- 
re ti  dejlige  børn  til  denne  verden,  under- 
vist og  oplært  dem,  samtidig  med  at  hun 
altid  har  støttet  mig,  uden  at  beklage  sig 
når  jeg  har  påtaget  mig  ansvar  i  kirken  og 
på  mit  arbejde.  Vi  elsker  vore  otte  sviger- 
sønner som  var  de  vore  egne,  og  jeg  er  så 
taknemmelig  for  tempelægteskabets  ub- 
rydelige bånd,  der  knytter  os  sammen 

for  evigt.  Vi  er  også  taknemmelige  for  dis- 
se kostbare  børnebørn  vi  allerede  har  og 
for  de  andre  der  er  på  vej. 

Som  det  forlød  kommer  jeg  fra  den  ki- 
rurgiske videnskab,  der  i  egentlig  for- 
stand er  barn  af  lægevidenskaben.  Jeg  er 
formet  gennem  disciplinens  strenge  lov 
—  ikke  menneskelove,  således  som  de 
mestres  af  vore  brødre  der  har  jura  som 
profession,  men  gennem  vor  guddomme- 
lige Skabers  evige  og  uforanderlige  love. 
Kirurgen  lærer  hurtigt  det  ubestridelige  i 
guddommelig  lov.  Han  ved  at  håb  og  øn- 
sker somme  tider  kun  er  urealistiske.  De 
ønskede  velsignelser  kan  vi  kun  få  gen- 
nem lydighed  mod  guddommelig  lov,  og 
ikke  på  nogen  anden  måde.  Mit  liv  har  ind- 
til nu  været  centreret  om  at  lære  disse 
love.  Kun  når  vi  kender  lovene  og  adlyder 
dem,  kan  vi  fortjene  de  velsignelser  vi  øn- 
sker os.  På  dette  punkt  er  der  ikke  megen 
forskel  på  fortid  og  fremtid.  Det  er  Her- 
rens uendelige  love,  og  de  lærdomme 
hans  apostle  fremsætter. 

Jeg  er  taknemmelig  for  mine  kolleger  i 
lægestanden,  som  har  tilladt  mig  at  hjæl- 
pe dem  med  at  tage  sig  af  deres  patien- 
ter, og  som  nu  fortsat  vil  tage  sig  af  dem. 
Deres  uselviske  tjenestegerninger  efter- 
kommer de  to  store  bud  om  at  elske  Gud 
og  vor  næste.  De  har  lært  at  den  der  er 
bedst  til  at  tjene  kan  udvise  størst  kærlig- 
hed. 

Jeg  støtter  Herrens  tjenere,  lige  fra 
Esajas  og  Ezekiel  til  Joseph  Smith  og 
Spencer  W.  Kimball.  Jeg  påskønner  dybt 
deres  tillid  til  mig.  Jeg  vil  gerne  udtrykke 
min  kærlighed  til  dem  og  til  hele  menne- 
skeheden som  de  tjener. 

Nu  forstår  jeg  fuldt  ud  at  kaldelsen  til 
det  hellige  apostelembede  går  ud  på  at 
vidne  for  verden  om  Herren  Jesu  Kristi 
guddommelighed.  Jeg  ved  at  frelsen  kon- 
centreres i  ham!  Englen  sagde  til  kong 


Benjamin:  „Frelse  var  og  er  og  skal  kom- 
me i  og  ved  Kristi,  Herren,  den  Almægti- 
ges, forsonende  blod"  (Mosiah  3:18). 

Profeten  Joseph  Smith  blev  spurgt: 
„Hvad  er  de  grundlæggende  principper  i 
jeres  religion?"  Han  svarede:  „De  grund- 
læggende principper  i  vores  religion  er 
apostlenes  og  profeternes  vidnesbyrd 
om  Jesus  Kristus,  om  at  han  døde,  blev 
begravet  og  opstod  på  den  tredie  dag,  at 
han  steg  op  til  Himlen,  og  alt  det  andet 
vedrørende  vores  religion  er  kun  tillæg  til 
dette"  {History  of  the  Church  3:30). 
Skabelsen  af  jorden  og  alt  hvad  der  er  på 
den,  nødvendigheden  ved  faldet,  som 
gjorde  at  menneskene  blev  til,  og  Herrens 
forsoning,  er  tre  fundamentale  punkter  i 
Guds  evige  plan.  Uden  dette  forsonende 
offer  ville  der  hverken  være  udødelighed 
eller  evigt  liv. 

Herrens  budskaber  er  det  gengivne  Je- 
su Kristi  evangelium,  og  det  administre- 
res af  den  kirke  der  bærer  hans  navn.  Han 
leder  alt  i  sin  kirke  gennem  præstedøm- 
mets magt  og  åbenbaring,  ved  hjælp  af 
profeter  som  forkynder  hans  lærdomme 
til  alle  mennesker  i  verden. 

Det  vidnesbyrd  jeg  bærer  er  kun  et  ek- 
ko af  de  vidnesbyrd  som  er  båret  af  de  84, 
som  tidligere  har  modtaget  denne  kaldel- 
se til  De  Tolv,  siden  foråret  1 820.  Jeg  ved 
at  Gud  Faderen  og  Sønnen  viste  sig,  for  at 
indvarsle  den  evige  sandhed  i  denne  sid- 
ste, store  uddeling.  Jeg  vidner  om  at  vi  er 
en  gren  af  israelitterne,  specielt  gennem 
Josefs  linie,  og  at  vi  ved  fødslen  har  fået 
retten  og  det  uomstødelige  ansvar  at  sør- 
ge for  at  berede  verden  til  Frelserens  an- 
det komme.  Hvorpå  utallige  folkemæng- 
der blandt  enhver  stamme,  ethvert  folk  og 
tungemål,  til  sidst  vil  tilslutte  sig  os  og  for- 
kynde at  Jesus  er  Kristus,  den  levende 
Guds  Søn.  Dette  bærer  jeg  højtideligt  vid- 
nesbyrd om.  I  Jesu  Kristi  navn.  Amen.  □ 

// 


Jeg  elsker  kirkens  søstre 


// 


Barbara  W.  Winder 
Præsidentindefor  hjælpe  foreningens  hovedbestyrelse 


Jeg  føler  meget  stor  ærefrygt.  Jeg  tror 
at  overværelsen  af  en  af  kirkens  general- 
konferencer og  møder  her  i  tabernaklet  er 
den  største  ære  og  det  største  privilegium 
man  kan  få.  Men  at  være  sammen  med 
profeten,  når  vi  ved  at  hans  helbred  ikke 
altid  gør  det  muligt  for  ham  at  være  sam- 
men med  os,  er  et  særligt  stort  privilegi- 
um og  en  særlig  glæde.  Og  jeg  er  blevet 
så  inspireret  af  at  høre  disse  store  lede- 
res ord  og  vil  gerne  udtrykke  min  taknem- 
melighed for  jer.  Præsident  Hinckleys  ta- 
le, hvor  han  bar  sit  vidnesbryd,  var  forun- 
derlig. 

Jeg  ved  at  det  ikke  kun  var  en  flyverej- 
se, der  bragte  min  mand,  præsident  Ric- 
hard Winder,  og  mig  hertil.  Min  mand  har 
været  missionspræsident  i  den  store  mis- 
sion, San  Diego  i  Californien,  og  vi  måtte 
lige  så  stille  smutte  afsted  for  at  komme  til 
konferencen  denne  weekend.  Jeg  har  et 
vidnesbyrd  om  de  åbenbaringer  og  den 
inspiration  Herren  giver.  Til  trods  for  den 
utilstrækkelighed  jeg  føler,  ved  jeg  at  Her- 


ren hjælper  os  og  sørger  for  at  hans  værk 
går  fremad. 

Ja,  jeg  er  den  samme  søster  Winder, 
mine  kære  ældste  og  missionærsøstre  i 
San  Diego.  Og  det  var  mig  der  for  mindre 
end  en  uge  siden  hjalp  jer  med  at  huske 
det  jeres  mor  havde  lært  jer  om  at  holde 
jeres  skjorter  pæne  hvide  og  nystrøgne, 
og  sørge  for  at  knapperne  var  syet  i,  og 
hvordan  I  skulle  bære  jeres  standardvær- 
ker med  jer.  Jeg  har  endnu  den  lille  hvide 
notesbog  hos  mig.  Jeg  er  den  samme  sø- 
ster Winder.  Og  for  bare  to  korte  år  siden 
var  jeg  også  den  samme  søster  Winder, 
og  da  sad  jeg  i  samråd  med  disse  storslå- 
ede søstre  som  I  hørte  i  går,  og  da  blev  jeg 
belært  og  instrueret  af  dem,  deres  besty- 
relser og  rådgivere,  mine  dygtige  lærere, 
og  mange  af  dem  har  været  mine  meget, 
meget  kære  venner.  Jeg  er  så  taknemme- 
lig for  dem,  og  for  de  mange  dejlige  brø- 
dre som  jeg  har  haft  anledning  til  at  betje- 
ne og  lære  af.  Hvor  jeg  dog  påskønner  jer. 

Vi  kvinder  følger  vore  præstedømmele- 

dere.  Jeg  kan  føle  at  jeg  er  blevet  under- 
vist af  dem  som  har  fulgt  denne  præste- 
dømmeledelse og  hjulpet  vore  dages 
kvinder  gennem  modgangstider,  så  de 
kunne  blive  omsorgsfulde  hustruer  og 
mødre,  trofaste  medlemmer  i  Herrens  ri- 
ge og  medlemmer  som  yder  deres  bidrag 
til  det  samfund  de  lever  i.  Det  er  en  styrke 
som  vore  sidste  dages  hellige  kvinder  kan 
modtage. 

Må  jeg  også  i  dag  udtrykke  min  tak- 
nemmelighed for  mine  og  for  min  mands 
forældre,  fordi  de  har  undervist  os  i  ret- 
færdige principper  og  været  værdige  eks- 
empler for  os.  Asfalten  føltes  hård  da  vo- 
res maskine  landede,  men  det  betød  ikke 
noget,  for  vore  fire  børn  stod  der  sammen 
med  deres  ægtefæller  og  vore  dejlige 
små  børnebørn,  så  jeg  kunne  se  at  vi  nu 
var  hjemme  igen.  Hvor  er  jeg  dog  taknem- 
melig for  deres  støtte. 

Jeg  vil  også  gerne  udtrykke  min  tak- 
nemmelighed for  min  mand,  som  jeg  har 
arbejdet  sammen  med  i  over  30  år  i  et  dej- 
ligt ægteskab.  Vi  blev  viet  i  Salt  Lake 
templet  og  beseglet  af  præsident  Harold 
B.  Lee.  Vi  har  også  indgået  pagter,  og  vi 
har  arbejdet  formålstjenligt  sammen  i  en- 
hed og  harmoni,  idet  vi  i  disse  år  har  støt- 
tet hinanden  i  vore  forskellige  kirkekaldel- 
ser og  opgaver.  Jeg  kunne  ikke  lade  være 
med  at  tænke  på  Paulus'  ord,  hvor  han  på- 
byder kirken  at  tjene  i  enhed  og  med  et 
formål,  og  lærte  os  at  alle  vore  lemmer 
skal  kunne  fungere,  for  at  hele  legemet 
kan  have  det  godt.  Det  er  det  samme  i  et 
ægteskab  og  i  en  familie,  hvor  alt  er  nødt 
til  at  fungere  sammen.  Jeg  synes  vi  fik 
nogle  dejlige  belæringer  i  går. 

Jeg  elsker  kirkens  søstre  og  jeg  tror  jeg 
vil  henvise  til  noget  fra  afsnit  84  i  Lære  og 
Pagter.  Der  står  også  at  legemet  har  brug 
for  alle  dets  lemmer,  så  alle  kan  opbyg- 
ges og  legemet  bevares  fuldkomment. 


Det  siges  også  at  legemet  (kirken)  har 
brug  for  hvert  medlem,  så  alle  kan  være 
med  til  at  bygge  op  og  systemet  kan  fun- 
gere perfekt.  Medlemmerne  i  Herrens  kir- 
ke i  dag  er  blevet  bedt  om  at  have  den 
samme  omsorg  for  hinanden  som  de  har 
for  sig  selv,  således  som  det  også  siges  i 
Paulus'  ord. 

Det  er  netop  det  jeg  føler  for  kirkens  sø- 
stre, denne  kærlighed  og  fornemmelse 
for  den  enkeltes  værdi.  Det  er  mit  største 
ønske  at  vi  må  forene  os  med  hinanden  og 
med  præstedømmet,  idet  vi  arbejder  på 
at  opbygge  Guds  rige  i  vore  dage,  og  på  at 
bringe  glæden  ved  evangeliet  ud  til  men- 
nesker der  har  så  hårdt  brug  for  det.  Dette 
er  Guds  rige.  Vi  har  et  stort  ansvar  for  at 
lade  andre  få  del  i  det.  Jeg  ved  at  Gud  le- 
ver og  at  han  elsker  os.  Og  det  er  mit  vid- 
nesbryd  til  jer,  og  jeg  lover  jer  at  jeg  vil  tje- 
ne jer,  i  Jesus  Kristi  navn.  Amen.  □ 

Det  enkle  i  evangeliets  sandheder 

Robert  L.  Simpson 
De  halvfjerds  første  Kvorum 


I  går  formiddag  fortalte  ældste  Durham 
om  en  murtegning  (grafiti)  med  en  iøjne- 
faldende tekst.  På  en  mur  i  Los  Angeles 
stod  følgende:  „Du  kan  godt  hente  mig  op 
nu,  Scotty.  Jeg  kan  ikke  se  tegn  på  intelli- 
genser hernede." 

Kære  søskende,  der  er  ubestridelige 
tegn  på  at  der  findes  intelligenser  herne- 
de, fordi  vor  himmelske  Fader  i  sin  god- 
hed har  fortalt  os  at  „Guds  herlighed  er  in- 
telligens eller  med  andre  ord:  Lys  og 
sandhed"  (L&P  93:36).  De,  som  accepte- 
rer og  efterlever  evangeliets  enkle  lys  og 
sandhed,  lever  virkelig  et  intelligent  liv. 
Og  det  er  netop  dette  emne,  lys  og  sand- 
hed i  sin  enkelhed  —  jeg  vil  tale  om  denne 
formiddag.  Jeg  blev  opmærksom  på  dette 
da  jeg  som  ung  missionær  arbejdede  un- 
der præsident  Matthew  Cowley,  der  se- 
nere blev  en  Herrens  apostel.  Han  lærte 
os  så  ofte  han  kunne  at:  „Jesu  Kristi  evan- 
gelium er  smukt  i  al  sin  enkelhed." 

Sandheden  i  denne  udtalelse  blev  atter 
præciseret  først  på  året,  da  nogle  i  vores 


familie  og  et  par  venner  havde  det  privile- 
gium at  gå  hvor  Jesus  gik.  Vi  var  fulde  af 
beundring  for  den  gamle  by,  Jerusalem. 
Hyrderne  gik  stadig  på  marken  og  vogte- 
de deres  hjorde  i  nærheden  af  Betlehem. 
Vi  gik  ad  de  samme  stier  på  Oliebjerget. 
Bagefter  rejste  vi  nordpå  og  betragtede 
det  fredfyldte  Galilæa.  Det  der  skete  her 
for  2000  år  siden,  fik  pludselig  en  stor  og 
ny  betydning,  når  vi  standsede  op  under- 
vejs og  læste  alle  de  skriftsteder  som  om- 
handlede dette  sted,  og  funderede  over 
dem. 

Det  „levende  vand",  som  Jesus  ved  Ja- 
kobsbrønden  fortalte  den  samaritanske 
kvinde  om,  blev  nærværende  og  virkeligt. 
(Se  Joh.  4:10). 

Vi  fik  tårer  i  øjnene,  da  vi  stod  i  Getse- 
mane  og  atter  tænkte  over  de  udødelige 
ord:  „Fader,  om  du  vil,  så  tag  denne  kalk 
fra  mig!  dog  ske  ikke  min  vilje,  men  din!" 
(Luk.  22:42). 

Vi  grundede  også  over  den  enkle,  men 
dybsindige  undervisning  på  Golgata:  „Fa- 

der!  tilgiv  dem;  thi  de  ved  ikke,  hvad  de 
gør"  (Luk.  23:34). 

Da  vi  stod  i  det  smukke  Galilæa,  for- 
undredes vi  over  den  enkelhed  i  hans  sæ- 
regne, men  meningsfyldte  invitation  til 
dem  han  kaldte.  „Kom  og  følg  mig,"  sag- 
de han  „så  vil  jeg  gøre  jer  til  menneskefi- 
skere" (Matt.  4:19). 

Disse  citater  var  typiske  for  Mesterlæ- 
reren —  han  som  belærte  om  den  rene  og 
jævne  sandhed,  i  et  ydmygt  sprog,  smukt 
og  enkelt. 

Denne  nye  opmærksomhed  på  Frelse- 
rens fortrinlige  undervisning  virkede  på 
ny  meget  overbevisende,  da  vi  var  i  Isra- 
el. Hvor  var  de  begreber  han  efterlod  os 
dog  enkle  og  rene.  Paulus  må  afgjort  have 
haft  det  samme  synspunkt,  da  han  skrev 
til  de  hellige  i  Korint:  „Thi  Gud  er  ikke  for- 
virringens, men  fredens  Gud"  (1  Kor. 
14:33). 

Jakob  sagde  det  på  en  anden  måde: 
„Men  visdommen  ovenfra  er  først  og 
fremmest  ren,  dernæst  fredelskende, 
mild,  hensynsfuld,  fyldt  med  barmhjertig- 
hed . .  ."(Jakobs  Brev  3:1 7). 

Ældste  Cowley  havde  sandelig  ret,  Je- 
su Kristi  evangelium  er  smukt  i  al  sin  en- 
kelhed. Det  er  så  enkelt  at  selv  et  primary- 
barn kan  få  en  god  idé  om  evangeliets 
grundprincipper  når  det  er  otte  år,  og  får 
det  privilegium  at  blive  døbt. 

Nogle  af  Frelserens  mest  betydnings- 
fulde lærdomme  koncentreredes  om 
børns  tro.  Tænk  blot  på  den  hændelse 
Mattæus  beskriver,  hvor  disciplene 
spurgte  Jesus:  „Hvem  er  mon  den  største 
i  Himmeriget?" 

Da  kaldte  han  på  et  lille  barn  . . .  (Jeg 
kan  næsten  se  Frelseren  for  mig,  kærligt 
tage  det  lille  barn  på  skødet  for  at  forstær- 
ke undervisningsøjeblikket). 

Derpå  svarede  han  dem:  „Sandelig  si- 
ger jeg  eder:  Hvis  I  ikke  vender  om  og  bli- 


ver som  små  børn,  kommer  I  slet  ikke  ind 
i  Himmeriget.  Den,  der  altså  vil  ydmyge 
sig  og  blive  som  dette  barn,  han  er  den 
største  i  Himmeriget"  (Matt.  18:1-4). 

Frelseren  har  utvivlsomt  haft  et  lille 
barns  uforbeholdne  tro  og  oprigtighed  i 
tankerne,  da  han  ved  denne  lejlighed  sva- 
rede sine  disciple. 

Måske  burde  vi  alle  lytte  til  vore  børn 
når  de  beder.  Jeg  husker  udmærket  æld- 
ste Monsons  tale  i  går.  Da  vores  datter, 
Christine  var  lille,  blev  hun  bedt  om  at  be- 
de familiebønnen  når  det  var  hendes  tur. 
Vi  bad  altid  i  familien  om  at  vi  måtte  være 
sunde.  Hun  havde  sværtved  at  sige  nogle 
af  ordene.  Hun  kunne  ikke  sige  „healthy" 
(sund)  og  det  blev  altid  til  „himmelske  Fa- 
der, vil  du  velsigne  os  at  vi  må  være  en 
wealthy(velhavende)familie".  Jeg  syntes 
det  lød  godt  nok  —  så  vi  lod  hende  bare 
fortsætte  på  den  måde  —  men  vor  him- 
melske Fader  vidste  hvad  hun  mente,  så 
vi  blev  ikke  velhavende. 

Den  kloge  og  ædle  profet  og  lærer, 
kong  Benjamin,  lærte  sit  folk  at  de  skulle 
„aflægge  det  naturlige  menneske  og  blive 
hellige  gennem  forsoningen  ved  den  Her- 
re Kristus."  Og  så  tilføjede  han  at  vi  skulle 
blive  „som  et  barn,  underdanig,  sagtmo- 
dig, ydmyg,  tålmodig,  fuld  af  kærlighed, 
villig  til  at  underkaste  (os)  alt  det,  Herren 
finder  tjenligt  at  pålægge  (os),  ligesom  et 
barn  underkaster  sig  sin  fader"  (Mosiah 
3:19). 

Vi  har  altid  lært  at  Jesu  Kristi  evangeli- 
um omfatter  al  sandhed,  hvor  som  helst 
den  findes.  Det  vil  også  sige  den  sandhed 
der  findes  i  videnskab.  Den  enkle  funda- 
mentale sandhed,  på  kemiens  og  fysi- 
kens områder,  har  altid  betaget  mig.  Der 
findes  for  eksmepel  den  enkle,  kemiske 
formel  for  vand,  H20.  Det  er  også  beta- 
gende at  Einstein  kunne  give  stof  til  vide- 
re tankevirksomhed  ved  sin  relativitetste- 

ori,  ved  den  enkle  ligning:  E  =  MC2.  Det 
viser  sig  næsten  altid  at  jo  nærmere  vi 
kommer  en  fundamental  sandhed,  jo  en- 
klere kan  den  udtrykkes. 

Det  bedste  eksempel  på  dette  i  religiøs 
sandhed,  er  måske  det  ofte  gentagne 
skriftsted  som  findes  i  Mose  Bog  i  Den  ko- 
stelige Perle,  hvor  Gud  i  en  meget  enkel 
sætning  formulerer  evighedens  totale 
formål:  „Thi  se,  dette  er  min  gerning  og 
herlighed  —  at  tilvejebringe  udødelighed 
og  evigt  liv  for  mennesket"  (Moses  1 :39). 

Tænk  bare,  kun  1 6  ord  skal  der  til  for  at 
sammenfatte  hele  planen  for  evig  frem- 
gang og  frelse.  Jeg  holder  af  det,  fordi  det 
er  sandt.  Denne  sætning  er  fundamental, 
den  gør  det  fuldstændigt  fornuftigt.  Der  er 
ingen  overflødige  ord;  det  er  et  fastslået 
mål,  hvorved  alle  kan  opnå  succes.  Alle 
vor  himmelske  Faders  børn  har  mulighed 
for  ophøjelse,  og  Gud  herliggøres  på  vej- 
en til  vores  succes. 


De  fleste  af  de  evige  sandheder  er  så 
enkelt  formuleret  at  ingen  kan  misforstå 
dem,  undtagen  måske  nogle  få,  som  på 
Jakobs  tid  „foragtede  ligefrem  tale  og 
slog  profeterne  ihjel  og  søgte  det,  som  de 
ikke  kunne  fatte"  (Jakobs  Bog  4:14). 

Prøv  et  øjeblik  at  tænke  på  følgende  en- 
kle evangeliesandheder,  som  jeg  har  om- 
formet, af  hensyn  til  tiden: 

Tiende  og  offerydelser  åbner  himme- 
lens sluser  og  giver  velsignelser  (se  Mal. 
3:10). 

Overholdelse  af  visdomsordet  sikrer 
os  et  bedre  helbred,  visdom  og  velbefin- 
dende (se  L&P  89). 

Alle  som  er  villige  til  at  bekende  deres 
synder  overfor  præstedømmet  og  derpå 
aflægge  dem,  kan  omvende  sig  fuldstæn- 
digt (se  L&P  58:43). 

„Er  nogen  iblandt  jer  syg,  skal  han  kal- 
de menighedens  ældster  til  sig"  (Jakobs 
Brev  5:14). 

Alle  som  omvender  sig,  bliver  døbt  og 
holder  ud  i  tro  kan  som  belønning  få  cele- 
stial  herlighed  (se  L&P  18:22). 

Paulus  erklærede  enkelt  og  bestemt: 
„En  Herre,  en  tro,  en  dåb"  (Ef.  4:5). 

Det  er  ikke  lykkedes  nogen  at  ændre 
disse  enkle  sandheder. 

Og  til  sidst  et  af  mine  yndlingsskriftste- 
der:  „Og  I  skal  forstå  sandheden,  og  sand- 
heden skal  frigøre  jer"  (Joh.  8:32). 

Alle  ønsker  at  være  fri  —  fri  for  skyld,  fri 
for  selviskhed,  fri  for  at  være  bundet  af 
dårlige  vaner.  Ja,  det  er  enddog  muligt  at 
opnå  politisk  frihed  ved  hjælp  af  de  enkle 
sandheder  i  Guds  plan. 

Men  alt  det  der  er  sagt  om  enkelhed  og 
jævnhed  ville  naturligvis  være  uden  be- 
tydning, hvis  ikke  det  endelige  resultat 
blev  glædeligt  og  tilfredsstillende  for  vor 
himmelske  Faders  børn.  Hvor  er  det  dej- 
ligt at  lægge  mærke  til  nydøbte  medlem- 
mer som  har  fattet  Ånden  —  at  se  dem  re- 
agere på  evangeliets  plan  og  høste  de  lov- 
ede velsignelser  gennem  deres  lydighed 
mod  de  enkle  lærdomme.  Det  ses  især  ty- 
deligt i  verdens  såkaldte  underudviklede 
områder. 

Kunne  jeg  dog  bare  tage  jer  med  til 
Cimbatore  i  Indien,  så  I  kunne  møde  de 
over  1 00  medlemmer  som  lever  under  de 
usleste  forhold.  De  ejer  næsten  intet  af 
denne  verdens  goder.  Visse  dage  har  de 
ikke  nok  mad.  De  har  kun  lidt  eller  ingen 
uddannelse,  men  deres  tilværelse  er 
ændret  til  det  bedre  på  meget  kort  tid,  ved 
hjælpaf  Jesu  Kristi  gengivne  evangelium. 
Deres  almene  sundhedstilstand  er  for- 
bedret; der  er  nu  flere  der  går  i  skole.  De 
synger  Zions  sange  med  begejstring,  og 
de  smiler  meget  mere  end  før.  De  har  fun- 
det håb.  Disse  fattige  mennesker  bliver 
undervist  i  de  enkle  sandheder  om  Frel- 
seren. Evangeliet  er  ikke  indviklet.  De  kan 
fatte  det  og  de  reagerer  på  det. 


..■:    ■  :  ■  :;  ■  ;;  ;■ 

Da  vi  for  nylig  havde  et  møde  med  dem 
i  et  lille  hus,  hvor  der  kun  er  et  værelse, 
(jeg  må  tilføje  med  et  rent  lergulv),  virkede 
de  så  ivrige  efter  at  lære.  De  nysgerrige 
naboer  kunne  ikke  modstå  fristelsen  til  at 
komme  nærmere  under  møderne.  De  kig- 
gede gennem  de  åbne  vinduer  og  gen- 
nem den  åbne  dør.  Det  var  imponerende 
at  se  kontrasten  mellem  dem  der  sad  ind- 
enfor og  dem  der  stod  og  kiggede  ind.  Det 
var  tydeligt  at  evangeliets  lærdomme  ik- 
ke alene  havde  påvirket  den  ånd  medlem- 
merne udstrålede,  men  også  sådan  noget 
som  personlig  hygiejne,  udseende,  per- 
sonlig indstilling,  og  ansigtsudtryk,  der  af- 
spejlede at  de  havde  fundet  noget  nyt 
som  var  smukt  i  al  sin  enkelhed. 

Kun  få  er  klare  over  de  rene,  kristne  tje- 
nestegerninger der  udføres  af  vore  missi- 
onærsøstre i  flygtningelejre  i  Thailand  og 
på  Philippinerne.  Disse  søstre  skulle  kun 
undervise  i  engelsk  og  vestens  kultur, 

„  Vores  forståelse  og  udlægning 

af  sandheden  må  altid  være  smuk 

i  al  sin  enkelthed. " 


men  deres  undervisning  rækker  længere, 
på  grund  af  den  rene  kærlighed  og  den 
hengivne  indstilling  de  har  til  disse  be- 
trængte mennesker. 

Der  fortælles  om  en  ung  flygtning  fra 
Cambodia,  der  var  interneret  i  Californi- 
en. Han  fandt  vej  til  en  af  vore  kirkebyg- 
ninger, fordi  han  så  at  kirkens  navneskilt 
foran  svarede  til  et  han  hver  dag  havde 
set  på  navneskiltene  på  de  søde  missio- 
nærsøstre som  underviste  ham  i  lejren. 
Folk  glemmer  ikke  så  nemt  små  vennetje- 
nester. Ren  kærlighed  nedbryder  alle 
skranker. 

Ja,  Ånden  giver  denne  kirke  lys.  Jeg 

kommer  i  tanker  om  et  dejligt  menneske 
der  for  nylig  er  omvendt  i  England.  Da  jeg 
bad  ham  fortælle  sin  omvendelseshisto- 
rie gjorde  han  det.  Han  fortalte  hvordan 
han  knælede  ned  i  sit  blomsterbed  en  lør- 
dag formiddag,  for  at  ordne  jorden  til  for- 
årssåning.  Pludselig  hørte  han  en  stem- 
me bag  sig  stille  det  enkle  spørgsmål: 

„Elsker  De  Herren?"  Han  sagde  at  han 
vendte  sig  om  og  var  helt  overbevist  om  at 
der  måtte  stå  en  engel.  I  stedet  så  han  to 
engle,  to  mormonmissionærer,  og  han 
svarede:  „Naturligvis  elsker  jeg  Herren. 
Kom  indenfor  så  kan  vi  tale  om  det."  Det 
var  ganske  enkelt  og  ægte.  Det  var  den 
samme  tilnærmelse  Frelseren  kunne  ha- 
ve brugt. 

En  ung  amerikansk  pige  der  boede  i 
Thaiwan,  syntes  for  ikke  så  længe  siden 
at  den  taxachauffør  hun  kørte  med,  kørte 
en  omvej  for  at  tjene  flere  penge.  Hun  gav 
luft  for  sine  følelser  i  vendinger  der  ikke 
var  til  at  tage  fejl  af,  men  den  unge  kinesi- 
ske chauffør  blev  tilsyneladende  såret 
over  beskyldningen,  for  han  standsede  bi- 
len, drejede  tændingsnøglen  om,  vendte 
sig  om  imod  hende  og  sagde  ganske  en- 
kelt: „Det  kunne  jeg  aldrig  gøre.  Jeg  er 
mormon."  Hun  følte  sig  fuldstændig  af- 
væbnet og  beroliget  over  hans  oprigtige 
udtalelse,  og  spurgte  hvad  en  mormon 
var.  Hun  må  have  fundet  ud  af  det,  efter- 
som hun  tilsluttede  sig  kirken  tre  uger  se- 
nere. Det  skete  alt  sammen  så  enkelt,  for- 
di der  var  involveret  et  ærligt  hjerte. 

Nephi  har  i  sin  beretning  om  apostlen 
Johannes'  mission  beskrevet  hans  lær- 
domme som  „tydelige  og  klare  og  aldeles 
ypperlige  og  lette  at  forstå  for  alle  menne- 
sker" (1  Nephi  1 4:23).  At  vores  forståelse 
og  udlægning  af  sandheden  altid  må  væ- 
re smuk  i  al  sin  enkelhed,  er  min  oprigtige 
bøn  for  enhver  af  os,  i  Jesu  Kristi,  vor  Frel- 
sers og  Forløsers  navn.  Amen.  □ 

Sandheden  i  praksis 


Biskop  J.  Richard  Clarke 
Andenrådgiver  i  Det  præsiderende  Biskopråd 


I  Johannes  Evangeliet  kan  vi  læse  den 
berømte  dialog  mellem  Pilatus  og  Jesus 
af  Nazaret.  Frelseren  var  en  gåde  for  ro- 
meren, som  spurgte:  „Er  du  ...  en  kon- 
ge?" og  Jesus  svarede:  „Dertil  er  jeg  født, 
og  dertil  er  jeg  kommen  til  verden,  at  jeg 
skal  vidne  om  sandheden  . .  ."  (Joh. 
18:37) 

Da  Pilatus  vendte  om  stillede  han  det 
spørgsmål  der  var  stillet  gennem  tiderne: 
„Hvad  er  sandhed?"  (Joh.  18:38).  Han 
ventede  ikke  på  svaret.  Jeg  tvivler  på  at 
han  forventede  svar.  Pilatus  var  klar  over 
at  „sandhed"  var  et  yndlingsemne  som 
var  blevet  debatteret  af  romerske  og  græ- 
ske filosoffer  i  århundreder.  Og  det  for- 
blev et  filosofisk  spørgsmål. 

Jeg  har  ikke  til  hensigt  i  dag  at  tale  om 
sandhed  som  noget  abstrakt.  Jeg  vil  tale 
om  sandheden  i  praksis.  Det  er  både  et 
princip  og  en  anvendelsesmulighed. 

Som  den  amerikanske  forfatter  Willi- 
am George  Jordan  1864-1928  belærte: 

„Sandhed  ...  er  loyalitet  overfor  det  vi 


ser  er  rigtigt;  det  er  mod  til  at  leve  vort  liv 
i  harmoni  med  vore  idealer.  Det  vil  altid 
være  en  magt. 

Sandhed  .  .  .  er  svært  fuldt  ud  at  define- 
re. Den  kan  ligesom  elektricitet  kun  for- 
klares ved  dens  tilkendegivelser.  Den  er 
sjælens  vejledning,  samvittighedens  vog- 
ter, rettens  endelige  prøvesten.  Sandhe- 
den er  det  åbenbarede  ideal,  men  den  er 
også  en  inspiration  til  at  realisere  dette 
ideal,  en  stadig  tilskyndelse  til  at  efterleve 
den"  (Power  and  Truth,  s.  3,  Deseret  Bo- 
ok, Salt  Lake  City,  1935). 

Vi  sidste  dages  hellige  har  forpligtet  os 
overfor  sandhedens  principper.  Vi  søger 
sandheden,  vi  tror  på  sandheden,  og  vi 
ved  at  „sandheden  skal  frigøre  os"  (se 
Joh.  8:32).  Hvis  vi  vil  være  ægte  disciple, 
må  der  være  harmoni  mellem  de  princip- 
per vi  håndhæver  og  de  sandheder  vi 
praktiserer. 

Vi  må  være  som  Ammons  folk  der  „ud- 
mærkede sig  . . .  ved  deres  nidkærhed  for 
Gud  og  ligeledes  for  menneskene;  thi  de 

var  fuldkommen  ærlige  og  oprigtige  i  alle 
ting,  og  de  var  standhaftige  i  troen  på 
Kristus,  ja  til  enden"  (Alma  27:27). 

Vore  sjæle  skal  ikke  bare  være  „kalke- 
de grave",  der  udvendigt  ser  kønne  ud, 
men  indvendig  er  fulde  af  dødningeben 
og  alskens  urenheder.  (Se  Matt.  23:27).  Vi 
må  ikke  nøjes  med  at  se  ud  som,  men  og- 
så være  det  som  Gud  forventer  af  sine 
sønner  og  døtre. 

Sandheden  i  praksis,  den  virkelige 
prøve  på  vores  forpligtelse,  viser  vi  på 
mange  måder  —  f.  eks.  ved  at  være  ærli- 
ge, retskaffne,  moralske  og  probable.  Jeg 
kan  især  godt  lide  probabel.  Det  er  taget 
fra  det  latinske  probus,  hvilket  betyder 
god,  og  probare  -  at  bevise,  at  give  udtryk 
for  og  bekræfte  sin  retskaffenhed.  Et 
menneske  som  kan  klare  at  være  proba- 
bel ved  selvdisciplin,  indtil  dette  er  blevet 
en  del  af  selve  dets  natur,  er  som  et  mo- 
ralsk kompas,  der  automatisk  peger  mod 
det  „sande  nord",  under  alle  forhold.  Et 
sådant  menneske  bestræber  sig  instink- 
tivt på  at  være  ærlig  og  handler  impulsivt 
rigtigt  uden  at  veje  om  det  giver  fordele  el- 
ler ulemper. 

„(En)  der  har  gjort  sandheden  til  sit 
motto,"  skrev  Jordan,  „passer  på  hvad 
han  siger,  prøver  at  være  nøjagtig,  han 
hverken  underdriver  eller  overdriver  .  . . 
Det  han  siger  giver  genlyd  af  oprigtighed, 
kendetegnet  på  ægte  guld  . . .  hans  løfter 
tæller  noget,  man  accepterer  dem,  lige 
så  meget  som  hans  underskrift,  man  ved 
at  uanset  hvor  meget  det  skal  koste  ham 
at  holde  ord  og  gøre  som  han  har  sagt,  så 
vil  han  gøre  det."  (Power  of  Truth,  s.  5). 

I  husker  måske  den  bemærkning  præ- 
sident N.  Eldon  Tanner  har  gjort  om  en 
ung  mand  der  kom  hen  til  ham  og  sagde: 
„Jeg  har  en  aftale  med  en  mand  om  at  jeg 
skal  betale  en  bestemt  sum  til  ham  hvert 
år.  Jeg  er  kommet  i  restance  og  kan  ikke 


klare  afdragene,  for  hvis  jeg  gør  det  bliver 
jeg  nødt  til  at  gå  fra  mit  hus.  Hvad  skal  jeg 
gøre?" 

Præsident  Tanner  så  på  ham  og  sagde: 
„Hold  din  aftale." 

„Også  selv  om  det  skal  koste  mig  mit 
hus?"  spurgte  manden. 

Præsident  Tanner  svarede:  „Jeg  taler 
ikke  om  dit  hus.  Jeg  taler  om  din  aftale;  og 
jeg  tror  at  din  hustru  hellere  vil  have  en 
mand  som  holder  ord,  imødekommer  sine 
forpligtelser,  og  gør  som  han  har  lovet,  og 
bo  i  en  lejlighed,  fremfor  at  have  et  hus  og 
en  mand  der  ikke  holder  sit  ord  og  sine  løf- 
ter." (Okt.  Conference  Report,  1966,  s. 
99). 

Jeg  oplevede  noget  interessant  for  et 
par  år  siden  da  jeg  var  her  til  generalkon- 
ference. Jeg  gik  ind  for  at  købe  nogle  va- 
rer i  ZCMI  (et  stort  indkøbscenter  i  Salt 
Lake  City)  og  ville  betale  med  en  check. 
Da  jeg  ikke  er  her  fra  staten  blev  jeg  sendt 
hen  til  kassen.  Damen  bad  om  at  se  legiti- 
mation. Jeg  trak  min  tegnebog  frem  og  fik 
fat  i  nogle  kreditkort.  Min  tempelanbefa- 
ling kom  af  vanvare  også  med.  Kasseda- 
men sagde:  „Den  der  er  god  nok."  Jeg 
spurgte:  „Hvad  er  godt  nok?"  Hun  sagde: 
„Din  tempelanbefaling,  den  gælder  da  ik- 
ke?" 

Jeg  sagde:  „Jo,  den  gør." 

Hun  sagde:  „Så  er  den  god  nok." 

Jeg  spekulerede  på  det  hele  vejen 
hjem.  Jeg  tænkte  på  at  det  måske  ville 
være  en  god  idé,  hvis  alle  vi  mormoner 
havde  vores  kreditkort.  En  mormon  med 
et  sådant  kort,  var  én  man  kunne  stole  på 
ville  holde  ord,  en  der  er  ærlig  overfor  sin 
arbejdsgiver  og  som  betaler  sine  regnin- 
ger til  tiden. 

Så  ville  vore  forretningsfolk  ikke  be- 
høve at  indgå  kompromisser  for  fortjene- 
stens skyld,  alle  kunne  med  stolthed  læg- 
ge navn  til  deres  handling.  Vi  ville  alle 

sammen  bestræbe  os  på  at  være  dygtige 
på  alle  måder.  Ville  det  ikke  være  herligt 
hvis  vi  kunne  være  et  særegent  folk, 
kendt  for  vores  ærlighed  og  det  gode  ar- 
bejde vi  udfører?  Mormonernes  standard 
for  retskaffenhed  burde  være  den  højest 
mulige  i  hele  verden,  for  vi  er  Guds  pagts- 
folk.  I  den  retning  har  Herren  ikke  gjort  no- 
gen undtagelse  forkultur,  race  eller  natio- 
nalitet. Han  forventer  at  alle  hans  hellige 
lever  i  henhold  til  evangeliets  standarder. 

Jeg  tror  at  med  enhver  sandhedslov  vi 
holder  følger  en  dyb  virkning.  Vores  ka- 
rakterstyrke er  et  indviklet  koordinerings- 
system som  støtter  os,  på  samme  måde 
som  et  dygtigt  ingeniørarbejde  støtter  en 
bro.  Enhver  afstivning,  søjle,  eller  binding 
bidrager  til  at  styrke  eller  svække  hele 
bygningsværket. 

Den  enkeltes  probabilitet  er  i  tråd  med 
hans  dyder  i  et  harmonisk  mønster,  mens 
den,  som  kun  er  ærlig  når  det  passer  hans 


tid  og  omstændigheder  aldrig  har  fuld- 
stændig balance. 

Den  tidligere  kommandant  i  USAs  ma- 
rinekorps, general  David  Shoup,  var  meg- 
et striks  med  hensyn  til  konsekvent  at  ef- 
terleve en  god  moral.  Engang  han  talte 
om  menige,  der  var  deres  hustruer  utro, 
sagde  han: 

„Det  er  ikke  selve  handlingen  ved  at 
begå  hor  der  bekymrer  mig  så  meget, 
men  så  at  sige  det  der  følger  med.  Det  væ- 
sentligste er  at  en  mand  som  på  en  eller 
anden  måde  kan  bortforklare  at  han  bry- 
der den  ed  han  aflagde  for  Gud  og  menne- 
sker, da  han  indgik  ægteskab,  også,  hvis 
han  ønsker  det  eller  er  underlagt  tilstræk- 
kelig pres,  vil  kunne  bortforklare  at  han 
bryder  den  ed  han  aflagde  da  han  blev  op- 
taget i  USAs  marinekorps.  En  mand  der 
kan  bedrage  sin  hustru  og  sine  børn  for  at 
efterkomme  sine  egne  lyster,  vil  i  den  sid- 
ste ende  også  kunne  bedrage  sit  land." 

Kære  søskende,  vore  gerninger  ligger 
ofte  under  vore  idealer,  men  vort  mål  bør 
gå  ud  over  vores  rækkevidde,  hvis  vi  vil 
hæve  os  til  en  højere  retskaffen  standard. 
Vi  har  alle  gamle  vaner  vi  må  af  med  og 
nye  vi  skal  danne.  Det  tager  afgjort  lang 
tid  at  blive  fuldkommen,  og  vi  vil  formo- 
dentlig ikke  nådet  helt  i  dette  liv.  Men  suc- 
ces skal  måles  efter  anstrengelser  og 
små  fremskridt,  indtil  vi  til  sidst  når  vore 
mål.  Den  amerikanske  journalist  og  essa- 
yist Norman  Cousins  (f.  1912),  beskriver 
retskaffenhed  som  „ingen  luxus  for  den 
gudfrygtige;  det  er  livets  brød  for  det  san- 
de menneske  ...  for  det  menneske  som 
ikke  forsøger  at  leve  længe,  men  at  for- 
bedre sin  ånds  kvalitet." 

Kærlighed  til  sandhed  og  udøvelse  af 
sandhed  læres  bedst  i  hjemmet.  Herren 
har  pålagt  forældrene  ansvaret  for  at  „læ- 
re deres  børn  at  bede  og  at  vandre  ret- 
skaffent for  Herren"  (L&P  68:28).  Og  end- 
videre: „Jeg  har  befalet  jer  at  opdrage  je- 
res børn  i  lys  og  sandhed"  (L&P  93:40),  for 


„lys  og  sandhed  skyr  den  onde" 
(L&P  93:37). 

Børn  lærer  kærlighed  til  sandheden  når 
de  ser  forældrene  praktisere  sandheden. 
De  lærer  at  efterligne  ædle  egenskaber. 
De  har  brug  for  konsekvente  forbilleder 
og  ikke  kun  snak.  Jeg  tror  at  noget  af  det 
vigtigste  forældre  kan  lære  deres  børn  er 
at  man  ikke  kan  praktisere  retskaffenhed 
og  ære  uden  det  har  sin  pris.  Det  kræver 
sædvanligvis  ofre  —  næsten  altid  ubelej- 
ligt og  ofte  vanskeligt. 

Med  præsident  Jeffrey  Holland  og 
hans  kære  datters,  Marys,  tilladelse  vil 
jeg  fortælle  deres  beretning,  som  indtraf 
for  nogle  år  siden.  Det  er  et  eksempel  på 
det  jeg  har  forsøgt  at  sige  i  dag  —  ikke 
sandhed  i  teorien,  men  sandhed  i  funkti- 
on. 

Bror  Holland  begynder: 

„En  aften  kom  jeg  temmelig  sent  fra  ar- 
bejde. Jeg  så  at  min  ni-årige  datter,  Mary, 
virkede  synligt  bedrøvet  .  .  .  Jeg  spurgte 
om  hun  havde  det  godt,  hun  nikkede,  men 

jeg  troede  ikke  rigtigt  på  hende.  Jeg  ven- 
tedetil  hun  skulle  i  seng.  Og  ganske  rigtigt 
kom  hun  lige  så  stille  ind  i  dagligstuen  og 
sagde:  ,Far,  jeg  vil  gerne  tale  med  dig.' 
Jeg  holdt  hende  i  hånden  og  da  vi  gik  ind 
i  hendes  værelse  begyndte  hun  at  græde. 

,Jeg  var  nede  i  Grand  Central  (et  stort 
varehus)  i  formiddag,  og  der  så  jeg  en 
pudderdåse  som  jeg  vidste  at  mor  godt 
kunne  lide.  Jeg  mente  at  den  var  alt  for 
dyr,  og  jeg  tog  den  i  hånden  bare  for  at  se 
den.'  Hendes  tårer  gjorde  det  svært  for 
hende  at  få  det  hele  sagt.  ,Den  faldt  ud  af 
hånden  på  mig  og  ned  på  gulvet.  Jeg  sam- 
lede den  hurtigt  op,  men  far,  spejlet  gik  i 
stykker.  Jeg  vidste  ikke  hvad  jeg  skulle 
gøre!  Jeg  havde  ikke  penge  nok  til  at  be- 
tale for  den  ...  og  jeg  var  helt  alene  . . . 
Jeg  lagde  den  tilbage  på  hylden  og  gik  ud 
af  butikken.  Åh,  far,  jeg  tror  jeg  har  været 
uærlig.'  Og  hun  græd  og  græd. 

Jeg  sad  med  min  lille  niårige  pige  i  mine 
arme.  Hendes  legeme  rystede,  mens  hun 
forsøgte  at  bortjage  syndens  smerte.  Hun 
sagde:  ,Jeg  kan  ikke  sove  og  jeg  kan  ikke 
spise  og  jeg  kan  ikke  bede  mine  bønner. 
Hvad  skal  jeg  gøre?  Jeg  kan  slet  ikke  få 
det  ud  af  mit  hoved.' 

Så  kom  hendes  mor  og  vi  talte  ud  om 
det  for  en  stund  den  aften.  Vi  fortalte  hen- 
de at  vi  var  meget,  meget  stolte  over  hen- 
des ærlighed ...  og  at  vi  var  blevet  skuffe- 
de hvis  hun  havde  kunnet  spise  eller  sove 
godt.  Jeg  fortalte  hende  at  pudderdåsen 
nok  ikke  kostede  for  meget  og  at  vi  kunne 
gå  tilbage  til  forretningen,  fortælle  om  vo- 
res problem  og  blive  enige  om  sammen  at 
betale  prisen.  Hvis  pudderdåsen  stadig 
var  der  (kunne  vi  måske)  købe  den  til  mor. 
Det  lille  revnede  spejl  kunne  så  være  en 
påmindelse,  så  længe  hun  havde  pudder- 
dåsen, om  at  hendes  lille  pige  var  fuld- 
stændig ærlig  og  følsom  for  Ånden  . . . 

Lidt  efter  lidt  holdt  Mary  op  med  at  græ- 


Jeg  tror  at  noget  af 
det  vigtigste  forældre  kan  lære 

deres  børn  er  at  man 

ikke  kan  praktisere  retskaffenhed 

og  ære  uden  det  har 

sin  pris.  Det  kræver 

sædvanligvis  ofre  —  næsten  altid 

ubelejligt  og  ofte  vanskeligt. 


de  og  hendes  lille  legeme  begyndte  at 
slappe  af,  og  så  sagde  hun:  ,Nu  tror  jeg 
godt  jeg  kan  bede  min  bøn.' " 

Vi  har  forsøgt  at  lære  vore  børn  at  sand- 
hed i  praksis  er  den  største  dyd.  Hvis  de 
kan  klare  dette  store  princip,  så  vil  alt  an- 
det falde  på  plads. 

Jesus  af  Nazaret  var  legemliggørelsen 
af  al  sandhed  og  det  bør  vi  vidne  om.  Vi 
kan  tale  om  vores  religion,  vi  kan  fortælle 
om  forunderlige  tilkendegivelser  og 
åbenbaringens  gaver  og  magter,  vi  kan 
have  høje  idealer  og  ædle  værdier,  men 
beviset  på  vor  forpligtelse  overfor  det  lig- 
ger i  vore  daglige  gerninger  under  livets 
omskiftelser. 

Lad  os  ligesom  Job,  der  oven  i  købet 
havde  det  yderst  svært,  indgå  pagt  såle- 
des: „Til  jeg  udånder,  opgiver  jeg  ikke  min 
uskyld. 

Jeg  hævder  min  ret,  jeg  slipper  den  ik- 
ke, ingen  af  mine  dage  piner  mit  sind." 
(Job  27:5-6). 

Salmisten  stiller  dette  spørgsmål: 
„Herre,  hvo  kan  gæste  dit  telt,  hvo  kan  bo 
på  dit  hellige  bjerg?"  (Salm.  15:1). 

Svaret  er:  „Den,  som  vandrer  fuldkom- 
men og  øver  ret,  taler  sandhed  af  sit  hjer- 
te" (Salm.  15:2). 

I  Jesu  Kristi  navn.  Amen.  □ 

Farisæeren  og  tolderen 


Ældste  Howard  W.  Hunter 
De  tolv  apostles  Kvorum 


Jeg  vil  gerne  henvise  til  en  af  Frelse- 
rens lignelser  som  står  i  Lukas  Evangeliet 
og  indledes  med  følgende: 

„Der  var  to  mænd,  som  gik  op  til  hellig- 
dommen for  at  bede;  den  ene  var  en  fari- 
sæer og  den  anden  en  tolder"  (Luk. 
18:10). 

Med  disse  ord  indledes  en  af  de  mange 
beretninger  som  Mesterlæreren  fortalte 
under  sin  3-årige  jordiske  mission.  Der 
findes  ingen  litteratur  på  højde  med  Kristi 
lignelser.  Hans  lærdomme  gjorde  lige  så 
stort  indtryk  på  hans  lyttere  dengang, 
som  de  gør  på  de  mennesker  som  i  vore 
dage  læser  hans  ord.  De  er  så  enkle  at 
selv  et  barn  kan  forstå  dem,  og  alligevel 
dybsindige  nok  til  vismanden  og  filosof- 
fen. De  sammenligninger  han  benyttede 
var  skildringer  af  menneskelivet  og  hver- 
dagshændelser som  enhver  der  lyttede 
kunne  forstå  —  sædemanden,  det  miste- 
de får,  en  kvinde  der  bager  brød,  figen- 
træet, den  barmhjertige  samaritaner,  den 
fortabte  søn. 


Det  virker  som  om  alle  de  lignelser 
Frelseren  fortalte  belærer  om  et  princip 
eller  giver  et  påbud  om  de  egenskaber, 
som  er  nødvendige  for  at  kvalificere  sig  til 
ophøjelse.  Nogle  af  disse  er  tro,  omven- 
delse, dåb,  udvikling  af  talenter,  tilgivel- 
se, stadig  godgørenhed,  at  være  en  dyg- 
tig forvalter,  kærlighed,  barmhjertighed 
og  lydighed.  Jesus  fortalte  sædvanligvis 
disse  lignelser  for  at  øge  kundskaben  hos 
mennesker  som  allerede  var  åndeligt 
oplyste,  især  disciplene,  skønt  de  somme 
tider  blev  henvendt  til  andre  mennesker 
og  forsamlinger. 

Den  lignelse  hvorfra  jeg  læste  det  før- 
ste skriftsted,  var  også  rettet  mod  andre 
end  netop  hans  disciple.  Selv  om  den 
handler  om  en  farisæer  og  en  tolder,  var 
den  ikke  kun  beregnet  for  farisæere  eller 
toldere,  men  til  gavn  for  de  selvretfærdi- 
ge, som  manglede  ydmyghedens  dyd  og 
som  påstod  at  selvretfærdigheden  kunne 
ophøje  dem.  I  denne  lignelse  siger  Frelse- 
ren kun  nogle  få  ord  og  alligevel  er  lektien 

tydelig.  Her  følger  hele  historien  som  Lu- 
kas har  berettet  den: 

„Der  var  to  mænd,  som  gik  op  til  hellig- 
dommen for  at  bede;  den  ene  var  en  fari- 
sæer, og  den  anden  en  tolder. 

Farisæeren  trådte  frem  og  bad  ved  sig 
selv  således:  ,Gud!  jeg  takker  dig,  fordi 
jeg  ikke  er  som  de  andre  mennesker,  røv- 
ere, uretfærdige,  ægteskabsbrydere,  og 
heller  ikke  som  denne  tolder. 

Jeg  faster  to  gange  om  ugen,  jeg  giver 
tiende  af  hele  min  indtægt,' 

Tolderen  derimod  stod  langt  borte  og 
ville  ikke  engang  løfte  sine  øjne  mod  Him- 
melen, men  slog  sig  for  sit  bryst  og  sagde: 
,Gud!  vær  mig  synder  nådig!' 

Jeg  siger  jer:  Han  gik  retfærdiggjort 
hjem  til  sit  hus,  men  den  anden  ikke:  Thi 
enhver,  som  ophøjer  sig  selv,  skal  ydmy- 
ges; men  den,  som  ydmyger  sig  selv,  skal 
ophøjes"  (Luk.  18:10-14). 

Denne  scene  er  tilsyneladende  hen- 


lagt til  templet  i  Jerusalem,  hvor  to  mænd 
var  kommet  for  at  bede,  på  den  tid  af  da- 
gen hvor  de  bad  deres  personlige  bønner. 
Det  er  interessant  at  Mesteren  valgte  en 
farisæer  og  en  tolder  til  historien,  idet  de 
repræsenterer  to  yderpunkter  indenfor 
jødesamfundets  religioner. 

Farisæerens  var  den  største  og  den 
der  havde  størst  indflydelse  af  de  tre  sek- 
ter indenfor  jødedommen  på  Kristitid.  Fa- 
risæerne var  religiøse  lægmænd  i  den  jø- 
diske stat.  De  kom  fra  de  lovkyndiges 
rækker  i  grækertiden  og  deres  religion  og 
politiske  parti  blev  førende.  Det  mest  ka- 
rakteristiske ved  farisæerne  var  deres 
lovlydighed  og  deres  lovmæssige  usmi- 
dighed. De  var  kendt  for  deres  nøjagtige 
udlægning  af  loven  og  deres  samvittig- 
hedsfulde efterlevelse  af  den  i  enhver  de- 
talje. Dette  gjorde  at  de  blev  kendt  som 
den  strengeste  jødiske  sekt,  med  hensyn 
til  at  overholde  deres  traditioner.  De  und- 

gik  dem  der  ikke  var  farisæere,  som  ure- 
ne, og  derfor  holdt  de  sig  fra  dem  de  be- 
tragtede som  tarvelige  mennesker. 

Paulus  var  farisæer,  søn  af  en  farisæer 
og  uddannet  hos  Gamaliel  som  også  var 
farisæer.  Han  erklærede  ved  tre  forskelli- 
ge lejligheder  at  han  var  medlem  af  sek- 
ten. Første  gang  var  da  han  var  under  an- 
klage, næste  gang  da  han  forsvarede  sig 
for  Agrippa  og  senere  da  han  skrev  til  Fi- 
lipperne.  Hans  uddannelse  som  farisæer 
gjorde  at  han  var  meget  yderliggående  i 
sin  hengivenhed  overfor  den  jødiske  lov, 
hvilket  viser  hvorfor  han  så  nidkært  for- 
fulgte de  kristne  før  sin  oplevelse  på  vejen 
til  Damaskus. 

Tolderne  indsamlede  skat  og  man  så 
ned  på  dem  med  foragt.  De  almindelige 
skatter,  som  f.  eks.  statsskatten,  blev  ind- 
samlet af  de  romerske  ledere,  men  told, 
som  betaltes  når  der  blev  transporteret 


varer,  blev  almindeligvis  indsamlet  af  jø- 
derne som  var  ansat  af  romerne.  Disse 
indsamlere,  eller  toldere,  tog  en  fortjene- 
ste til  sig  selv  under  deres  arbejde.  Deres 
landsmænd  havde  ikke  mere  tilovers  for 
dem  end  de  havde  for  tyve  og  røvere.  Er- 
hvervet i  sig  selv  blev  betragtet  som  no- 
get med  korruption  og  pengeafpresning 
og  tolderne  havde  ry  for  at  nogle  af  skatte- 
pengene gik  i  deres  egne  lommer. 

Jøderne  led  under  den  romerske  be- 
sættelse og  det  romerske  herredømme, 
og  de  betragtede  den  skat  de  betalte  som 
en  hyldest  til  Cæsar.  De  jøder  som  ind- 
samlede disse  penge  til  romerne  blev  be- 
tragtet som  usle  forræddere  der  lod  sig 
hyre  af  en  fremmed  magt.  Tolderne  og  de- 
res familier  blev  behandlet  med  en  sådan 
foragt  at  de  ikke  fik  lov  til  at  sidde  i  et  of- 
fentligt embede  eller  optræde  som  vidner 
i  en  jødisk  ret.  Vi  husker  at  Mattæus  var 
tolder,  og  at  han  indsamlede  skatter,  ind- 
til han  blev  kaldet  som  discipel,  og  han 
blev  naturligvis  også  foragtet  af  jøderne 
ligesom  de  andre  med  dette  erhverv. 

Kender  vi  disse  to  mænds  baggrund  — 
de  kom  fra  hver  sin  yderlighed  i  det  jødi- 
ske samfund  —  kan  vi  lettere  forstå  hvor- 
for Herren  benyttede  en  farisæer  og  en 
tolder  i  sin  lignelse,  og  hvorfor  de  bad  i 
templet  som  de  gjorde. 

Da  de  to  mænd  var  kommet  ind  i  temp- 
let stod  farisæeren  et  godt  stykke  fra  tol- 
deren, og  han  takkede  Gud  fordi  han  ikke 
var  „som  de  andre  mennesker,  røvere, 
uretfærdige,  ægteskabsbrydere"  og  som 
ikke  efterlevede  lovens  bud,  „heller  ikke 
som  denne  tolder",  sagde  han.  (Luk. 
18:11).  Selv  om  han  bad  som  en  tak  til 
Gud,  koncentrerede  han  sine  tanker  om 
sig  selv  og  sin  selvretfærdighed.  Som  en 
retfærdiggørelse  tilføjede  han:  „Jeg  fa- 
ster to  gange  om  ugen,  jeg  giver  tiende  af 
hele  min  indtægt"  (Luk.  18:12).  Han  bad 

ikke  i  taknemmelighed,  men  i  hovmod. 
Denne  farisæers  hovmodige  ånd  og  stolt- 
hed er  ikke  så  forskellig  fra  Rabbi  Simeon 
ben  Jochais,  som  omtales  i  Talmud  og 
som  sagde:  „Hvis  der  kun  var  tredive  ret- 
færdige mænd  i  verden,  ville  jeg  og  min 
søn  være  to  af  dem;  hvis  der  kun  var  tyve, 
ville  jeg  og  min  søn  være  blandt  dem;  og 
hvis  der  kun  var  ti,  ville  jeg  og  min  søn  væ- 
re med;  og  hvis  der  kun  var  fem,  ville  jeg 
og  min  søn  være  mellem  de  fem;  og  hvis 
der  kun  var  to,  ville  det  være  mig  og  min 
søn;  og  hvis  der  kun  var  én,  ville  det  være 
mig."  (Bereshith  Rabba,  s.  35,  bind  34). 

Tolderen  stod  et  stykke  borte,  nedtyn- 
get af  sine  misgerninger,  i  bevidstheden 
om  sine  synder  og  sin  uværdighed  til  at 
stå  frem  for  Gud,  og  han  havde  blikket  ret- 
tet mod  jorden  og  „ville  ikke  engang  løfte 
sine  øjne  mod  Himmelen"  da  han  bad. 
(Luk.  18:13).  I  sin  nød  slog  han  sig  for  bry- 
stet og  bad:  „Gud!  vær  mig  synder  nå- 
dig!" (Luk.  18:13). 


Findes  der  nogen  større  kontrast  mel- 
lem to  menneskers  bønner?  Farisæeren 
havde  stillet  sig  for  sig  selv,  fordi  han  syn- 
tes han  var  bedre  end  andre  mennesker, 
som  han  betragtede  som  almindelige. 
Tolderen  stod  også  langt  væk,  men  det 
var  fordi  han  følte  sig  uværdig.  Farisæe- 
ren tænkte  ikke  på  andre  end  sig  selv  og 
betragtede  alle  andre  som  syndere,  hvor- 
imod tolderen  betragtede  alle  andre  som 
retfærdige  i  sammenligning  med  sig  selv, 
en  synder.  Farisæeren  bad  ikke  Gud  om 
noget,  men  stolede  på  sin  selvretfærdig- 
hed. Tolderen  tryglede  Gud  om  nåde  og 
tilgivelse  for  sine  synder. 

Jesus  fortsætter  historien  med  at  sige: 
„Jeg  siger  jer:  Han",  idet  han  henviser  til 
tolderen  den  foragtede  skatteopkræver 
„gik  retfærdiggjort  hjem  til  sit  hus,  men 
den  anden  ikke"  (Luk.  18:14).  Herren  sag- 
de med  andre  ord  at  han  var  frikendt,  til- 
givet eller  retfærdiggjort. 

Denne  udtalelse  giver  en  vis  mening  til 

det,  Frelseren  sagde  ved  en  anden  lejlig- 
hed: 

„Thi  jeg  siger  jer:  hvis  jeres  retfærdig- 
hed ikke  overgår  de  skriftkloges  og  fari- 
sæernes, kommer  I  slet  ikke  ind  i  Himme- 
riget" (Matt.  5:20). 

Mesteren  slutter  derpå  lignelsen  med 
disse  ord:  „Thi  enhver,  som  ophøjer  sig 
selv,  skal  ydmyges;  men  den,  som  ydmy- 
ger sig  selv,  skal  ophøjes"  (Luk.  18:14). 
Det  er  næsten  de  samme  ord  som  han  si- 
ger hjemme  hos  en  ledende  farisæer  (se 
Luk.  14:11). 

Ydmyghed  er  en  gudfrygtig  egenskab 
som  virkelige  hellige  er  i  besiddelse  af. 
Det  er  nemt  at  forstå  hvorfor  en  stolt 
mand  dumper.  Han  er  tilfreds  med  kun  at 
stole  på  sig  selv.  Det  ses  tydeligt  hos  dem 
der  søger  social  position,  eller  skubber 
andre  til  side  for  at  opnå  en  position  ind- 
enfor forretningslivet,  regeringen,  uddan- 
nelse, sport  eller  andet.  Vi  bør  være  ægte 
interesserede    i    andres   succes.    Den 


stolte  fjerner  sig  fra  Gud,  og  når  han  gør 
det  lever  han  ikke  længere  i  lyset.  Apost- 
len Peter  har  sagt  følgende:  „Ifør  jer  alle 
ydmyghed  overfor  hverandre;  thi  ,Gud 
står  de  hovmodige  imod,  men  de  ydmyge 
giver  han  nåde.' 

Så  ydmyg  jer  da  under  Guds  vældige 
hånd,  så  han  til  sin  tid  kan  ophøje  jer"  (1 
Peter  5:5-6). 

Lige  fra  tidernes  begyndelse  har  der 
været  mennesker  der  var  stolte  og  andre 
som  fulgte  den  guddommelige  advarsel 
om  at  være  ydmyge.  Historien  vidner  om 
at  de  der  har  ophøjet  sig  selv  er  blevet  be- 
skæmmet, mens  de  ydmyge  er  blevet  op- 
højet. 

I  hverdagslivets  travlhed  er  der  både 
farisæere  og  toldere.  Det  kunne  være  at 
én  af  dem  bærer  vort  navn. 

Må  Herren  velsigne  os,  mens  vi  be- 
stræber os  på  at  forstå  og  følge  hans  lær- 
domme. Det  er  min  bøn  i  hans  hellige 
navn.  Amen.  □ 

8.  april  1984 
MØDET  SØNDAG  EFTERMIDDAG 


Den  storslåede  åbenbaring 
ved  Palmyra 

Ældste  James  E.  Faust 
De  tolv  apostles  Kvorum 


Jeg  byder  alle  de  nye  generalautorite- 
ter velkommen.  Jeg  glæder  mig  over  at 
ældste  Oaks  og  ældste  Nelson  er  kaldet 
til  De  tolv  apostles  Råd.  Bror  Nelson  har 
berørt  mit  hjerte  dybere  end  noget  andet 
menneske.  Han  har  holdt  mit  hjerte  i  sine 
hænder,  har  skåret  i  det  og  syet  otte  ve- 
ner ind  i  det.  Han  og  Herren  har  bogstave- 
lig talt  givet  mig  et  nyt  hjerte.  Og  dette 
hjerte  er  fyldt  med  kærlighed  til  ham  og  til 
bror  Oaks  og  til  jer  allesammen. 

For  mange  år  siden  besøgte  jeg  for  før- 
ste gang  det  lille  skovområde  med  den 
overordentlig  skønne  natur,  i  nærheden 
af  Palmyra,  i  staten  New  York.  Dette  om- 
råde er  af  medlemmerne  af  Jesu  Kristi 
Kirke  af  Sidste  Dages  Hellige  kendt  som 
Den  hellige  Lund.  Den  dag  vi  besøgte  om- 
rådet, fløj  bierne  fra  den  ene  markblomst 
til  den  anden,  mens  bladene  på  de  store 


træer  raslede  for  de  milde  vinde.  Det  er  et 
sted  hvor  der  er  fuldkommen  fred  og  op- 
højet ro.  Det  var  ikke  svært  at  tro  på  at 
Himlene  her  blev  åbnede  og  at  den  stor- 
slåede åbenbaring  fandt  sted  her. 

Jeg  henviser  til  den  ærefrygtindgyden- 
de oplevelse  som  Joseph  Smith  havde  da 
han  så  Gud  Faderen  og  hans  Søn,  Jesus 
Kristus,  i  foråret  1 820.  Joseph  Smith  ople- 
vede ingen  mere  strålende  og  omstridt 
begivenhed,  eller  noget  vigtigere  i  sit  livs 
historie,  end  den  åbenbaring  han  fik.  Det 
er  muligvis  den  mest  enestående  begi- 
venhed på  jorden  siden  Kristi  opstandel- 
se. De  som  ikke  tror  på  at  dette  fandt  sted, 
finder  det  vanskeligt  at  bortforklare.  Der 
er  sket  alt  for  meget  siden  den  gang  til  at 
man  konsekvent  kan  benægte  at  det  har 
fundet  sted.  Nogle  år  senere,  mens  Jo- 
seph endnu  var  under  indtryk  af  det  han 


125 


oplevede,  sagde  han:  „Hvis  jeg  ikke  hav- 
de oplevet  det  jeg  har,  ville  jeg  ikke  selv 
have  vidst  det"  (MilennialStar,  nov.  1844, 
s.  93). 

Den  unge  Joseph  Smith,  som  den  gang 
var  14  år,  boede  sammen  med  sin  familie 
i  nærheden  af  Palmyra,  i  staten  New 
York.  I  foråret  1820  var  Joseph,  ligesom 
så  mange  andre,  påvirket  af  den  religiøse 
spænding  i  sin  tid.  Han  ønskede  selv  at 
kende  sandheden,  og  derfor  følte  han  sig 
tilskyndet  af  det  han  læste  i  Jakobs  Brev, 
hvorpå  han  knælede  helt  alene  og  bad  en 
brændende  bøn  i  den  smukke  lund,  som 
ikke  lå  langt  fra  hans  hjem.  Han  blev  først 
overvældet  af  „et  virkeligt  væsens  magt 
fra  den  usynlige  verden"  (Joseph  Smiths 
skrivelser  2:16).  I  sine  anstrengelser  for 
at  befri  sig,  anvendte  han  alle  sine  kræf- 
ter, idet  han  påkaldte  Gud  og  bad  ham  bli- 


ve befriet  for  denne  forfærdelige,  djævel- 
ske magt.  Om  dette  har  han  sagt:  „I  dette 
forfærdelige  øjeblik  så  jeg  en  lyssøjle  lige 
over  mit  hoved,  stærkere  end  solens 
glans,  og  den  dalede  gradvis  ned,  indtil 
den  hvilede  på  mig. 

Ikke  så  snart  havde  den  vist  sig,  førend 
jeg  følte  mig  befriet  fra  den  fjende,  som 
holdt  mig  bunden.  Da  lyset  hvilede  på 
mig,  så  jeg  to  personer,  hvis  glans  og  her- 
lighed trodser  enhver  beskrivelse,  ståen- 
de over  mig  i  luften.  Den  ene  af  dem  talte 
til  mig,  kaldte  mig  ved  navn  og  sagde,  idet 
han  pegede  på  den  anden:  Denne  er  min 
elskede  Søn.  Hør  ham!"  (Joseph  Smiths 
skrivelser  2:16-17). 

Det  budskab  Joseph  fik  fra  Faderen  og 
Sønnen  var  den  fulde  sandhed,  som  ikke 
fandtes  på  jorden,  og  at  han  ikke  skulle  til- 
slutte sig  nogle  af  de  religioner  der  fand- 

Ældste  Russell  M.  Nelson,  der  blev  opretholdt  som  nyt  medlem  af  De  tolvs  Kvorum,  til  venstre, 
sammen  med  medlemmer  af  kvorummet,  ældste  Neal  A.  Maxwell  og  James  E.  Faust. 


126 


tes  på  den  tid,  samt  meget  andet  af  over- 
ordentlig betydning,  som  ikke  blev  skre- 
vet ned. 

Joseph  beretter:  „Meget  andet  sagde 
han  til  mig,  som  jeg  ikke  nu  kan  skrive" 
(Joseph  Smiths  skrivelser  2:20).  Joseph 
blev  tilsyneladende  overvældet  af  begiv- 
enheden og  de  instruktioner  han  modtog. 
Joseph  fortalte  snart  om  den  vidunderlige 
oplevelse  han  havde  haft  til  mennesker 
udenfor  sin  familie.  Som  følge  deraf  blev 
han  offer  for  latterliggørelse,  foragt  og 
selv  had.  Hans  mor,  Lucy  Mack  Smith  for- 
tæller at  Joseph,  efter  denne  første  åben- 
baring „og  indtil  den  21.  sep.  1823,  som 
sædvanlig  fortsatte  med  at  arbejde  for  sin 
far,  og  at  der  ikke  skete  noget  af  særlig 
betydning  i  denne  periode  —  skønt  andre 
overbeviste  kristne  gik  imod  ham  og  for- 
fulgte ham  på  mange  forskellige  måder" 
(Historyof  Joseph  Smith  by  His  Mother,  s. 
74.  Redigeret  af  Preston  Nibley,  Bookc- 
raft,  Salt  Lake  City,  1958).  Joseph  blev 
forfulgt  af  fordomme  og  had  lige  til  sin 
martyrdød. 

Om  dette  har  Joseph  selv  sagt:  „Jeg 
havde  virkelig  set  et  lys,  og  midt  i  det  lys 
så  jeg  to  personer,  og  de  talte  virkelig  til 
mig,  og  selv  om  jeg  blev  hadet  og  forfulgt, 
fordi  jeg  sagde,  at  jeg  havde  set  et  syn, 
var  det  alligevel  sandt;  og  medens  de  for- 
fulgte og  smædede  mig  og  talte  allehån- 
de ondt  om  mig,  uforskyldt,  fordi  jeg  sag- 
de det,  følte  jeg  mig  drevet  til  at  sige  i  mit 
hjerte:  Hvorfor  forfølge  mig,  fordi  jeg  si- 
ger sandheden?  Jeg  har  virkelig  set  et  syn 
...  jeg  vidste  det,  og  jeg  vidste,  at  Gud 
vidste  det,  og  jeg  kunne  ikke  fornægte 
det,  og  jeg  vovede  heller  ikke  at  gøre  det. 
Thi  jeg  vidste  i  det  mindste,  at  ved  at  gøre 
så,  ville  jeg  forsynde  mig  imod  Gud  og 
komme  under  fordømmelse"  (Joseph 
Smiths  skrivelser  2:25). 

Der  findes  adskillige  andre  beretninger 


om  den  storslåede  åbenbaring  Joseph 
Smith  fik  i  nærheden  af  Palmyra.  Profeten 
har  skrevet  om  det  til  venner  og  bekendte 
før  sin  død,  og  nogle  har  på  forskellige 
tidspunkter  hørt  profeten  fortælle  om  sin 
første  åbenbaring.  Disse  beretninger  be- 
kræfter den  første  åbenbaring  som  Jo- 
seph Smith  selv  har  nedskrevet  dem.  I 
profetens  og  hans  mors,  Lucy  Mack 
Smiths  beretninger  findes  der  også  meg- 
en historisk  baggrund,  som  er  blevet  be- 
kræftet fra  anden  kilde,  som  værende  nøj- 
agtig. Profeten  henviser  f.  eks.  i  sin  skrift- 
lige beretning  om  den  første  åbenbaring, 
til  den  religiøse  spænding  der  var  i  områ- 
det hvor  familien  Smith  boede  på  den  tid. 
Brigham  Young  har  blandt  andre  bekræf- 
tet dette:  „Jeg  husker  udmærket  den  re- 
formation der  fandt  sted  i  landet  blandt 
forskellige  kristne  dominanter  —  bapti- 
sterne, metodisterne,  presbyterianerne 

og  andre,  da  Joseph  Smith  var  dreng" 
(Journal  of  Discourses,  12:67). 

Tre  år  efter  åbenbaringen  ved  Palmyra 
kom  englen  Moroni.  Joseph  modtog  se- 
nere guldpladerne  og  oversatte  dem  til 
Mormons  Bog.  Derefter  modtog  han  nøg- 
lerne og  Guds  hellige  præstedømmes 
magt,  hvorpå  han  grundlagde  Jesu  Kristi 
Kirke  af  Sidste  Dages  Hellige. 

Joseph  Smith  sagde  at  hans  hensigt 
med  at  fortælle  sin  historie  var  „at  bringe 
offentligheden  ud  af  vildfarelsen  og  gøre 
alle,  som  søger  efter  sandheden,  bekendt 
med  de  virkelige  forhold,  som  de  er  fore- 
faldet" (Joseph  Smiths  skrivelser,  2:1). 

Hvad  har  vi  nu  lært  af  den  første  åben- 
baring? 

1.  At  Gud  vor  Fader  eksisterede  som 
en  person,  og  beviste  at  mennesket  var 
skabt  i  Guds  billede. 

2.  At  Jesus  er  en  person,  helt  adskilt  fra 
sin  Fader. 


3.  At  Faderen  erklærede  at  Jesus  Kri- 
stus er  hans  Søn. 

4.  At  Jesus  gav  de  åbenbaringer  som  vi 
lærer  i  Bibelen. 

5.  At  Jakobs  løfte  om  at  man  kan  få  vis- 
dom ved  at  bede  til  Gud,  blev  opfyldt. 

6.  At  et  væsen  fra  den  usete  verden  vir- 
kelig eksisterer  og  forsøgte  at  tilintetgøre 
Joseph  Smith. 

7.  At  der  skete  et  frafald  fra  den  kirke 
Jesus  Kristus  oprettede,  og  at  Joseph  fik 
at  vide  at  han  ikke  skulle  tilslutte  sig  no- 
gen af  de  eksisterende  sekter,  fordi  de 
førte  lærdomme  som  kun  var  menneske- 
bud. 

8.  Joseph  Smith  blev  vidne  for  Gud  og 
hans  Søn,  Jesus  Kristus. 

Den  første  åbenbaring  bekræfter 
kendsgerningen  om  at  der  er  tre  adskilte 
Guder:  Gud  Faderen  —  Elohim,  hvem  vi 
henvender  os  til  i  bøn;  Jesus  Kristus  Je- 
hova; samt  Helligånden  —  Trøsterman 

den  og  Talsmanden,  gennem  hvis  Ånd  vi 
kan  kende  sandheden  i  alle  ting. 

I  beretningen  om  dette  guddommelige 
besøg  er  det  Jesus  der  giver  instruktio- 
nerne. Præsident  Joseph  Fielding  Smith 
har  sagt: 

„Jeg  vil  gerne  gøre  jer  opmærksom  på 
en  lille  ting  i  profeten  Joseph  Smiths  før- 
ste åbenbaring.  Det  er  meget  betydnings- 
fuldt, og  Joseph  Smith  var  ikke  selv  klar 
over  det.  Hvis  han  havde  forsøgt  at  bedra- 
ge folk,  ville  han  ikke  have  tænkt  over  det- 
te. I  husker  nok  at  I  har  læst  at  Faderen  og 
Sønnen  viste  sig,  og  at  Faderen  præsen- 
terede sin  Søn  og  sagde  til  profeten  at  han 
skulle  høre  Sønnen. 

Lad  os  nu  antage  at  profeten  var  kom- 
met tilbage  fra  Den  hellige  Lund  og  havde 
sagt  at  Faderen  og  Sønnen  viste  sig  for 
ham  og  at  Faderen  havde  sagt:  , Joseph, 
hvad  ønsker  du?'  Og  at  Faderen  havde 
fortalt  Joseph  hvad  han  ønskede  at  vide, 
da  han  spurgte  ham.  Så  ville  vi  have  vidst 
at  profetens  historie  ikke  kunne  være 
sand. 

Alle  åbenbaringer  kommer  gennem  Je- 
sus Kristus.  Jeg  har  ikke  tid  til  at  give 
skriftsteder  og  henvisninger  angående 
dette,  men  det  er  en  kendsgerning"  (An- 
swers  to  Gospel  Questions,  5  bind,  1:16. 
Deseret  Book  Co.,  1957-66). 

Hvilke  resultater  af  den  første  åbenba- 
ring indledte  den  profeterede,  tidernes 
fyldes  uddeling? 

1 .  Mormons  Bog,  endnu  et  vidne  om 
Kristus,  har  vi  modtaget. 

2.  Præstedømmet  eller  myndigheden 
til  at  udføre  frelsens  ordinanser,  blev  gen- 
givet, præstedømmets  beseglende  magt 
iberegnet. 

3.  Jesu  Kristi  kirke  blev  atter  organise- 
ret på  jorden. 

4.  Profeten  Joseph  Smith  fik  åbenba- 
ringer om  at  etablere  Guds  rige  på  jorden 


og  forkynde  verdensomspændende  frel- 
se for  menneskeheden. 

5.  Nøglerne,  principperne  og  magterne 
blev  gengivet,  til  at  gennemføre  kirkens 
tre  store  missioner  —  at  forkynde  evan- 
geliet, midler  til  at  fuldkommengøre  de 
hellige,  samt  templerne  og  templernes 
ordinanser  til  forløsning  af  de  levende  og 
de  døde. 

Hvordan  var  nu  manden  Joseph  Smith, 
som  talte  med  guddommen?  Hvordan  var 
hans  rygte?  Hvilken  virkning  fik  den  store 
åbenbaring  i  nærheden  af  Palmyra  på 
ham,  hvis  den  overhovedet  fik  nogen?  Li- 
ge siden  er  der  blevet  talt  både  godt  og 
ondt  om  ham,  således  som  englen  Moroni 
lovede.  New  York  Sun  skrev  sidst  på  som- 
meren i  1843: 

„Denne  Joe  Smith,  som  grundlagde 
mormonerne,  er  en  mand  med  stort  ta- 
lent, dybt  tænkende,  en  enestående  taler, 
en  dygtig  skribent  og  en  mand  med  stor 
åndelig  magt.  Ingen  der  iagttager  hans 
karriere  kan  være  i  tvivl  om  dette.  Vi  tror 
allesammen  at  hans  tilhængere  bliver  be- 
draget. 

Der  er  ikke  mange  i  denne  tidsperiode 
som  har  gjort  så  meget  og  udført  sådan- 
ne, tilsyneladende  mirakler.  Det  er  ikke 
småting,  i  midten  af  det  nittende  århund- 
rede, at  give  menneskene  en  ny  åbenba- 
ring, grundlægge  en  ny  religion,  etablere 
nye  måder  at  dyrke  Gud  på,  bygge  en  by 
med  nye  love,  institutioner  og  arkitektur 
—  at  etablere  et  præsteskab,  samt  bor- 
gerlig og  militær  jurisdiktion,  oprette  sko- 
ler, udsende  missionærer  og  bringe  folk 
til  omvendelse  på  begge  jordens  halvkug- 
ler; og  alligevel  er  alt  dette  blevet  gjort  af 
Joe  Smith,  til  trods  for  enhver  mulig  mod- 
stand, latterliggørelse  og  forfølgelse"  (Hi- 
story  of  the  Church,  6:3). 

En  hr.  Reed,  som  ikke  var  medlem  af 
kirken,  sagde  om  ham: 

„Første  gang  jeg  lærte  general  Smith 
at  kende  var  omkring  år  1823.  Han  flytte- 
de ind  i  mit  nabolag  da  han  var  omkring  1 8 
år,  og  boede  der  i  to  år.  I  den  tid  lærte  jeg 
ham  temmelig  godt  at  kende.  Jeg  ved  at 
hans  natur  var  ulastelig,  at  han  var  kendt 
for  at  være  ærlig  og  retskaffen,  at  han 
havde  omgang  med  samfundets  inder- 
kreds og  at  han  ofte  blev  omtalt  som  en  in- 
telligent ung  mand,  at  han  havde  en  god 
moral  og  var  yderst  intelligent"  (Times 
and  Seasons,  1.  juni  1844,  s.  549). 

Bostons  borgmester,  Josiah  Quincy, 
sagde  om  ham:  „Forbipasserende  ville 
uvilkårlig  mumle,  når  de  mødte  denne  be- 
mærkelsesværdige mand:  ,Han  ser  godt 
ud' "  (Figures  of  the  Past,  s.  381 .  Roberts 
Brothers,  Boston,  1883). 

En  af  hans  tilhængere,  William  M.  Ali- 
red,  sagde  at  nogle  puritanere  syntes  det 
var  et  problem  at  profeten  Joseph  spille- 
de bold  med  drengene.  Alired  sagde,  idet 
han  henviste  til  profeten: 


„Derpå  fortalte  han  om  en  bestemt 
profet  som  sad  i  skyggen  af  et  træ  og  un- 
derholdt sig  med  et  eller  andet,  da  en  jæ- 
ger kom  forbi  med  sin  bue  og  pil,  og  irette- 
satte ham.  Profeten  spurgte  ham  om  han 
altid  havde  sin  bue  spændt.  Jægeren  sva- 
rede at  det  havde  han  ikke.  Profeten 
spurgte  hvorfor  og  fik  det  svar  at  dersom 
buen  altid  var  spændt  ville  den  miste  sin 
elasticitet.  Profeten  sagde  at  det  var  det 
samme  med  hans  sind  og  tanker,  han  øn- 
skede ikke  at  de  skulle  være  spændt  hele 
tiden"  (Juvenile  Instructor,  1 .  aug.,  1 892, 
s.  472). 

Præsident  John  Taylors  bror,  William 
Taylor,  sagde  om  Joseph  Smiths  person- 
lighed: „Der  er  sagt  meget  om  hans  geni- 
alitet og  personlige  tiltrækning.  Jeg  har 
været  vidne  til  dette  —  folkens;  gamle 
som  unge  elskede  ham  og  stolede  uvil- 
kårligt på  ham."  Han  forklarer:  „Jeg  hav- 
de den  samme  hengivenhed  for  profeten 
som  alle  andre  der  kom  under  hans  indfly- 

delse"  (Young  Women's  Journal,  dec. 
1906,  s.  548). 

Josephs  personlige  tiltrækning  blev 
bekræftet  af  hans  hustru  Emma  i  et  brev 
som  hun  skrev  til  en  af  sine  sønner  efter 
profetens  død:  „Jeg  forventer  ikke  at  du 
kan  udføre  mere  i  haven  end  din  far  gjor- 
de, og  jeg  ønskede  altid  at  han  ikke  skulle 
gå  ud  i  haven  og  arbejde,  for  hvis  han  gjor- 
de ville  der  ikke  gå  et  kvarter  før  der  ville 
være  tre-fire  mænd  og  somme  tider  en 
halv  snes  omkring  ham,  og  de  trampede 
jorden  ned  hurtigere  end  han  kunne  rive 
den."  (Emma  Smith  Papers,  1 .  aug.,  1868 
eller  69,  s.  4,  RLDS  Library  and  Archive, 
Independence,  Missouri). 

Den  praktiske  filosof,  Brigham  Young, 
døde  med  Josephs  navn  på  sine  læber. 
Han  sagde  tidligere:  „Jeg  ærer  og  respek- 
terer Joseph  Smiths  navn.  Jeg  fryder  mig 
over  at  høre  det,  jeg  elsker  det.  Jeg  elsker 
hans  lærdomme  . . . 

Jeg  får  lyst  til  at  råbe  halleluja  hele  ti- 
den når  jeg  tænker  på  at  jeg  kendte  selve- 
ste Joseph  Smith,  profeten  som  Herren 
oprejste  . . . 

. . .  Jeg  vover  at  sige  at  ingen  mand  der 
nogen  sinde  har  levet  eller  som  lever  nu 
er  bedre,  undtagen  Jesus  Kristus.  Jeg  er 
hans  vidne"  (Discourses  of  Brigham 
Young,  udvalgt  af  John  A.  Widtsoe,  s. 
458-59.  Deseret  BookCo.,  Salt  LakeCity, 
1954). 

Mine  bekendte  og  jeg  er  også  hans  vid- 
ner. Vi  er  øjenvidner  til  frugterne  af  dette 
verdensomspændende  arbejde.  Der  fin- 
des tilhængere  af  Kristi  genoprettede 
evangelium  i  over  100  lande  i  verden.  De 
er  stort  set  pæne,  ordentlige,  kyske,  ærli- 
ge, lovlydige,  familieorienterede,  fædre- 
landskærlige  medlemmer  af  de  lande 
hvor  de  bor. 

„Thi  ethvert  træ  kendes  på  sin  frugt; 
man  samler  jo  ikke  figner  af  tjørn,  plukker 


„Joseph  Smith  oplevede 
ingen  mere  strålende 

og  omstridt  begivenhed, 

eller  noget  vigtigere 

i  sit  livs  historie, 

end  den  åbenbaring 

han  fik.  Det  er  muligvis 

den  mest  enestående 

begivenhed  på  jorden 

siden  Kristi  opstandelse. ' 


ikke  druer  af  en  tornebusk"  (Luk.  6:44). 

Kærnepunktet  i  dette  store  undervis- 
ningsarbejde og  i  Kristi  evangeliums 
grundfæsteise  er  den  første  åbenbaring, 
som  drengen  Joseph  fik  i  nærheden  af 
Palmyra,  New  York,  i  1 820.  Der  er  sket  alt 
for  meget  siden  da  til  at  vi  kan  ringeagte 
denne  storslåede  åbenbaring  som  om 
den  ikke  havde  fundet  sted. 

Eftersom  der  ikke  var  nogen  sammen 
med  Joseph  da  han  fik  denne  store  åben- 
baring i  den  lille  skov  i  nærheden  af  Pal- 
myra, kan  man  kun  få  et  vidnesbyrd  om  at 
den  virkelig  fandt  sted,  ved  at  tro  på  at  Jo- 
seph Smiths  egen  beretning  er  sand,  eller 
gennem  Helligåndens  vidnesbyrd  eller 
ved  begge  dele.  Jeg  har  en  sådan  overbe- 
visning. Det  er  en  sikker  overbevisning 
som  ligger  dybt  i  min  sjæl.  Jeg  bærer  vid- 
nesbyrd om  sandfærdigheden  i  den  før- 
ste storslåede  åbenbaring  i  nærheden  af 
Palmyra,  og  som  et  særligt  vidne  om  den 
samme  Kristus  som  viste  sig  sammen 
med  Faderen  og  instruerede  drengen,  Jo- 
seph Smith.  Dette  vidnesbyrd  bærer  jeg  i 
al  oprigtighed  og  i  Herren,  Jesu  Kristi 
navn.  Amen.  □ 

Basunens  tydelige  lyd 


Ældste  Angel  Abrea 
De  halvfjerds  første  Kvorum 


For  et  par  år  siden  gik  jeg  i  en  park  i  en 
lille  by,  parken  var  fyldt  med  træer  og  ad- 
skillige monumenter  —  et  område  som  er 
typisk  mange  steder  i  Argentina.  Jeg  stod 
og  så  på  en  billedhugger  som  brugte  sin 
hammer  og  mejsel  til  at  lægge  sidste 
hånd  på  sit  arbejde.  Hans  kunstværk  skil- 
drede en  mor  med  et  barn  i  sine  arme. 

Kunstneren  arbejdede  med  at  gøre 
moderens  hænder  så  fuldkomne  som  mu- 
ligt i  marmoret  som  han  arbejdede  med, 
og  jeg  syntes  hans  kunstværk  så  ud  til  at 
blive  mesterligt  udført  i  kunstnerens  egen 
stil. 

Mens  jeg  stod  der  og  var  ivrigt  optaget 
af  at  prøve  at  forstå  hvordan  kunstneren 
brugte  sine  evner,  kom  en  skopudser- 
dreng forbi  og  stillede  sig  ved  siden  af 
mig.  Da  han  et  kort  øjeblik  havde  stået  op- 
mærksomt og  iagttaget  kunstneren  gøre 
sit  arbejde  færdigt,  vendte  denne  flittige 
dreng  sig  om  imod  mig  og  spurgte  forbløf- 
fet: „Kan  De  sige  mig  hr.,  hvorfor  han  nu 
står  og  ødelægger  det?" 


Den  unge  mands  naive  og  uventede 
spørgsmål  fik  mig  til  at  tænke  over  de  ek- 
sempler vi  ustandselig  viser,  de  indtryk  vi 
giver  andre  gennem  vore  handlinger  og 
vores  adfærd.  Det  fik  mig  til  at  indse  hvor 
utrolig  vigtigt  vort  eksempel  kan  være,  alt 
efter  hvor  stærkt  eller  hvor  svagt  overbe- 
visende vi  optræder  i  vores  hverdag. 

Jeg  kom  til  at  tænke  på  Paulus'  ord:  „El- 
ler hvis  en  basun  giver  utydelig  lyd,  hvem 
vil  så  gøre  sig  rede  til  kamp?"  (1  Kor. 
14:8). 

Alt  efter  hvor  stort  vores  arbejdsområ- 
de er  eller  hvor  langt  vore  ansvar  rækker, 
så  vil  vi  hver  især  påvirke  et  vist  antal  af 
Guds  sønner  og  døtre.  Vores  holdninger, 
gerninger  og  ord  giver  budskaber  til  an- 
dre, og  på  en  eller  anden  måde  kan  de  på- 
virke folks  tilværelse,  enten  positivt  eller 
negativt. 

Vore  gerninger  bliver  udført  alt  efter 
vores  uvidenhed  eller  den  kundskab  vi  er 
i  besiddelse  af,  de  er  resultater  af  vores 
manglende  tro  eller  det  vidnesbyrd  vi  er  i 

besiddelse  af.  Vi  kan  ikke  flygte  fra  os  selv 
eller  fra  vore  tanker.  Vi  bliver  det  vi  tæn- 
ker eller  stræber  efter.  Det  eksempel  vi  vi- 
ser og  det  liv  vi  lever  afspejler  alt  hvad  vi 
virkelig  er. 

I  det  råd  Alma  gav  sin  søn  Corianton, 
skildres  hvordan  dårlige  følelser  som  næ- 
res i  hjertet,  fører  til  handlinger  der  viser 
dårlige  eksempler,  og  som  følge  deraf 
øver  en  dårlig  indflydelse  på  andres  tilvæ- 
relse. 

„Lad  dig  ikke  forlede  af  noget  forfæn- 
geligt eller  dårligt;  lad  ikke  djævelen  forle- 
de dit  hjerte  ...  thi  da  de  så  din  opførsel, 
ville  de  ikke  tro  mine  ord"  (Alma  39:11). 

På  den  anden  side  giver  Nephi  os  også 
et  meget  godt  eksempel  på  vidnesbyr- 
dets kraft,  som  fører  til  en  holdning  af  sik- 
kerhed uden  at  efterlade  plads  til  tvivl,  da 
han  stod  overfor  sin  fars,  Lehis  krav.  Han 
svarede:  „Jeg  vil  gå  og  gøre  det,  som  Her- 
ren har  befalet"  (1  Nephi  3:7). 


Han  sagde  ikke:  „Jeg  vil  gå  og  se  hvad 
der  sker,"  eller  „jeg  vil  gå  og  se  hvordan 
forholdene  er,"  hvilket  kunne  have  ført  til 
forvirring  og  utryghed,  men  hans  indstil- 
ling viste  derimod  at  han  var  et  menneske 
som  ikke  tvivlede  og  som  handlede  deref- 
ter. Det  er  interessant  at  lægge  mærke  til 
at  Nephi  ikke  kun  fortalte  om  sin  beslut- 
ning om  at  adlyde  og  efterkomme  sin  fars 
krav,  men  han  forklarede  ydermere  grun- 
den til  hvorfor  han  gjorde  som  han  gjorde, 
da  han  sagde:  „Thi  jeg  ved,  at  Herren  ikke 
giver  menneskene  nogen  befaling,  uden 
at  han  åbner  en  udvej  for  dem,  så  at  de 
kan  udføre  det,  som  han  befaler  dem"  (1 
Nephi  3:7). 

Ved  en  anden  lejlighed  fik  Nephi  føl- 
gende opgave  af  Herren:  „Du  skal  bygge 
et  fartøj  på  den  måde,  jeg  vil  vise  dig,  så  at 
jeg  kan  føre  dit  folk  over  disse  vande"  (1 
Nephi  17:8). 

Da  Nephi  havde  fået  denne  befaling 


Ældste  Angel  Abrea  fra  De  halvfjerds'  første  Kvorum. 

reagerede  han  ikke  som  mange  menne- 
sker almindeligvis  kunne  forventes  at  gø- 
re det,  eller  sådan  som  det  ville  være  lo- 
gisk for  nogen:  „Ja  men  Herre,  jeg  har 
aldrig  før  bygget  et  skib.  Jeg  ved  ikke 
hvordan  man  gør  det.  Det  du  beder  mig 
om  er  mere  end  jeg  kan  klare.  Endvidere 
er  mine  brødre  meget  imod  dette,  og  der- 
ved bliver  denne  opgave  endnu  vanskeli- 
gere for  mig.  Findes  der  ikke  en  anden 
måde  at  gøre  dette  på?" 

Nephi  havde  ikke  tanke  for  noget  alter- 
nativ da  han  traf  sin  beslutning.  Han  sva- 
rede ganske  enkelt:  „Herre,  hvor  skal  jeg 
gå  hen  for  at  finde  malm  til  at  smelte,  så  at 
jeg  kan  forarbejde  værktøj  til  at  bygge  ski- 
bet på  den  måde,  du  har  vist  mig?"  (1  Ne- 
phi 17:9).  Disse  ord  viser  Nephis  faste  be- 
slutning om  at  gøre  som  han  blev  bedt  om 
og  udføre  den  mission  Herren  havde  på- 
lagt ham.  Da  hans  brødre  derefter  be- 
gyndte at  knurre  imod  ham  og  vise  deres 
ulyst  til  at  bygge  skibet,  konfronterede 
han  dem  med  den  styrke  der  lå  i  hans  vid- 
nesbyrd, idet  han  sagde:  „Dersom  Gud 
havde  befalet  mig  at  gøre  alle  ting,  så  kun- 


ne jeg  gøre  det.  Om  han  ville  befale  mig  at 
sige  til  dette  vand:  Bliv  til  jord!  så  ville  det 
blive  til  jord,  og  dersom  jeg  ville  sige  det- 
te, villedet  ske. 

Og  dersom  Herren  nu  har  så  stor  magt 
og  har  udført  så  mange  mirakler  blandt 
menneskenes  børn,  hvorfor  skulle  han  da 
ikke  kunne  undervise  mig  om,  hvorledes 
jeg  skal  bygge  et  fartøj?"  (1  Nephi 
17:50-51). 

De  holdninger  og  gerninger  som  bliver 
til  belærende  eksempler,  motiveres  af  et 
stærkt  vidnesbyrd. 

Den  overbevisning  vi  har  i  vort  hjerte  er 
vigtigere  end  selve  livet,  hvis  disse  over- 
bevisninger er  belønninger  for  et  brænd- 
ende vidnesbyrd,  som  man  engang  har 
modtaget  gennem  åbenbaring.  De  giver 
os  det  mod  der  skal  til  for  at  imødegå  liv- 
ets prøvelser,  i  vished  om  at  vor  Fader  i 
Himmelen  vil  godtage  vore  handlinger, 
uanset  hvilke  forhold  vi  lever  under  enten 
sammen  med  uvidende  mennesker,  eller 
gennem  vanskeligheder  ved  vore  prøvel- 
ser. 

I  vore  dages  verden  er  der  millioner  af 
mennesker  som  er  parate  til  at  gøre  det 
som  de  synes  er  muligt,  men  de  som  er 
parate  til  at  gøre  hvad  der  forekommer 
dem  umuligt  vil  få  belønningen.  Hvis  be- 
stemte opgaver  kan  udføres,  vil  de  kunne 
udføres  ved  hjælp  af  et  menneskes  dyg- 
tighed og  evner.  Hvis  de  ikke  kan  udføres, 
vil  troen  og  vidnesbyrdet  kunne  hjælpe 
dem  til  at  få  det  udført. 

Vi,  som  er  Guds  sønner  og  døtre,  fik  ik- 
ke stillet  særlige  betingelser,  da  vi  mod- 
tog de  befalinger  som  fører  tilbage  til 
Gud.  Vi  skulle  ikke  kun  efterkomme  dem, 
dersom  det  var  muligt  eller  hvis  forholde- 
ne var  ideelle. 

Lydighed  mod  det  Herren  kræver  af  os 
har  været  og  vil  altid  være  et  stadigt  prin- 
cip for  dem  Herren  har  kaldet  som  sine 

profeter.  Som  eksempel  kan  nævnes  at 
Joseph  Smith  engang  sagde:  „Jeg  har 
gjort  dette  til  min  regel:  ,Når  Herren  befa- 
ler, så  gør  det.' "  (History  of  the  Church, 
2:170). 

Der  er  ingen  tvivl  om  at  Joseph  Smith 
var  en  profet  som  i  høj  grad  havde  bedrif- 
ternes og  beslutsomhedens  ånd.  Ved  en 
bestemt  lejlighed  sagde  han  til  sin  fætter, 
George  A.  Smith:  „Bliv  aldrig  nedslået. 
Hvis  jeg  blev  sænket  ned  i  Nova  Scotias 
dybeste  hul  og  klippebjergene  blev  stab- 
let ovenpå  mig,  burde  jeg  ikke  blive  ned- 
slået, men  holde  ud,  udvise  tro  og  holde 
modet  oppe,  så  ville  jeg  dukke  op  på  top- 
pen af  dyngen"  (Den  danske  Stjerne,  april 
1981,  s.  137). 

Jeg  bærer  vidnesbyrd  om  at  profeten  i 
sit  liv  var  et  eksempel  på  det  han  forkynd- 
te, hans  eksempel  var  altid  et  tydeligt 
budskab  om  hans  overbevisning  og  vid- 
nesbyrd. 


En  sådan  beslutsomhed  som  en  eks- 
emplarisk levevis  er,  er  ikke  kun  reserve- 
ret en  lille  minoritet,  sådan  som  nogle  må- 
ske tror,  men  det  bør  derimod  til  stadig- 
hed være  en  holdning  som  udvises  af  dem 
der  ønsker  at  følge  Herrens  råd  for  at  op- 
nå de  lovede  velsignelser:  „Vær  tro  indtil 
døden,  så  vil  jeg  give  dig  livets  sejrs- 
krans" (Joh.  Åb.  2:10). 

I  skrifterne  kan  vi  finde  eksempler  på 
hvordan  forældre,  i  deres  gerninger,  kan 
give  deres  børn  „budskaber"  som  fører 
dem  på  mørkets  veje,  eller  på  den  anden 
side  tydeligt  kan  lære  dem  alt  hvad  der  fø- 
rer til  frelse. 

Engang  Jakob  talte  til  nephiterne  sag- 
de han  til  dem:  „Og  I  skal  huske  på,  hvor- 
ledes I  har  fyldt  jeres  børns  hjerter  med 
sorg  ved  det  eksempel,  I  har  sat  for  dem; 
og  husk  også  på,  at  I  ved  jeres  urenhed  vil 
bringe  jeres  børn  til  fordærvelse,  og  de- 
res synder  skal  komme  over  jeres  hoved 

„Et  er  at  tale  om  evangeliet,  men 

noget  andet  er  at  efterleve  det.  Et 

er  at  forkynde  om  Kristus,  men 

noget  andet  er  at  følge  i  hans 

fodspor. " 


på  den  yderste  dag"  (Jakobs  Bog  3:10). 
Den  fantastiske  magt  der  ligger  i  foræld- 
renes eksempel  for  deres  børn,  skildres 
klart  i  disse  ord. 

Somme  tider  vil  de  dårlige  eksempler 
eller  „en  basuns  utydelige  lyd,"  som  bør- 
nene oplever  i  deres  hjem,  fremkomme 
som  kritik  overfor  kirkens  myndigheder. 
Et  dårligt  eksempel  er  også  at  tale  pænt 
uden  for  hjemmet  men  dårligt  inden  for. 
Basunen  lyder  uklar,  hvis  børnene  ser  der 
bliver  betalt  tiende  når  det  er  bekvemt,  el- 
ler hvis  de  hører  at  det  er  retfærdigt  ikke 
at  betale  tiende,  i  øjeblikke  hvor  troen  er 
svag.  Lyden  bliver  utydelig  når  børnene 
ser  at  sabbatens  overholdelse  afhænger 
af  hvilken  sportsbegivenhed  der  finder 
sted  den  pågældende  dag  eller  om  vejret 
egner  sig  til  en  udflugt. 

De  som  opfører  sig  således  kunne 
sammenlignes  med  det  menneske  som 
præsident  Hugh  B.  Brown  beskrev  da  han 
sagde:  „Den,  der  kender  forskrifterne  og 
ikke  adlyder  dem,  er  som  en  der  tænder  et 
lys  i  mørket  og  lukker  øjnene"  (Den  dan- 
ske Stjerne,  marts  1970,  s.  85). 

Lad  os  nu  se  på  den  anden  side  af  sa- 
gen —  den  basun  der  lyder  tydelig  —  som 
for  eksempel  i  Josuas  tilfælde.  Da  det 
blev  nødvendigt  for  hans  folk  at  træffe  en 
bestemt  beslutning  og  indtage  et  stand- 
punkt, sagde  han  i  sin  sidste  tale  til  dem: 
„Men  hvis  I  ikke  synes  om  at  tjene  Her- 
ren, så  vælg  i  dag,  hvem  I  vil  tjene .  .  .  Men 


jeg  og  mit  hus,  vi  vil  tjene  Herren ! "  (Josua 
24:15). 

Forestil  jer  hvilket  indtryk  det  ville  gøre 
hvis  alle  forældre  indtog  den  samme  hold- 
ning og  traf  den  samme  beslutning  som 
Josua  gjorde!  Så  ville  budskabet  lyde 
klart,  når  det  blev  indført  i  børnenes  tilvæ- 
relse. 

Når  vi  skal  opbygge  evige  familier  er  vi 
nødt  til  at  være  gode  eksempler,  vi  må 
være  lysende  eksempler,  og  vi  må  selvføl- 
gelig komme  med  færre  undskyldninger 
og  være  mindre  villige  til  at  forsvare  ugu- 
delighed. 

Et  er  at  tale  om  evangeliet,  men  noget 
andet  er  at  efterleve  det.  Et  er  at  forkynde 
om  Kristus,  men  nogen  andet  er  at  følge  i 
hans  fodspor. 

Når  vi  hver  især  indfører  evangeliet  i 
vores  tilværelse,  bør  det  afgøre  vore  be- 
slutninger og  handlinger.  Vi  bliver  forbille- 
der og  eksempler,  som  kan  lære  andre 
om  den  vej  der  fører  til  evigt  liv,  men  kun 
hvis  vi  efterlever  evangeliets  principper. 

Den  store  mission  vi  er  kaldet  til  —  kan 
kun  udføres  hvis  vi  følger  Herrens  påbud! 

„Sandelig  siger  jeg  til  jer  alle:  Stå  op  og 
lad  jeres  lys  skinne,  så  jeres  lys  må  blive 
et  banner  for  folkene"  (L&P  1 15:5). 

Vi  kan  ikke  forfejle  denne  pligt,  for  vor 
Frelser  jesus  Kristus,  har  vist  os  den  gen- 
nem sit  eksempel:  „Se,  jeg  er  lyset,  jeg 
har  givet  jer  et  eksempel"  (3  Nephi 
18:16). 

Vi  kender  målet;  vi  har  eksemplet;  lad 
os  nu  gøre  os  en  anstrengelse  og  beslutte 
os  til  at  følge  denne  sti. 

„Og  nu,  mine  elskede  brødre,  herigen- 
nem ved  jeg,  at  uden  et  menneske  bliver 
ved  til  enden  at  følge  den  levende  Guds 
Søns  eksempel,  kan  han  ikke  blive  frelst" 
(2  Nephi  31:16). 

I  Forløserens,  Jesu  Kristi  navn.  Amen. 
□ 

Tæl  dine  velsignelser! 


Ældste  Yoshihiko  Kikuchi 
De  halvfjerds  første  Kvorum 


Hvorfor  skulle  nu  denne  unge  mor  dø? 

Min  ven,  Milton,  har  seks  børn.  Hans  el- 
skede hustru  døde  efter  en  trafikulykke 
og  han  blev  alene  tilbage  med  deres  dejli- 
ge børn.  En  dag  kom  hans  seks  årige  dat- 
ter med  tårer  i  øjnene  hen  til  ham,  da  han 
var  gået  i  seng.  Milton  troede  at  hun  hav- 


de været  oppe  at  slås  med  sine  brødre. 
„Nej,  nej,  far,"  sagde  hun,  „jeg  føler  mig 
så  ensom.  Hvor  er  mor?  Jeg  vil  se  mor." 
Faderen  omfavnede  hende  og  sagde  til 
hende:  „Din  mor  er  hos  vor  himmelske 
Fader  nu.  Vi  skal  se  mor  igen." 

Forleden  dag  kom  hans  fire-årige  dat- 


ter  hen  til  sin  bedstemor  og  sagde:  „Kom- 
mer min  mor  nogen  sinde  hjem  igen?" 
Hendes  bedstemor  omfavnede  og  kysse- 
de hende  og  sagde:  „Hun  er  hos  vor  him- 
melske Fader." 

Moderen  til  en  elleve-årig  dreng  blev 
alvorligt  syg.  Hans  far  kørte  hende  til  Salt 
Lake  City  fra  Arizona.  Et  par  dage  senere 
skrev  denne  dreng: 

„Vi  synes  allesammen  at  vi  nu  bedre 
kan  passe  mor  hvis  hun  snart  kommer 
hjem." 

Senere  skrev  han:  „Vi  er  så  ensomme 
uden  dig  .  . .  vi  har  allesammen  så  travlt. 
Vi  fik  telegrammet  og  blev  så  glade  da  vi 
fik  at  vide  at  mor  nu  var  udenfor  fare  . .  . 
jeg  tror  jeg  vil  slutte  nu  for  jeg  skal  i  seng. 
Søster  Allen  fortalte  i  søndagsskolen  at  vi 
skal  gå  i  seng  kl.  otte,  så  vi  kan  få  nok 
søvn.  Nu  er  klokken  næsten  halvni.  Far- 
vel. Din  elskede  søn.  Spencer  Kimball." 
(Citeret  i  Edward  L.  Kimball  og  Andrew  E. 
Kimball  jr.  bog:  Spencer  W.  Kimball,  s.  45. 
Bookcraft,  Salt  Lake  City,  1977). 

Allerede  den  næste  dag  da  drengen 
havde  afsendt  sit  brev,  døde  hans  mor. 
Dagen  efter  modtog  deres  biskop  et  te- 
legram, og  alle  Kimballs  børn  blev  kaldt 
hjem  fra  skole.  De  løb  allesammen  hjem 
og  biskoppen  sagde  til  dem:  „Jeres  mor 
er  død."  Præsident  Kimball  har  senere 
fortalt  om  denne  hændelse: 

„JEG  GRÆD  OG  GRÆD 

Det  kom  som  et  lyn  fra  en  klar  himmel. 
Jeg  løb  ud  af  huset,  ud  i  haven  for  at  kun- 
ne græde  for  mig  selv.  Et  sted  hvor  ingen 
kunne  se  og  høre  mig,  bort  fra  dem  alle- 
sammen, jeg  græd  og  græd.  Jeg  sagde 
om  og  om  igen:  ,Mor,'  mens  der  hele  tiden 
flød  nye  tårer,  indtil  jeg  ikke  havde  flere. 
Mor  —  er  død!  Men  det  kunne  ikke  være 
sandt!  Vi  kunne  ikke  leve  uden  hende  . . . 


det  var  som  om  mit  elleve-årige  hjerte 
skulle  briste"  (Spencer  W.  Kimball,  s.  46). 

Hvorfor  skal  vi  dø?  Hvorfor  skal  vi  have 
sygdom?  Hvorfor  skal  der  ske  ulykker? 
Hvorfor  skal  vi  lide  og  have  skuffelser? 
Hvorfor  skal  jeg  gennem  prøvelsens  ild? 
Hvorfor  skal  jeg  gennemgå  sorg?  (Se  „Så 
sikker  en  grundvold",  2Sange,  nr.  166). 

Da  jeg  var  fem  år  døde  min  far  og  vi  fire 
børn  blev  faderløse  på  grund  af  den  an- 
den verdenskrig.  Vores  tilværelse  ændre- 
des drastisk;  vi  blev  meget  fattige.  Jeg  hu- 
sker tydeligt  en  dag  hvor  jeg  legede  i  par- 
ken og  alle  de  andre  drenge  legede  med 
deres  far,  men  jeg  havde  ingen.  Jeg  sag- 
de til  mig  selv:  „Jeg  ville  ønske  at  jeg  hav- 
de min  far." 

Vi  kender  ikke  meget  til  Herrens  vilje, 
og  alligevel  dømmer  vi  ofte  Herren,  trods 
vor  ringe  kundskab.  Jeg  taler  til  dem  der 
nu  gennemgår  prøvelsens  ild  eller  livets 
sorger.  Jeg  vidner  for  jer  om  at  Herren  el- 
sker jer,  at  Jesus  Kristus  aldrig  vil  glem- 
me jer!  Herren  har  sagt:  „Min  søn  (eller 
datter),  alt  dette  skal  give  dig  erfaring  og 
tjene  dig  til  bedste"  (L&P  122:7). 

LIDELSER  KAN  GØRE  FOLK  HELLIGE 

Ældste  Spencer  W.  Kimball  har  sagt: 
„Fordi  vi  er  mennesker,  ville  vi  helst  und- 
være fysisk  smerte  og  mental  fortvivlel- 
se, og  sikre  os  bestandig  lethed  og  en  be- 
hagelig tilværelse,  men  hvis  vi  skulle  luk- 
ke sorg  og  sygdom  ude,  ville  vi  samtidig 
udelukke  vore  bedste  venner  og  velgøre- 
re. Lidelser  kan  gøre  folk  hellige,  efter- 
hånden som  de  lærer  tålmodighed,  lang- 
modighed og  selvbeherskelse"  (Den  dan- 
ske Stjerne,  okt.  1980,  s.  42-43). 

Jeg  gentager:  „Lidelser  kan  gøre  folk 
hellige,  efterhånden  som  de  lærer  tålmo- 
dighed, langmodighed  og  selvbeherskel- 
se. 

Lad  os  alle  tage  ved  lære  af  min  ven. 
Han  var  en  dag  til  et  selskab  som  blev  giv- 
et af  det  firma  han  arbejdede  for  den  som- 
mer i  Nebraska,  og  alle  skulle  ud  at  svøm- 
me. Han  sprang  på  hovedet  i  vandet  og 
fordi  der  var  lavvande  ramte  hovedet  bun- 
den. Det  resulterede  i  at  han  brækkede 
halsen  og  han  blev  omgående  lam.  Han 
kunne  end  ikke  trække  vejret.  Lægen  sag- 
de: „Han  klarer  det  måske  ikke  natten 
over." 

Han  havde  taget  første  del  af  sit  juridi- 
ske studium  og  var  godt  i  gang  med  næ- 
ste, efter  at  han  havde  været  på  mission  i 
Japan.  På  det  tidspunkt  hvor  ulykken  ske- 
te havde  han  kun  et  år  tilbage  at  studere 
jura  på  BYU.  Han  var  gift  og  havde  to 
børn.  Denne  tragiske  ulykke  ændrede  he- 
le hans  tilværelse  fra  den  ene  dag  til  den 
anden.  Han  vidste  ikke  engang  om  han 
kunne  leve  til  næste  dag.  Han  måtte  gen- 
nemgå ubehagelige  følelsesmæssige  og 


fysiske  smerter  idet  både  hans  arme  og 
ben  var  lammede.  Selv  om  han  i  denne  til- 
stand var  indlagt  på  Utah  Stats  universi- 
tets hospital  besluttede  han  sig  til  at  tage 
sin  juridiske  eksamen.  Det  var  næsten  en 
umulig  opgave,  men  gode  venner,  barm- 
hjertige samaritanere,  bragte  ham  nota- 
ter og  båndoptagelser  af  forelæsninger- 
ne i  Provo.  Gud  velsigne  disse  sande 
kristne.  Han  vendte  siderne  ved  hjælp  af 
en  pind  han  havde  i  munden,  og  hvis  hans 
bog  smækkede  i,  ventede  han  længe  til 
nogen  kom  og  hjalp  ham. 

Til  sidst  tog  han  sin  juridiske  eksamen 
og  blev  autoriseret  sagfører.  Mens  han 
studerede,  blev  genoptrænet  og  var  un- 
der lægebehandling  for  at  genvinde  sine 
kræfter,  forlod  hans  hustru  ham  med  de- 
res to  sønner  og  de  blev  skilt.  Det  var  den 
største  „sorg  og  gru"  i  hans  liv  (Matt. 
26:37).  Men  han  beklagede  sig  aldrig  og 
velsignede  oven  i  købet  de  kære  som  hav- 


Ældste  Russell  M.  Nelson,  der  nyligt  blev  kaldet  som  medlem  af  De  tolvs  Kvorum,  til  højre, 
bliver  hilst  velkommen  af  ældste  Yoshihiko  Kikuchi  fra  De  halvfjerds'  første  Kvorum. 

de  forladt  ham.  Han  bad  i  sit  hjerte:  „Min 
Fader!  ...  ske  din  vilje!"  (Matt.  26:42). 
Det  var  hans  Getsemane,  og  han  tog  sin 
egen  kalk  og  drak  den  til  sin  velsignelse. 
I  salmen:  „Så  sikker  en  gundvold"  syn- 
ger vi  disse  ord: 

Om  end  gennem  prøven  jeg  lader 
dig  gå, 

min  nåde  tilstrækkelig  skal  du  vist  få; 
du  skal  ikke  skades  af  prøvelsens  ild, 
at  lutre  dit  hjerte,  er  alt  hvad  jeg  vil. 
(Sange,  nr.  166). 

Min  ven  Mick,  mødte  en  dejlig  kvinde 
ved  navn  Cheril.  De  blev  gift  og  har  nu  fået 
en  stor  glæde  i  deres  tilværelse.  Hans  hu- 
stru venter  et  barn.  Det  er  et  mirakel.  Her- 
ren har  sagt:  „Jeg  vil  være  med  dig,  og  gø- 
re dine  prøvelser  til  velsignelser."  Sidste 
fredag  blev  de  beseglet  i  templet  for  tid  og 
al  evighed.  Jeg  fik  det  privilegium  at  udfø- 
re ceremonien  for  dette  dejlige  ægtepar. 


Hans  stavspræsident,  præsident 
Banks,  har  beskrevet  ham  som  „et  meget 
ydmygt  menneske  med  en  stærk  tro",  og 
hans  sekretær  har  sagt  om  ham:  „Tiden 
har  altid  betydet  meget  for  ham.  Nogle  få 
sekunder  kan  betyde  hele  forskellen.  Han 
spilder  ikke  tiden.  Han  udretter  mere  end 
nogen  sinde." 

KÆRLIGHEDENS  MAGT 

Herren  har  sagt:  „Kraften  har  vi  i  os" 
(se  L&P  58:28).  I  og  jeg  har  denne  kraft, 
den  største  magt,  kærlighedens  magt.  Vi 
kan  fornemme  Herrens  kærlighed  hvis  vi 
blot  vil  lytte.  Vor  kærlige,  himmelske  Fa- 
der har  givet  os  - 

kraft  til  at  elske! 
kraft  til  at  tænke! 
kraft  til  at  tro! 
kraft  til  at  bede! 
kraft  til  at  skabe! 

kraft  til  at  se! 

kraft  til  at  føle! 

kraft  til  at  berøre! 

kraft  til  at  tale! 

kraft  til  at  vise  interesse! 

kraft  til  at  vise  omsorg! 

kraft  til  at  dele! 

kraft  til  at  give! 

kraft  til  at  takke! 

{Yoshihiko  Kikuchi,  „Blessings," 

1978). 

Specielt  kraften  til  at  elske!  Kærlighed 
er  Guds  største  gave.  Kære  søskende, 
hvis  I  og  jeg  har  denne  kraft,  kærlighe- 
dens kraft,  kan  vi  vandre  ved  hans  Ånd, 
„om  end  gennem  prøven". 

Lad  os  tælle  vore  velsignelser: 

Kastes  du  på  bølgen 

om  i  livets  nat, 

føler  du,  at  alle  har 

dig  helt  forladt, 

tæl  da  Herrens  gaver, 

nævn  dem  hver  især, 

og  det  vil  forundre  dig, 

hvor  rig  du  er. 

Tæl  hans  gaver, 

som  du  nyder  her, 

tæl  dem  alle, 

nævn  dem  hver  især, 

se,  hvor  Herren  kærlig, 

mild  og  god, 

daglig  lader  strømme 

ud  sin  nåde  flod. 

Knuges  du  af  kummer, 

er  din  byrde  svær? 

Synes  du,  at  ingen 

mere  har  dig  kær? 

Nævn  da  livets  glæder, 

tæl  dem  en  for  en, 

og  at  takke  Herren, 

dertil  vær  ej  sen. 

Så  i  kampens  hede  hold 


kun  trofast  ud, 
tab  blot  ikke  modet, 
sæt  din  lid  til  Gud. 
Engles  hjælp  og  bistand  vil 
dig  blive  sendt, 
himmelarv  dig  skænkes, 
når  dit  liv  er  endt. 
(„Kastes  du  på  bølgen  om," 
Sange,  nr.  147). 


Lad  os  ikke  dømme  Herrens  store  vis- 
dom ud  fra  vores  lille  forstand. 

FRELSEREN  UDSTRÆKKER  SIN 
KÆRLIGE  HÅND 

Er  der  ingen  der  holder  af  dig?  Er  du 
ulykkelig?  Er  du  handicappet?  Er  du  skilt? 
Er  du  lammet  ligesom  min  ven?  Er  du 
vred?  Hader  du  nogen?  Er  du  bitter  mod 
nogen?  Er  du  enlig  mor  fordi  din  mand  har 
forladt  dig?  Er  du  alene  fordi  din  mand  er 
død?  Frelseren  har  sagt: 

„Kom  hidtil  mig,  alle  I,  som  er  trætte  og 
tyngede  af  byrder,  og  jeg  vil  give  jer  hvile. 

Tag  mit  åg  pajer  og  lær  af  mig,  thi  jeg  er 
sagtmodig  og  ydmyg  af  hjertet;  så  skal  I 
finde  hvile  for  jeres  sjæle. 

Thi  mit  åg  er  gavnligt,  og  min  byrde  er 
let"  (Matt.  11:28-30). 

Jeg  bærer  mit  vidnesbyrd  om  at  Jesus 
er  Kristus,  den  levende  Guds  Søn.  Han 
har  selv  vidnet  om  sin  store,  helligemissi- 
on, da  han  viste  sig  for  nephiterne: 

„Stå  op  og  kom  hen  til  mig,  så  I  kan  stik- 
ke jeres  hænder  i  min  side  og  føle  nagleg- 
abene i  mine  hænder  og  i  mine  fødder,  så 
at  I  kan  vide,  at  jeg  er  Israels  Gud  og  hele 
jordens  Gud,  som  har  lidt  døden  for  ver- 
dens synder"  (3  Nephi  11:14). 

Jeg  ved  at  han  lever.  Jeg  ved  at  han  el- 
sker os,  og  jeg  bærer  mit  vidnesbyrd  om 
dette  i  Herren,  Jesu  Kristi  navn.  Amen.  □ 

Holdt  oppe  af  kirkens  bønner 

Ældste  John  K.  Carmack 
De  halvfjerds  første  Kvorum 


Det  der  gør  det  muligt  for  mig  at  stå 
her,  tror  jeg  er  at  I  alle  sammen  er  mine 
gode  venner.  I  en  særlig  åbenbaring,  Her- 
ren har  givet  om  kirkens  styrelse,  har  han 
sagt  at  Det  øverste  Præsidentskab  skal 
opholdes  af  kirken  ved  tillid,  tro  og  bøn  (se 
L&P  107:22).  Jeg  vil  gerne  på  de  seks' 
vegne,  som  netop  er  kaldede,  udtrykke 
vores  tillid,  tro  og  vore  bønner  for  Det 
øverste  Præsidentskab.  Vi  elsker  Det 
øverste  Præsidentskab  og  vi  er  taknem- 
melige for  den  tillid  de  har  vist  os.  Jeg  vil 
også  gerne  takke  dem  af  jer,  som  har  gi- 
vet udtryk  for  tillid  til  os.  Det  er  den  eneste 
måde  hvorpå  vi  har  mulighed  for  at  udføre 
dette  arbejde.  Vi  har  i  høj  g  rad  fornemmet 
jeres  kærlighed,  og  det  har  været  en  ene- 
stående oplevelse. 

Jeg  vil  gerne  have  at  I  også  skal  vide  at 
vi  har  fornemmet  de  helliges  kærlighed 
over  hele  kirken.  Jeg  har  selv  specielt  for- 
nemmet den  kærlighed  som  strømmerfra 
de  hellige  i  Californien,  som  er  her  i  stort 
antal,  og  fra  de  hellige  i  Idaho  —  og  hvis 


jeg  må  have  lov  til  lige  at  nævne  noget 
personligt,  så  også  fra  de  storslåede  mis- 
sionærer i  Boise  missionen  i  Idaho.  Jeg 
kan  fornemme  deres  styrke.  Vores  fami- 
liers kærlighed  er  naturligvis  den  væsent- 
ligste fundamentale  støtte.  Det  er  fanta- 
stisk at  tilhøre  denne  storslåede  kirke. 

Med  hensyn  til  den  agtværdige  kaldel- 
se vi  har  fået,  så  er  halvfjerdserne  kaldet 
til  at  forkynde  evangeliet,  og  til  at  være 
specielle  vidner  for  ikke-jøderne  samt  for 
hele  verden.  Da  jeg  har  ransaget  mit  hjer- 
te, tror  jeg  at  den  eneste  kvalifikation  jeg 
kan  komme  i  tanker  om  —  og  jeg  tror  at 
jeg  her  også  taler  på  mine  brødres  vegne 
—  er  at  vi  har  et  særligt  vidnesbyrd  om 
dette  arbejde. 

Jeg  vil  gerne  vidne  om  to  ting.  For  det 
første  at  Jesus  Kristus  virkelig  eksisterer. 
Han  er  personligt  interesseret  i  enhver  af 
os.  Og  for  det  andet  at  dersom  vi  søger 
ham,  vil  han  bringe  os  den  fred  som  over- 
går al  forstand. 

Sidste  år  i  oktober  rejste  jeg  en  tur 

rundt  i  missionen.  Da  jeg  nærmede  mig 
en  lille  by  som  hedder  Fairfield  i  Idaho, 
sad  jeg  og  læste  i  skrifterne.  Jeg  læste  be- 
retningen om  den  første  åbenbaring,  som 
jeg  havde  bedt  alle  vore  missionærer  læ- 
re udenad,  og  som  står  i  Den  kostelige 
Perle.  Mens  jeg  sad  og  gennemgik  denne 
smukke  beretning  efter  hukommelsen,  fik 
jeg  en  enestående  oplevelse. 

Jeg  fik  et  helt  specielt  vidnesbyrd  om  at 
det  som  Joseph  Smith  beretter  med  sine 
ord,  som  står  i  Den  kostelige  Perle,  skete 
nøjagtigt  på  denne  måde.  På  den  måde 
oplevede  jeg  selv  den  første  åbenbaring. 
Og  jeg  blev  et  vidne  til  dette,  et  personligt 
vidne  gennem  Helligåndens  kraft.  Jeg 
bærer  vidnesbyrd  for  jer,  at  Faderen  og 
Sønnen  virkelig  viste  sig  for  profeten  Jo- 
seph Smith.  Jeg  tror  at  den  oplevelse  jeg 
havde,  har  stor  lighed  med  det  som  man- 
ge af  jer  har  oplevet. 

Da  præsident  Hinckley  ringede  tors- 


dag eftermiddag  (det  var  dengang  jeg 
først  blev  klar  over  at  der  skulle  ske  ænd- 
ringer i  mit  liv),  sagde  han:  „Bror  John,  jeg 
vil  gerne  have  en  samtale  med  dig  og  sø- 
ster Carmack.  Jeg  vil  bede  dig  tage  den 
første  maskine  i  morgen  og  møde  mig  på 
mit  kontor."  Og  så  tilføjede  han:  „Du  skal 
ikke  være  bekymret."  Det  var  en  stor,  stor 
hjælp. 

Men  den  hjalp  ikke  ret  meget.  Vi  be- 
kymrede os  alligevel.  Men  i  de  tidlige  mor- 
gentimer rakte  Frelserens  Helligånd  os 
en  trøstende  hånd.  Vi  følte  fred.  Vi  kunne 
finde  hvile. 

Må  jeg  foreslå  alle  i  kirken,  og  specielt 
jer  unge  mennesker  og  unge  missionæ- 
rer over  hele  verden,  altid  at  huske  jeres 
tidlige  morgenbønner  til  vor  himmelske 
Fader.  Gennem  disse  bønner  når  I  ham, 
og  gennem  dem  kan  I  finde  fred. 

„Thi  vi  har  ikke  en  ypperstepræst,  som 
ikke  kan  have  medlidenhed  med  vore 

skrøbeligheder,  men  en,  som  har  været 
fristet  i  alle  ting  ligesom  vi,  dog  uden 
synd"  (Heb.  4:15). 

Jeg  tror  det  var  den  engelske  forfatter, 
Clive  Staples  Lewis  (1898-1963),  som  ci- 
terede den  skotske  romanforfatter  Geor- 
ge MacDonald,  (1824-1905),  som  sagde 
at  vi  er  som  et  hus.  Når  Kristus  kommer 
gør  det  forfærdelig  ondt.  Vi  ved  at  taget  og 
tagrenderne  trænger  til  at  repareres,  sag- 
de Lewis,  men  lige  pludselig  opdager  vi  at 
han  begynder  at  bygge  noget  nyt  til  her  og 
noget  nyt  til  der.  Vi  ved  at  huset  trænger  til 
at  blive  repareret  og  at  det  andet  også 
nødvendigvis  må  gøres,  men  dette?  (Me- 
re Christianity,  s.  174.  MacMillan  Publi- 
shingCo.,  New  York,  1943).  Jo,  Kristi  kær- 
lighed kan  være  hård.  Hvad  er  det  han  for- 
søger at  gøre?  I  sin  bestseller,  The  Road 
Less  Travelled,  (Simon  and  Schuster, 
New  York,  1978),  sagde  doktor  M.  Scott 
Peck,  at  uanset  hvor  meget  vi  går  rundt 
og  tøver,  så  vil  alle  som  spørger:  „Hvad 
skal  Guds  kærlighed  føre  til?"  komme  til 
den  enkle  forfærdende  konklusion:  Gud 


ønsker  at  vi  skal  blive  som  han.  Vi  forbere- 
des til  at  blive  guder,  og  det  gør  ondt;  det 
gør  forfærdelig  ondt,  men  der  er  fred  i  det. 
I  disse  tidlige  morgentimer  kom  jeg  i 
tanke  om  dette  tema  fra  Ralph  Rodgers' 
skuespil  3  Nephi: 

Jeg  kan  fornemme  min  Frelsers 

kærlighed 

i  hele  verden  omkring  mig . . . 

Han  ved  jeg  vil  følge  ham, 

skænke  ham  hele  mit  liv. 

Jeg  kan  fornemme  Frelserens 

kærlighed, 

den  kærlighed  han  frit  mig  skænker. 

(„I  Feel  MySavior's  love," 

The  Choirbook,  s.  36-37). 

Jeg  vil  gerne  på  disse  brødres  vegne, 
som  har  sluttet  sig  til  mig,  i  ydmyg  lydig- 
hed sige  at  vi  vil  lægge  vore  kræfter,  vor 
kærlighed,  vore  bønner  og  vores  tro  i  en 
kaldelse  som  vi  ikke  har  søgt.  I  Jesu  Kristi 
navn.  Amen.  □ 


'■IIP 

Du  stærke  og  stræbende  ungdom" 


Ardeth  Green  Kapp 
Præsidentinde  for  Unge  Pigers  hovedbestyrelse 


Kære  søskende,  mit  hjerte  er  fuld  af 
glæde  i  dag,  og  jeg  vil  gerne  udtrykke  min 
taknemmelighed  for  de  fordums  storslå- 
ede og  ædle  ledere,  som  har  gjort  så  me- 
get for  at  lægge  grundvolden  for  de  unge 
i  vore  dage.  Jeg  fryder  mig  i  mit  hjerte 
over  den  arv  som  de  forskellige  i  årenes 
løb  har  efterladt  os,  og  fordi  jeg  nu,  hvor 
denne  dag  endnu  er  ny,  i  mit  hjerte  kan  si- 
ge: „Du  stærke  og  stræbende  ungdom. 
Fremad  frem!  Stadig  frem!  Altid  frem!" 
(„Så  fast  som  de  evige  bjerge",  Sange,  nr. 
178). 

I  en  tid  hvor  der  både  er  store  glæder, 
store  kampe  og  mange  skuffelser,  har 
min  kære  ægtefælle,  Heber  og  jeg  lært 
Herren  at  kende  og  fornemmet  hans  Ånd 
i  vort  hjem  og  i  vor  tilværelse.  Vi  har  lært 
den  stille  fred  at  kende  „som  overgår  al 
forstand"  (Filip  4:7),  under  skuffelser  og 
på  tidspunkter  hvor  vi  har  modtaget  store 
velsignelser.  Jeg  tror  at  den  sætning  min 
mand  oftest  siger  i  vort  hjem  er:  „Jeg  øn- 


sker at  kende  Herrens  vilje,  og  jeg  ønsker 
at  handle  efter  den."  Og  jeg  vil  gerne  gen- 
tage dette  og  tilføje  at  jeg  har  forpligtet 
mig  til  at  gøre  det  som  han  har  lært  mig 
gennem  sit  eksempel. 

I  dag  har  jeg  tænkt  på  en  af  mine  forfæ- 
dre, John  P.  Greene,  som  fik  Mormons 
Bog  af  Samuel  Smith,  profeten  Joseph 
Smiths  bror.  John  gav  sin  hustru  Rhoda 
Young  den,  og  hun  gav  den  videre  til  sine 
brødre,  Phineas  Young  og  Brigham  Yo- 
ung. Jeg  husker  at  han  var  sherif  i  Nau- 
voo,  og  jeg  fryder  mig  over  den  arv  fra  tro- 
faste sidste  dages  hellige  gennem  årene. 

Jeg  er  taknemmelig  for  min  far  og  mor, 
fordi  de  før  de  døde,  skrev  i  deres  sidste 
testamente.  Ikke,  som  I  måske  tror,  mate- 
rielle værdier,  for  de  havde  ikke  ret  me- 
get, men  derimod  efterlod  de  os  som  de- 
res arv,  deres  vidnesbyrd  om  Jesu  Kristi 
evangelium,  det  kostbareste  de  ejede.  Og 
så  kommer  jeg  i  tanker  om  disse  linier 
som  står  i  et  digt: 

Forlader  du  troen, 

vi  døde  havde, 

så  kan  vi  ej  hvile  i  fred, 

selv  om  valmuerne  kan  vokse 

på  Flanderns  marker. 

(John  McCrae:  „In  Flanders  Fields"). 

Ingen  af  os  vil  forlade  troen.  Vi  består 
af  en  stræbsom  generation  med  håb  og 
tro  og  vi,  som  er  ledere  for  Unge  Piger 
over  hele  verden,  beder  til  at  vi  må  leve 
således  at  Guds  guddommelige  inspirati- 
on kan  fornemmes  i  vore  hjerter,  ses  i  vo- 
re gerninger  og  mærkes  i  vore  holdnin- 
ger, samt  at  vi  vil  være  modtagelige  for 
præstedømmets  kraft  og  vejledning  og 
reagere  på  den.  Den  ondes  kræfter  er  så 
virkelige  i  vore  dage  og  dens  underfundi- 
ge bedrag  arbejder  på  at  fratage  os  Jesu 
Kristi  evangeliums  løfter  og  velsignelser. 

Jeg  vil  gerne  sige  til  kirkens  unge  piger, 
samt  til  den  lille  bikubepige  som  kom  hen 
og  gav  mig  hånden  og  sagde:  „Jeg  er  12 
år  og  bikubepige,"  —  til  enhver  ung  pige, 
overalt  i  kirken:  Vi  elsker  jer,  vi  har  brug 


for  jer,  vi  er  interesserede  i  jer,  vi  tror  på 
jer,  og  det  evige  livs  mål  ligger  inden  for 
vores  rækkevidde. 

Jeg  har  fået  det  privilegium  at  opleve 
den  magt  og  styrke  som  de  brødre,  der 
sidder  i  kirkens  råd  har  og  hvormed  de  le- 
der dette  store  arbejde  i  disse  sidste  da- 
ge. Og  vi  har  hver  især  andel  i  dette  store 
værk.  Jeg  vil  arbejde  på  at  enhver  ung  pi- 
ge overalt  i  kirken  skal  være  med  blandt 
de  tapre,  loyale,  hengivne  og  dem  der  har 
forpligtet  sig.  Mødre,  stå  trofast;  og  fæd- 
re, hav  mod  til  at  være  stærke.  Ledere, 
støt  disse  dejlige  forældre. 

Så  vil  vi  i  enighed  sammen  udvikle  en 
generation  der  vil  være  beredt  til  at  blive 
anbefalet  af  Herren,  så  han  kan  have  et 
hus  fyldt  med  værdige  medlemmer  når 
han  kommer  igen. 

Jeg  lover  at  lægge  alle  mine  kræfter  og 
alle  mine  anstrengelser  i  denne  højtideli- 
ge og  hellige  pligt.  Jeg  glæder  mig  over 
muligheden  for  at  være  med  i  dette  store 
arbejde,  og  bærer  mit  vidnesbyrd  i  Jesu 
Kritsi  navn.  Amen.  □ 


Søster  Ardeth  G.  Kapp,  som  under  konferencen  blev  opretholdt  som  præsidentinde  for  Unge 
Piger. 

Gå  derfor  hen  og  gør  alle 
folkeslagene 
til  mine  disciple" 

Ældste  L.  Tom  Perry 
De  tolv  apostles  Kvorum 


Før  jeg  begynder  at  give  jer  det  bud- 
skab jeg  har  forberedt,  vil  jeg  personligt 
gerne  takke  to  dygtige  kvinder  for  de  år  de 
har  viet  til  kirkens  tjeneste.  Søster  Smith 
og  søster  Cannon  —  I  har  været  som  strå- 
lende fyrtårne,  der  har  ført  kirkens  kvin- 
der og  mange,  mange  flere  fra  et  storm- 
fyldt  hav  i  sikker  havn.  Må  Gud  fortsat  vel- 
signe jer,  så  jeres  inspiration  og  opmunt- 
ring fortsat  vil  kunne  mærkes  af  kvinder- 
ne rundt  omkring  i  verden. 

Frelseren  havde  meget  kort  tid  til  at  for- 
berede dem  der  skulle  videreføre  hans 
værk  efter  hans  jordiske  mission.  Han  må 
have  følt  det  tyngende  ansvar.  De  lær- 
domme han  gav  i  sine  sidste  timer  har  al- 
tid betydet  noget  særligt  for  mig.  Det  var 
hans  sidste  instruktioner  til  dem  som  fik 
ansvaret  for  at  videreføre  værket. 

Gennem  hele  sin  mission  opmuntrede 


Frelseren  os  til  at  gøre  det  vi  har  set  ham 
gøre.  Efter  at  påskefesten  var  fejret  og 
det  sidste  måltid  spist,  gik  han  rundt  til 
hver  enkelt  af  sine  disciple  og  tvættede 
deres  fødder.  Da  han  havde  gjort  dette, 
gav  han  sine  instruktioner: 

„Når  nu  jeg,  jeres  Herre  og  mester,  har 
tvættet  jeres  fødder,  så  er  også  I  skyldige 
at  tvætte  hverandres  fødder. 

Thi  det  var  et  forbillede,  jeg  gav  jer,  for 
at  I  skal  gøre,  ligesom  jeg  har  gjort  ved 
jer"  (Joh.  13:14-15). 

Det  er  derfor  tydeligt  at  når  Mesteren 
tjente,  så  skal  vi  også  tjene.  Hvis  han  un- 
derviste, skal  vi  også  undervise.  Hvis  han 
bad,  skal  vi  også  bede.  Han  vidste  at  der- 
som vi  kunne  fange  ånden  i  hans  gernin- 
ger og  handle  derefter,  ville  vi  være  så  op- 
fyldt af  det  vi  havde  modtaget  at  vi  ikke  vil- 
le være  tilfredse  før  vi  havde  delt  med  hi- 

nanden,  betjent  og  undervist  hinanden  og 
bedt  sammen. 

Da  Mattæus  afsluttede  sit  evangelium 
nedskrev  han  de  instruktioner  Herren  gav 
sine  disciple: 

„De  elleve  disciple  drog  derefter  til  Ga- 
lilæa,  til  det  bjerg,  hvor  Jesus  havde  sat 
dem  stævne. 

Og  da  de  så  ham,  tilbad  de  ham.  Men 
der  var  nogle,  som  tvivlede. 

Da  trådte  Jesus  frem,  talte  til  dem  og 
sagde:  ,Mig  er  givet  al  magt  i  Himmelen 
og  på  jorden. 

Gå  derfor  hen  og  gør  alle  folkeslagene 
til  mine  disciple,  idet  I  døber  dem  i  Fade- 
rens og  Sønnens  og  Helligåndens  navn, 

og  idet  I  lærer  dem  at  holde  alt  det,  som 
jeg  harbefalet  jer.  Og  sejeger  med  jer  al- 
le dage  indtil  verdens  ende.'"  (Matt. 
28:16-20). 


Skrifterne  er  fyldt  med  eksempler  på 
hvad  der  sker  mennesker  når  evangeliets 
lys  trænger  ind  i  deres  sjæle.  Lad  os  se  på 
to  eksempler.  Det  første  er  fra  Det  nye  Te- 
stamente. Her  findes  en  beretning  i  Jo- 
hannes Evangeliet  om  to  disciple  som 
fulgte  Johannes  Døber.  Jeg  læser  igen  fra 
skriften: 

„Den  næste  dag  stod  Johannes  der 
igen  med  to  af  sine  disciple. 

Og  da  Jesus  kommer  gående,  ser  Jo- 
hannes på  ham  og  siger:  ,Se  Guds  lam!' 

Og  de  to  disciple  hørte,  hvad  han  sag- 
de, og  fulgte  efter  Jesus. 

Jesus  vendte  sig  om,  og  da  han  så,  at 
de  fulgte  med,  siger  han  til  dem:  Hvad 
søger  I? ,. . .  De  svarede  ham: , Rabbi  (Me- 
ster), hvor  bor  du?' 

Han  siger  til  dem:  ,Kom  og  se! '  Da  gik 
de  med  og  så,  hvor  han  boede,  og  de  blev 


Præsident  Gordon  B.  Hinckley,  andenrådgiver  i  Det  øverste  Præsidentskab,  hilser  på 
medlemmer  af  De  tolvs  Kvorum,  ældste  Marvin  J.  Ashton,  Bruce  R.  McConkie  og  L  Tom  Perry. 

hos  ham  den  dag.  Det  var  ved  den  tiende 
time. 

Den  ene  af  de  to,  som  havde  hørt  Jo- 
hannes' ord  og  var  fulgt  efter  Jesus,  var 
Andreas,  Simon  Peters  broder. 

Han  finder  først  sin  broder  Simon  og  si- 
ger til  ham:  ,Vi  har  fundet .  . .  (Kristus).' " 
(Joh.  1:35-41). 

Da  Andreas  havde  modtaget  noget 
særligt  i  sin  liv,  ønskede  han  at  dele  det 
med  sin  bror,  og  han  kunne  ikke  finde  hvi- 
le før  han  havde  fundet  ham  og  fortalt 
ham  at  han  havde  fundet  Herren. 

Der  er  et  andet  godt  eksempel  i  Mor- 
mons Bog,  om  Alma  og  Mosiahs  sønner. 
De  var  blandt  dem  der  forsøgte  at  øde- 
lægge kirken,  og  de  talte  smigrende  til 
folk,  for  at  få  dem  til  at  handle  uretfærdigt 
på  enhver  måde.  Efter  Almas  fars  ind- 
trængende bønner  greb  Herren  ind  og 
kaldte  Alma  til  omvendelse. 

Det  er  meget  interessant  at  se  hvad 
der  skete  da  evangeliets  lys  kom  ind  i 
hans  tilværelse.  Vi  læser  fra  Mosiahs  bog: 

„Og  nu  begyndte  Alma  og  de,  der  var 
med  ham,  da  englen  åbenbarede  sig  for 
dem,  at  lære  folket  og  rejse  omkring  over- 
alt i  hele  landet,  idet  de  kundgjorde  for  he- 
le folket  det,  de  havde  hørt  og  set  og  præ- 
dikede Guds  ord  under  megen  trængsel, 
thi  de  blev  hårdt  forfulgt  af  dem,  der  ikke 
troede  og  blev  slået  af  mange  af  dem" 
(Mosiah  27:32). 

Og  derpå  står  der  i  skrifterne  om  Mosi- 
ahs fire  sønner: 

„Og  de  rejste  over  hele  Zarahemlas 
land  og  blandt  hele  det  folk,  som  kong  Mo- 
siah regerede  over,  idet  de  med  stor  iver 
søgte  at  gøre  godt  for  al  den  skade,  de 
havde  forvoldt  kirken,  idet  de  bekendte  al- 
le deres  synder  og  forklarede  alt,  hvad  de 
havde  set  og  udlagde  profetierne  og  skrif- 
terne for  alle,  der  ønskede  at  høre  dem. 

Og  således  blev  de  redskaber  i  Guds 


hånd  til  at  bibringe  mange  kundskab  om 
sandheden,  ja  kundskab  om  deres  Forlø- 
ser. 

Og  hvor  velsignede  er  de  ikke!  Thi  de 
udråbte  fred,  de  bragte  gode  tidender  om 
det  gode,  og  de  erklærede  for  folket,  at 
Herren  regerer"  (Mosiah  27:35-37). 

Efter  omvendelsen  fik  de  ønsket  om  at 
dele  —  ikke  så  meget  af  pligtfølelser,  selv 
om  dette  hører  med  til  præstedømmets 
pligter,  men  ud  fra  en  oprigtig  kærlighed 
og  taknemmelighed  for  det  de  havde 
modtaget.  Når  man  har  fundet  en  sådan 
„kostbar  perle"  i  sit  liv,  vil  man  ikke  være 
tilfreds  ved  blot  selv  at  beundre  den.  Glæ- 
den over  den  må  deles  med  andre!  Og 
derved  får  man  stor  lykke  og  glæde  ved 
gaven! 

Det  har  især  gjort  et  stort  indtryk  på 
mig  når  ældre  ægtepar,  efter  et  helt  liv  at 
have  arbejdet  i  deres  ward  og  stave,  får 
lyst  til  at  tilbringe  en  tid  som  fuldtidsmissi- 
onærer  for  Herren.  Jeg  har  fundet  dem 
over  hele  verden,  og  jeg  tror  de  hører  til 
de  lykkeligste  mennesker  jeg  nogen  sin- 
de har  mødt,  på  grund  af  det  de  udretter. 

Lad  mig  fortælle  noget  fra  nogle  for- 
skellige breve  jeg  har  modtaget  fra  men- 
nesker der  har  haft  dette  store  privilegi- 
um. Citatet  er  sammensat  af  forskellige 
breve.  De  er  skrevet  til  deres  missions- 
præsident  og  hans  hustru  efter  at  ægte- 
parret har  arbejdet  i  missionsmarken  et 
stykke  tid. 

„Vi  bad  aldrig  om  at  blive  sendt  på  mis- 
sion. Vi  syntes  ikke  vi  var  kvalificerede. 
Min  mand  havde  kun  fire  års  formel  ud- 
dannelse, og  det  tog  han  meget  nær.  Han 
læste  en  del  og  havde  stor  succes  i  forret- 
ningslivet. Han  udstrålede  en  særlig  per- 
sonlighed hvorved  han  tiltrak  folk.  Vi 
kendte  flere  ægtepar  der  havde  været  på 
mission,  og  vi  holdt  meget  af  dem.  Da  bi- 
skoppen kaldte  os  ind  på  sit  kontor  og 


149 


sagde  at  han  havde  bedt  i  to  uger,  og  at 
Herren  ønskede  at  vi  skulle  tage  på  missi- 
on, blev  vi  helt  overvældede.  Vi  sagde  ja, 
fordi  vi  vidste  at  kaldet  kom  fra  Herren. 

Min  mand  havde  en  meget  dårlig  ryg. 
Han  bad  om  lidt  tid  så  han  kunne  finde  en 
læge  der  kunne  hjælpe  ham  på  en  eller 
anden  måde.  Lægernes  svar  lød:'Gå 
hjem  og  lær  at  leve  med  smerterne.  Da  vi 
blev  indsat  til  vores  mission,  blev  min 
mand  lovet  at  han  ville  blive  velsignet 
med  et  bedre  helbred.  Dette  løfte  blev 
bogstaveligt  opfyldt. 

Vi  ankom  til  MTC  (missionærernes  træ- 
ningscenter). De  få  uger  vi  tilbragte  her 
blev  noget  særligt  for  os.  Det  var  vanske- 
ligt for  os  at  lære  missionærlektierne, 
men  vi  opdagede  at  vi  fik  et  nært  forhold  til 
Herren.  Når  vi  gjorde  alt  hvad  vi  kunne,  så 
velsignede  han  os.  Vi  vidste  at  vi  måtte 
stole  på  at  Herren  ville  hjælpe  os,  når  vi 
gjorde  alt  hvad  vi  kunne. 

Der  er  en  kærlighed  og  et  fællesskab 
på  MTC,  som  ikke  findes  andre  steder.  Vi 
gik  i  templet  hver  uge.  Vi  opdagede  at 
næst  efter  templet  var  det  på  MTC  vi  følte 
vor  himmelske  Faders  og  hans  Søns,  Je- 
su Kristi  nærhed  mere,  end  det  er  muligt 
andre  steder  på  jorden. 

Det  var  et  enestående  privilegium  i  vort 
liv  at  udføre  denne  fuldtidsmission  sam- 
men. I  den  tid  kom  vi  hinanden  nærmere, 
eftersom  vi  studerede  og  bad  så  meget 
sammen.  Vi  lærte  at  stole  mere  fuldt  ud 
på  hinanden.  Vi  fandt  stor  glæde  ved  at 
blive  mere  opmærksomme  på  hinandens 
stærke  sider.  Vi  søgte  mulighed  for  at 
hjælpe  hinanden  med  at  overvinde  vore 
svagheder.  I  vort  livs  efterår  var  det  et 
tidspunkt  hvor  vi  kunne  høste  og  blive 
knyttet  endnu  nærmere  hinanden.  Dette 
er  en  oplevelse  som  ethvert  ægtepar  bør 
have,  hvis  de  fysisk  er  i  stand  til  det  og 
økonomisk  har  råd  til  det. 


Hvis  de  ikke  kan  få  råd  til  det,  vil  deres 
familier  blive  rigt  velsignet,  dersom  de  vil 
hjælpe  dem.  Det  vil  være  langt  bedre  end 
at  forære  dem  en  rejse  til  Hawai  eller  Eu- 
ropa." 

Et  ægtepar  har  fortalt  at  der  til  det  sid- 
ste vidnesbyrdsmøde,  der  blev  afholdt  li- 
gesom de  sluttede  deres  mission,  blev 
sagt  følgende  om  dem:  „Kære  ældste  og 
søster,  I  kan  ikke  forestille  jer  hvordan  vo- 
res tilværelse  var  før  I  kom." 

Det  er  naturligvis  en  udfordring  at  kom- 
me hjem  efter  en  sådan  oplevelse.  Lige 
før  jul  mødte  jeg  en  dejlig  bror  der  kom  ud 
af  forretningen  som  sælger  håndarbej- 
der, lavet  af  mormoner.  Han  havde  netop 
købt  en  julegave  til  sin  hustru.  Idet  jeg 
kom  gående  hen  ad  gaden  løb  han  hen 
imod  mig  og  sagde:  „Kan  du  ikke  huske 
mig?"  Jeg  måtte  tænke  mig  lidt  om.  Sidst 
vi  mødtes  var  det  i  missionsmarken.  Le- 
vevilkårene dér  var  sandelig  ikke  ligesom 
hjemme.  Men  vi  opdagede  at  han  og  hans 
hustru  havde  en  særlig  udstråling,  da  vi 
fik  mulighed  for  at  være  sammen  med 
dem  en  hel  dag  og  være  vidne  til  deres  ar- 
bejde. 

Jeg  sagde  til  ham:  „Det  må  være  dejligt 
at  være  hjemme  igen."  Han  tøvede  et 
øjeblik  og  sagde  derpå:  „Ja  men,  jeg  hav- 
de svært  ved  at  indrette  mig.  Jeg  følte  he- 
le tiden  at  vi  burde  tage  tilbage  til  de  helli- 
ge på  Filippinerne.  De  havde  så  megen 
brug  for  os.  Sådan  er  det  ikke  her.  Kan  du 
ikke  sende  os  på  mission  igen?" 

Missionspræsidenter  svarer  altid  det 
samme,  når  jeg  stiller  følgende  spørgs- 
mål: „Hvad  kan  jeg  gøre  for  jer?"  De  sva- 
rer alle  ens:  „Send  os  nogle  flere  missio- 
nærægtepar." 

Nu  beder  jeg  alle  jer  gode  ægtepar, 
som  er  indenfor  min  stemmes  rækkevid- 
de i  dag,  lytte  specielt  til  disse  ord:  Livet 
har  været  svært,  det  ved  jeg.  I  har  arbej- 

det  flittigt  for  den  tryghed  I  nu  nyder.  I  har 
kæmpet,  opdraget  en  børneflok  og  sparet 
lidt  sammen,  så  I  kan  nyde  denne  gyldne 
tid  i  jeres  liv.  Men  det  er  ikke  virkelig  til- 
fredsstillende for  jer  blot  at  sætte  jer  hen. 
Gør  jeres  gyldne  år  til  højdepunktet  ved  at 
få  den  tilfredsstillende  oplevelse  det  er  at 
arbejde  fuldtids  i  evangeliets  tjeneste. 

Jeg  har  hørt  jer  gå  op  og  bære  jeres  vid- 
nesbyrd, idet  I  har  udtrykt  taknemmelig- 
hed for  og  kærlighed  til  jeres  ægtefælle 
og  evangeliet.  Hvis  dette  virkelig  er 
sandt,  vil  I  have  det  ligesom  Andreas  eller 
Alma  —  I  vil  ikke  være  tilfredse  før  I  kan 
dele  den  glæde  I  har  fundet  i  Jesu  Kristi 
evangelium  ved  at  tjene  som  missionær. 
Præsident  Heber  J.  Grant  har  sagt: 
„Jeg  er  bedrøvet  på  den  mands  eller 
kvindes  vegne  som  aldrig  har  oplevet  den 
dejlige  glæde  som  en  missionær  får,  når 
han  forkynder  Jesu  Kristi  evangelium,  når 
han  bringer  ærlige  sjæle  til  kundskab  om 
sandheden  og  når  han  hører  dem  udtryk- 
ke deres  hjertes  taknemmelighed  for 
dem,  der  gennem  deres  arbejde  fik  dem 
til  at  fatte  en  mening  med  det  evige  liv. 
Jeg  synes  ligeledes  det  er  synd  for  dem 
som  aldrig  oplever  den  dejlige  glæde  man 
får  ved  at  række  sin  hånd  ud  og  hjælpe 
folk  i  nød.  Vi  får  afgjort  meget  større  vel- 
signelser ved  at  give  end  ved  at  modtage; 
det  nærer  jeg  ingen  som  helst  tvivl  om.  Vi 
får  også  langt  større  velsignelser  ved  at 
gå  ud  og  forkynde  Jesu  Kristi  evangelium 
og  arbejde  med  at  frelse  menneskesjæle, 
end  vi  på  nogen  mulig  måde  kan  få  ved 
blot  at  vide  at  vores  religion  er  sand,  og 
derpå  bliver  hjemme  for  at  tage  del  i  livets 
almindelige  sysler,  for  at  modtage  denne 
verdens  velstand  som  slides  op  under 
brugen.  Det  største  problem  er  at  vi  ofte 
ikke  kan  se  hvilket  arbejde  det  er  vigtigst 
for  os  at  udføre,  hvilket  arbejde  der  er 
mest  behageligt  i  vor  himmelske  Faders 


øjne"  (Gospel  Standards,  s.  104.  Samlet 
af  G.  Homer  Durham,  Improvement  Era, 
Salt  Lake  City,  1969). 

Jeg  henstiller  til  jer  biskopper  om  ven- 
ligst at  opfordre  sunde,  pensionerede 
ægtepar,  eller  ægtepar  som  snart  skal 
pensioneres,  til  i  højere  grad  at  overveje 
at  tage  på  mission.  Mange  venter  blot  på 
at  I  skal  kalde  dem,  de  kommer  ikke  selv 
og  spørger.  Hvor  har  vi  dog  brug  for  deres 
modenhed,  deres  visdom  og  deres  erfa- 
ringer i  vor  hastigt  voksende  kirke! 

Biskopper,  vær  venlig  at  give  disse  æg- 
tepar et  ønske  om  at  tjene  samt  tillid  til  at 
der  er  brug  for  dem  i  dette  spændende  ar- 
bejde. Det  forventes  ikke  at  de  skal  lære 
det  samme  program  som  vore  unge  mis- 
sionærer. Lad  dem  vide  at  vi  ønsker  at  ud- 
nytte de  talenter  de  allerede  har  efter  et 
langt  livs  udvikling. 

Må  Herren  velsigne  jer  gode,  modne 
ægtepar  i  kirken  med  et  oprigtigt  ønske 
om  at  virke  med  iver  i  hans  tjeneste. 

Jeg  giver  jer  mit  vidnesbyrd  om  frugt- 
barheden af  dette  store  arbejde.  I  Jesu 
Kristi  navn.  Amen.  □ 

Små  gerninger  med  store 
konsekvenser 


Præsident  Gordon  B.  Hinckley 
Andenrådgiver  i  Det  øverste  Præsidentskab 


Kære  søskende,  præsident  Benson 
sagde  ved  en  fejltagelse  at  vi  ville  høre  fra 
præsident  Kimball.  Jeg  ville  af  hele  mit 
hjerte  ønske  at  det  var  således.  Jeg  ville 
ønske  at  han  kunne  stå  her  og  tale  til  os 
som  Herrens  profet. 

Som  I  ved  er  han  nu  89  år.  Han  har  levet 
et  rigt  og  frugtbart  liv  og  vi  har  nydt  godt  af 
at  have  denne  store,  hengivne  leder. 

For  lidt  siden,  da  vi  sad  og  så  ud  over 
denne  kæmpeforsamling,  sagde  jeg  til 
ham:  „Præsident,  disse  mennesker  el- 
sker dig  allesammen." 

Han  sagde:  „Jeg  elsker  dem."  Jeg  hå- 
ber at  I  vil  modtage  dette  som  hans  tale  til 
jer  her  i  eftermiddag,  nu  hvor  vi  nærmer 
os  afslutningen  af  denne  storslåede  ge- 
neralkonference. „Jeg  elsker  dem." 

Jeg  har  nydt  en  konference  som  jeg 
tror  har  været  bemærkelsesværdig  på 
mange  måder.  Der  er  blevet  udnævnt  to 
mænd  til  De  tolvs  Råd,  noget  som  ikke  er 


sket  i  længere  tid.  Sidste  gang  det  skete 
er  fyrre  år  siden,  da  præsident  Kimball  og 
præsident  Benson  blev  udnævnt. 

Vi  har  forøget  De  halvfjerds'  første 
Kvorum  med  prøvede  mænd,  med  stor  tro 
og  lederevner,  som  vil  være  en  stor  hjælp 
i  arbejdet.  Jeg  ville  ønske  at  vi  kunne  høre 
fra  dem  hver  især.  Vi  har  bekendtgjort  at 
der  vil  blive  bygget  5  nye  templer.  Det  be- 
tyder at  vi  i  alt  vil  have  25  nye  templer, 
som  enten  lige  er  blevet  færdige  eller  som 
er  under  opbygning.  Der  er  ikke  sket  no- 
get som  dette  nogen  sinde  før  i  kirkens  hi- 
storie eller  i  verdens  historie. 

Selv  om  præsident  Kimball  ikke  er  i 
stand  til  at  stå  ved  denne  talerstol  og  tale 
til  os,  har  vi  dog  mulighed  for  at  tale  med 
ham,  og  han  har  givet  os  bemyndigelse  til 
at  gøre  det  vi  har  gjort.  Vi  ville  ikke  have 
gjort  det  uden  denne  bemyndigelse. 

Nu  er  vi  parate  til  at  tage  hjem  igen.  Vi 
har  fået  råd  af  brødrene,  og  vores  tro  er 

blevet  styrket.  Nu  hvor  vi  skilles,  kunne 
jeg  tænke  mig  at  understrege  hvor  vigtigt 
det  er  at  vi  er  opmærksomme  på  bagatel- 
lerne i  vort  liv.  Har  I  nogen  sinde  lagt  mær- 
ke til  hegnslågen  ved  en  gård?  Når  I  åbner 
eller  lukker  lågen  er  der  kun  ganske  lidt 
bevægelse  nær  hængslerne,  men  på  den 
modsatte  side  er  der  megen  bevægelse. 
Herren  talte  til  profeten  Joseph  Smith  i 
1831  og  sagde:  „Af  de  små  ting  kommer 
det,  som  er  stort"  (L&P  64:33).  Sådan  er 
det  også  med  godt  og  ondt,  mine  kære  sø- 
skende. Små  tjenestegerninger  kan  blive 
til  enorme  gode  gerninger.  Spejderbevæ- 
gelsen er  et  eksempel  på  dette,  som  en- 
hver der  kender  til  denne  store  organisati- 
ons historie  er  klar  over.  Det  er  det  sam- 
me med  det  dårlige.  Små  uærligheder, 
små  umoralske  handlinger,  små  vredes- 


udbrud kan  blive  til  noget  stort  og  forfær- 
deligt. 

Her  på  denne  grund  hvor  denne  byg- 
ning nu  er  opført,  stod  der  engang  en  „løv- 
hytte", hvor  de  hellige  i  deres  fattigdom  i 
sin  tid  mødtes.  I  september  1857  skete 
der  en  søndag  eftermiddag  noget  under 
dette  halvtag,  som  blev  afslutningen  på 
en  stor  tragedie. 

Denne  søndag  var  det  Brigham  Young 
der  ledede  mødet  og  han  præsenterede 
forsamlingen  for  en  mand  der  så  ud  til  at 
være  gammel  og  svag  og  træt  af  livet. 

Præsident  Brigham  Young  sagde  til 
forsamlingen: 

„Bror  Thomas  B.  Marsh,  der  tidligere 
var  præsident  for  De  tolv  apostles  Kvo- 
rum,  er  nu  kommet  her  igen  efter  at  have 
været  væk  i  næsten  1 9  år.  Han  står  her  på 


Præsident  Spencer  W.  Kimball  og  præsident  Gordon  B.  Hinckley,  andenrådgiver  i  Det  øverste 
Præsidentskab. 

forhøjningen  i  dag  og  ønsker  at  sige  et  par 
ord  til  forsamlingen  . . . 

Han  kom  ind  på  mit  kontor  og  ønskede 
at  vide  om  jeg  ville  forsone  mig  med  ham, 
og  om  han  kunne  blive  forsonet  med  den 
levende  Guds  kirke.  Han  tænkte  sig  om  et 
øjeblik,  hvorpå  han  sagde: ,  Jeg  har  forso- 
net mig  med  kirken,  men  jeg  vil  gerne  vide 
om  kirken  vil  forsone  sig  med  mig.' 

Han  er  her,"  sagde  præsident  Young, 
„og  jeg  synes  han  skal  have  lov  til  at  sige 
hvad  han  ønsker . . .  Kære  søskende,  jeg 
præsenterer  jer  nu  for  bror  Thomas  B. 
Marsh.  Da  De  tolvs  Kvorum  blev  organi- 
seret første  gang,  blev  han  udnævnt  til 
dets  præsident." 

Bror  Marsh  rejste  sig  og  gik  op  til  taler- 
stolen. Denne  mand,  der  blev  udnævnt 
som  den  første  præsident  for  De  tolv 


apostles  Råd  og  til  hvem  Herren  havde 
talt  på  en  så  forunderlig  måde,  som  det 
står  optegnet  i  afsnit  1 1 2  i  Lære  og  Pagter 
—  og  som  jeg  ville  ønske  at  I  ville  læse  — 
sagde  derpå  til  folk: 

„Jeg  ved  ikke  om  det  vil  lykkes  mig  at  få 
denne  store  forsamling  til  at  høre  og  for- 
stå mig.  Min  stemme  har  aldrig  været 
særlig  kraftig,  men  den  er  blevet  meget 
svækket  af  de  senere  års  afstraffelser 
ved  Jehovas  kæp.  Han  elskede  mig  for 
meget  til  at  lade  mig  falde  fra  uden  at  blive 
slået.  Jeg  har  set  Herrens  hånd  i  de  tug- 
telser jeg  har  modtaget.  Jeg  ved  og  har 
set  beviser  på  at  han  elskede  mig,  for  hav- 
de han  ikke  brudt  sig  om  mig,  så  ville  han 
ikke  have  rakt  sin  arm  ud  for  at  ruske  så- 
dan i  mig. 

Hvis  der  blandt  forsamlingen  her  skulle 


Ved  afslutningen  af  konferencen  hjælpes  præsident  Spencer  W.  Kimball,  i  midten,  af  sin 
personlige  sekretær,  D.  Arthur  Haycock,  til  venstre,  og  præsident  Gordon  B.  Hinckley.  Til 
venstre  ses  ældste  James  E.  Faust  fra  De  tolvs  Kvorum  og  ældste  William  R.  Bradford  fra  De 
halvfjerds'  første  Kvorum.  Til  højre  ses  ældste  Neal  A.  Maxwell  fra  De  tolvs  Kvorum. 

findes  nogen  som  nogen  sinde  falder  fra 
og  gør  som  jeg  har  gjort,  må  I  forberede 
jer  på  en  dygtig  omgang  klø,  hvis  det  er  til- 
fældet at  Herren  elsker  jer.  Hvis  I  vil  tage 
imod  et  godt  råd,  så  støt  autoriteterne. 
Men  hvis  I  falder  fra  og  Herren  elsker  jer 
lige  så  meget  som  han  elskede  mig,  vil 
han  piske  jer  tilbage  igen. 

Der  er  mange  som  har  sagt  til  mig," 
fortsatte  han,  „  'hvordan  kan  det  være  at 
en  mand  som  dig,  som  forstod  så  mange 
af  Guds  åbenbaringer,  som  står  optegnet 
i  Lære  og  Pagter,  faldt  fra?'  Jeg  sagde  til 
dem  at  de  ikke  skulle  føle  sig  for  sikre,  og 
tage  sig  i  agt  for  at  de  ikke  også  skulle  fal- 
de fra,  for  jeg  havde  ikke  nogen  forestil- 
ling om  at  folk  havde  mulighed  for  at  falde 
fra  når  de  beklædte  høje  stillinger." 

Han  fortsatte:  „Med  hensyn  til  De  tolvs 
Kvorum,  som  jeg  har  tilhørt,  kan  jeg  sige 
at  jeg  ikke  betragtede  mig  selv  som  sva- 
gere end  nogen  af  de  andre,  og  jeg  anta- 
ger at  de  var  af  samme  mening.  Men  in- 
gen må  føle  sig  for  sikre,  for  før  I  ved  af  det 
kan  I  glide  og  falde.  Når  dette  sker  vil  I  ik- 
ke et  eneste  øjeblik  tænke  og  føle  som  I 
gjorde,  før  I  mistede  Kristi  Ånd,  for  når 
man  falder  fra,  famler  man  sig  frem  i  mør- 
ke" (Journal  of  Discourses,  5:206). 

Han  talte  med  en  stemme  som  var  van- 
skelig at  høre  og  lignede  en  gammel 
mand,  selvom  han  i  virkeligheden  kun  var 
57  år.  Han  fortalte  om  de  prøvelser  han 
havde  været  igennem  før  han  begav  sig 
på  vej  til  Salt  Lake  dalen,  hvor  han  kom  for 
at  spørge  om  han  kunne  blive  døbt  og  op- 
taget i  kirken  igen. 

Når  jeg  læser  denne  beretning,  som  i 
den  grad  fylder  mig  med  medlidenhed,  så 
spekulerer  jeg  på  hvad  der  bragte  ham  i 
denne  sørgelige  tilstand.  Det  blev  jeg  klar 
over  da  jeg  i  Journal  of  Discourses,  læste 
en  tale,  som  George  A.  Smith  havde  holdt 
til  de  hellige  under  dette  samme  halvtag 


„Hav  styrke  til  at  overse  de 

bagateller  som  kan  føre  til 

skænderier  og  problemer,  ved  at 

tilgive  hinanden,  ,  se  frem  til 

Gud  og  lev' '." 


et  år  før.  Hvis  I  vil  bære  over  med  mig,  så 
tror  jeg  det  vil  være  værdifuldt  at  bruge  et 
par  minutter  til  at  fortælle  om  den,  for  at  il- 
lustrere for  os  allesammen  hvor  nødven- 
digt det  er  at  vi  behandler  bagateller  for- 
sigtigt, eftersom  det  kan  få  store  konse- 
kvenser. 

Ifølge  det  George  A.  Smith  fortalte,  så 
skete  det,  mens  de  hellige  befandt  sig  i 
Far  West  i  Missouri  at  „hustruen  til  Tho- 
mas B.  Marsh,  der  var  præsident  for  De 
tolv  Apostle,  og  søster  Harris  blev  enige 
om  at  de  ville  dele  deres  mælk,  for  at  kun- 
ne lave  lidt  større  oste  end  ellers.  For  at 
sikre  sig  at  det  gik  retfærdigt  til,  blev  de 
enige  om  ikke  selv  at  tage  noget  af  sjat- 
mælken, men  at  lade  denne  mælk  følge 
med." 

Jeg  synes  lige  jeg  vil  fortælle  jer  der 
aldrig  har  haft  med  køer  at  gøre,  at  sjat- 
mælken er  det  sidste  som  bliver  malket 
ud,  og  at  der  er  langt  mere  fløde  i  den. 

„Det  viste  sig  at  fru  Harris  trofast  over- 
holdt aftalen  og  gav  fru  Marsh  både  mæl- 
ken og  sjatmælken,  mens  fru  Marsh,  der 
ønskede  at  lave  ekstra  gode  oste,  gemte 
noget  af  sjatmælken  efter  hver  malkning, 
og  sendte  fru  Harris  mælken  uden  sjat- 
mælk." 

Der  opstod  et  skænderi  og  sagen  blev 
forelagt  hjemmelærerne.  De  opdagede 
at  fru  Marsh  ikke  holdt  aftalen.  Hun  og 
hendes  mand  blev  meget  vrede  og  „hjem- 
melærerne bragte  sagen  for  biskoppen, 

hvorpå  der  blev  afholdt  en  almindelig  kir- 
keret. Præsident  Marsh  syntes  ikke  bi- 
skoppen behandlede  ham  og  hans  hustru 
retfærdigt,  for  de  der  sad  i  retten  (biskop- 
pens ret)  afgjorde  at  sjatmælken  var  for- 
delt forkert,  og  at  kvinden  havde  brudt  sit 
løfte. 

Marsh  appellerede  omgående  til  højrå- 
det, som  undersøgte  spørgsmålet  meget 
tålmodigt  og,"  sagde  George  A.  Smith, 
„jeg  forsikrer  jer  for  det  var  en  alvorlig 
sag.  Marsh  blev  meget  ivrig  efter  at  beva- 
re sin  hustrus  gode  rygte  ...  og  forsvare- 
de sig  desperat,  men  højrådet  bekræfte- 
de til  sidst  biskoppens  afgørelse. 

Marsh,  der  ikke  var  tilfreds,  appellere- 
de til  kirkens  øverste  præsidentskab,  og 
Joseph  og  hans  rådgivere  måtte  lytte  og 
bedømme  sagen.  De  anerkendte  den  af- 
gørelse højrådet  var  kommet  til. 

Denne  lille  affære,"  fortsatte  bror 
Smith,  „rejste  en  storm  af  modbeskyld- 


ninger, og  Thomas  B.  Marsh  erklærede 
derpå  at  han  ville  støtte  sin  hustru  om  han 
så  skulle  komme  i  helvede  på  grund  af 
det. 

Den  mand  der  dengang  var  præsident 
for  De  tolv  Apostle,  og  som  skulle  have 
været  den  første  til  at  dømme  retfærdigt 
og  søge  at  udbedre  det  forkerte  som  blev 
begået  i  hans  familie,  indtog  et  stand- 
punkt imod  kirken,  og  hvad  skete  der  så? 
Han  gik  til  magistraten  og  svor  at  .mormo- 
nerne' var  fjendtligt  stemt  overfor  staten 
Missouri. 

Denne  skriftlige  anklage  medførte  at 
Missouris  regering  udstedte  en  tilintetgø- 
relsesordre,  hvorved  15.000  hellige  blev 
drevet  fra  hus  og  hjem,  og  tusindvis  led 
døden  på  grund  af  lidelser  de  blev  påført 
som  følge  af  denne  affære"  (Journal  ofDi- 
scourses,  3:283-84).  Sådan  lyder  George 
A.  Smiths  beretning. 

Det  var  kun  en  meget  lille  bagatel  —  en 
smule  fløde,  som  fik  disse  to  kvinder  til  at 
skændes.  Men  det  førte  til,  eller  var  i  det 
mindste  medvirkende  til,  at  guvernør 
Boggs  udstedte  denne  frygtelige  tilintet- 
gørelsesordre,  hvorved  de  hellige  blev 
uddrevet  af  staten  Missouri,  hvilket  fik  til 
følge  at  mange  måtte  gennem  forfærdeli- 
ge lidelser  og  at  nogle  døde.  Den  mand 
som  skulle  have  bilagt  dette  lille  skænde- 
ri, men  som  i  stedet  for  videreførte  det, 
skabte  problemer  for  kirkens  ledere,  helt 
op  til  præsidentskabet,  og  måtte  bogsta- 
velig talt  igennem  helvede  på  grund  af 
det.  Han  mistede  sin  stilling  i  kirken.  Han 
mistede  sit  vidnesbyrd  om  evangeliet.  I 
nitten  år  måtte  han  igennem  fattigdom  og 
mørke  og  bitterhed,  gennem  sygdom  og 
ensomhed.  Han  blev  gammel  før  tiden.  Til 
sidst  erkendte  han,  ligesom  den  fortabte 
søn  i  Frelserens  lignelse  (se  Luk. 
15:1 1-32),  hvor  dum  han  havde  været  og 
gik  den  smertelige  gang  til  dalen  for  at  be- 

de  Brigham  Young  tilgive  ham  og  lade 
ham  blive  gendøbt  i  kirken.  Han  havde 
været  præsident  for  De  tolvs  Råd,  han  var 
en  afholdt,  respekteret  og  agtværdig 
mand  i  den  tid  kirken  var  i  Kirtland  og  i  den 
første  tid  i  Far  West.  Nu  var  det  det  eneste 
han  bad  om:  at  blive  ordineret  til  diakon 
og  blive  dørvogter  i  Herrens  hus. 

Vi  har  alle  set  lignende  tilfælde  i  vor  tid. 
Jeg  nævner  kun  denne  sag  for  at  minde 
enhver  af  os  om  at  forlade  denne  storslå- 
ede og  inspirerende  konference  med  en 
beslutning  i  vore  hjerter  om  at  efterleve 
evangeliet,  om  at  være  trofaste  og  ærlige, 
og  have  styrke  til  at  overse  de  bagateller 
som  kan  føre  til  skænderier  og  problemer, 
tilgiv  hinanden,  „se  frem  til  Gud  og  lev" 
(Alma  37:47). 

Det  er  nemt  at  falde.  Det  er  somme  ti- 
der svært  at  tie  stille  når  man  blive  provo- 
keret af  bagateller. 


Vi  må  hellere  altid  huske  på  at  vi  er 
Guds  sønner  og  døtre,  børn  som  er  født 
med  en  guddommelig  arv,  at  vi  har  del  i 
Jesu  Kristi  herlige  evangelium,  og  at  vi 
hører  til  dem  der  har  gavn  af  det  præste- 
dømme som  den  Almægtige  har  oprettet 
til  velsignelse  for  sine  sønner  og  døtre. 
Brødre  og  søstre  lad  os  vandre  oprigtigt 
og  ærligt  i  al  vor  omgang  med  hinanden. 
Lad  os  styre  al  vort  hovmod  eller  vor  stolt- 
hed og  vandre  ydmygt  for  Gud,  ved  at 
værdsætte  og  respektere  alle  vore  med- 
mennesker. 

Må  Herrens  velsignelser  være  med  jer, 
mine  kære  søskende.  Må  Herrens  fred 
hvile  i  jeres  hjem  og  må  I  have  kærlighed 
til  ham  i  jeres  hjerter.  Gud  være  med  jer  til 
vi  ses  igen,  dette  beder  jeg  ydmygt  om, 
idet  jeg  giver  jer  mit  vidnesbyrd  om  sand- 
heden af  guddommeligheden  af  dette 
værk.  I  Jesu  Kristi  navn.  Amen.  □ 


Medlemmer  af  De  halvfjerds'  første  Kvorum  går  ud  efter  mødets  slutning. 

Billeder  fra  den 
154.  årlige 
generalkonference 
i  april  1984 

